
CHAP TER |. 


Wanvasnxup Keshamunedoo ooge oozhetoon ewh 
ishpeming, kiya ewh ahkeh. 

2 Kah dush mahsheh waliwanahkahmegezesejegahda- 
senoogoobun ewh ahkeh, kiya kah mahsheh kagoo ah- 
yahsenoogoobun, kiya pesahkeeshkahgoobun emah wah- 
gedahbeeg. Keshamunedoo dush Oojechogwun kemah- 
mahjenewun emah wahgedahbeeg. 

3 T Keshamunedoo dush keekedooh, Tahgah, tahwah- 
sayah : me dush goo kewahsayahnig. 

4 Keshamunedoo dush ooge menahwenon ewh wahsa- 
yah: Keshamunedoo dush ooge nanahwenon ewh wah- 
sayah, kiya ewh pasahkeeshkog. 

5 Kezhik dush ooge ezhenekahdon owh Keshamune- 
doo ewh wahsayah, Tebik dush ween ooge ezhenekahdon 
ewh pasahkeeshkog. Kahoonagooshig dush kiya kah- 
gahgezhabahwahguk, me ewh netum kegezheguk. 

6 T Keshamunedoo dush keekedooh, Tahgah tahme- 
shah kezhegookah nesahwahyeeeh emah nebeeng, che- 
nanahweahyog dush enewh nebeen. 

7 Keshamunedoo dush ooge oozhetoon ewh meshah 
kezhik, kenanahwenung dush enewh nebeen ahnahmah- 
yeeeh emah meshah kezhegoong ayahgin kiya enewh 
oogejahyeeeh ayahgin : me dush goo ewh kahezhewabuk. 

8 Ishpeming dush ooge ezhenekahdon owh Kesha. 
munedoo ewh meshah kezhtk. Kahoonahgooshig dush 
kiya kahgahgezhabahwahguk, me ewh neenzhing kege- 
zheguk. 

9 T Keshamunedoo dush keekedooh, Tahgah enewh 
nebeen nesahwahyeeeh emah meshah kezhegoong ayah. 
gin, pazhegwahnoong tahmahmundoogahmesawun, kiya 

. dush tahenahgwud ewh pahyaingwahkahmegog ahkeh: 
me dush goo ewh kahezhewabuk. 

10 Ahkeh dush ooge ezhenekahdon owh Keshamune- 
doo ewh pahyaingookahmegog ahkeh; Kechegahmeen 
dush ween ooge ezhenekahdahnun enewh kemahmah- 
wundoogahmesanig enewh nebeen: Keshamunedoo dush 
ooge menahwenon. 

11 Keshamunedoo dush keekedooh, Tahgah ewh ah- 
keh oogahzahgahketoon ewh manzhusk, chemenewung 
enewh nwahkashkahkin, kiya egewh mahnewejig meti- 
goog chene ezhe mahmenewewod ewh azhe metigoowe- 
wod, ewh aindahswayahgezewod emah ahkeeng: me 
dush goo ewh kahezhewabuk. 

12 Ewh dush ahkeh ooge zahgahketoon ewh man- 
zhusk keezhemenewung dush enewh nwahkahshkahkin 
ewh aindahswayahging, kiya owh metig keezhemenewid, 
ewh aindahswayahgezewod : ooge menahwenon dush owh 
Keshamunedoo. 

13 Kahoonahgooshig dush, kiya kahgahgezhabahwah- 
guk, me ewh kenesooh kezheguk. 

14 T Keshamunedoo dush keekedooh, Tahgah tahah- 
yahwun Kawahsahkoonagin ewede meshah kezhegoong 
ishpeming, chenanahwenahmoowod ewh kezhik kiya ewh 
debik; chekekenahwahdezewod dush, ewh aindahsoo. 
nebing kiya aindahsoo-pepoong, kiya aindahsoo-kezhe- 
guk, kiya aindahsoo-pepoong : 

15 Tahwahsayahzewug dush ewede meshah kezhe- 
goong ishpeming, chewahsashkamoowod ewh ahkeh : me 
dush goo ewh kahezhewabuk. 

16 Keshamunedoo dush ooge oozheon neenzh enewh 
kache wehsahkoonanejin: enewh dush kache wahsah- 
koonanejin chegahnahwaindahmenid ewh kezhik, enewh 
dush ween noondosh wahyahsahkoonanejin chegahnah- 
waindahmenid ewh debik: kiya enewh ahnungoon ooge 
ooxheon. 

17 Ooge bahgedenon dush owh Keshamunedoo ewede 
meshah kezhegoong ishpeming, chewahsahkoonanid e- 
mah ahkeeng. 

- 18 Chegahnahwaindahmenid dush ewh kezhik kiya 
ewh debik, kiya chenanahwenahmoowod ewh wahsayah 
kiya ewh pasahkeeshkog: ooge menahwenon dush owh 
Keshamunedovo. 

19 Kahoonahgooshig dush, kiya kabgahgezhabahwah- 
guk, me ewh keneewh kezheguk. 

20 T Keshamunedoo dush keekedooh, Tahgah emah 
nebeeng tahbahtahyenoowug ahnooj mamahjejig pamah- 
dezejig, kiya penasewug papahmesajig emah oogedah. 
kahmig emah meshah kezhegoong ishpeming. 

21 Keshamunedoo dush ooge oozheon enewh keche 
mesahmaigoon, kiya kahkenah enewh pamahdezenejin 
mamahjenejin, kekeche pahtahyenoowod dush emah 
nebeeng kahoondahdezejig ewh aindahswayahgezewod, 
kiya waningwegahnejig penasewug aindahswayahgeze- 
wod: Keshamunedoo dush ooge menahwenon. 

22 Keshamunedoo dush ooge shahwanemon, oowh 
keenod can a sah, kiya meshenooedeyook, moo- 
shkenahdooyook dush enewh kechegahmeen, kiya egewh 
penasewug tahmeshenooedewug emah ahkeeng. 

23 Kahoonahgooshig dush, kiya kahgahgezhabahwah- 
guk, me ewh kenonoo kezheguk. 

24 T Keshamunedoo dush keekedooh, Tahgah emah 
ahkeeng tahoondahdezewug aindahswayahgezewod e- 
gewh pamahdezejig, ahwahkonug kiya egewh papahmoo- 
dajig, kiya egewh ahwaseehyug ahnooj azheweenzoojig : 
me dush goo ewh kahezhewabuk. 

25 Keshamunedoo dush ooge oozheon enewh ahwah- 
konun ahnooj azhe weenzoojig, kiya kahkenah enewh 
papahmoodanejin emah ahkeeng ahnooj azhe weenzoo- 
jig: Keshamunedoo dush ooge menahwenon. 

26  Keshamunedoo dush keekedooh, Tahgah oozhe- 
ahdah owh eneneh, anaindahgoozeyung, kiya dush goo 
azhenahgoozeyung ezheahdah: ween dush chedebah- 
koonod enewh kekoohyun emah kechegahmeeng, kiya 
enewh penasewun papahmesanejin, kiya enewh ahwah- 
konun, kiya kahkenah anegookookahmegahnig ewh ah- 
keh, kiya kahkenah enewh papahmoodanejin emah ah. 
keeng. b2 

27 Me dush Keshamunedoo keoozheod enewh enene- 
wun emah oodenaindahgoozewining, emah goo oodezhe- 
nahgoozewining owh Keshamunedoo keezhe kezheod 
dush enewh enenewun kiya enewh equawun. 

28 Keshamunedoo dush ooge shahwanemon, Kesha- 
munedoo dush oowh oogeenon, Meneweyook sah, kiya 
meshenooedeyook, kiya mooshkenashkahmook ewh ah- 
keh, kiya ketegahdahmook: tebahkoonik dush egewh 
kekoohyug emah kechegahmeeng, kiya egewh penase- 
wug papahmesajig, kiya kahkenah egewh pamahdezejig 
papahmoodajig emah ahkeeng. 

29 T Keshamunedoo dush keekedooh, Enah sah ke. 
kemenenim kahkenah enewh nwahkahshkahkin man- 
zhuskoon mahnewungin, ayahgin emah anegookookah- 
megog ewh ahkeh, kahkenah kiya egewh metigoog mah- 
nwahkoozejig ; me sah ewh kaoomejememeyaig. 

30 Kahkenah dush ween egewh ahwaseehyug emah 
ahkeeng, kiya kahkenah egewh penasewug papahmesa- 
jig, kiya kahkenah egewh papahmoodajig emah ahkeeng, 
egewh pemahdezewin kageshkungig, ninge menog kahke- 
nah enewh wazhahwahshkoo nwahkahshkahkin manzhus- 
koon chemejewod : me dush goo ewh kahezhewabuk. 

31 Keshamunedoo dush ooge wahbundahnun kahke. 
nah enewh kahoozhetoojin, enah dush, ahpeje ooge me- 
nahwenon. Kahoonahgooshig dush, kiya kahgahgezha. 
bahwahguk, me ewh keingoodwahsoo kezheguk. 


CHAPTER II. 


Me sah dush kekezhechegahdaig ewh ishpeming kiya 
ewh ahkeh, kiya kahkenah emah ayahjig. 

2 Aneneenzhwahsoo kezhegudenig dush keishquah 
ahnooke owh Keshamunedoo ahnooj kagoo keoozhetood ; 
keahnwashemoonooh dush ewh aneneenzhwahsoo kezhe- 
gudenig, kahkenah ween ahnooj kagoo keoozhetood. 

3 Ooge shahwaindon dush owh Keshamunedoo ewh 
neenzhwahsoo kezhik, kiya ooge benetoon: me mah ewh 

ahpe Kahahnwashemoonood owh Keshamunedoo keah- 
nookeed, kahkenah ahnooj kagoo keoozhetood. 

4 T Me sah mondah kahne ezhe ahyahneka pemahduk 
enewh ishpeming kiya ewh ahkeh ahpe kahgezheche. 
gahdaig, ahpe ewh kekezheguk keoozhetood owh Taba- 
ningaid Keshamunedoo ewh ahkeh kiya enewh ishpe- 
ming. 

at Mb kenak enewh sahyahgahkenegin emah mah- 
shkoodang chebwah ween ahyog emah ahkeeng, kahke- 
nah kiya enewh nwahkahshkahkin manzhuskoon che- 
bwah mahjeging kah mah mahsheh enahkoonegasegoo- 
bun owh ‘Tabaningaid ewh chegemewunenig emah ah- 
keeng, kah kiya mahsheh ahyahsegoobun owh eneneh 
kagetegahdung ewh ahkeh. 

6 Emah dush ahkeeng keoonje oombeshkahmahgud 
ewh ahwun, kedepahbahwaig dush anegookoodaingwa- 
mahguk ewh ahkeh. 

7 Owh dush Tabaningaid Keshamunedoo emah we- 
yahgahsaiyewung ewh ahkeh ooge oonje oonahdenon 
enewh enenewun, Kenasaid dush emah oodanegoome- 
ning ewh pemahdezewineh nasawin; me dush kahezhe 
mahje pemahdezewineh oojechogood owh eneneh. 

8 T Owh dush Tabaningaid Keshamunedoo ooge ke- 
tegahdon ewh ketegonans emah wahbunoong enahkayah 
ewh Eden; me dush emah kebahgedenod enewh enene- 
wun kahoozheahjin. 

9 Emah dush ahkeeng oogo, oonje sahgahkeon owh 
Tabahningaid Keshamunedoo ahnooj metigoon manwah- 
bahmenahgoozenejin kiya wanezheshenejin amoonjig ; 
kiya owh nebwahkahwineh metig kaoonje kekaindahming 
ewh wanezheshing kiya ewh majeahyewung. 

10 T Sebeh dush kebeme ezhe tegwayah emah Eden- 
ing chedepahbahwaig ewh ketegonans; newing dush 
emah keneh oonje pahpahkategwayah. 

11 Ewh dush netum Pison keezhenekahda: me sah 
ewh ane ezhetegwayog emah anegookookahmegog ewh 
Havilah ahkeh, aindahzhenuk ewh oozahwe-zhooneyah ; 

12 Oonezheshin dush ewh oozahwe-zhooneyah emah 

ayog; kiya dush bdellium kiya onyx-ahseeneen ahyah- 
wun emah. 

13 Menahwah dush ewh pazhig sebeh, Gihon keezhe- 
nekahda; me sah goo ewh ane ezhe tegwayog emah 
anegookookahmegog ewh Ethiopia ahkeh. 

14 Menahwah dush ewh pazhig sebeh, Hiddekel kee. 
zhenekahda : me sah ewh wahbunoong enahkayah azhe- 
tegwayog ewede Assyria. Ewh dush ishquoch sebeh 
me ewh Euphrates. 

15 T Owh dush Tabaningaid Keshamunedoo oogeoc- 
dahpenon enewh enenewun, kebahgedenod dush emah 
Eden ketegonansing, chewahwazhetood kiya chegahnah- 
waindung. 

16 Owh dush Tabaningaid Keshamunedoo ooge kah- 
gekemon enewh enenewun oowh keenod, Kahkenah ain- 
dahswahkoozewod egewh metigoog emah ketegonansing, 
wanepuzh kedahahmwog : 

17 Owh sah atah nebwahkahwineh metig kaoonje ke- 
kaindahmingebun ewh wanezheshing kiya ewh majeah- 
yeewung, kahween kegah ahmwahse: ahpe mahween 
goo kaahmwahwahdwain kagait kegahnib. 

18 T Owh dush Tabaningaid Keshamunedoo keeke- 
dooh, Kahsah ween oonezheshezenoon chenezhekawezid 
owh eneneh; ningah oozhetahmahwah sah enewh kaoo- 
wee] ahgunejin. 

19 Emah dush ahkeeng ooge oonje kezheon owh Ta- 
baningaid Keshamunedoo kahkenah enewh ahwaseehyun 
emah mahshkoodang, kiya kahkenah enewh penasewun 
papahmesanejin ; ooge bedahmahwon dush enewh Adam 
chewahbumod nahmunj kaezhe wahwenahgwain, kahe- 
zhe wenod dush goo owh Adam kahkenah enewh pamah- 
dezenejin me sah goo ewh kahezhenekahzoowod. 

20 Adam dush ooge wenon kahkenah enewh ahwah- 
konun, kiya enewh penasewun papahmesanejin, kahke- 
nah kiya enewh ahwahseyun emah mahshkoodang ; owh 
dush ween Adam kah ahweyah ahyahsebahneen enewh 
kage ooweej ahgunepahneen.. 

21.4 Owh dush Tabaningaid Keshamunedoo ooge ena- 

nemon enewh Adam ewh cheahpahgezekahgoonid ewh 
poozaingwahmoowin, kenebah dush : pazhig dush enewh 
oodoopegaguneneh ooge oodahpenahmahwon, nayob 
dush kegahshke wesedood ewh weyos emah kahoondenod. 

22 Me dush owh oopegagun emah eneneeng kahoon- 
denod owh Tabaningaid Keshamunedoo, kahoonje oozhe- 
od enewh equawun, , kebedahmahwod dush enewh enene- 
wun. 

23 Adam dush keekedooh, Umbasah dush noongoom 
oowh ookun nindookunim, kiya oowh weyos nindoowe- 
yosim: Equa sah dush tahezhenekahzooh, HAA, 
mah keoondenah. 

24 Mesah dush ewh kaoonje nahgahnod owh eneneh 
enewh oosun kiya enewh oogeen, chewedegamod dush 
enewh wewun: wenahwah dush nahyainzh chepazhig- 
wahnenig ewh ooweyosewewah. 

25 Nahyainzh dush goo pingwahshahgedegwahbun, 
owh eneneh kiya enewh wewun, kah dush goo mane- 
saindahzegwahbun. 


CHAPTER III. 


Own dush ween kenabig ahwahshema kahgahyaneze- 
-goobun aindahchewod ahnooj egewh ahwaseihyug emah 
mashkoodang kahoozheahjin owh T'abaningaid Kesha- 
munedoo. Ooge enon dush enewh equawun, Kagait 
nah, Keshamunedoo ewh keekedooh, Kagooween ahm- 
wahkageon aindahswahkoozewod egewh metigoog emah 
ketegonansing ? 

2 Owh dush equa oowh ooge enon enewh kenabigoon, 
Nindah mejemin sah ween goo azhe menewewod egewh 
metigoog emah ketegonansing. 

3 Owh sah atah azhe menewid owh metig nahwah- 
yeeeh padahkezood emah ketegonansing, Keshamunedoo 
keekedooh, Kagooween ahmwahkagoon, kagooween kiya 
tongenahkagoon, cheneboosewaig dush nah. 

4 Owh dush kenabig ooge enon enewh equawun, 
Kahgooshahween kagait kedahnebooseem : 

5 Ooge-kaindon mah owh Keshamunedoo ewh goo 
ahpe kezhizhuk amwaywah egewh, me dush goo che. 
bahquahbeyaig, munedoong dush goo cheenaindahgoo- 
zeyaig, chekekaindahmaig dush ewh wanezheshing, kiya 
ewh majeahyeewung. 

6 Ahpe dush owh equa wahyahbahmod enewh meti- 
goon oonezheshenid ewh cheahmwahpun, kiya menah. 
wenahgoozenid, kiya ewh chenebwahkong ezhe mesah- 
waindahgoozid owh metig, ooge-oodahpenon dush ewh 
azhe menewenid, keahmwod dush, kiya dush goo ke. 
menod enewh oonahbamun; kiya-ween dush goo ooge 
ahmwon. 

7 Nahyainzh dush kebahquahbewug, kekekaindah- 
moowod dush ewh pingwahshahgedewod; ooge mahwun- 
doogwahdahnahwon dush enewh ahnebeshun, me dush 
enewh kahoogoodahsewahjin. 
| 8 Ooge-noondahwahwon dush pedwa-washenenid 

enewh Tabaningainejin Keshamunedoon emah ketego- 
nansing, ahpe pagahmahnemahdenig emah kezhegoong : 
Owh dush Adam kiya enewh wewun, kegahzoowug 
emah magwa metigookahnenig ewh ketegonans chewah- 
bumegoosegwah dush enewh Tabaningainejin Kesha- 
munedoon. 

9 Owh dush Tabaningaid Keshamunedoo oogee un- 
doomon enewh Adam, oowh dush keenod, Ahneende 
ahyahyun ? 

10 Oowh dush keekedooh, Ninge noondon sah ewh 
kedenwawin emah ketegonansing, ninge zagiz dush, 
ninpingwahshahgid mah; me dush ewh kahoonje kah- 
Zooyon. 

11 Keekedooh dush, Wanaish owh kahweendahmook 
ewh pingwahshahgedeyun? ahzhe nah kege ahmwah 
owh metig, kahgenahahmoonenahbon ewh cheahmwah- 
sewud ? 

12 Owh dush eneneh keekedooh, Owh sah equa 
kahmeenzheyun cheweejewid, ninge menig enewh emah 
metigoong kahoondenind, ninge ahmwah dush goo. 

13 Owh dush Tabaningaid Keshamunedoo ooge enon 

enewh equawun, Wagoonain oowh kahezhe-chegayun? 
Owh dush equa keekedooh, owh sah kenabig ninge 
wahnemig, ninge ahmwah dush goo. 

14 Owh dush Tabaningaid Keshamunedoo ooge enon 
enewh kenabigoon, Keezhe chegayun sah mondah, ke- 
gah ahpeje sheengaindahgooz kegahgwahnesahgaindah- 
gooz anaindahgoozewod ween egewh ahnooj ahwahko- 
nug, kiya ahnooj egewh ahwahseihyug emah mahsh.- 
koodang ; kemesahdong sah kegah bemooda, weyahgah- 
saih dush ewh kamejeyun menik kaoogezhegoomewah- 
nan emah kebemahdezewining : 

15 Ningah bahgedenon sah dush ewh sheenganedewin 
emah nesahwahyeeeh ahyahyaig, kiya emah nesahwah- 
yeeeh ahyahwod egewh kenejahnesewog; ween owh 
oonejahnesun kegahzhahshahgoondebashkog, keen dush 
ween kegahzhahshahgoodoondahnashkahwah. 

16 Enewh dush equawun ooge enon, Ningah geche 
pahtahyenahtoonun sah enewh kegedemahgezewinun 
kiya enewh kenegeahwahsoowinun ; wesahgaindahmoo- 
wining sah kegah oonje negeahwus; kiya dush kegah 
nahdanemah owh kenahbaim, ween dush goo kegah 
debahkoonig. 

17 Enewh dush Adam ooge enon, kebezindahmahwud 
sah ewh oodekedoowin owh kewish, keahmwud dush 
owh emah metigoong kahoondenind, kahgenahahmoone. 
nahbon ween oowh keenenahbon, Kagooween egewh 
ahmwahkain: kahgwahnesahgaindahgwud ‘sah ewh ah- 
keh keen ewh keezhechegayun: Kedemahgezewining 
sah kegah mahmekindon ewh ahkeh ewh menik kaooge- 
zhegoomewahnan emah kebemahdezewining ; 

18 Kiya dush menasahgahwunzheen kiya munzonah. 
zhkoon tahbe zahgahkewug emah kedahkeming ; enewh 
dush nwahkahshkahkin emah mahshkoodang kegah 
mejenun ; 

19 Ahbwazooyun sah emah kedaingwahying kegah 
oonje ahmwah owh kebahquazhegunim, nahnonzh goo 
chegewayun emah ahkeeng ; me mah emah kahoondine- 

gooyun: keweyahgahsaihyewh mah, me dush goo emah 
weyahgahsaihying nayob cheezhe kewayun. | 

20 Adam dush ooge wenon enewh wewun, Eve dush 
ooge ezhenekahnon : me mah enewh wagewahjin kah. 
kenah egewh pamahdezejig. 

21 T Owh dush 'Tabaningaid Keshamunedoo pahsh- 
quagenoo pahpeenzekahwahgunun ooge oozhetahmah- 
won enewh Adam kiya enewh wewun, keahgweod dush. 

22 T Owh dush ‘Tabaningaid Keshamunedoo keeke- 
dooh, Enah sah, owh eneneh anaindahgeozeyung enain- 
dahgoozeh, kekaindung dush ewh wanazheshing kiya 
ewh majeahyeewung: noongoom sah dush, cheoodahpe- 
nahsig enewh pemahdezewineh metigoong ayahjig, kah- 
genig dush chebemahdezepun. 

23 Me dush owh Tabaningaid Keshamunedoo kahezhe 
zahgejenahzhahwod emah ketegonansing ewh Eden, 
chegetegahdung dush ewh ahkeh kiya ween emah ka- 
hoondenind. 

24 Mesah dush kahezhe zahgejenahzhahwod enewh 
enenewun; ooge nebahweon dush enewh ishpeming 
tahzhe Minzbenahwain wahbunoong enahkayah emah 
ketegonansing ewh Eden, kiya ewh masquahkoonaig 
ahzhahwaishk kewetahahyeeeh kahezhe quaquakahbe. 
kesaig, cheahkahwahbundahmoowod ewh mekun ponde- 
gamoog emah ahyod owh pemahdvezewineh metig. 


CHAPTER IV. 


ADAM dush ooge kekanemon enewh wewun Eve, keun- 
jekoonid dush, kenegeahnid dush enewh Cain, oowh dush 
keekedood, enenewun sah ninge menig owh Tabaningaid. 

2 Menahwah dush ooge negeon euewh wekahnesun 
Abel. Mahnahtanesun dush ween kahgahnahwanemah- 
jin owh Abel, owh dush ween Cain kegetegaweneneweh. 

3 Pahmah dush goo ingooding kebahgahmeahyah, 
kebedood owh Cain ewh kahnetahwegenenig emah ah- 
keeng, wezahzahgewenod enewh Tabaningainejin. 

4 Abel dush kiya ween ooge benon enewh oomahta- 

nesansemun kiya ewh oowenenooneh. Owh dush Taba- 
ningaid ooge oodahpenahmahwon enewh Abel ewh 
oozahzahgewejegun. 

5 Enewh dush ween Cain kiya ewh oozahzahgeweje- 
gun kahween ooge oodahpenahmahwahseen. Kegeche 
neshkahdezeh dush owh Cain, kiya dush goo keneshkah- 
zenahgoozeh. 

6 Owh dush Tabaningaid ooge enon enewh Cain, 
Ahneesh ween nah ewh neshkahdezeyun? Ahneesh 
ween nah kiya ewh neshkahzenagoozeyun ? 

7 Keshpin sah quiyuk ezhechegayun, kahnah ween 
kedah oodahpenahmahgoose? Keshpin dush ween qui- 
yuk ezhechegasewun, pahtahzewin sah ahtamahgud 
emah ishquondaing. Keen sah dush goo kegah nahda- 
nemig, kegah debahkoonah dush. 

8 1 Cain dush ooge kahgahnoonon enewh wekahnesun 
Abel: kebahgahmeah dush, magwah ahyahwod emah 
ketegoning, kebahzegwinjesa owh Cain kegwahshquah.- 
noodahwod dush enewh wekahnesun Abel, kenesod dush, 

9 T Owh dush Tabaningaid ooge enon enewh Cain, 
Ahneesh owh kekahnis Abel? Oowh dush keekedooh, 
Kahween ninge kanemahse: Neen nunga ningahnahwa- 
nemah owh nekahnis? 

10 Keekedooh dush, Ahneen kahezhechegayun? 00- 
mesqueem sah owh kekahnis nemahdwah pebahgeme- 
goon emah ahkeeng. 

11 Noongoom sah dush kegah gwahnesahgis emah 
abkeeng, keen emah keninjeeng keoonje segwabenah- 
mun oomesqueem owh kekahnis ; 

12 Ahpe sah kategayahnin, kah wekah kasah tahme- 
kooginzenoon; kemeweneneeng kiya wagoodoogwane- 
shing kegah pahpah ezhe kedemahgiz emah ahkeeng. 

13 Cain dush ooge enon enewh Tabaninganejin, Ah- 
wahshema sah ahpetenegwud mondah nindenahpenede- 
zoowin ewh menik kagahshkoondahmombon. 

14 Enah sah, noongeom kezheguk kezahgejenahzhah 
emah oodaingwahyewung ewh ahkeh; chegahzootahmon 
dush ewh kedaingwah ; kemeweneneeng kiya wagoodoo- 

gwaneshing ningah pahpah ezhe kedemahgiz dush emah 
ahkeeng; tahbahgahmeahyah sah dush, ewk wagwain 
kamekahwegwain me goo kaezhe neshid. 

15 Ooge enon dush owh Tabaningaid, Wagwain sah 
kanesahgwain enewh Cain, neezhewahching dush ween 
owh ahwahshema tabgahgwahnesahgeah. Owh dush 
Tabaningaid ooge kekenahwahjeon enewh Cain, chene- 
sahsewind dash ingooje makahwinjin. 

16 Me dush kahezhe zahgahung owh Cain emah ah. 
yahnid enewh Tabaninganejin, keahwe tahnahkeed dush 
ewede Nod, wahbunoong enabkayah emah Eden. 

17 N Cain dush 00ge ‘kekainemon enewh wew un; ke. 
unjekoonid dush, kenegeahnid dush enewh Enoch: ooda- 
nowh dush ooge oozhetoon, ooge ezhe nekahdon dush 
ewh oodanowh, ewh azhenekahzoonid enewh oogwesun, 
Enoch. 

18 Kiya ween dush owh Enoch kenegetahmahwah 
enewh frad: owh dush irad ooge oogwesenun enewh 
Mehujael: owh dush Mehujael ooge oogwesenun enewh 
Methusael : owh dush Methusael ooge oogwesenun enewh 
Lamech. 

19 T Owh dush Lamech keneenzhooquawa: Adah 
pazhig keezhe nekahzoowun Zillah dush ween enewh 
pazhig. 

20 Owh dush Adah ooge negeon enewh Jabal: me 
sah enewh kahooyoosemahwahjin egewh wapahpahge- 
wahyahnegahmegoojig, kiya wadahwahkahnejig. 

21 Hnewh dush ween wekahnisun Jubal keezhe ne- 
kahzoowun: me sah enewh kahoogoosemahwahjin kah- 
kenah egewh madwayahbegahegajig, kiya egewh ma- 
e ahgoochegajig. 

2 Owh dush Zilah, kiya ween ooge negeon enewh 
Tabal. cain, me sah owh kahgekenooahmahwod kahkenah 
enewh oozahwahbekoong kiya pewahbekoong anookene- 
nejin; oodahwamon dush owh Tubal-cain me enewh 
Naamah. 

23 Owh dush Lamech ooge enon enewh wewun, Adah 
kiya Zillah, noondahmook ewh nindenwawin : kenahwah 

wawewemenaig owh Lamech, pezindahmook ewh nin- 
dahnemetahgoozewin: kewenahnegooyon sah ninge ne- 
sah owh eneneh, kiya wesahgenahnegooyon owh ooshke- 
nahwa. 

24 Keshpin sah dush neenzhwahching ahwahshema 
kagabgwahnesahgeahwindain owh nasegoojin owh Cain, 
kagait dush ween owh Lamech neenzhwahsemedahnah 
neenzhwahsweh ahwahshema, tahgahgwahnegahgeahwun 
enewh nasegoojin. | 

25 Owh dush Adam menahwah ooge kekanemon e- 
newh wewun; quewezansun dush enewh kahnegeahjin, 
Seth dush keezhewenod, Keshamunedoo mah, keekedooh, : 
ninge menig enewh pakahnezenejin kaoogweseyahnin 
owh ween Abel, Cain kahnesabjin. 

26 Kiya ween dush owh Seth oogwesun kenegetah- 
mahwah; Enos dush ooge ezhe wenon: me dush ewh 
ahpe kemahje nahnondecomoowod egewh enenewug emah 
eodezhe nekahzoowining owh Tabaningaid. 


CHAPTER Y. 


Me sah mondah oozhebeegun tabahjemoomahguk keah- 
yahneka pemahdezenid owh Adam. Wahyashkud ewh 
kahzheguk keoozheod owh Keshamunedoo enewh ene- 
newun, emah goo oodezhenahgoozewining owh Kesha- 
munedoo keezheod ; 

2 Keoozheod enewh enenewun kiya enewh equawun ; 
kezhahwanemod dush, Adam dush keezhewenod,. ewh 
ahpe kahzheguk kekezheindwah. 

3 Ingoodwok ahshe nesemedahnah dush kahdahsoo 
pepoonahgezid owh Adam, keoogweseh, azhenahgoozid 
kiya anaindahgoozid, keezhenahgoozewun kiya keenaindah- 
goozewun ; Seth dush ooge. ezhewenon: 

4. Ahzhe dush kahoogwesid owh Adam enewh Seth, 
swahswok tahsoo pepoon keoogezhegoomeh : keooyoog- 
weseth dush kiya keoodahneh. 

5 Mahmahweh dushenewh oogezhegoomun owh Adam 
shongahswok ahshe nesemedahnah tahsoo pepoon kebe- 
mahdezeh : me dush kenebood. 

6 T Ingoodwok ahshe nahnun dush kahdahsoo pepoon 
ahgezid owhSeth, ooge oogwesenun enewh Enos: 

7 Ahzhe dush kahoogwesid owh Seth enewh Enos, 
swahswok ahshe neenzhwahsweh tahsoo pepoon kebe- 
mahdezeh ; keooyoogweseh dush kiya keooyoodahneh : 

8 Mahmahweh dush enewh oogezhegoomun owh Seth, 
shongahswok medahsweh ahshe neenzh tahsoo pepoon 
kebemahdezeh: me dush kenebood. 

9 T Shongahsemedahnah dush kahdahsoo pepoonah- 
gezid owh Enos, ooge oogwesenun enewh Cainan : 

10 Ahzhe dush kahoegwesid owh Enos enewh Cainan, 
swahswok medahsweh ahshe nahnun tahsoo pepoon ke- 
bemahdezel:, keooyoogweseh dush kiya keooyoodahneh: 

11 Mahmahweh dush enewh oogezhegoomun owh E- 
nos, shongahswok ahshe nahnun tahsoo pepoon kebe- 
mahdezeh: me dush kenebood. 

12 T Neenzhwahse-medahnah dush kahdahsoo pe- 
poonahgezid owh Cainan, ooge oogwesenun enewh Ma- 
halaleel : 

13 Ahzhe dush kahoogwesid owh Cainan enew Maha- 
laleel, swahswok ahshe nemedahnah tahsoo pepoon ke- 
bemahdezeh, keooyocogweseh dush kiya keooyoodahneh. 

14 Mahmahweh dush enewh oogezhegoomun owh 
Cainan, shongahswok ahshe medahsweh tahsoo pepoon ` 
kebemahdezeh : me dush kenebood. 

15 T Ingoodwahse-medahnah ahshe nahnun dush kah- 
dahsoo pepoonahgezid owh Mahalaleel, ooge oogwese- 
nun enewh Jared: 

16 Ahzhe dush kahoogwesid owh Mahalaleel enewh 
Jared, swahswok ashe nesemedahnah tahsoo pepoon ke- 
bemahdezeh, keooyoogweseh dush kiya keooyoodahneh : 

17 Mahmahweh dush enewh oogezhegoomun owh 
Mahalaleel, swahswok shongahse-medahnah ahshe nah- 
nun tahsoo pepoon kebemahdezeh: me dush kenebood. 

18 YT Ingoodwok ingoodwahse-medahnah ahshe neenzh 

dush kahdahsoo pepoonahgezid owh Jared, ooge oogwe- 
senun enewh Enoch 

19 Ahzhe dush kahoogwesid owh Jared enewh Enoch, 
swashswok tahsoo pepoon kebemahdezeh, keooyoogwe- 
seh dush kiya keooyoodahneh : 

20 Mahmahweh dush enewh oogezhegoomun owh Ja- 
red, shongahswok ingoodwahsemedannah ahshe neenzh 
tahsoo pepoon kebemahdezeh : me dush kenebood. 

21 T Ingoodwahsemedahnah ahshe nahnun dush kah- 
dahsoo pepoonahgezid owh Enoch, ooge oogwesenun 
enewh Methuselah : 

22 Ahzhe dush kahoogwesid owh Enoch enewh Me- 
thuselah, neswok tahsoo pepoon ooge wetoosamon enewh 
Keshamunedoon, keooyoogweseh dush kiya keooyoodah- 
neh: 

23 Mahmahweh dush enewh oogezhegoomun owh E- 
noch, neswok ingoodwahsemedahnah ahsbe nahnun tah- 
soo pepoon kebemahdezeh : 

24 Enoch dush ooge wetoosamon enewh Keshamune- 
doon : kah dush oomah keahyahse ; ooge oodahpenegoon 
mah enewh Keshamunedoon. 

25 T Ingoodwok swahse-medahnah ahshe neenzhwah- 
sweh dush kahdahsoo pepoonahgezid owh Methuselah, 
ooge oogwesenun enewh Lamech ; 

26 Ahzhe dush kahoogwesid owh Methuselah enewh la- 
mech, neenzhwahswok swahse-medahnah ahshe neenzh 
tahsoo pepoon kebemahdezeh, keooyoogweseh dush kiya 
keooyoodahneh. 

27 Mahmahweh dush enewh ocogezhegoomun owh 
Methuselah, shongahswok ingoodwahse-medahnah ahshe 
shongahsweh tahsoo pepoon kebemahdezeh: me dush 
kenebood. 

28 T Ingoodwok swahse-medahnah ahshe neenzh 
dush kahdahsoo pepoonahgezid owh Lamech, keoogwe- 
seh: 

29 Noah dush ooge ezhe wenon enewh oowh keeke- 
dood, Mesah dush mahbah kaahnwabeinung magwah 
ween ahgahwahdahmung ewh kedahnookewininon pwah.- 

yahwenahmung, ewh kegahgwahnesahgetood owh Taba- 
ningaid ewh ahkeh. 

30 Ahzhe dush kahoogwesid owh Lamech enewh Noah, 
nahnwok shongahse-medahnah ahshe nahnun tahsoo pe- 
poon kebemahdezeh, keooyoogweseh dush kiya keoo- 
yoodahneh : 

31 Mahmahweh dush enewh oogezhegoomun owh La- 
mech, neenzhwahswok neenzhwahse-medahnah ahshe 
neenzhwahsweh tahsoo pepoon kebemahdezeh : me dush 
kenebood. 

32 T Nahnwok dush kedahsoo pepoonahgezeh owh 
Noah: Noah dush ooge oogwesenun enewh Shem, Ham, 
kiya enewh Japheth. 


CHAPTER VI 


KEBAHGAHMEAH dush, ahpe ane pahtahyenoowod egewh 
enenewug emah oodaingwahyewung ewh ahkeh, kiya 
oudahnewon kenegetahmahwindwah, 

2 Egewh dush wagoosemegoowahjin enewh Kesha- 
munedoon ooge wahbahmahwon quahnahjewenid enewh 
oodahneneh egewh enenewug : ooge wewenahwon dush 
kahkenah enewh kahwahwanahbahmahwahjin. 

3 Keekedooh dush owh Tabaningaid, Kahsah ween 
kahgenig owh Ninjechog oogahwequahjeahseen enewh 
enenewun, weyahseweh mah goo: ingoodwok ahshe ne- 
stahnah tahsoo pepoon sah dush atah tahoogezhegoomeh. 

4 Mondahpe dush waindegoog ahyahgwahbun emah 
ahkeeng ; pahmah dush kiya goo, ahpe egewh wagoose- 
megoowahjin enewh Keshamunedoon kahezhahwod e- 
newh oodahneneh egewh enenewug, ahbenoojeyun dush 
ooge negetahmahgoowon, me dush egewh mawehzhah 
kahgootahmegoo enenewejig, kiya kahdahdebahjeminjig. 

5 Keshamunedoo dush ooge wahbundon azhe keche 

-enaindahgwahdenig ewh oogah kebahdezewin owh ene. 
neh emah ahkeeng, kiya ewh goo kahkenah enewh oo- 
denaindahmoowinewon emah oodaewong mahjeahyee- 
wahnenig aindahsoo kezhegahdenig. 

6 Keminjenahwayaindum dush owh Tabaningaid ewh 
keoozheod enewh enenewun emah ahkeeng, kiya dush 
goo ooge nenahwedaashkahgoon ewh. 

7 Keekedooh dush owh Tabaningaid, Ningah ahgah- 
senah sah owh eneneh, kahoozheug, emah oodaingwah- 
yewung ewh ahkeh; owh eneneh, kiya dush goo owh 
ahwaseih, kiya owh papahmoodaid, kiya egewh penase- 
wug popahmesajig ; ningeche minjenahwayaindum mah 
keoozheahgwah. | 

8 Owh dush ween Noah ooge mekon ewh zhahwain- 
dahgoozewin emah ooshkeenzhegoong owh Tabaningaid. 

9 T Me sah mondah kahne ezhe pemahdezid owh No- 
ah: kenebwahkah-weneneweh sah owh Noah, quiyuk 
keezhewabezid ewh kahahkoo pemahdezid, ooge wetoo. 
samon dush owh Noah enewh Keshamunedoon. 

10 Nesweh dush kenegewun enewh oogwesun owh 
Noah, me oonoowh Shem, Ham, kiya Japheth. 

11 Kiya dush ewh ahleh kewenenahgwud emah anah. 
sahmahbid owh Keshamunedoo, kiya mooshkenamahgah. 
denig emah ahkeeng ewh pahpenoodahdewin. 

12 Keshamunedoo dush keenahbeh emah ahkeeng, 
enah dush, kewenenahgwud; kahkenah mah owh wah- 
yahsewid ooge weneshkon ewh oobemahdezewin emah 
ahkeeng. 

13 Owh dush Keshamunedoo ooge enon enewh Noah, 
Ahzhe sah ningebe oodeseegoon ewh cheishquahahyah. ' 
wod kahkenah egewh wahyahsewejig; me mah egewh 
wainje mooshkenasing emah ahkeeng ewh pahpenoodah- 
dewin; enah sah dush, ningah ahgahsenog emah ah- 
keeng. 

14 T Oozhetahmahdezoon sah ewh nahbequon emah 
gopher metigoong ; kegahwahwahzeswahtoon dush emah 
peendoonug, kegah pegekahdon dush emah peendoonug 
kiya emah ahzhahwoonug ewh pegewh cheahyooyun. 

15 Mesah mondah kaezhetooyun: neswok sah tahsoo 
nik tahekoonahgud, nahnemedahnah tahsoo nik dush 
ween tahenegooquahdayoonahgah, nesemedahnah tahsoo 
nik dush ween tahahpetoonahgah. | 

16 Kerah wahsachegunekahdon dush ewh nahbeqdon, 
ingoodoonik dush tahenegooquahdayah emah oogedoo- 
nug ; emah dush oopemayoonahgoowung ewh nahbequon 
kegah ahtoon ewh ishquoindaim; nesing dush kegah 
ishpeme-sahgookahdon. 

17 Enah sah, Neen, Neen goo, ningah mooshkahah- 
doon ewh ahkeh, chebahnahjeahgwah dush kahkenah 
egewh wahyahsewejig, ayongig ewh pemahdezewineh 
nasawin, emah nesahyeeeh ishpeming ayahjig ; kahkenah 
sah emah ahkeeng ayahjig tahneboowug. 

18 Keen dush ween kegah ahyeenjesedahmoon ewh 
ninge kindewin; kegah pooz dush emah nahbequoning, 
keen kiya egewh kegwesug, kiya owh kewish, kiya 
egewh kegwesug oowewewon chewejewequah. 

19 Kiya sah aindahchewod egewh pamahdezejig kah. 
kenah egewh wahyahsewejig, naneenzh sah aindahswa- 
yahgezewod kegah boozeog emah nahbequoning, kaoonje 
pemahdezewod dush nah ewh kahnahwanemahdwah ; 
tahnahbaahyahahwug sah kiya tahnoonzhaahyahahwug. 

20 Egewh penasewug ahnooj azheweenzoojig, kiya 
egewh ahwahkahnug ahnooj azheweenzoojig, kahkenah 
egewh papahmoodajig emah ahkeeng ahnooj azheween- 
zoojig, naneenzh sah aindahswayahgezewod kegah be- 
nahzekahgoog, kaoonje dush nah pemahdezewod ewh 
kahnahwanemahdwah. 

21 Oodahpenahmahdezoon sah dush kahkenah ahnooj 
wesenewin mahjing, kegah mahwundoonahmahdiz sah 
ewh; me dush nah ewh kaoomejememeyun, kiya wenah- 
wah dush goo. 

22 Me dush goo ewh kahezhechegaid owh Noah; 
ewh goo menik kahegoo@ enewh Keshamunedoon, me 
sah goo ewh kahezhechegaid. 


CHAPTER VII. 


Own dush Tabaningaid ooge enon enewh Noah, Pepoo- 
zin sah emah nahbequoning kiya kahkenah egewh wah. 
degamekig; keen mah atah kewahbahmin emah anah. 

sahmahbeyon ewh quiyuk ezhewabezeyun, aindahche- 
wod ween oogoowh pamahdezejig. 

2 Aindahchewod sah egewh pahnezejig ahwaseehyug 
naneenzhwahsweh kegah poozeog, owh ahyahba kiya 
owh noonzhaahyahah: egewh dush ween ahwaseehyue 
pahnezesegoog naneenzh kegah poozeog, owh ahyahba 
kiya owh noonzhaahyahah. 

3 Egewh dush ween penasewug papahmesajig na- 
neenzhwahsweh, owh nahbasa kiya owh noonzhasa; 
chegahnahwanemahdwah dush nah egewh kane-bemah- 
dezejig emah anegookoodaingwayog ewh ahleh, 

4 Keneenzhwahsoogoonahgog sah ahpe, ningah enah- 
koonon ewh nemedahnah tahsoo kezhik kiya nemedah- 
nah tahsoo tebik chegemewung emah ahkeeng; kahke- 
nah dush egewh pamahdezejig kahoozheahgig ningah 
ahgahsenog emah oodaingwahyewung ewh ahkeh. 

5 Keezhechega dush goo owh Noah kahkenah ewh 
kahegood enewh Tabaningain. 

6 Ingoodwahswok tahsoo pepoon ahgezebun dush ewh 
Noah, ahpe kahmooshkahung ewh ahkeh. 

7 T Kepoozeh dush owh Noah, kiya enewh oogwesun, 
kiya enewh wewun, kiya euewh oogwesun wewewon, 
emah nahbequoning, mooshkahahneneh mah. 

8 Egewh pahnezejig ahwaseehyug, kiya egewh pah- 
nezesegoog ahwaseehyug, kiya egewh penasewug, kiya 
kahkenah egewh papahmoodajig emah ahkeeng, 

9 Naneenzh sah ooge ezhahnahwon enewh Noah emah 
nahbequoning, owh nahbaahyahah, kiya owh noonzhaah- 
yahah, tahbeshkoo sah goo ewh kahenahpun owh Kesha- 
munedoo enewh Noah. 

10 Kebahgahmeahyah dush ahzhe ewh kahne neen- 
zhwahsookoonahguk, me dush ewh ahpe kahmahje moo- 
shkahung ewh ahkeh. 

11 Ingoodwahswok sah ahpe aindahsoo pepoonahge- 
zid owh Noah, ewh neenzh kezis, kiya ane medahsweh 
ahshe neenzhwahoogoonahgezid owh kezis, me dush goo 
ewh kahzheguk kemookejewung kahkenah enewh kache 

demegin kechegahmeen, kiya dush goo kenesahkoone- 
gahdaig enewh ishpeming tahzhe wahsachegunun. 

12 Nemedahnah tahsoo kezhik kiya nemedahnah tah- 
soo tebik dush kegemewun emah ahkeeng. 

13 Me dush goo ewh kahzheguk kepoozid owh Noah, 
kiya owh Shem, kiya owh Ham, kiya owh Japheth, oo- 
gwesun owh Noah, kiya enewh oowewun owh Noah, 
kiya enewh nesweh ooweweneh enewh oogwesun kepoo- 
zeahwod emah nahbequoning. 

14 Wenahwah, kiya aindahswayahgezewod egewh 
ahwaseehyug, kiya kahkenah aindahswayahgezewod e- 
gewh ahwahkonug, kiya aindahsway ahaezewod egewh 
papahmoodajig emah ahkeeng, kiya aindahsw ayahgeze- 
wod egewh penasewug, kiya aindahswayahgezewod e- 
gewh penasheehyug wayooningwegahnejig. 

15 Ooge ezhahnahwon dush enewh Noah emah nah- 
bequoning, kene naneenzhewod kahkenah egewh wah- 
yahsewejig, ayongig ewh pemahdezewineh nasawin. 


16 Egewh dush kahpoozejig kenahbaahyahahwewug 
kiya kenoonzhaahyah xahwewug kahkenah egewh wah- 
yahsewejig, kahegood sah goo enewh Keshamunedoon: 
Owh dush Tabaningaid ooge kebahquahwon. 


17 T Nemedahnah dush tahsoo kezhik kemooshkahun 
ewh ahkeh; aishkum dush goo kenebahtahgenuk ewh 
nebeh keahneh oombahbahwaig dush ewh nahbequon, 
kebahbah-tatabahungoondaig dush emah ahkeeng. 


18 Kegootahmegwewemahgahdoon dush enewh ne- 
been, kegeche bahtabyenuk dush emah ahkeeng ; kebah- 
bah tatabahungoonda dush ewh nahbequon emah wahge- 
dahkahmig. 


19 Kegeche kootahmegwewemahgahdoon dush enewh 
nebeen emah ahkeeng; kahkenah dush enewh kache 
ishpahdenahnig emah anegookookahmegog ewh ahkeh 
kenekebewun. 


20 Medahsweh ahsbe nahnun sah tahsoo nik keah. 
queendemah ewh nebeh; enewh dush wahjewun kene- 
kebewun. 

21 9 Kahkenah dush egewh wahyahsewejig mamah. 
jepahneeg emah ahkeeng keneboowug, egewh penase- 
wug, kiya egewh ahwahkonug, kiya egewh ahwaseeh- 
yug, kiya aindahchewod egewh papahmoodajig emah 
ahkeeng, kiya aindahchewod egewh enenewug ; 

22 Kahkenah egewh emah oodanegoomewong nahya- 
satungebahneeg ewh pemahdezewin, kahkenah egewh 
pangwahkahmigong ahyahpahneeg, keneboowug. 

23 Kahkenah dush egewh pamahdezejig emah oodain- 
gwahyewung ewh ahkeh kebahnahdezewug, owh eneneh, 
kiya owh ahwahkon, kiya egewh papahmoodajig, kiya 
egewh penasewug papahinesajig emah ishpeming ; keah- 
gahsenahwug dush emah abkeeng: Noah dush atah ke- 
bemahdezeh, kiya enewh kahahdahwahahmegoojin emah 
nahbequoning. 

24 T Ingoodwok ahshe nahnemedahnah tahsoo kezhik 
sah kegootahmegoobemahgud emah ahkeeng. 


CHAPTER VIII. 


Ooce mequanemon dush owh Keshamunedoo enewh 
Noah, kiya kahkenah enewh pamahdezenejin, kiya kah- 
kenah enewh ahwahkonun ahyahdahwahahmegoojin 
emah nahbequoning: Keshamunedoo dush ooge enahkoo- 
non ewh chenooding emah ahkeeng, me dush keahneh 
eskahbeeg ewh nebeh ; 

2 Kiya dush enewh kahmookejewungin emah ahnah- 
mebeeng, kiya enewh ishpeming tahzhe wabsachegunun 
kegebahquahegahdawun, kenahgahnegahdaig dush ewh 
ishpeming peoonje kemewungebun ; 

3 Ahpahna dush goo ashkum keahneh eskahbemah- 
gud emah ahkeeng: kahesquah dush ingoodwok ahshe 
nahnemedahnah tahsoo kezhegudenig keeskahbemah- 
gudeneh. 

4 T Ahpe dush nonzhwahsoo-keziswahguk, madah. 
soo ahshe neenzhwahsoogoonahgezid dush owh kezis, 
me ewh ahpe kahminzhahkesing ewh  nahbequon emah 
wahjewing Ararat. 

5 Ahpahna dush goo keaneh eskahbe ewh nebeh nah- 
nonzh goo keahneh medahsoo keziswahguk : ahpe dush 
madahsoo keziswahguk, netum goo ewh kezheguk, ke- 
zahzahgebewun enewh waljewun. 

6 T Kebahgahmeahyah dush ahze kaheshquah ne- 
medahnah tahsoo kezhegudenig, ooge nesahkoonon 
owh Noah ewh wahsachegun kahoozhetoopun emah 
nahbequoning : 

7 Kahgahgewun dush ooge bahgedenon, kebahbes- 
kahbesawun dush, nahnonzh goo keeskahbenig emah 
ahkeeng. 

8 Kiya dush goo enewh keche-oomemeen ooge bah- 
gednon, cheahweh wahbundahmenid kashpin kagait ah- 
zhe kaheskahbemahgahdoogwain ewh nebeh emah ood- 
aingwahyewung ewh ahkeh ; 

9 Kah dush ooge mekunzeen owh kecheoomemeh 
anegookoozedaid menik ingooje chegeboonepun, nayob 
dush kebegewasawun emah nahbequoning, kayahbeh 
mah nebekahgoobun emah anegookoodaingwayog ewh 
ahleh ; me dush kahezhe sahgejenekanid, kenahwah- 
denod dush, emah dush peendoonug kebahgedenod. 

10 Neenzhwahsoogoon dush kayahbeh keahyah ; me 
dush menahwah kegedoonahgenod enewh keche oome- 
meen kebahgedenod dush ; 

11 Wanahgooshenig dush kebekewasawun enewh 
keche oomemeen; enah dush ooge bedahquonaindon 
ewh olive abnebeesh kahmahmundahmoogoobahnan : 
me dush kegekaindung owh Noah ewh ahzhe keahpeje 
eskahtanig emah ahkeeng. 

12 Neenzhwahsoogoon dush kayahbeh keahyah: me- 
mahwah dush kebahgedenod enewh kechhe-oomemeen ; 
kahi dush menahwah kebegewasasewun. 

18 T Kebahgahmeahyah dush, ahpe ingoodwahswok 
ahshe pazhig aindahsoo pepoonahguk, washkahgoojing 
owh netum kezis, me ewh ahhe keahpeje eskahbeeg 
ewh nebeh emah ahkeeng; Noah dush ooge bahkah- 
bukquanon ewh nahbequon, keahyenahbid dush, enah 
dush, kebaingwahdaingwahkahmegahneh ewh ahkeh. 

14 Ane neenzh keziswahguk dush, kiya dush goo ane 
nestahnah ahshe neenzhwahsoogoonahgezid owh kezis, 
me ewh ahpe ahzhe kebaingwahkahmegog ewh ahkeh. 

15 T Keshamunedoo dush ooge gahnoonon enewh 
Noah, oowh keenod, 

16 Kahbon sah umba, keen kiya owh kewish, kiya 
egewh kegwesug, kiya wewewon egewh kegwesug che- 
ahneh wejewequah. 

17 Kahbahwizh dush kahkenah egewh pamahdezejig 
ayahwahjig, kahkenah egewh wahyahsewejig, penase- 
wug, ahwahkonug, kiya kahkenah egewh papahmooda- 
jig emah ahkeeng; nebewah dush nah chenegeedewod 
emah ahkeeng, chemahjegeedewod dush nah, ashkum 
dush chemeshenoowod emah ahkeeng. 

18 Kegahbah dush owh Noah, kiya enewh oogwesun, 
kiya enewh wewun, kiya enewh oogwesun ooweweneh 
kahahdahwahahmegoojin : 

19 Kiya kahkenah egewh ahwaseehyug, kiya kahke. 
nah egewh papahmoodajig, kiya kahkenah egewh pena- 
sewug, kiya egewh ahnooj papahmoodajig emah ah- 
keeng, aindahsoodawezewod keoonje kahbahwug emah 
nahbequoning. 

20 T Noah dush sahsahgewejegahnahbik ooge oozhe- 
tahmahwon enewh Tabaningain ; ooge oodahpenon dush 
aindahchenid enewh pahnezenejin ahwaseehyun, kiya 
aindahchenid enewh pahnezenejin penasewun, chahyah- 
gedaig sahsahgewejegun dush kebahgedenung emah sah- 
sahgewejegahnahbekoong ; 

21 Keweeshkoobemonjega dush owh Tabaningaid ; 
oowh dush keekedooh owh Tabaningaid emah oodaing, 
Kahween menahwah ningah kahgwahnesugaindahzeen 
ewh ahkeh, owh eneneh cheoonje toodahmahbon; mah- 
jeahyeewahneneh mah ewh ayezhedaaid owh eneneh 
wahyashkud goo pemahdezid ; kah ween kiya menahwah 
ningah enahpenahnahseeg egewh pamahdezejig, ewh 
kahenahpenahnahgwah. 

22 Kaahpetahduk sah ewh ahkeh, kahwekan tahe. 
#quah ahyahsenoon ewh chegetegaing kiya ewh chegee- 

shkahshkezhegaing, kiya chegesenog kiya chegezhah- 
taig, kiya chenebing kiya chebeboong, kiya chegezhe- 
guk kiya chedebikuk. 


CoH AGP Tn Ra KN. 


KrsHAMUNEDOO dush ooge shahwanemon enewh Noah 
kiya enewh oogweseneh, oowh dush keenod, Mahjegee- 
deyook sah, kiya meshenooedeyook, kiya mooshkena- 
shkahmook ewh ahkeh. 

2 Kegahgoosegoowog dush aindahchewoa egewh ah- 
waseehyug emah ahkeeng, kiya aindahchewod egewh 
penasewug papahmesajig, kiya kahkenah egewh papah- 
moodajig emah ahkeeng, kiya kahkenah egewh kegooh- 
yug papahmnahquahzhewajig emah kechegahmeeng ; e- 
mah sah kenejewong kebahgedenahmahgoom mahmig 
kahkenah. 

3 Aindahchewod sah egewh mamahjejig pamahdeze- 
jig kegah ahmwahwog ; tahbeshkoo goo kahezhe mene- 
nahgoog kahkenah enewh nwahkahshkahkin meenzhah- 
shkoon. 

4 Ewh sah atah wainje pemahdezemahguk ewh we- 
yos, me goo ewh mesqueh, kah ween kegah mejesenah- 
wah. | 

5 Kagait mah ween goo kegah undahwaindahmoone. 
nim ewh kebemahdezewineh kemesquemewah; emah 
sah oonejewong aindahchewod egewh ahwaseehyug nin- 
gah undahwaindahmahwog, kiya emah oonejeeng owh 
eneneh; emah sah aindahchewod egewh wawekahne- 
sejin owh eneneh ningah undahwaindahmahwah ewh 
oobemahdezewin owh eneneh. 

6 Wagwain sah kaoonjegahtahmahwahgwain oome- 
squemeneh enewh enenewun, enenewun sah dush 
goo kiya ween tahoonje oonjegahtahmahwah ewh 
oomesqueem : oode naindahgoozewining mah owh Ke- 
shamunedoo ooge ezhe kezheon enewh enenewun. 

7 Kenahwah dush ween, mahjegeedeyook kiya me- 
shenooeceyook ; kiya nebewah netahwegeedeyook emah 
ahkeeng, keche pahtahyenooedeyaig dush emah, 

8 T Keshamunedoo dush ooge gahnoonon enewh No- 
ah, kiya enewh oogweseneh wahjewegoojin, oowh kee- 
nod, 

9 Neen dush ween, enah, ketahyeenjesedahmoon ewh 
ningekindewin, kiya egewh kenejahnesug kaahne pe- 
mahdezejig ; 

10 Kiya aindahchewod egewh pamahdezejig wahje- 
wekig, egewh penasewug, kiya egewh ahwahkonug, kiva 
aindahchewod egewh ahwaseehyug wahjewekig emah 
ahkeeng: kahkenah sah goo egewh emah nahbequoning 
kaoonje kahbahjig, aindahchewod egewh ahwaseehyug 
emah ahkeeng. 

11 Kegah ahyeenjesedahmoon sah goo ewh ninge 
kindewin; kah dush wekah menahwah kahkenah tah- 
geeshkahwahsewug egewh wahyahsewejig ewh chemoo- 
shkahahnenegebun; kahwekah dush menahwah emah 
enewh nebeen tahoonje bahnahdahsenoon ewh ahkeh. 

12 Keshamunedoo dush keekedooh, Me sah mondah 
azhe kekenahwahjetooyon ewh ninge kindewin emah 
nesahwahyeeeh ahyahyung, kiya aindahchewod egewh 
pamahdezejig wahjewekig, ahpahna goo egewh kaahne. 
ahyahneka bemahdezejig : 

13 Nimbahgedenon sah ewh nindah gwahnebeson 
emah ahnahquodoong, me dush ewh kaoonje kekenah- 
wahduk ewh ninge kindewin kahbahgedenahmon emah 
nesahwahyeeeh ahyaliyon, kiya dush egewh ahkeeng 
ayahjig. 

14 Tahbahgahmeahyah sah dush koo, ahpe pahtoo- 
yahnin ewh ahnahquod emah ahkeeng, me dush koo 
cheenahgwuk ewh ahgwahnebeson emah ahnahquod- 
oong : 

15 Ningah mequaindon dush koo ewh ninge kindewin, 
emah nesahwahyeeeh ayahmahguk ahyahyung kiya ain- 
dahchewod egewh pamahdezejig kahkenah egewh wah- 
yahsewejig ; kah dush wekah menahwah tahmooshkah- 
unzenoon enewh nebeen, chebahnahjeahsewindwah dash 
egewh kahkenah wahyahsewejig. 

16 Tahahyah dush ewh ahgwahnebeson emah ahnah- 


30 GENESIS IX. 17-25. 


quodoong ; ningah gahnahwahbundon dush koo, cheme- 
quaindahmon dush koo ewh kahgega kekindewin, emah 
nesahwahyeeeh ayog ahyod owh Keshamunedoo kiya 
aindahchewod egewh pamahdezejig kahkenah egewh 
wahyahsewejig emah ahkeeng. 

17 Keshamunedoo dush ooge enon enewh Noah, Me 
sah oowh kahezhe kekenahwahjetooyon ewh ninge kin- 
dewin, emah nesahwahyeeh ahyahyon kiya dush goo ah- 
yahwod kahkenah egewh wahyahsewejig emah ahkeeng. 

18 T Oogwesun dush owh Noah, kahbe oonje kah- 
bahnejin emah nahbequoning, me enewh Shem, kiya 
Ham, kiya Japheth: Ham dush ooge ooyoosemegoon 
enewh Canaan. 

19 Me sah oonoowh kahoogwesejin owh Noah: me 
dush goo egewh kahoonje ahneshenahbakog anegookoo- 
kahmegog ewh ahkeh. 

20  Kemahje ketegaweneneweh dush owh Noah, 
keoozhetood dush ewh zhahwemeneh ketogonans : 

21 Ooge menequain dush ewh zhahwemenahboo ke- 
gewahsquabeed dush ; kemetahzhashin dush emah peen- 
dig oowegewahming. 

22 Owh dush Ham, oosun owh Canaan, ooge wah- 
bahmon ewh metahzhashenenid enewh oosun, ahgwah- 
jeeng dush emah ooge weendahmahwon enewh neenzh 
wekahnesun. 

23 Owh dush Shem kiya Japheth wahboowahyon 
ooge oodahpenahnahwah, ooge pahpahgejedenemongah- 
natoonahwah dush, keahzhawoosawod dush, keahwe ah- 
gwahnahwahwod enewh matahzhashenenejin oosewon ; 
ingooje dush goo enahkayah keenahbewug, kah dush 
ooge wahbahmahsewon ewh metahzhashenenid enewh 
oosewon. 

24 Kahmekahwid dush owh Noah ewh kegewahshqua- 
beshkahgood ewh oozhahwehmenahboom, kiya kahge- 
kaindung ewh kahdoodahgood enewh agahsheehyenejin 
oogwesun. 

25 Oowh dush keekedooh, Tahgahgwahnesahgain- 

dahgoozeh sah owh Canaan; oogah bahmetahwon sah 
enewh oopahmetogunneneh enewh wekahnesun. 

26 Kiya dush oowh keekedooh, Shahwaindahgoozeh 
sah owh Tabaningaid wa-Keshamunedoomejin owh 
Shem; enewh dush Canaan oogah pahmetogoon. 

27 Keshamunedoo sah oogahmeshenooon enewh Ja- 
pheth, tahdah dush goo emah aindod owh Shem; enewh 
dush Canaan oogah pahmetagoon. 

28 T Neswok ahshe nahnemedahnah dush tahsoo pe- 
poon kebemahdezeh owh Noah, ahzhe ewh kaheshquah 
mooshkahahnenig. 

29 Mahmahweh dush enewh oogezhegoomun owh 
Noah, shongahswok ahshe nahnemedahnah kedahsoo 
pepoonahgezeh; me dush ahpe kahnebood. 


CAH ACPD ka PEAN. 


Me sah oonoowh kahne ahyahnekabemahdezenejin oo. 
gwesun owh Noah, enewh Shem, Ham, kiya Japheth : 
kenegewun dush enewh oogwesewon ahzhe ewh kahish- 
quah mooshkahung. 

2 T Oogwesun owh Japheth; Gomer, kiya Magog, 
kiya Madai, kiya Javan, kiya Tubal, kiya Mashech, kiya 
Tiras. 

3 Oogwesun dush ween owh Gomer; Ashkenas, kiya 
Riphath, kiya Togahmah. 

4 Oogwesun dush ween owh Javan; Elishah, kiya 
Tarshish, Kittim, kiya Dodanim. 

5 Me sah oogoowh kahmahdahooneedejig enewh Gen- 
tile-un menesun emah oodindahnahkewinewong; ain- 
dahswayahgezewod egewh tadahbeshkoo anwajig, ewh 
ane enoodawezewod, emah oodahneshenahbawinewong. 

6 T Oogwesun dush ween owh Ham; Cush, kiya 
Mizraim, kiya Phut, kiya Canaan. 

7 Ooogwesun dush ween owh Cush; Seba, kiya Ha. 
vilah, kiya Sabtah, kiya Raamah, kiya Sabtechah: oo- 
gwesun dush ween owh Raamah; Sheba, kiya Dedan. 

8 Cush dush ooge oonejahnesenun enewh Nimrod: 
kemahje kaa pawaka dah Boonen dush emah ahkeeng. 

9 Kegootahmegoo kewoosaweneneweh dush emah a- 
nahsahmahbid owh Tabaningaid: me sah dush koo ewh 
wainje ekedoong, Undahgoo owh Nimrod, gwatahmegoo 
kewoosawenenewid emah anahsahmahbid owh Taba- 
ningaid. 

10 Kemakjesedood dush ewh oodoogemahwewin me 
ewh Babel, kiya ewh Erech, kiya ewh Accad, kiva Cal- 
neh, emah Shinar tahzhe abkeeng. 

11 Me dush emah ahkeeng kahoonje mahjod ewede 
dush Asshur keezhod, keoozhetood dush ewh Nineveh, 
kiya ewh Rehoboth oodanah, kiya ewh Calah, 

12 Kiya ewh Resen nesahwahyeeeh emah Nineveh 
kiya Calah ayog: me sah goo ewh keche opdanah. 

13 Mizraim dush ooge oonejahnesenun enewh Ludim, 
kiya enewh Anamim, kiya enewh Lehabim, kiya enewh 
Naphtuhim, 

14 Kiya enewh Pathrusim, kiya enewh Casluhim, (me 
emah wowh kahbeoondahdezid owh Philistim,) kiya e- 
newh Caphtorim. 

15 T Canaan dush ooge oonejahnesenun enewh Sidon 
oonetahmoonzhahnun, kiya enewh Heth, 

16 Kiya owh Jebusite, kiya owh Amorite, kiya owh 
Girgasite, 

17 Kiya owh Hivite, kiya owh Arkite, kiya owh Sinite, 

18 Kiya owh Arvadite, kiya owh Teramite, kiya owh 
Hamathite : pahmah dush ween kezahswaedewug egewh 
anoodawezejig. 

19 Emah dush Sidon kene oondahkahmegeseneneh 
egewh Canaanitug oodahkemewah pahahyezhong ewede 
Gerar, nahnonzhgoo Gaza; ahneahyezhong ewede So- 
dom, kiya Gomorrah, kiya Adma, kiya Zeboim, nahnonzh 
goo ewede Lasha. 

20 Me sah oonoowh kahoogwesejin owh Ham, ewh 
anoodawezenid, ewh anwanid emah aindahnahkewod 
ewh azhe ahneshenahbawenid. 

21 T Kiya dush owh Shem, oosewon egewh Eber oo- 
nejahnesun, wekahnesun owh Japheth sazekezid, kiya 
ween sah kenegewun oonejahnesun. 

“22 Oonejahnesun dush ween owh Shem; Elam, kiya 
Asshur, kiya Arphaxad, kiya Lud, kiya Aram. 

23 Oonejahnesun dush ween owh Aram; Uz, kiya 
Hul, kiya Gether, kiya Mash. 

24 Arphaxad dush ooge oonejahnesenun enewh Sa. 
lah ; kiya dush Salah ooge oonejahnesenun enewh Eber. 

25 Kiya dush owh Eber neenzh oogwesun kenege- 
wun; pazhig Peleg keezhenekahzooh; magwah mah 
kebemahdezid kemahdahoonedim ewh ahkeh; Joktan 
dush ween keezhe nekahzoowun enewh wekahnesun. 

26 Joktan dush ooge oonejahnesenun enewh Almo- 
dad, kiya Sheleph, kiya Hazarmaveth, kiya Jerah, 

27 Kiya Hadoram, kiya Uzal, kiya Diklah, 

28 Kiya Obal, kiya Abimael, kiya Sheba, 

29 Kiya Ophir, kiya Havilah, kiya Jobab : me kahke- 
nah oonoowh kahoogwesejin owh Joktan. 

80 Kedahgooneh dush ewh oodindahnahkewenewah 
emah Mesha, ahne oonje mahjong ezhong dush ewede 
Sephar paquahdenog ewede wahbunoong enahkayah. 

31 Mesah oonoowh kahoogwesejin owh Shem, ewh 
anoodawezenid, ewh anwanid, emah aindahnahkewod 
ewh azine ahneshenahbawenid. 

32 Mesah oowh kahahycnoodawezenid oogwesun owh 
Noah, ewh keneahyahneka bemahdezenid, ewh azhe ah- 
neshenahbawenid ; me sah dush mahmig ahneshenahbaig 
kahzahswaedejig minzeh emah ahkeeng, ahzheween 
kahesquah mooshkahung. 


CHAPTER. AL 


ANEGOOKOOKAHMEGOG dush kepazhegwahneneh ewh oo- 
denwawenewah, kiya kepazhegwahneneh,ewh oodeke- 
doowenewah. 

2 Kebahgahmeahyah dush magwah ewede wahbah- 
noong peoonje bahwod ooge mekahnahwah ewh mah- 
shkooda emah Shinar tahzhe ahkeeng; me dush emah 
kahdahnahkewod. 

3 Oowh dush keedewug, Umba sah, oozhetoodahnin 
enewh mesquah-seneen, kiya wahweenga zhahbwahbe- 

kinzindahnin. Mesquah-seneen dush ooge oodahseneme- 
won, kiya ewh oozhahzhejeshkewug ooge ah yoona hwah, 

4 Keekedoowug dush, Umba sah, oozhetahmahde- 
zoodah ewh oodanah kiya ewh kadabahquahquahmoog 
pwede ishpeming ; oozhe tahmahdezoodah dush nah ewh 
kaezhenekahzooyung, kaoonje dush nah zahswashkahse- 
wung emah anegookookahmegog ewh ahkeh. 

5 Kebenonzhe dush owh Tabaningaid kebewahbun- 
dung ewh oodanah kiya ewh ishpeming anahquahmoog, 
wazhetoowod egewh oonejahnesewon egewh enenewug. 

6 Owh dush Tabaningaid keekedooh, Enah, pazhe. 
goowug sah egewh ahneshenahbaig, kiya kahkenah pa- 
zhegwahneneh ewh oodenwawinewah; me sah dush 
oowh azhe mahdahkahmegezewod ; kah sah dush kagoo 
oodah oondahmeegoosenahwah, cheezhechegawod ewh 
ayenaindahmoowod. 

7 Umba sah, ezhahdah, me dush ewede chegwakese- 
dahmahwungwah ewh oode nwawinewah, chenesidootah- 
desewod dush. 

8 Me sah dush emah kahoonje sahswaod owh Taba- 
ningaid anegookookahmegog ewh ahkeh: ooge poone- 
toonahwah dush oozhetoowahpun ewh oodanah. 

9 Me sah dush ewh Babel wainje ezhenekahdaig ; me 
mah emah kahdahzhe gwakesedahmahwod owh Taba- 
ningaid oodenwawinewah emah anegookookahmegog 
ewh ahkeh: me dush emah kahoonje zahswaod owh 
Tabaningaid emah minzeh anegookookahmegog ewh 
ahkeh. 

10 T Mesah oonoowh kahahyahneka oonejahnesejin 
owh Shem: ingoodwok sah kahdahsoo pepoonahgezid 
owh Shem, ooge oogwesenun enewh Arphaxad neenzh 
pepoon ahzhe kahesquah mooshkahung : 

11 Ahzhe dush kahoogwesid owh Shem enewh Ar. 
phaxad, nahnwok tahsoopepoor kayahbeh kebemahdezeh 
keooyoogwesid dush kiya keooyoodahind. 

12 Nahnwok ahshe nesemedahnah tahsoopepoon dush 
kahbemahdezid owh Arphaxad ooge oogwesenun enewh 
Salah : 

13 Ahzhe dush kahoogwesid owh Arphaxad enewh 
Salah, newok ahshenesoo pepoon kayahbeh kebemah- 
dezeh, keooyoogwesid dush kiya keooyoodahnid. 

14 Nesemedahnah dush tahsoo pepoon kahbemahde- 
zid owl Salah, ooge oogwesenun enewh Eber: 

15 Ahzhe dush kahoogwesid owh Salah enewh Eber, 
newok ahshenesoo pepoon kayahbeh kebemahdezin, ke- 
ooyoogwesid dush kiya keooyoodahnid. 

16 Nesemedah ahshe newin dush tahsoo pepoon kah- 
bemahdezid owh Eber, ooge oogwesenun enewh Peleg: 

17 Ahzhe dush kahoogwesid owh Eber enewh Peleg, 
newok ahshe-nesemedahnah tahsoo pepoon kayahbeh 
kebemahdezeh, keooyoogwesid dush kiya keooyoodah- 
nid. 

18 Nesemedahnah dush tahsoo pepoon kahbemahde- 
zid owh Peleg ooge oogwesenun enewh Reu: 

19 Ahzhe dush kahoogwesid owh Peleg enewh Reu, 
neenzhwok ahshe shongahsweh tahsoo pepoon kayah- 
beh kebemahdezeh, keooyoogwesid dush kiya keooyoo- 
dahnid. 

20 Nesemedahnah ahshe neenzh dush kahbemahde- 
zid owh Reu, ooge oogwesenun enewh Serug : 

21 Ahzhe dush kahoogwesid owh Reu enewh Serug 
neenzhwok ahshe neenzhwahsweh tahsoo pepoon kayah- 
beh kebemahdezeh, keooyoogwesid dush kiya keooyoo- 
dahnid. 

22 Nesemedahnah dush tahsoo pepoon kahbemahde- 
zid owh Serug, ooge oogwesenun enewh Nahor: 

23 Ahzhe dush kahoogwesid owh Serug enewh Nahor 
neenzhwok tahsoo pepoon keyahbeh kebemahdezeh, ke- 
ooyoogwesid dush kiya keooyoodahnid. 

24 Neeshtahnah ahshe shongahsweh dush tahsoo pe- 
poon kahbemahdezid owh Nahor ooge oogwesenun e- 
newh Terah: 

25 Ahzhe dush kahoogwesid owh Nahor enewh Te- 
rah, ingoodwok medahsweh ahshe shongahsweh tahsoo 
pepoon kayahbeh kebemahdezeh, keooyoogwesid dush 
kiya keooyoodahnid, 

26 Neenzhwahsemedahnah dush tahsoo pepoon kah. 
bemahdezid owh Terah, ooge oogwesenun enewh Abram, 
Nahor, kiya Haran. 

27 T Me sah oonoowh kahahyahneka oonejahnesejin 
owh Terah: Terah ooge oogwesenun enewh Abram, 
Nahor, kiya Haran; owh dush Haran ooge oogwesenun 
enewh Lot. 

28 Haran dush kenebooh emah anahsahmahbenid e- 
newh ovsun Terah emah ahkeeng kahdah zhenetahwegid, 
emah Ur Caldee-nong aindahgoog. 

29 Owh dush Abram, kiya Nahor kewewewug ; Sarai 
dush ween keezhenekahzoowun Abram wewun, Milcah 
dush ween keezhenekahzoowun Nahor wewun, oodah- 
nun owh Haran, oosun owh Milcah, oosun owh Iscah. 

30 Kebezheshegoozeh dush owh Sarai, kahkeoone- 
jahnesese. 

31 Terah dush ooge oodahpenon enewh oogwesun’ 
Abram, kiya enewh Lot oogwesun owh Haran kiya oo- 
gwesun oogwesene, kiya enewh Sarai oosemeen oowe- 
wene enewh oogwesun Abram, keoonje wejewegood 
dush emah Ur Caldee-nong aindahgoog, cheezhahwod 
dush ewede Canaan tahzhe ahkeeng ; kedahgweshenoog 
dush ewede Haran. me dush emah (kaidao wod. 

32 Neenzhwok ahshe nahnun tahsoo pepoon dush ke- 
oogezhegoomeh owh Terah; emah dush Haran kedah- 
pena owh Terah. 


CEAR TERE XD 


Own dush Tabaningaid ooge enon enewh Abram, Nah- 
gahdun sah ewh kedindahnahkewin, kiya egewh kede- 
nahwaindahgahnug, kiya ewh koos oowegewom chee- 
zhahyun dush ewh ahkeh kawahbundahenon. 

2 Kegah enahkoonin dush ewh keche bahtahyenoo- 
yun, kegahzhahwanemin dush, kiya ningah keche enain.- 
dahgwahtoon ewh kedezhenekahzoowin, keen dush tah- 
bi zhahwaindahgoozim. 

3 Ningah zhahwanemog dush egewh zhawanemekig, 
kiya ningah bahtahmog ecewh bahyahtahmekig : keen 

dush goo kahkenah tahoonje zhahwaindahgoozewug ain- 
dahsoodawezewod emah ahkeeng. 

4 Me dush kahezhe mahjod owh Abram, ewh kahe- 
good enewh Tabaningain; enewh dush Lot ooge weje- 
wegoon: neenzhwahsemedahnah ahshe nahnun tahsoo 
pepoon-ahgezebun dush owh Abram ahpe nagahdung 
ewh Haran. 

5 Abram dush ooge ahyahwon enewh wewun Sarai, 
kiya enewh wekahnesene oogwesun Lot, kiya kahkenah 
enewh oodahyeemewon menik kahmahwandoonahmoo- 
wahgoobahnan, kiya enewh bamahdezenejin kahahyah- 
wahwahjin emah Haran; kemahjahwug dush ezhahwod 
ewede Canaan dahzhe ahkeeng ; kedahgweshenoog dush 
ewede Canaan dahzhe ahkeeng. 

6 T Abram dush ooge bezhahbookon ewh ahke 
kedahgweshing dush ewede Sichem, emah mahshkoo- 
dawung ewh Moreh. Dahnahkebahneeg dush ewh ah- 
pe egewh Canaanite-ug emah ahkeeng. 

7 Abram dush ooge wahbumon enewh Tabaningain 
oowh keegood, Kenejahnesug sah ningah menog mon- 
dah ahkeh: me dush emah keoozhetahmahwod enewh 
Tabaningain kahwahbahmahjin ewh sahsahgewejegah- 
nahbik. 

8 Keoonje koozeh dush emah, ewede dush Beth-el, 
wahjewing wahbahnoong enahkayah aindahgoog keah- 
wegahbashe apungeshemook dush enahkayah keahyah- 
nig ewh Beth-el, wahbahnoong dush ween enahkayah 
ewh Hai: me dush emah keoozhetahmahwod enewh 
Tabaningain ewh sahsahgewejegahnahbik, kenahnon- 
doomod dush emah oodezhenekahzoowinening enewh 
Tabaningain. 

9 Abram dush kayahbeh ahne mahjod keenoodaooh 
ewede shahwahnoong enahkayah. 

10 T Kebahkahdawenahgud dush emah a ji Eka 
Abram dush keezhah ewede Egypt wanebik cheahwe- 
dod ; kegootahmegwud mah ewh azhe pahkahdawenah- 
guk emah ahkeeng. 

11 Kebabgahmeahyah dush ahpe anedahgweshing 

emah Egypt, ooge enon enewh Sarai wewun, Enah sah, 
ninge kaindon ewh quahnoj equa wahbahmegoozeyun, 

12 Me sah dush, oowh kaezhewabuk, ahpe wahbume- 
quah egewh Egyptianug, oowh tahekedoowug, Mesah 
oonoowh wewun : ningah nesegoog dush, chebemah- 
dezeyun dush keen kegahdoodahgoog. 

13 Kebahgoosanemin sah dush oowh cheekedooyun, 
ewh oodawamahwemenon: me dush nah ewh ingood 
kaoonje toodahgoosewon keen dush nah cheoonje bemah- 
dezid owh ninjechog. 

14 T Kebahgahmeahyah dush ewh, ahpe tahdahgwe- 
shing owh Abram emah Egypt, ooge wahbumahwon 
egewh Egyptianug enewh equain ewh keche quahno}- 
jewenid. 

15 Kiya enewh oodoogemahmun owh Pharaoh ooge- 
wahbumahwon, kewahbundahahwod dush emah anahsah- 
mahbid owh Pharaoh: kebeendegahnah dush owh equa 
emah Pharaoh oowegewahming. 

16 Enewh dush equain ooge oonje menoodoodahwon 
enewh Abram: oodahyahwahbuneen dush enewh monah- 
taneson, kiya enewh pezhekewun, kiya enewh eneneh 
pahmetahgunun, kiya enewh equa pahmetahgunun, kiya 
noozha mangeshkahtaihyun, kiya enewh pabequahwe- 
gunenejin. 

17 Owh dush Tabaningaid ooge meyooskahjeon 
enewh Pharaoh kiya ewh oowegewom, enewh Sarai 
Abram wewun keoonje keche megooskahjeod. 

18 Pharoah dush ooge undoomon enewh Abram, oowh 
keenod, Wagoonaish oowh kahdoodahweyun? Ahneesh 
ween nah keweendahmahwesewun ewh weweyun owh ? 

19 Ahneesh ween nah ewh keekedooyun, Nindoodah- 
wamahwenun sah owh? neen dush cheweweyon: wah- 
bum sah dush owh kewish, oodahpin mahjon dush. 

20 Pharaoh dush ooge enon enewh oode nenemun 
ewh chemahjahnid enewh Abram, kiya enewh wewun, 
kiya kahkenah ewh azhe tebenahwawezid. 

CHAPTER XIII. 


Axsram dush keoonje mahjah emah Egypt, ween kiya 
enewh wewun, kiya kahkenah ewh azhe tebenahwawe.- 
zid, kiya enewh Lot pemewejewegood, keezhahwod dush 
ewede shahwunoong enahkayah. 

2 Kekeche kechetwahwezeh sah owh Abram ewh 
oodahwabkonid, kiya ewh oozhooneyahmid, kiya ewh 
oozahwe-zhooneyahmid. 

3 Kene enoodaooh dush ewede shahwunoong enah- 
kayah nahnonzh dush goo ewede Bethel, ewede netum 
kahdahpun, nesahwahyee emah Bethel kiya Hai; 

4 Ewede ahtanig ewh oosahgewejegahnahbik: me 
dush emah Abram kenahnondoomod oodezhenekahzoo- 
wining enewh Tabaningain : 

5 Kiya owh Lot, wahjewod enewh Abram, keoomah- 
nahtanesemeh, kiya keoobezhekemeh, kiya keoowege- 
wahmeh. 

6 Kenoondashkahmahdewng dush ewh ahleh, ewh 
nah chege weij tahnahkeendewahpun: keche bahtahye- 
nahdenewun mah enewh oodahyeemewon, kah dush 
ooge kahshketoosenahwah ewh cheweij tahnahkeen- 
dewod. 

7 T Keneshkanedewug dush egewh Abram oodahwah- 
kon enenemun, kiya owh Lot oodahmahkon enenemun : 
kedahnahkewug dush emah ahkeeng egewh Canaanitug 
kiya egewh Perizzitug. 

8 Abram dush coge enon enewh Lot, Kebahgoosane- 
min sah cheahyahsenoog ewh keneshkahdezetahdewe- 
nenon, kiya ewh ooneshkahdezetahdewenewah egewh 
kedahwahkon enenemenahnig; kedoowekonesindemin- 
gineen. 

9 Kahnahween anegookookahmegog ahyahsenoon 
ewh ahkeh emah anahsahmegahbahweyun? kebahgoo- 
nemin sah chepahkawezheyun: keshpin kenahmunjeni- 
kong enahkayah ezhahyun, kegechenekong dush neen 
enahkayah ningah ezhah; koonemah dush ween goo 

kegechenechong enahkayah weezhahgun, nahmunjeni- 
kong dush neen enahkayah ningah ezhah. 

10 T Lot dush keahyenahbeh kewahbundung dush 
kahkenah mahshkoodawahnenig ewh Jordan, kiya nebe- 
kahnig chebwah ween goo bahnahjetood owh Tabanin- 
gaid ewh Sodom kiya Gomorrah, Tabaningaid ooge 
tegahnasemeneh enaindahgwahdenig, tahbeshkoo goo 
ewh Egypt ahkeh, ahneezhong ewede Zoar. 

11 Me dush Lot keoonahbundug kahkenah ewh Jor- 
dan mahshkooda wahbunoong enahkayah keenoodaood 
owh Lot: me dush nahyainzh kebahbahkawenedewod. 

12 Abram dush kedahnahke emah Canaan, Lot dush 
ween kedahnahke emah ahneoodanahwung ewh mahsh- 
kooda, kegahbashe dush ewede Sodoming. 

13 Egewh dush ween Sod omme wenenewug kegeche 
kahgwahnesug kahgebahdezewug pahtahezhewaheze- 
wod emah anahsahmahbid owh Tabaningaid. 

14 T Owh dush Tabaningaid ooge enon enewh Abram, 
ahzhe ween kahbahkawenegood enewh Lot, Ahvenahbin 
sah dush noongoom emah ahyahyun cheenahbeyun 
ewede kewadenoong, kiya ewede wahbahnoong, kiya 
ewede apungeshemoog ; 

15 Kakenah mah ewh wahyahbundahmun ahkeh ke. 
gah menin, kiya egewh kenejahnesug kahgenig goo. 

16 Tahbeshkoo dush goo ewh ahleh bingweeng nin- 
gah ezhenooog egewh kenejahnesug ; keshpin sah ka- 
gahshketoogoobahnan owh eneneh cheahgindung ewh 
ahkeh bingweh, me sah dush kiya wenahwah cheahgi- 
mindwahbun egewh kenejahnesug. 

17 Pahzegween ahnezhahbooshkun sah ewh akoosing 
ewh ahkeh kiya ewh anegooquahdasing ; kegah menin 
sah goo ewh. 

18 T Me dush keondahkesedood owh Abram ewh 
oowegewom, kedahgweshing dush kiya kedahnahkeed 
emah mahshkoodawung ewh Mamre, emah Hebron ayog, 
kiya dush emah keoozhetahmahwod enewh Tabaningain 
ewh sahsahgewejegahnahbik. 


GENESIS XVI. 1-9. | 41 


CHAPTER XIV. 


KEBAHGAHMEAHYAH dush magwah keoogezhegoome- 
wod egewh Amraphel, Shinah tahzhe oogemah, Arioch, 
Ellasar tahzheoogemah, Chedorlaomer Elam tahzhe 
oogemah, kiya owh Tidal oodoogemah wewon egewh 
ahnooj ahneshenahbaig ; 

2 Ooge megahnahwon dush enewh Bera Sodom tahzhe 
oogemon, kiya enewh Birsha Gomorrah tahzhe oogemon, 
kiya enewh Shemeber Zeboiim tahzhe oogemon, kiya 
enewh Bela tahzhe oogemon, me ewh Zoar. 

3 Kahkenah dush oogoowh kemahwunjeedewug emah 
tahtahewahsh koodayog ewh Siddim, me ewh zhewetah.- 
gahne keche gahmeh. 

4 Medahsweh ahshe neenzh tahsoo pepoon ooge we. 
dookahwahwon enewh Chedorlaomer, ane medahsweh 
ahshe nesweh pepoonahguk dush ooge nahnahkoonah- 
won. 

5 Ane medahswe ahshe newin tahsoo pepoonahguk 
dush kebeezhah owh Chedorlaomer, kiya enewh ooge- 
mon wahjewegoojin, kegwahshquahnoodahwahwod dush 
enewh Rephaimun emah Ashteroth-karnaim, kiya enewh 
Zunimun emah Ham, kiya enewh Emimun emah Shaveh- 
kiriathaim. 

6 Kiya enewh Horitun emah oobequahdenahmewong 
Seir kiya emah El-paran, ewh jegahyeeeh bahgwahdah- 
kahmig ayog. 

7 Kebekewawug dush kedahgweshenoowod emah En. 
mishpat, me ewh Kadesh, kegwahshquahnoodahmoowod 
dush kahkenah oodahkemewah egewh Amalekitug, kiya 
egewh Amoritug, aindahnahkejig emah Hazezon-tamar. 

8 Kebahzegwe dush owh Sodom oogemah, kiya owh 
Gomorrah oogemah, kiya owh Bela oogemah (me ewh 
Zoar ;) keywahshquahnoodahdewod dush emah tahtah- 
gwahshkoodayog ewh Siddim; 

9 Kemegahnahwod dush enewh Chedorlaomer Elam 
tahzhe oogemon, kiya enewh Tidal oodoogemahmewon 

egewh ahnooj ahneshenahbaig, kiya enewh Arioch 
Ellasar oogemon; kenahnookahwahwod enewh newin 
oogemon. 

1@ Emah dush tahtahgwahshkoodayog ewh Siddim 
kebahtahyenahdoon enewh wazhahsheahyahgin wahne- 
konun ; egewh dush Sodom kiya Gomorrah oogemog ke- 
ahmahwahwug, me dush emah kahahpungeshenoowod; 
egewh dush nah kaheshkoonahnejig keezhenezhemoo- 
wug emah wabjewing. 

11 Kahkenah dush ooge mahmoonahwah ewh ahnoo- 
kahjegun emah Sodom kiya Gomorrah, kiya ewh oome- 
jememeneh kewabewod dush. 

12 Ooge dahkoonahwon dush enewh Lot, Abram we- 
kahnesene oogwesun tahnahkegoobvahnan emah Sodom, 
kiya ewh oodahnookahjeguneneh kewabewod dush. 

13 N Kedahgweshin dush nah pazhig kahzhahbwegoo- 
bahnan, keweendahmahwod dush enewh Abram a He- 
brewid; kedahnahkemah emah oomahshkoodamening 
enewh Mamre owh Amorite, wekahnesun kiya owh 
Aner: mesah oonoowh kahoowejekewaihyemegoojin 
owh Abram. 

14 Ahpe dush kahnoondung owh Abram ewh kedah. 
koonemind enewh wekahnesun, ooge ahshweon dush 
enewh oozhemahgahneshemun enewh tadabenahwa kah- 
negenejin emah oowegewoming neswok medahsweh 
ahshe shwahsweh, kenoosoonawahwod dush nahnonzh 
goo ewede Dan. 

15 Kebahbahkaede dush ewh kegwahshquahnoodah- 
wod, ween kiya enewh oobahmetahgunun, magwah debi- 
kahdenig, kenahnewahnahwod dush, keahne noosoona- 
wod nahnonzh goo ewede Hobah, emah Damascus 
nahmunjenikong enahkayah ayog. 

16 Kahkenah dush nayob ooge bekewawedoon ewh 
_ahnookabjegun, kiya nayob ooge bekewawenon enewh 
wekahnesun Lot, kiya ewh oodahnookahjeneneh, kiya 
enewh oodequameneh, kiya enewh ahneshenahbain. 

17 T Owh dush Sodom oogemah ooge ahwe nahqua- 
ishkahwon, (ahzhe ween bahgewaid ewh keahwegoopah. 

jeod enewh Chedorlaomer, keya enewh oogemon wah. 
jewegoopahneen,) emah tahtahgwahshkoodayog ewh 
Shaveh, me ewh oomahshkoodaim owh oogemah. 

18 Owh dush Melchizedek Salem oogemah, oogebe- 
zahgejewedoon ewh bahquazhegun kiya ewh zhahwe. 
menahboo: ween dush goo keahwe owh oozahzahge- 
wejegawenenemun owh kache Keshamunedoowid. 

19 Ooge zhahwanemod dush, oowh keekedood, Zhah- 
` waindahgoozeh sah owh Abram tabainemegoojin enewh 
keche Keshamunedoon tabaindung ewh ishpeming kiya 
ewh abkeh. 

20 Zhahwaindahgoozeh sah owh keche Keshamune- 
doo kahbahgedenahmook enewh shonganemekig emah 
kenejeeng. Ooge menon dush enewh tithes kahkenah- 

21 T Owh dush Sodom oogemah ooge enon enewh 
Abram, Meenzheshin enewh weyahwun, keen dush ween 
ahyon ewh ahnookahjegun. 

22 Abram dush ooge enon enewh Sodom oogemon, 
Ninge zhebenekatahwah sah owh Tabaningaid, keche 
Keshamunedoo, tabaindung ewh ishpeming kiya ewh 
ahkeh, 

23 Kahsahween kahnahga pazhigwahbeeg owh sasah. 
bob nindahahyahwahse wahwo} goo ewh mahkezinanob 
kahsah ween goo kagoo tabaindahmun, nindah oodahpe- 
nunzeen, koonemah mah sah ween goo owh kedahekid, 
Ninge kechetwahweah owh Abram : 

24 Ewh sah atah kahmejewod egewh waishkenegejig, 
kiya nah ewh menik kaenahoonindwah egewh enenewug 
kahwejewejig, Aner, Eshcol, kiya owh Mamre ; monnoo 
sah wenahwah oogah ahyahnahwah ewh menik kaah- 
yahmoowahpun. 


CHAPTER XV. 


KAHESHQUAHKAHMEGUK dush ween oonoowh, oodeke. 
deowin owh Tabaningaid ooge beoodesegoon owh Abram 
emah mahmahzenahmoowining, oowh keegood, Kagooh 

C 2 

sagezekain, Abram, neen sah ewh kedahgooshemoonoo- 
win, kiya ewh kegeche tebahahmahdewin. 

2 Abram dush keekedooh, T'abaningayun Keshamu- 
nedoo, wagoonan dush ewh kameenzheyun, enah geneen 
kahnindoonejahnesese, kiya owh waminzhinahwakun.- 
dung ewh newegewon, me wowh Eliezer Damascus ? 

3 Abram dush kekedooh, Enah sah, kah kemeenzhese 
ewh oonejahnesewin : enah dush ween owh pazhig kah- 
negid emah newegewahming me owh nahyahbeshkah- 
wid. 

4 Enah dush, ooge beoodesegoon ewh oodekedoowin 
owh Tabaningaid oowh keegood, Kah ween mahbah 
kegah nahbeshkahgoose; owh sah weengoo kaoonje 
sahgahung emah kemesahdong me owh kanahbeshkoog. 

5 Ooge besahgejewenun dush emah minzheshah, oowh 
dush keenod, Umba sah dush enahbin ewede ishpeming, 
weendahmowh dush egewh ahnungoog ewh aindahche- 
wod, chegahshketoowahbahnan ewh cheahgemahdwah : 
ooge enon dush, Me sah ewh kaezhenoowod egewh kene- 
jabnesug. 

6 Ooge tabwayanemon dush enewh Tabaningain ; 
Medush ewh quiyuk ezhe wabezewin kahoonje edah- 
mahwod. 

7 Keekedooh dush, Neen sah owh Tabaningaid kahbe 
oonjewenik ewede Ur Chaldeenong, chemenenon oowh 
ahkeh kadahnahkeyun. 

8 Keekedooh dush, Tabaningayun Keshamunedoo, 
ahneesh nah kaezhe kekaindahmon cheoodahkemeyon 
ewh? 

9 Ooge egoon dush, Oodahpenahmahweshin sah owh 
oonejahne pezhekeens nasoo pepoonahgezid, kiya ah- 
yahba monahtanis nasoo pepoonahgezid, kiya owh keche 
oomeme kiya owh oomemeens. 

10 Keoodahpenahmahdezooh dush kahkenah oonoowh, 
mahyahwahyee dush kedahdahshkezhwod, tadebeshkoo 
dush kebahbahgedenung : enewh dush ween penashe- 
ihyun kah ween ooge dahshkezhwahseen. 

Al Ahpe dush egewh penasewug pahboonenid emah 
ahyahbenid, Abram ooge ekoonahzhahwon. 

‘12 T Ahpe dush ane bungeshemoog, ooge ahpahge- 
zekahgoon owh Abram ewh keche nebahwin; enah 
dush, kache gootahmegoo besahgeeshkog ooge ahpah- 
gezekahgoon. 

13 Ooge enon dush enewh Abram, Oonjedah sah goo 
kagait kekaindun ewh egewh kenejahnesug chemahyah. 
gezewod emah ahkeeng aindahzhe tabaindahgoozese- 
gwah, chebahmetahwahwod dush; enewh newok dush 
tahsoo pepoon oogah goodahgeegoowon. 

14 Kiya dush enewh ahneshenahbain kabahmetah- 
wahwahjin, ningah debahkoonog: me sah dush ewh 
ahpe chebesahgahahmoowod keche nebewah dush che- 
beahyahmoowod enewh oodahyeemewon. 

15 Bakah dush kegah ezhahnug egewh koosebuneeg, 
kegah ningwahoogoo dush emah menoo ahpeech kete- 
zewining. 

16 Newing dush kahneahyahneka bemahdezing me. 
nahwah oomah tahbeezhahwug : kah mah mahshe ooda- 
gezhetoosenahwah ewh oogahgebahdezewinewah egewh 
Amorite-ug. 

17 Kebahgahmeahyah dush ahpe kahbungeshemoog, 
ahzhe dush goo kahdebikuk, enah, baquanaig ningahbe- 
kezegun, kiya ewh wahyahsahkoonaig, keahne ezhah. 
mahgud emah nesahwahyeeh ahtaig enewh bahyahbe- 
wesingin. 

18 Me dush goo ewh kegezheguk keoozhe tahmahwod 
owh Tabaningaid enewh Abram ewh kekindewin, oowh 
keenod, Kenejahsug sah ningah menog oowh ahkeh, 
ewede Egypt sebe bahoondahkahmegesing nahnonzh 
dush goo emah keche sebeeng ewh Euphrates sebe: 

19 Egewh Kenitug, kiya egewh Kenizzitug, kiya 
egewh Kadmonitug. | 

20 Kiya egewh Hittitug, kiya Perizzitug, kiya egewh 
Rephraimug, 

21 Kiya egewh Amoritug, kiya egewh Canaanitug, 
kiya egewh Girgashitug, kiya Jebusitug. 

CHAPTER XVI. 


Own dush Sarai, Abram wewun, kah ooge negetahmah- 
wahseen nah enewh kageoonejahnesepaneen : equa bah- 
metogunun dush oodahyahwahbahneen Egyptian equain, 
Hagar kahezhenekahzood. 

2 Sarai dush ooge enon enewh Abram, Enah sah, 
ninge enanemig sah owh Tabaningaid ewh cheoonejah- 
nesesewon; Kebahgoosanemin sah dush cheezhahyun 
owh nimbahmetahgun; koonemah sah me owh kaoonje 
oonejahneseyombon. Abram dush ooge bezindahwon 
ewh kahegood enewh Sarai. 

3 Sarai dush, Abram wewun, ooge oodahpenon enewh 
Hagar Egyptian equain, kemenod dush, ahzhe medah- 
sweh pepoon kahahyod owh Abram emah Canaan, ke- 
menod dush enewh oonahbamun Abram, chewewenid 
enewh. 

4 T Ooge ezhahnun dush enewh Hagar, keunjekoonid 
dush: ahpe dush wahyahbundung ewh unjekood, ooge 
onesahbahmon dush enewh oodogemahquamun. 

5 Sarai dush ooge enon enewh Abram, Nemahmon- 
zhewewin keen kegah ahpahgezekahgoon: kegemenin 
sah emah kenejeeng owh nimbahmetahgahmequaim ; 
ninge onesahbahmig dush: owh sah Tabaningaid oogah 
debahkoonon ewh aindoodahweyun. 

6 Abram dush ween ooge enon enewh Sarai, Enah 
sah, kenejeeng egeneen kedah yahwah owh kebahme- 
togun; kaezhe menwaindahmoowahnan sah kedahdoo- 
dahwah. Ahpe dush owh Sarai quadahgeod ooge ke- 
meegoon. 

7 T Oobahdahjemoowenun dush owh Tabaningaid oo- 
ge mekahwon emah mookejewahnenig ewh tabkib ma- 
gwakahmig, aindahgoog ewh tahkib ezhong ewede Shur. 

8 Ooge enon dush, Hagar, wabahmetogahnemik owh 
Sarai, ahneende wainje bahyun? ahneende dush kiya 
azhahyun? Keededooh dush, Ningegemeah sah owh 
Sarai nindoogemahquaim. 

9 Owh dush oobahdahjemoowinun owh Tabaningaid 
ooge enon enewh, Kewain sah, ezhon owh kedoogemah 
quaim, bahgedenedezoon dush emah oonejeeng. 

10 Owh dush oobedahjemoowinun owh Tabaningaid 
ooge enon, Ningah keche pahtahyenooog sah egewh 
kenejahnesug, chechogahgemahsewindwah tahezhenoo- 
wug. 

11 Owh dush oobahdahjemoowinun owh Tabaningaid 
ooge enon, Enah, kedunjik sah, quewezans dush kegah 
negeah, Ishmael dush kegah ezhenekahnah ; ooge noon- 
don mah owh Tabaningaid ewh kegoodahgezewin. 

12 Tahwahwahsahzeweneneweh sah; oogah ahpah- 
gahdahgunahmona dush aindahchenid enewh enenewun, 
kiya ween dush oogah ahpahgahaahgunahmegoon ain- 
dahchenid enewh enenewun; tahdah nahke dush goo 
emah mezheshah ahyahnid kahkenah enewh wekahne- 
sun. 

13 Ooge wahweendon dush ewh oodezhenekahzoo. 
wene enewh Tabaningain kahgahnoonegoojin, Kasha- 
munedooweyun kewahbum sah: keekedooh mah, Kiya 
neen nungwah nah oomah, newahbahmig owh aindah- 
wahbahmug ? 

14 Me sah dush Beer-lahai-roi kahoonje ezhenekah- 
daig ewh tahkib; enah sah, nesahwahyeeehsah emah 
Kadesh kiya Bered ahyahmahgud. 

15 T Hagar dush quewezansun ooge negetahmahwon 
enewh Abram: Abram dush Ishmael ooge ezhenekah- 
non enewh oogwesenun kahnegetahmahgoojin enewh 
Hagar. 

16 Shwahse medahnah ahshe ingoodwahswheh dush 
tahsoo pepoon nahgezebun owh Abram, ahpe kahnege- 
tahmahgood enewh Hagar enewh Ishmael. 

CHAPTER XVII. 


Aure dush owh Abram shongahse-medahnah ahshe 
shongahsweh kahtahsoo pepoon ahgezid, ooge wahbah- 
mon owh Abram enewh 'Tabaningain oowh dush kee- 
good, Neen sah owh kache Keshamunedoowid, pemoo- 
sain sah emah anahsahmahbeyon, wahweengazin sah. 

2 Ningah cozhetoon dush ewh ningekindewin emah 
nesahwahyeeeh ahyahyung ahpeje dush kegah geche 
meshenooin. 

3 Abram dush keahnemekootah: kegahgahnoonegood 
dush enewh Keshamunedoon, oowh keegood, 

4 Enah dush ween neen, kewejewegoon sah ewh 
kahezhe kekimenon kegah ooyoosemegoog dush nebe- 
wah egewh ahneshenahbaig. 

5 N Kahween dush kiya kayahbeh Abram kegah 
ezhenekahnegoose, Abraham sah dush kegah ezhenckoz ; 
cheooyoosemequah mah nebewah egewh ahneshenah- 
baig kegah enahkoonin. 

6 Kegah ezhein dush ewh ahpeje keche meshenoo. 
yun, emah dush goo keyahwing ahnooj kaezheweenzoo- 
jig ningah oonje kezheog, kiya kaoogemahwejig tahbe- 
oondahdezewug emah keyahwing. 

7 Ningah ahyeenjetoon dush ewh kahezhe kekime- 
non, kiya egewh kenejahnesug kaneahyahneka bemah. 
dezejig, kahgenig ningahgekenahwahjetahmahwog ewh 
ningekindewin cheoogesha-munedoomemeyun, dush kiya 
egewh kenejahnesug kanebemahdezejig. 

“8 Kegah menin dush, kiya egewh kenejahnesug, ewh 
ahkeh emah aindahzhe mahyahgezevnn, kahkenah ewh 
Canaan ahkeh, kahgenig dush kadebaindahmun: Neen 
dush ningah oogesha-Munedoomemegoog. 

9 T Keshamunedoo dush ooge enon enewh Abraham, 
Kegah minjeminon sah dush ewh ninge kindewin, keen, 
kiya egewh kenejahnesug kane ahyahneka bemahde- 
zejig. 

10 Me sah oowh ninge kindewin, kaminjemenahmah. 

deyung, kiya egewh kenejahnesug kanebemahdezejig ; 
Kahkenah sah egewh kegwewezansemewog kegah cir- 
cumcise-meahwog. 

11 Kegah circumcise megoom dush emah negon 
ahshkahtong ; me dush nah ewh kaoonje kekinahwa- 
yaindahgwuk ewh kahezhe kekimenon. 

12 Owh dush aswahsoogoonahgezid quewezans tah. 
circumcise meah, kahkenah egewh kane ahvahnekabe- 
mahdezejig kenejahnesewog kanegejig emah kewegewo- 
mewong, kiya owh mayahgezid kageshpenahnind, wane- 


jahnesesewun. 


13 Owh kanegid emah kewegewoming, kiya owh 
kezhooneyahming kahoonje keshpenahnind mayahgezid, 
tah-circumcise meah: ewh dush kahezhe kekimenon 
tahahyahmahgud emah keweyosewong chegahgega ke. 
kindewinewung. 

14 Owh dush ween ka-circumcise meahsewind que- 
wezans emah oonegon ahshkahtong, me sah owh kabah- 
kezhoond emah ahyahnid enewh oodahnshenahbamun ; 
ooge bahnahjetoon sah ewh ninge kindewin. 

15 T Keshamunedoo dush ooge enon enewh Abra- 
ham, Owh dush ween kewish Sarai kahween dush Sarai 
kegah ezhewenahse, Sarah sah dush kegah ezhewenah. 

16 Ningah zhahwanemah dush, ween dush owh kegah 
oonje menin owh kaoogweseyun: kagait goo, ningah 
zhahwanemah, cheooge megood dush nebewah enewh 
ahnooj kaezhe weenzoonejin: kaoodoogemahmewah- 
jin kiya egewh ahneshenahbaig tahbe oondahdezewug 
emah owh equa. 

17 Me dush keahnemekootod owh Abraham, kebahpid 
dush, keekedood dush emah oodaing, Tahnegetahmah- 
wah nah dush enewh ahbenoojeyun owh ingoodwok 
aindahsoo pepoon ahgezid? kiya nah dush tahnegeah. 
wahsoo owh Sarah shongahse medahnah aindahsoo pe- 
poon-ahgezid ? 

18 Abraham dush ooge enon enewh Keshamunedoon, 
O ahpa nah bemahdezepun owh Ishmael emah anahsah- 
mahbeyun ! 

19 Keshamunedoo dush keekedooh, kagait goo kegah 
negetahmog owh kewish Sarah owh kaoogweseyun ; 
Isaac dush kegah ezhe wenah: ningah ahyejetahmah- 
wah dush ewh ninge kindewin chegahgega kekindewin- 
ewung kiya enewh kane oonejahnesejin. 

20 Owh dush ween Ishmael, kegenoondoon sah ; 
Enah, ninge zhahwanemah sah, ningah ezheah dush 
ewh chemenewid, chekeche meshenooug dush ; medah. 
sweh ahshe neenzh sah oogemon oogah oonejahnesenun, 
ningahezheah dush ewh chemeshenwahyahgezid. 

21 Ewh dush ween ningekindewin, me owh Isaac 
kaahyeenjetahmahwug, kanegetahmookin owh Sarah, 
oowh noongoom tebeshkoo ahpe ahne ahpetahduk. 

22 Me dush keeshquah kahgahnoonegood, keoonje 
oombeshkod dush owh Keshamunedoo emah ahyod owh 
Abraham. 

23 T Abraham dush ooge oodahpenon enewh oogwe- 
sun Ishmael, kiya kahkenah kahnegenejin emah oowege- 
woming, kiya enewh oozhooneyahming kahoonje kesh- 
penahnahjin, aindahchewod kiya egewh enenewug emah 
Abraham oowegewoming; ke-circumcise meod dush 
emah negon ooshkahtahyewong me goo ewh kahgezhe- 
guk ahpe kahezhechegaid ewh kahegood enewh Kesha- 
munedoon. 

24 Abraham dush shongahsemedahnah ahshe shon- 
gahsweh tahsoo pepoon ahgezebun ewh ahpe ke-circum- 
cise metahmahwind ewh negon ooshkahtywh. 

25 Enewh dush cogwesun Ishmael medahsweh ahsh- 
enesweh tahsoo pepoon ahgezebun, ewh ahpe ke-cir- 
cumcise metahmahwind ewh negon ooshkahtywh. 

26 Me dush goo ewh kahgezheguk ke-circumcise 
meind owh Abraham, kiya enewh oogwesun Ishmael. 

27 Kiya kahkenah enewh oodenenemun emah oowe- 
gewoming, kahnegenejin emah oowegewoming, kiya 
zhooneyong kahoonje keshpenahnenjig emah egewh ma- 
yahgezajig, kiya wenahwah ke-circumcise meahwug, 

CHAPTER XVIII. 


Own dush Tabaningaid ooge wahbundahon ewh we- 
yowh emah Mamre mahshkoodawung: kenahnahmah- 
dahbid emah eshquondamewahnenig egewh oowegewom, 
magwah ewh kezhahtanig : 

2 Ooge oombenahnun dush enewh ooshkeenzhegoon 
keenahbid, enah dush, nesweh enenewun kenebahwewun 
emah tebeshkoo ahyod, ahpe dush kahwahbumod, keoon- 
jebahtco emah eshquondamewahnenig ewh oowegewon 
keahwe nahquashkahwod, keahnahmekahwod dush, 

3 Keekedood dush, Ningoogemom, keshpin sah kah- 
mekahmoowahnan ewh menwanedewin eman keshkeen- 
zhegoong, kagooh ween pemeezhe kahbekahwahkain 
owh kebahmetogun, kebahgoosanemin : 

4 Monnoo sah punge nebeesh kegahbedahmahgoom, 
chegezebegezedaneyaig dush nah, cheahnwashemoonoo- 
yaig dush nah emah angahwahtakezood owh metig : 

5 Kegahbedahmoonenim dush nah punge bahquazhe- 
gun, chemahmenoodaaedezooyaig dush nah; keeshquah 
meseneyaig dush, kedah nebemoosaim: kebenahzekah- 
wahwah mah owh kebahmetogunewah. Keekedoowug 
dush, Ezhechegain sah ewh kahekedooyun. 

6 Kazhedin dush Abraham ooge beendegahwon enewh 
Sarah emah wegewoming, keenod dush, Waweeb ne- 
sweh oonahgun ewh bahseeboodaig nahpahna oodahpe- 
nun; wahwanejeshkewanin, oozhe dush egewh bah- 
quazhegonsug emah jegeshkooda. 

7 Abraham dush ooge ahpahtoonun enewh ahwahkah- 
nun, kepenod dush enewh bezhekeensun manwewanejin, 
kemeenod dush enewh ooshkenahwain; kewaweebetah 
dush kebahkoonod. 

8 Kiya dush ooge oodahpenon ewh tootoosh pemeda, 
_ kiya ewh tootoosh. shahboo, kiya enewh bezhekeensun 
kahbahkoonahjin, kebahgedenahmahwod dush; kene- 
_ bahwe dush emah ahyahnid ahgahwahtakezood owh me- 
tig, kewesenenid dush. 

E 

9 T Ooge enahwon dush, Ahneende ahyod owh kewish 
Sarah? keekedooh dush, Enah, emah sah wegewoming. 

10 Keekedooh dush, Kagait goo menahwah kegah be- 
nahzekoon, ewh koo nah apetahdezing ; enah dush, owh 
kewish Sarah tahoogweseh. Owh dush Sarah kedabe- 
tum ahyod emah ishquondamewunenig ewh wegewom, 
emah oobequahnahning ayog. 

11 Owh dush Abraham kiya owh Sarah ahzhe keche 
ketezebahneeg ; keishquah ezhe ahyod owh Sarah azhe 
ahyahwod koo egewh equawug. 

12 Me dush kemooj kahoonje bahpid owh Sarah, ke. 
ekedood, Nahnebain nah katezeyon ningah wahwezhain. 
dum, ketezid ween kiya owh nindoogemom ? 

13 Owh dush Tabaningaid ooge enon enewh Abra- 
ham, Wagoonaish ewh kahoonje bahpid owh Sarah, oowh 
keekedood, Kagait enahnah nindah oonejahnis, neen ka- 
tezeyon? 

14 Kagoo nah oobwahnahwetoon owh Tabaningaid? 
Ewh sah goo ahpe kahezhekekimegooyun menahwah 
kegah benahzekoon, ewh koo nah apetahdezing, tahoo- 
gweseh dush owh Sarah. 

15 Sarah dush keogoonwatum, oowh keekedood, kah- 
ween ninge bahpese; kezagezemah. Keekedooh dush 
ween, Ahneen; kagait gooshahgoo kegebop. 

16 Kebahzegwewug dush egewh enenewug, ewede 
dush Sodom enahkayah keenahbewod: Abraham dush 
ooge wejewon kekenooahmahwod, aneenahmoonig ewh 
mekun. 

17 T Owh dush Tabaningaid keekedooh, Nindah gah- 
dahmahwah nah owh Abraham ewh azhechegayon : 

18 Wahbundahmon ween ewh kagait kaezhe keche 
enaindahgoozid kiya kaezhe kootamegwenood owh 
Abraham, ween dush goo owh cheoonje zhahwaindah. 
goozenid kahkenah ahnooj azhe weenzoonejin emah 
ahkeeng ? 

19 Ninge-kanemah mah, ewh chegahgekemod enewh 
oonejahnesun, kiya emah oowegewoming ahyahnejin 
cheongwahmenahmoowod dush ewh oodenahkoonegawin 

owh Tabaningaid, quiyuk dush cheneezhecheganid ; che- 
bagedenahmahwod dush nah owh Tabaningaid enewh 
Abraham ewh kahahyenod. 

20 Owh dush ‘labaningaid keekedooh, Oozom sah 
keche ahyeewahneneh oomahwewenewah egewh Sodom 
kiya egewh Gomorrah, kiya oozom keche ahyeewahne- 
neh ewh oobahtahzewenenahwah. 

21 Noongoom sah dush ningah ezhahnug, cheahwe 
wahbundahmon keshpin kagait kahezhechegawahgwain 
ewh ween anahdamoomahgahdenig, ewh kahbeoodese- 
gooyon: keshpin dush ewh aindesewahgwain, ningah 
kekaindon. 

22 Me dush emah kahoonje quakeeahbahwewod e- 
gewh enenewug, kene ezhahwod dush ewede Sodom 
enahkayah: Abraham dush ween kayahbeh kenebahweh 
emah anahsahmegahbahwenid enewh Tabaningain. 


23 Abraham dush bashoo keezhe kekegahbahweh, 
keekekood dush, Kegahdahgoonahnahnog nah dush kiya 
goo egewh quiyuk azhewabezejig wenesahdwah egewh 
kagebahdezejig ? 

24 Koonemah sah nahnemedah nahwadooganug emah 
oodanong egewh quiyuk azhe wabezejig: kegah tahgoo- 
nahnog nah dush kiya goo egewh, kahnahweennah ewh 
nahnemedahnahwawod emah egewh quiyuk azhewabe- 
zejig kedah oonje zhahwaindahzeen ? 

25 Kah sah ween kahnahbuch mondah kedah ezhe. 
chegase, ewh chedahgoonahnahdwah egewh quiyuk a- 
zhewabezejig wenesahdwah egewh kagebahdezejig: 
cheenaindahgoozewahpun egewh quiyuk azhewabezejig 
tahbeshkoo goo egewh kagebahdezejig: kah sah ween 
kahnahga ewh kedahezhechegase: kahnah ween owh 
tabahkoonung kahkenah ewh ahkeh quiyuk tahezheche- 

ase! 
ji 26 Owh dush Tabaningaid keekedooh, Keshpin sah 
nahnemedahnah mekahwahgwah egewh quiyuk azhe. 
wabezejig emah Sodom, me dush kahkenah kaoonje boo- 
netooyon enewh. 

27 Abraham dush ooge gahnoonon oowh keekedooéd,, 
Enah sah noongoom, ninge oodahpenahmahdiz sah ewh 
chegahnoonug owh Tabaningaid, weyahgahsaihying kiya 
pingweeng ainaindahgoozeyon : 

28 Koonemah sah nahnun noonda tahchedooganug 
ewh nahnemedahnah egewh quiyuk azhewabezejig: ke- 
gahbahnahjetoon nah dush kahkenah ewh oodanah ewh 
nahnun noonda tahchewod? Keekedooh dush, Keshpin 
sah nemedahnah ahshe nahnun menik mekahwahgwah 
emah, kahween ningah bahnahjetooseen. 

29 Menahwah dush goo ooge gahnoonon, oowh kee- 
kedood, Koonemah sah nemedahnah tahmekahwahwug 
emah. HKeekedood dush, Kahween ningahbahnahjetoo- 
seen keshpin nemedahnahwawod. 

30 Ooge enon dush, Oh kagooh ween tahneshkahde- 
zese owh Tabaningaid, monnoo ningah kegid: Koone- 
mah sah nesemedahnah menik tahmekahwahwug emah. 
Keekedooh dush, Kahween ningah bahnahjetooseen, 
keshpin nesemedahnah menik mekahwahgwah emah. 

31 Keekedooh dush, Enah sah noongoom ninge oc- 
dahpenahmahdiz ewh chegahnoonug owh Tabaningaid í 
Koonemah sah nestahnah menik tahmekahwahwug e- 
mah. Keekedooh dush, Kahween ningah bahnahjetoo- 
seen ewh nestahnahwawod. 

32 Keekedooh dush, Oh kagooh ween tahneshkahde- 
yese owh Tabaningaid, monnoo sah goo kayahbeh in- 
gooding ningah kegid: Koonemah sah medahsweh me- 
nik tahmekahwahwug emah. Keekedooh dush, Kah- 
ween ningah bahnahjetooseen keshpin medahchewod. 

33 Keahne mahjah dush owh Tabaningaid ahzhe ewh 


kahesquah gahgahnoonod enewh Abraham: kegewa 
dush owh Abraham. 

CHAPTER’ XIX. 


ANE oonahgooshig dush kedahgweshenoog neenzh egewh 
angelug emah Scdom; magwahgoo nahnahmahdahbid 
owh Lot emah wainge peendegamoog ewh Sodom: wah- 
yahbomod dush owh Lot, kebahzegwe weahweh nah- 
quashkahwod ; keoojecheengwahnetahwod dush ; 

2 Keekedood dush, Enah sah noongoom, nindooge- 
mahmedoog, monnoo peendegaig emah oowegewoming 
owh kebahmetogahnewah, kahbadebik dush nah emah 
ahyahyook, kiya gezebegezidaneyook, kahgezhaib dush 
kegahooneshkom chenemahjahyaig dush. Keekedoo- 
wug dush, Kahween; monnoo sah goo emah mahyah- 
wekahnah kahbadebik ningah ahyahmin. 

3 Ooge keche wedabemon dush : ooge newejewahwon 
dush kepeendegahwahwod ; ooge wekoomon dush, ke- 
menoozhahwod enewh waimbejeshkewugesejig bahqua- 
zhegun, kewesenenid dush., 

4 T Chebwah dush goo kahweshemoowod, egewh 
goo Sodom-mewenenewug, ooge kewetahgahbahwetah- 
nahwah ewh wegewom, mahmahweh goo egewh kateze- 
jig kiya egewh waishkenegejig, minzeh kahbeoonjebah- 
jig. 

5 Ooge undoomahwon dush enewh Lot, oowh keenah- 
wod, Ahneen dush egewh enenewug kahbeendegookig 
noongoom debikuk? bezahgejewenahmahweshenom e- 
gewh, chegekanenungedwah dush. 

6 Lot dush ooge ezhahnun, ahnezahgahung dush ooge 
negebahquahon ewh ishquondain, 

7 Keenod dush, Kebahgoosanemenim, nekahnese- ' 
doog, oowh cheezhe mahje ezhe chegasewaig : 

8 Enah sah noongoom, neenzhewug nindahnug we- 
kah kakanemahsegoog enenewun; monnoo sah, kebah- 
goosanemenim, chebedahmoonahyook egewh, cheahyin- 
doodahwagwah dush goo ewh ayenaindahmaig: kagooh 
dush ween ingood toodahwahkagoon oogoowh enenewug, 
ninge bebeendegahgoog mah. 

e2 

9 Keekewowug dush, Ekoogahbahwin. Keekedoo- 
wug dush menahwah, Me wowh kahbegahbashoonoodoo- 
nung, wedebahkoonewa sah dush goo kiya: umba sah 
dush ahwahshema keen kegah mabje doodah goo, egewh 
dush ween. Ooge keche dush seenzedahkooshkahwah. 
won enewh enenewun, enewh goo Lot, kagah goo kebe- 
gooshkahmoowod ewh ishquondaim. 

10 Egewh dush enenewug ooge peendega wekoobe- 
nahwon enewh Lot kegebahquahahmoowod dush ewh 
ishquondaim. 

11 Ooge gahgebeengwaahwon dush enewh enenewun 
emah ishquondaming ayahnejin, mahmahweh goo enewh 
agahsheihyenejin kiya enewh kecheahyahon kebahbah- 
gwenahwe ahyaqueedezoowod dush undoonahahmoowod 
ewh ishquondain. 

12  Egewh dush enenewug ooge enahwon enewh 
Lot, Kedahyahwahnah bakahnezid oomah? Kening- 
wun, kiya kegwesug, kiya kedahnug, kiya wagoodoo- 
gwain ayahmoowahnan emah oodanong, pesahgejewizh 
sah egewh: 

13 Ningah bahnahjetoonon sah oowh, 00zom mah ke- 
che wesahgahdamootahgwud emah anahsahmahbid owh 
Tabaningaid ; nindahnoonegoonon sah owh Tabaningaid 
ewh chebahnahjetooyong. 


14 Kezahgahum dush owh Lot, keahwekahnoonod 
enewh ooningwahnun kahwewenejin enewh oodahnun, 
keenod dush, Pahzegweeg, nahgahdahmook ewh ; oogah 
bahnahjetoon gooshah owh ‘Tabaningaid oowh oodanah. 
Ahneshah dush goo kahyahgewahnemoongin ooge ene- 
tahgoon enewh ooningwahnun. 

15 Ahpe dush kahwahbahnenig, egewh angelug ooge 
waweeb emahwon, Oodahpin owh kewish, kiya egewh 
neenzh kedahnug oomah ayahjig, goonemah gooshah 
kiya keen kegah dahgwahkiz emah bahtahzemahguk 
ewh oodanah. 

16 Magwah dush tahzhe nenahme bakahdezid, egewh 
enenewug ooge nahwahdenahwon emah oonejening, 

kiya emah oonejening enewh neenzh oodahnun ; zhah. 
wanemegood enewh Tabaningain; ooge bezahgejewe- 
nahwon dush, kebahgedenahwod emah ahgwahjahyeee 
ewh oodanah. 

17 Kebahgahmeahyah dush, ahpe ahzhe kahbezahge- 
jewenahwod emah ahgwahjahyeee, ooge enahwon dush, 
Oozhemoon sah, wahbemahdezewahnan; kagoo ween 
ahbahnahbekain, kagoo ween kiya emah ingooje me- 
shahwahshkooda ahneahyahkain ; ezhenezhemoon ewe- 
de wahjewing, me dush nah kaoonje jahgezoosewun. 

18 Lot dush ooge enon, Oh tahgah kahween Nindoo. 
gemahmedoog. 

19 Enah sah noongoom, zhahwanedewin ooge mekon 
owh kebahmetahgun emah anahsahmahbeyun, kegeche 
enaindahgwahtooyun dush ewh kezhahwanedewin kah- 
wahbundaheyun, ewh dush nah kaoonje noojemooyon ; 
kah sah nindahdaezhenezhemoose ewede wahjewing, 
koonemah sah nindahne noonda ahdemegoon ewh kane- 
segooyon : 

20 Enah sah noongoom pashoo ahyah ewh agahsing 
oodanah kaezhe nezhemoongebun; Oh, monnoo sah e- 
mah ningah ezhenezhim, (kahnah ween ahgahsinze- 
noon?) chebemahdezid dush nah owh ninjechog. 

21 Ooge enon dush, Enah sah, kedabwatoon sah kiya 
oowh kahezheyun, kah sah ween dush ningah bahnahje- 
tooseen oowh oodanah, ewh keundoodahmahweyun. 

22 Ahwus sah, ezhenezhemoon emah; kahgooshah 
kagoo nindah gahshketooseen chebwah ewede dahgwe- 
shenun. Me dush ewh Zoar kahoonje ezhe nekahdaig 
ewh oodanah. 

23 Ahzhe dush goo kemookahahmoobun owh kezis 
ahpe bondegaid owh Lot emah Zoar. 

24 T Me dush owh Tabaningaid kegemewahnoodung 
ewh wazhahwahshkookoonaig ishkooda emah Sodom ki, 
ya Gomorrah ewede ishpeming kebeoonjesanig owh Ta- 
baningaid. 

25 Ooge bahnahjetoonun dush enewh oodanahwun, 
kiya kahkenah ewh mahshkooda kiya kahkenah egewh 

wahdatoopahneeg emah enewh oodanahwun, kiya ewh 
sahyahgahkemahguk emah ahkeeng. 

26 T Enewh dush ween wewun ishquayong keoonje ah- 
bahnahbewun, kezhewetahgun ahbekooweh dush ween. 

27 T Kahgezhaib dush keooneshkah owh Abraham, 
keezhod dush ewede kewejegahbahwetahwahpun enewh 
Tabaningain. 

28 Keenahbeh dush ewede Sodom kiya Gomorrah 
enahgukkayah, kiya kahkenah emah mahshkoodawung 
ewh ahkeh, enah dush, ooge wahbundon pahquananig 
ewh ahkeh tahbeshkoo koo ningahbekezeguning keezhe 
pahquana. 

29 Kebahgahmeahyah dush, ahpe kahbahnahjetood 
owh Keshamunedoo enewh mahshkooda oodanahwun, 
ooge mequanemon dush owh Keshamunedoo enewh 
Abrahain, keekoonahzhahwod dush enewh Lot emah 
kahdahzhe neswahnahdahkahmeguk, ahpe banahjetood 
enewh oodanahwun emah aindahnahkepun owh Lot. 

30 T Ooge nahgahdon dush owh Lot ewh Zoar, keah- 
wedahnahkeed dush emah wahjewing, kiya enewh neenzh 
oodahnun ; kegootahjeh mah wedahnahkeed emah Zoar: 
weembahbekoong dush kedah, ween kiya enewh neenzh 
oodahnun. 

31 T Owh dush sazekezid ooge enon enewh ooshema- 
yun, Ketezeh sah owh koosenon, kah dush ahyahsee owh 
eneneh emah ahkeeng kabenahzekoonenungoobun, ewh 
ween nah anahkahmegezewod kahkenah emah ahkeeng 
ayahjig. 

32 Enahshka, monnoo menahahdah owh koosenon 
ewh zhahwemenahboo, kegah wepamahnon dush, me 
dush nah ewh kaoonje pahbeweshkod owh koosenon. 


33 Ooge menahahwon dush enewh oosewon ewh 
zhahwemenahboo ewh dabekahdenig: owh dush saze- 
kezid ooge ezhahnun, kewepamod dush enewh oosun ; 
kah dush ween goo ooge kekanemahseen ahpe bahgah- 
weshemoonoogoobahnan, kiya goo ahpe waneshkahne- 
goobahnan. 

34 Ahpe dush kahwahbahnenig owh sazekezid ooge 
enon enewh ooshemayun, Enah, tabikoong ninge wepa- 
mah owh noos; enahshka menahwah menahahdah ewh 
zhahwemenahboo noongoom chedebikuk: ezhahkun 
dush, cheahwewepamud, me dush nah ewh kaoonje pah- 
beweshkod owh koosenon. 

35 Ooge menahahwon dush menahwah enewh oose- 
won ewh zhahwemenahboo ewh dabikudenig, owh dush 
agahsheyid kebahzegwe keahwewepamod dush; kak 
dush ween goo ooge kekanemahseen, ahpe bahgahwe- 
shemoonoogoobahnan, kiya ewh ahpe bazegwenegoo- 
bahnan. 

36 Me sah dush nahyainzh enewh oodahnun owh Lot, 
keunjekoownid, enewh oosewon keoonje ezhe ahyahwod 
ewh. 

37 Owh dush sazekezid ooge negeon enewh oogwe- 
sun, Moab dush ooge ezhewenon: me sah goo enewh 
wayoosewabjin egewh Moabitug nahnonzh guo noon- 
goom kezheguk. 

38 Kiya ween dush owh agahsheyid ooge negeon e- 
newh oogwesun, Benammi dush ooge ezhewenon: me 
sah goo enewh wayoosewahjin egewh Ammon oonejah- 
nesun nahnonzh goo noongoom kezheguk. 


CHAPTER XX. 


ABRAHAM dush emah keoonje mahjah, keezhod dush 
ewede shahwunoong tahzhe ahkeeng enahkayah, kedah- 
nahkeed dush emah nesahwahyeeh ewh Kadesh kiya 
ewh Shur, wanebik kegah bashid emah Gerar. 

2 Abraham dush ooge enahjemon enewh wewun Sa- 
rah, Nindahwamah sah owh ; owh dush Abimelech Ge- 
rar tahzhe oogemah keahnooke kebedahmahwind dush 
enewh Sarah. | 

_ 8 Owh dush Keshamunedoo ooge ezhahnun enewh 
Abimelech magwah tebekahdenig, kebwahwahnegood 

dush, oowh keegood, Enah sah, kenebooweneneewh sai 
weengoo keoodahpenud owh equa; oonahbame sah ween 
owh. 

4 Kah ween dush goo mahshe owh Abimelech pashoo 
oodezhahsenahbahneen enewh, keekedooh dush, Taba- 
ningayun, kegahnesog nah dush kiya goo egewh quiyuk 
azhewabezejig ahneshenahbaig ? 

5 Kah nah ween ninge egoose Nindahwamah sah 
owh? Kiya ween dush goo owh equa ningeig, Nindah- 
wamah sah owh: quiyuk ezhe daawining sah, kiya 
chemonzhechegasemahguk enewh nininjeen ninge oonje 
oowh. 

6 Keshamunedoon dush ooge bahwahnon oowh ke- 
good, Kagait sah, ninge kaindon ewh qinyuk ezhe daa- 
yumbun; me sah dush ewh kiya ween kahoonje nah. 
gahnenon, ewh ween chege mahje doodahweyumbun : 
me sah dush ew h kahonje enanemenon ewh ningood 
chedooda ahan wa owh. 

7 Umba sah dush nayob bahgedenahmowh owh ene- 
neh enewh wewnn; ahnwahchega- weneneh sah ween 
owh, kegah ahnahmeatog sah dush, me dush nah chehe. 
mahdezeyun : keshpin dush ween nayob pahgedenah.- 
mahwahsewud, kegah kekaindon dush goo ewh kagait 
chenebooyun, keen, kiya kahkenah egewh tabanemahjig. 

8 Kahgezhaib dush keooneshkah owh Abimelech, 
keundoomod dush kahkenah enewh oobahmetogunun, 
keweendahmahwod dush kahkenah enewh emah ootah- 
wahgahning: kegeche zagezewug dnsh egewh enewug. 

9 T Abimelech dush ouge undoomon enewh Abraham, 
oowh keenod, Ahneen oowh kahdoodahweyong ? Aneen 
nah kahezhe pechenahwaenon, kebahgedenahmahweyun 
dush emah nindoogewenining, ewh keche bahtahzewin ? 
Kegedoodowh sah ewh kage doodahwesewumbun. 

10 Abimelech dush ooge enon enewh Abraham, Wa- 
goonan ewh kahwahbundahmun, oowh dush keezheche- 
gayum ? 

11 Abraham dush keekedooh, Oowh sah nindenain. 
dahnahbun, kah sah oonjedah ahyahsenoodoog oomah, 

Keshamunedoo chegoosindebun ; ningah oonjenahnegoo. 
nun dush owh newish nindenaindahnahbun. 

12 Kagait mah ween goo nindoodahwamahwenun ; 
me mah goo owh noos wadahnid, owh dush ween ningah 
kah ; ninge wewenun dash. 

13 Kebahgahmeahyah dush, ahpe ahzhe kahbahka. 
wezhid owh Keshamunedoo emah noos aindood, oowh 
ninge enahbun, Me sah oowh kezhahwaningawin kawah- 
bundaheyun; tahching sah wadeshewayungoon emah 
kabahbahahgezhahyung, oowh kegah enahjim, Nindoo- 
dahwamahwenun sah owh. 

14 T Abimelech dush ooge ahyahwon enewh monah- 
tanesun, kiya enewh pezhekewun, kiya enewh eneneh 
pahmetogunun, kiya equa pahmetogunun, kemenod dush 
enewh Abraham, kiya nayob kemenod enewh oowedega- 
mahgahnun Sarah. 

15 Abimelech dush keekedooh, Enah sah, anahsah- 
megahbahweyun sah ahyah ewh nindahkeem; tebeh 
dush goo chemenwaindahmoowahbahnan me emah tah. 
nahkeen. 

16 Enewh dush ween Sarah ooge enon, Enah, ninge 
menah owh kedahwamah keche ingoodwok tahswahbik 
zhooneyon; kegah ogweengwashkahgoon emah ahyah. 
wod kahkenah egewh wahjewekig, kiya kahkenah egewh 
pakahnezejig : me dush koo nah ewh kaoonje tabwayun. 

17 T Abraham dush ooge ahnahmeagahnoonon enewh 
Keshamunedoon: Owh dush Keshamunedcoo ooge 
noojemooon enewh Abimelech, kiya enewh wewun, kiya 
enewh oodequa pahmetogunun; kenegeahwahsoonid 
dush. 

18 Ahzhe mah ooge wahweenga kebahahmahwahgoo- 
bun owh Tabaningaid kahkenah enewh oonainingeme- 
neh enewh wahdegamegoojin owh Abimelech, ewh ke- 
ahyahwod enewh Sarah, Abraham wewun. 

CHAPTER XXL 


Ooex oodeson dush owh Tabaningaid enewh Sarah, ke- 
debeshkoosedood dush owh Tabaningaid ewh kahenah- 
pun enewh Sarah. 

2 Keunjekooh mah dush owh Sarah, kenegetahmah- 
wod dush enewh kaoogwesejin owh Abraham emah oo- 
getezewining; ewh sah goo ahpe kahezhe kekemegoo- 
pun enewh Keshamunedoon. 

3 Isaac dush ooge ezhe wenon owh Abraham enewh 
oogwesun kahnegetahmah winjin, kahnegetahmahgoojin 
enewh Sarah. 

4 Abraham dush coge circumcise-meon enewh oo- 
gwesun Isaac, ahpe naswahsoogoonahgezenid, kahegoo- 
pun goo enewh Keshamunedoon. 

5 Ingoodwok dush tahsoo pepoonahgezebun owh A- 
braham, ahpe kahnegetahmahwind enewh oogwesun 
Isaac. 

6 T Sarah dush keekedooh, Chebahpeyon sah ninge 
doodog owh Keshamunedoo, kahkenah dush kanoondun- 
gig ningah weej bahpemegoog. 

7 Keekedooh dush, Wanan kageenahpun enewh A- 
braham ewh chenoonawahsood owh Sarah? Kaoogwe- 
sejin mah ninge negetahmahwah emah oogetezewining. 

8 Kegenebegeh dush owh ahbenoojeeh, kaheshquah 
nooneind dush, kegeche wekoonga owh Abraham, ewh 
goo kahgezhegahdenig kaheshquah nooneind owh Isaac. 

9 T Sarah dush ooge wahbahmon enewh Hagar oo- 
gwesun, owh Egyptian equa, kahnegetahmahwabjin e- 
newh Abraham, nahnahpedootahgood. 

10 Me dush ewh kahoonje enod enewh Abraham, 
Sahgejewabin owh pahmetogun-equa, kiya enewh oo- 
gwesun : kah mah ween enewh oogwesun wowh pahme- 
togun-equa oodahdahgoo nahbeshkahwahseen enewh 
ningwesun, enewh goo Isaac. 

11 Kegeche minjenahwayaindum dush owh Abraham, 
ewh cheezhe chegaid, oogwesun mah enewh. 

12 Keshamunedoo dush ooge enon enewh Abraham, 
Kagooween owh ooshkenahwa, kiya owh pahmetogun- 
equa oonje minjenahwayaindungain; pezindowh sah 
kahkenah ewh kahenik owh Sarah; owh sah ween goo 
Isaac tahoonje weendahgahnazewug egewh kenejahne- 
sug. 

13 Kiya dush goo enewh oogwesun owh pahmetogun- 
equa ningah pahtahyenooon, kedoogoosemah mah. 

14 Kahgezhaib dush keooneshkah owh Al braham, ke- 
oodahpenung dush ewh mejim, kiya ingoodoomoodywh 
ewh nebeh, kemenod dush enewh Hagar, keoomboon- 
dahod dush, kiya enewh ahbenoojeehyun, kemahjenah- 
zhahwod dushi kemahjah dush, kebahbah nahnenahwe- 
shkod dush emah magwakahmig Beer-sheba. 

15 T Kahjog menequawod dush ewh, oodoomoodah.- 
mewah, ooge pahgedenon enewh a path 0 un emah 
pahdahkezoonid pazhig enewh metigoonsun, 

16 Wahsahwainzheesh dush tebeshkoo keahweh wah- 
wanahbeh, akoo dabahaing sah goo ahpe: oowh mah 
keekedooh, Enahshka kah ningah wahbahmahsee che. 
nebood owh ahbenoojeeh. Kahwahwanahbid dush emah 
tebeshkoo kemahdahdamooh. . 

17 Keshamunedoo dush ooge noondahwon enewh oo- 
shkenahwain; enewh dush oobedahjemoowenun. owh 
Keshamunedoo ishpeming ooge oonje kahnoonegoon owh 
Hagar, oowh keegood, Ahneen aindeyun Hagar? Ka. 
gooween zagezekain; ooge noondahwon sah owh Ke- 
shamunedoo enewh ooshkenahwain emah ahyahnid. 

18 Pahzegween sah, oodahpin owh ooshkenahwa, ta- 
koon dush ; ningah enahkoona gooshah ewh chebahtah- 
yenood. 

19 Keshamunedoo dush ooge nesahkoonahmahwou 


-enewh ooshkeenzhegoon, kewahbundung dush ewh tah- 


kib; ooge ahweh mooshkenahbahdoon dush ewh oodoo- 
moodom, kemenahod dush enewh ooshkenahwain. 

20 Keshamunedoo dush ooge wejewon enewh ooshke- 
nahwain; kahnetahwegid dush kedahnahke emah ma- 
gwakahmig, kenetahwahque dush. 

F 

21 Kedahnahke dush emah Paran magwakahmig ; 
emah dush Egypt tahzhe ahkeeng ooge oondenahmah- 
goon enewh oogeen enewh kahwewejin. 

22 T Kebahgahmeahyah dush ewh ahpe, owh Abime- 
Jech, kiya enewh Phichol oomenesenoo oogemahmah- 
mun, ooge kahnahwon enewh Abraham, oowh kee- 
nahwod, Kewejewig sah owh Keshamunedoo kahkenah 
ewh azhechegayun : 

23 Noongoom sah dush oomah quiyukoomeshin emah 
oodezhenekahzoowining owh Keshamunedoo, ewh che- 
mahje doodahweseyun, kiya owh ningwis, kiya ningwis 
oogwesene; kahezhe menoodoodoonon dush goo, kiya 
keen cheezhe menoo doodahweyun, kiya ewh ahkeh 
kahbegabashenoodahmun. 

24 Abraham dush keekedooh, Kegah quiyukoomin 
sah. 

25 Abraham dush ooge nahnebekemon enewh Abime- 
lech ewh ketwa kemahkahmegood enewh Abimelech. oo- 
bahmetogunun ewh oondahebon. 

26 Abimelech dush keekedooh, Kah sah ween ningood 
nindenahmahse wagwain oowh kahezhe chegagwain, kah 
kiya kegeweendahmahwese; kah kiya goo nindoonj 
noondahgase, me goo noongoom pejenug kezheguk. 

27 Abraham dush ooge codahpenon enewh monahta- 
nesun, kiya enewh pezhakewun, kemenod dush enewh 
Abimelech; nahyainzh dush goo kegekindewug. 

28 Abraham dush neenzhwahsweh nahyatah ooge 
babgedenon enewh noonzha monahtanesansun. 

29 Abimelech dush ooge enon enewh Abraham, Ah- 
neesh ween nah oogoowh neenzhwabsweh noonzha mo- 
nahtanesansug nahyatah kahbahgedenahjig ? 

30 Keekedooh dush, Mahmig sah neenzhwahsweh 
noonzha monahtanesansug kegah oodahpenahmowh, ewh 
dush nah chegekenahwahjetooyung ewh neen kewahne- 
kahdahmon oowh oondahebon. | 

31 Me dush ewh Beer-sheba kahoonje ezhenekah- 
dung; me mah emah nahyainzh kahdahzhe quiyukoon- 
dewod. 

32 Me sah dush keoozhetoowod ewh kekindewin emah 
Beer-sheba; me dush kebahzegweed owh Abimelech, 
kiya enewh Phichol oomenesenoo oogemahmun, kege- 
wawod dush ewede oodahkemewong egewh Philistinug. 

33 T Abraham dush ooge ketegahnon enewh metigoon 
emah Beer-sheba, keahnahmea kahnoodahmahwod dush 
oodezhenekahzooweneneh enewh Tabaningain, kahgega 
Keshamunedoon. 

34 Nebewah dush tahsoo kezhik keahyindah owh A- 
braham emah oodahkemewong egewh Philistinug. 


CHAPTER XXII. 


KEBAHGAHMEAHYAH dush ahzhe ween kaheshquah ah- 
yog oonoowh, owh Keshamunedoo ooge kahgwadebane.- 
mon enewh Abraham, oowh keenod, Abraham: oowh 
dush keekedooh, Wahbahmeshin. 

2 Ooge egoon dush, Umba sah noo oodahpin owh ke. 
gwis, owh nayatahwezid kegwis Isaac, sahyahgeud, e- 
zhon dush ewede Moriah tahzhe ahkeeng; kaweendah- 
moonon dush pazhig ewh wahjewh kegahdahzhe sahsah- 
gewejeganun owh kegwis, Pesan ishkooda sahsahgewe- 
jeganun sah. Z 

3 T Abraham dush iaeia keooneshkah keoodah- 
penoa dush enewh oomangeshkahtaihyemun, neenzh ki- 
ya enewh oodooshkenegemun, kiya enewh oogwesun 
Isaac, kiya ooge besahgahahnun enewh mesun wahah- 
yoojin ewh weishkooda sahsahgewejegaid, kebahzegweed 
dush, keezhod ewede ezhon kahegood enewh Keshamun- 
edoon. 

4 Ahpe dush ahzhe anenesoo kezhegudenig, keenah- 
beh owh Abraham, wahsah dush ooge oonzahbundon ewh 
nahyonzekung. 

5 Abraham dush ooge enon enewh oodooshkenege- 
mun, Oomah sah kenahwah ahyahyook ahyod owh man- 
geshkahtaih : neen dush ween kiya owh quewezans nin- 
gah ezhahmin ewede kaahwe tahzhe ahnahmeahyong, 
menahwah dush kegah beoodesegoom. 


66 GENESIS XXII. 6-13. 


6 Abraham dush ooge oodahpenahnun enewh mesun 
wahahyoojin ewh weishkooda sahsahgewejegaid, keoom- 
boondahod dush enewh oogwesun Isaac; ishkooda dush 
ween ooge ahne tahkoonon, kiya ewh mookoomon; me 
dush keahne wejeendewod. 

7 Isaac dush ooge kahnoonon enewh oosun Abraham, 
oowh keenod, Noosa; oowh dush ooge egoon, Wahbah- 
meshin, ningwissa. Ooge enon dush, Enah sah ewh 
ishkooda, kiya enewh mesun: ahneen dush ween owh 
monahtanesans kaishkooda sahsahgewejegang ? 

6 Abraham dush keekedooh, Ningwissa ween sah goo 
owh Keshamuuedoo tahoondinahmahdezooh enewh mo- 
nahtanesansun kaishkooda sahsahgewejegang: me dush 
goo keahne wejeendewod. 

9 Kedahgweshenoog dush ewede kahweendahmah- 
goopun enewh Keshamunedoon ;- me dush emah keoo- 
zhetood owh Abraham ewh sahsahgewejegahnahbik, kah. 
wahwazhesedood dush enewh mesun, ooge mahmonje- 
gwalpenon enewh oogwesun Isaac, kebahgedenod dush 
emah sahsahgewejegahnahbikoong, wahgejahyeeeh e- 
mah meshing. 

10 Abraham dush kezbebenekaneh keoodahpenung 
ewh mookoomon, wenesod enewh oogwesun. 

il T Oodebahjemoowinun dush owh ‘Tabaningaid, 
ishpeming ooge oonje kahnoonegoon, oowh keegood, 
Abraham, Abraham! Ooge enon dush, Wahbahmeshin 
sah. 

12 Ooge egoon dush, Noogenekatowh sah owh oo- 
shkenahwa, kagooween ningood doodahwahkain: me 
sah dush ahzhe kekanemenon ewh koosud owh Kesha- 
munedoo, wahbundahmon ewh kezahgetahmahwesewun 
owh kegwis nayatahwezid. 

13 Keoonongahquaneh dush owh Abraham, keenah. 
bid, enah dush emah oobequahnong enahkayah kebahbe- 
zoowenashin owh ahyahba monahtanis: Abraham dush 
ooge ahweh oodahpenon enewh ahyahba monahtanesun, 
ooge ishkooda sahsahgewejeganun dush enewh ewh 
ween chege sahsahgewejegapun enewh oogwesun. 

14 Jehovah-jereh dush ooge ezhenekahdon owh Abra- 
ham emah: akedoong dush koo noongoom kezheguk, 
Emah oodahwahjeweming owh Tabaningaid tahwahbun- 
jegahda. 

15 T Oodebahjemoowenun dush owh ‘labaningaid me- 
nahwah ingooding ishpeming ooge oonje kahnoonegoon 
owh Abraham, 

16 Oowh keegood, Neen sah goo ahweyon, kege qui- 
yukoomin, keekedooh sah owh Tabaningaid, keezheche- 
gayun sah oowh, kezahgetahmahwesewun owh kegwis 
nayatahwezid : 

17 Shahwanemenon sah, kegah shahwanemin, kiya 
meshenooenon, ningah meshenooog egewh kenejahne- 
sug, tahbeshkoo goo azhenoowod egewh ishpeming tahzhe 
ahnungoog, tahbeshkoo kiya azhenuk ewh nagowh emah 
tedebawa kechegahmeeng; egewh dush kenejahnesug 
oogah ahne tebaindonahwon enewh oodoodanahweneh 
enewh shonganemegoowahjin. | 

18 Emah dush goo kenejahnesing tahoonje shahwain- 
dahgoozewug kahkenah aindahswayahgezewod emah 
ahkeeng ayahjig; kegedabwaton mah ewh nindekedoo- 
Win. 

19 Me dush kegewanoodahwod owh Abraham enewh 
oodooshkenahwamun, kebahzegwewug dush, keahne 
mahmahwenoowod dush ewede Beer-sheba; Abraham 
dush kedahnahke emah Beer-sheba. 

20 T Kebahgahmeahyah dush, ahzhe ween kahish- 
quah kahmeguk oonoowh, keweendahmahwah owh Abra- 
ham, oowh keenind, Enah sah, owh Milcah kiya ween 
oogenegetahmahwon enewh kaoonejahnesejin owh ke- 

_kahnis Nahor ; 

21 Enewh Huz oonetahmoonzhahnun, kiya enewh 
Buz wekahnesun, kiya enewh Kemuel oosun owh Aram, 

22 Kiya Chesed, kiya Hazo, kiya Pildash, kiya Jid- 
laph, kiya Bethuel. 

` 23 Kiya dush Bethuel ooge oonejahnesenun enewh 

Rebekah: me sah oonoowh swahsweh kahnegetahmah- 

wahjin “i Milcah enewh Nahor, Abraham wekahnesun. 
2 

24 Enewh dush oodooshke quawahnun, Reumah azhe- 
nekahzoonejin, kiya ween sah ooge negeon enewh Te- 
bah, kiya enewh Gaham, kiya enewh Thahash, kiya 
enewh Maachah. 


CHAPTER XXIII 


InGoopwoxk nestahnah ahshe neenzhwahsweh kedahsoo 
pepoonahgezeh owh Sarah: me sah oowh kahahpetah.- 
dezid owh Sarah. 

2 Emah dush Kirjath-arba kedahpena owh Sarah : me 
goo ewh Hebron emah Canaan tahzhe ahkeeng aindah. 
gook; Abraham dush kebe ezhah wenetahgetahwod e- 
newh Sarah, kiya wemahwewod. 

3 T Abraham dush kebahzegwe emah ahyahnid enewh 
kahneboonejin, kegahnoonod dush enewh Heth oogwe- 
sun, oowh keenod, 

4 Kemahyahgeshkoonim sah wanebik weej tahnahke- 
menahgook: meenzheshig sah ewh kaoojebagahmegoo- 
yon emah aindahnahkeyaig, kadahzhe ningwahwahgwah 
dush koo egewh neneboomug, chewahbahmahsewahg- 
wah dush. 

5 Enewh dush Heth wagoosejin ooge kahnoonahwon 
enewh Abraham, oowh keenahwod, 

6 Noondahweshenom, nindoogemahmedoog: kege- 
che gootahmegoo oogemowh sah emah neenahwind ain. 
dahcheyong: tebe sah dush goo cheoonahbundahmoo- 
wahnan enewh ninjebagahmegoonahnin, me sah emah 
ningwowh owh keneboom; kah sah ween ahweyah ke- 
gahzahgetahmahgoose ewh oojebagahmig, ewh dush nah 
cheningwahwahdebun owh keneboom. 

7 Abraham dush kebahzegwe, keahnahmekahwod 
dush enewh ahneshenahbain emah aindahnahkenejin, 
enewh sah goo Heth wagoosejin. 

8 Ooge kahnoonon dush enewh, oowh keenod, Ke- 
shpin sah enanemewagwain ewh cheningwahahmahde- 
zooyon owh neneboom chewahbahmahsewug dush; 
noondahweshig sah dush ewh cheahwe kahnoodahmah- 
weyaig owh Ephron, oogwesun owh Zohar, 

9 Chemeenzhid dush ewh Machpelah wahnekon, ewh 
tabaindung, emah wahyaquahahyeeeh ketegoning ayah- 
nig; apetaindahgwahdenegwain dush ningahmenah e- 
newh zhooneyon, chemeenzhid dush ewh kaoojebagah. 
megooyon, emah aindahnahkeyaig : 

10 Owh dush Ephron ooweej tahnahkemahbahneen 
enewh Heth wanejahnesejin: owh dush Ephron, owh 
Hittite ooge kahnoonon enewh Abraham emah mahmah- 
weh ahyahnid enewh Heth wanejahnesejin, enewh sah 
goo kahkenah kahpeendeganejin emah oodanong, oowh 
keenod, 

11 Kahween, nindoogemom, noondahweshin sah ; ke- 
menin sah ewh ketegon, kiya ewh wahnekon emah ayah. 
mahguk kemenin; oomah sah weejegahbahwetoonun.- 
gwah oogwesewon egewh nindahneshenahbamug keme- 
nin: ningwowh sah owh keneboom. 

12 Abraham dush ooge ahnahmekahwon enewh ahne- 
shenahbain aindahnahkenejin emah ahkeeng. 

13 Ooge kahnoonon dush enewh Ephron emah dah. 
googahbahwenid enewh ahneshenahbain, wadahkeme. 
nejin, oowh keenod, Keshpin sah wahmeenzhewahnan, 
kebahgoosanemin sah chenoondahweyun, zhooneyah sah 
kegah menin, chedebaindahmon dush ewh ketegon; oo- 
dahpenahmahweshin sah, ningah ningwahwah dush owh 
neneboom emah, 

14 Ephron dush ooge kahnoonon, enewh Abraham, 
oowh keenod, 

15 Nindoogemom, pezindahweshin sah: newok sah 
tahswahbik zhooneyog ahpetaindahgwud ewh ahkeh; 
wagoonan nah dush goo ewh kabahbahmaindahmungoo- 
bun? Ningwowh sah owh keneboom. 

16 Abraham dush ooge pezindahwon enewh Ephron ; 
Abraham dush ooge tebahbeshkoodahmahwon enewh 
Ephron enewh zhooneyon, ewh menik kahwenod emah 
tahgoogahbahwenid enewh Heth wagoosejin, newok tah- 
swahbik zhooneyon, anahdah wawod egewh ahdahwawe- 
nenewug. 

17 Ooge tegon dush owh Ephron, emah Machpelah 

ayahnig, emah tabeshkoo Mamre ayahnig, ewh ketegon, 
kiya ewh wahnekon emah ayahnig, kiya kahkenah enewh 
metigoon emah ketegoning ayahnejin, kiya emah minzeh 
kewetahahyeeeh, keanyeenjetahmahwah dush, 

18 Owh Abraham chedebaindung emah tahgoogah- 
bahwenid enewh Heth wanejahnesejin, emah ahyahnid 
kahkenah enewh kahbeendeganejin emah oodanong. 

19 T Me dush ahpe pejenug keningwahwod owh Abra- 

ham enewh wewebahneen Sarah emah wahnekahdaig 
ewh Machpelah ketegon tebeshkoo emah Mamre ayog: 
me sah goo ewh Hebron emah Canaan tahzhe ahkeeng 
ayug. 
20 Ewh dush ketegon, kiya ewh wahnekon emah a- 
yog, keahyeenjetahmahwah owh Abraham, chedebain- 
dung dush nah ewh jebagahmig emah aindahnahkenid 
enewh Heth oogwesun. 


C HARTE Riri JANG 


ABRAHAM dush ketezebun, bahtahyenahdenig enewh oo- 
gezhegoomun : owh dush Tabaningaid ooge shahwane- 
mahbahneen enewh Abraham kahkenah ewh kahahye- 
zhecheganid. 

2 Abraham dush ooge enon enewh sazekezenejin oo- 
bahmetogunun emah oowegewoming, enewh mainzhe- 
nahwakundahmahgoojin kahkenah enewh oodahyeeeh- 
mun, Kebahgoosanemin sah, cheezheninjeneyun emah 
ahnahmahyeeeh nebwahming : 

3 Kegah enahkoonin dush ewh chequiyukoomeyun e- 
mah oodezhenekahzoowining owh Tabaningaid, Kasha 
munedookundung ewh ishpeming, kiya Kashamunedoo- 
kundung ewh ahkeh, ewh sah cheoondenahmahwahse- 
wud owh ningwis enewh kawewejin emah enewh oodah. 
newon egewh Canaanitug wojtahnahkemahgig : 

4 Ewede sah goo nenindahnahkewining, ahyahwod 
egewh nindenahwaindahgunug kegahezhah, me dush 
ewede kaoondenahmahwud enewh kawewejin owh nin- 
gwis Isaac. 

5 Oowh dush ooge egoon enewh pahmetogunun, Koo. 
nemah sah kah tahtabwatunze owh equa oomah enahka- 
kahmig chebeezhe weejewid: ningah ezhewenah nah 
dush menahwah owh kegwis ewede ahkeeng kabahbah- 
enekahyon ? 

6 Abraham dush ooge enon, Ongwahmezin sah chee- 
zhewenahsewud menahwah owh ningwis ewede. 

7 Owh dush Tabaningaid Kashamunedookundung ewh 
ishpeming, emah noos oowegewoming kahoonje oodah- 
penepun, kiya kahbeoonjewezhid emah oodahkemewong 
egewh nindenahwaindahgahnug, kiya kahgahgahnoozhe- 
pun, oowh kahezhe quiyukoomepun, Kenejahnesug sah 
ningah menog oowh ahkeh ; oogah ahnoonon dush enewh 
oodebahjemoowinun kaahne negahneed dush emah kaah- 
ne ezhahyun, me dush ewede kaocondenahmahwud owh 
ningwis enewh kawewejin. 

8 Keshpin dush owh equa tabwatunzig ewh chebewe- 
jewik, me dush chebahgedenegooyun ewh kahezhe qui- 
yukoomenon: kah dush ween goo menahwah kegah e- 
zhewenahse owh ningwis ewede. 

9 Owh dush pahmetogun keezhe ninjeneh emah ah- 
nahmahyeeeh oobwahmening enewh Abraham wadooge. 
mahwemahjin, me dush ewh kahezhe quiyukoomod. 

10 T Owh dush pahmetogun medahsweh enewh pabe- 
quahwegunenejin ooge oodahpenon, wadahyahahmenejin 
enewh oodoogemomun, kemahjod ; (ween mah kahkenah 
enewh oodahnookahjeguneneh enewh oodoogemomun 
ooge gahnahwaindahnun:) kebahzegwe dush, keezhod 
ewede Mesopotamia, oodoodanowh owh Nahor. 

11 Ane oonogooshenenig dush ooge oojecheengwah- 
netahahon enewh oobahbequahwegunemun emah tahke- 
beeng ahgwahjahyeeeh emah oodanong, ewh sah goo 
ahpe nabenahdewahjin egewh equawug. 

12 T Keekedooh dush, O Tabaningayun Wagesha- 
munedoomemik owh nindoogemom Abraham, kebahgoo- 
sanemin sah chemenwahbahmawezeyon noongoom ke. 
zeguk, chewahbundahud dush nah owh nindoogemom 
Abraham ewh shahwaindahgoozewin. 

13 Enah sah, nenebowh oomah oondaheboning ; 00- 


dahnewon dush egewh enenewug wahdatoojig penebe- 
nahdewug: 

14 Monoo sah dush oowh tahezhewabud, wagwain 
owh ooshkenegequa, oowh kaenahwahgain, ‘Tahgah 
nesenun ewh kemenequahjegun, chemenequayon dush, 
babahgahgoosanemin sah; oowh dush ekekedood, Me- 
nequain sah, kiya dush goo ningah menahog egewh ke- 
babequahwegunemug ; me dush owh kaahwid kawewejin 
owh kebahmetogun Isaac; me dush kaoonje kekaindah- 
mon ewh shahwaindahgoozewin wahbundahud owh nin- 
doogemom. 

15 T Kebahgahmeahyah dush, chebwahgoo ishquah 
ahnemetahgoozid, enah, kebezahgahum owh Rebekah, 
kahnegetahmahwind owh Bethuel, cogwesun owh Mil- 
cah, Nahor wewun, Abraham wekahnesun, pebemene- 
gahdung ewh oomenequahjegun. 

16 Owh dush ooshkenegequa keche gwahnahjewe- 
bun, kekongoowic, kahwekah kekanemegoosig enene- 
wun: keezhah dush emah oondaheboning, keahweh 
mooshkenabahdood dush ewh oomenequajegun, kebe- 
good dush. 

17 Keahpahtoo dush owh pahmetogun keahweh nah- 
quashkahwod, oowh dush keenod, Tahgah monoo, punge 
ningah menequain ewh nebeh eman kemenequahjegun- 
ing ayog. 

18 Keekedooh dush, Menequain sah, nindoogemom : 
waweeb dush ooge nesenon ewh oomenequahjegun, ke- 
` menahod dush. 

19 Ahpe dush kahishquah menahod, oowh ooge enon, 
Kiya sah ningah gwahbahahmahwog egewh kebequah- 
wegunemug, nahnonzh goo cheda menequawod. 

20 Waweeb dush òoge ahweh zegenon ewh oomene- 
quahjegun emah wahzhegaheguning, menahwah dush 
ooge nahjebahtoon ewh nebeh emah oondaheboning, ke- 
nahdahmahwod dush kahkenah enewh paquahwegune- 
nejin. 

21 Owh dush eneneh apeech mahmahkahdanemod, 

kebezahnahbeh, wekekaindung ewh kagait-edoog kah- 
zhahwaindahmahyoogwain enewh ‘Tabaningain ewh 
pahoonzekod. 

22 T Kebahgahmeahyah dush, ahpe kahishquah me- 
nequahnid enewh paquahwegunenejin, ooge oodahpenon 
owh eneneh ewh oozahwezhooneyah nahbeshabezoon 
ahbetahwahbik apetenegwuk, kiya neenzh enewh ah- 
nahnun emah ooninjeeng medahswahbik apetenegwuk 
enewh oozahwezhooneyon ; 

23 Keekedood dush, Wanaish wadahnesemik? kebah- 
goosanemin sah cheweendahmahweyun: tahwetamah- 
gahdeneh nah emah koos oowegewoming cheahyahyon- 
gebun dush nah? 

24 Ooge egoon dush, Nindoodahnesenug sah owh 
Bethuel, oogwesun owh Milcah, agile SSE a 
enewh Nahor. 

25 Kiya dush goo menahwah ooge egoot, Nebewah 
sah nindahyahnon ewh maihzhusk kiya ewh ahwahkon 
mejim, kiya pezheshegwahta emah cheahyahyagoobun. 

26 Owh dush eneneh kenahmequasa, koojecheeng- 
wahnetahwod dush enewh Tabaningain. 

27 Oowh dush keekedood, Shahwaindahgoozeh sah 
owh Tabaningaid ooge Shamunedoomun owh nindooge- 
mom Abraham, ewh “keishkoonahmahwasig enewh nin- 
doogemahmun ewh oozhahwanedewin kiya ewh oodab. 
wawin: pemahahdooyon ewh mekun, ninge ahne ezhe 
wenig owh Tabaningaid emah aindahnid enewh wawe- 
kahnesemahjin owh nindoogemom. 

28 Kemahjebahtoo dush owh ooshkenegequa, keahwe 
weendahmahgaid dush emah oogeen aindahnid. 

29 T Ahyahbahneen dush oodahwamon owh Rebekah, 
Laban azhe nekahzoonejin: Laban dush ooge ahpahtoo- 
nun enewh enenewun emah oondaheboning. 

30 Kebahgahmeahyah dush, ahpe kahwahbundung 
ewh nahbeshabezoon, kiya enewh ahnahnun ahyahnig 
emah ooninjening enewh oodahwamon Rebekah, oowh 
keegood, Me sah oowh kahezhid owh eneneh; ooge 
ezhahnun dush enewh enenewun; enah dush, ooge we- 


"4 GENESIS XXIV. 31-39. 


jegahbahwetahwon enewh paquahwegunenejin emah 
oondaheboning. 

31 Ooge enon dush, Peendegain sah, shawanemik 
owh Tabaningaid; wagoonan nah ahgwahjeeng wainje 
nahnebahweyun? ninge wahwazhesedoon sah ewh we- 
gewom, kiya emah cheahyahwod egewh paquahwegun- 

ig. 

32 Kebeendega dush owh eneneh emah wegewoming: 
ooge ahbahpenon dush enewh oobequahwegunemun, ke- 
menod dush enewh paquahwegunenejin ewh maihzhusk 
kiya ewh ahwahkon mejim, kiya nebeh, kagezebegeze- 
danid, kiya oozedahwon enewh enewh enenewun wahje- 
wegoojin. 

33 Kamejid dush kebahgedenahmahwah : oowh dush 
goo keekedooh, Kah sah ween ningah wesenese cheb- 
wah weendahmon ‘mondah pahoonzekahyon. Ooge 
egoon dush, Mahdahjemoon sah. 

34 T Keekedooh dush, Abraham sah nindoobahmeto. 
gunemig. 

30 Owh dush Tabaningaid ooge keche shahwanemon 
enewh nindooyemomun; keche ahyahahweh dush: 
ooge menegoon dush mahnahtanesun, kiya pezhekewun, 
kiya zhooneyon, kiya oozahwezhooneyon, kiya enewh 
pahmetogunun, kiya paquahwegunenejin, kiya maingeshe 
kahtaihyun. 

36 Owh dush Sarah wewun owh nindoogemom, ahzhah 
kahgetezid quewezansun ooge negetahmahwon enewh 
nindoogemomun, ooge menon dush enewh kahkenah 
enewh oodahyeemun. 

37 Owh dush nindoogemom ningeig ewh chequiyuk- 
oomug, oowh keezhid, Kagooween oondenahmahwabkain 
owh ningwis enewh kawewejin emah enon) oodahnewon 
egewh Canaanitug, woj tahnahkemahgig 

38 Ewede sah goo ocowegewoming ica noos, ahyah- 
wod egewh anahwamahgig ezhon, me dush emah kaoon- 
denahmahwud enewh kawewejin owh ning wis. 

39 Oowh dush ninge enahbun owh nindoogemom, 
Koonemah sah kah nindahbewejewegoose owh equa. 

40 Oowh dush ningeig, Owh sah Tabaningaid emah 
anahsahmahbid pamoosayon, oogah ahnoonon enewh 
oodebahjemoowinun cheahne wejewik, cheshahwaindah- 
mook dush ewh kaoonzekahyun ; emah dush nindenah. 
waindahguning kiya oowegewoming owh noos, kegah 
oondenahmahwah enewh kawewejin owh ninewis : 

41 Me dush chebahgedenegooyun mondah kahezhe 
quiyukoomeyun, ahpe keoodesahdwah egewh nindenah. 
waindahgunug ; keshpin dush menegoosewun pazhig,~ 
me dush chebahgedenegooyun mondah kahezhe quiyuk. 
oomeyun. 

42 Noongoom dush kezheguk ninge dahgweshin emah 
oondaheboning, oowh dush keekedooyon, O Tabaninga.- 
yun wa Keshamunedoowemik owh nindoogemom Abra- 
ham, keshpin sah noongoom shawaindahmoowewahnan 
mondah pahoonzekahyon ; 

43 Enah sah, nenebowh emah oondaheboning, oowh 
dush tahezhewabud, ahpe owh kekongooqua penebeh 
nahdid, oowh dush enug, Meenzheshin, kebahgoosane- 
min, punge ewh nebeh emah kemenequahjeguning, ka- 
menequayon ; 

44 Reshpin dush oowh ezhid, Menequain sah, kiya 
dush goo ningah nahdahmahwog egewh kebequahwe- 
gunemug : me sah owh equa kawahwanahbundahmah. 
wod owh Tabaingaid enewh nindoogemomun oogwese- 
neh. 

45 Chebwah dush goo ishquah kegedooyon emah nin- 
daing, enah, owh Rebekah kebezahgum, pepe menegah- 
dung ewh oomenequahjegun ; kenesondahwa dush emah 
oondaheboning, kegwahbahung dush ewh nebeh ; oowh 
dush ninge enah, Monoo sah menaheshin, kebahgoosa 
nemin, 

_ 46 Kewawebetah dush kebenesenung ewh pamene- 
 gahdung, oowh dush keezhid, Menequain sah, kiya dush 
goo ningah menahog egewh kebequahwegunemug : 
ninge menequa dush, kiya dush goo ooge. menequaon 
 enewh baquahwegunenejin. 
47 Oowh dush ninge ezhe kahgwajemah, Wanaish 
G 

owh wadahnesemik? Keekedooh dush, Bethuel sak 
nindoodahnesemig, Nahor oogwesun, enewh Milcah kah- 
negetahmahgoojin: ninge ahgoodahmahwah dush ewh 
nahbeshabezoon emah oodangwahying, kiya ninge ez- 
hesedahmahwah enewh ahnahnun emah ooninjeeng. 


48 Ninge ahnahmequasa dush, keoojecheengwahne- 
tahwug owh Tabaningaid ; ninge mahmooyahwahmah 
dush owh Tabaningaid ooge sha-Munedoomun owh min- 
doogemom Abranam, quiyuk kahbeezhewezhid cheoon- 
dinnahmahwug dush owh nindoogemom oogwesun enewh 
wekahnesun oodahneneh. 

49 Keshpin sah dush noongoom wanezheshing kagait 
wahdoodahwahwagwain owh nindoogemom, weendah- 
mahweshig sah: keshpin kahween, weendahmahweshig 
ewh: ningah ezhe quakegahbowh dush nah ewede nin- 
gechenekong, koonemah kiya goo ewede nahmunjene- 
kong. 

50 T Me dush Laban kiya Bethuel kegahnoonahwod, 
oowh keenahwod, Emah sah owh Tabaningaid peoon- 
zekahmahgud oowh: kah sah ween ningoodenoo ke. 
dahegoose. 

51 Enah sah, emah anahsahmegahbahweyun ahyah 
owh Rebekah, oodahpin sah, mahjedahmowh dush owh 
kedoogemom oogwesun chewewid, tebeshkoo goo kahe- 
kedood owh Tabaningaid. y 

52 Kebahgahmeahyah dush, ahpe kahnoondung owh 
Abraham oobahmetogunun oonoowh ekedoowinun, ooge 
oojecheengwahnetahwon enewh Tabaningain emah me- 
tahshkahkahmig. 

53 Owh dush pahmetogun ooge bezahgejewedoonun 
enewh zhooneyahwahyeeen, kiya enewh ahgwewenun, 
kemenod dush enewh Rebekah: kiya dush goo wane- 
zheshenenegin ooge menon enewh oodahwamon owh 
equa kiya enewh oogeen. 

54 Kewesenewug dush kiya kemenequawug, ween, 
kiya enewh enenewun wojewegoojin, kahbadebik dush 
emah kenebahwug ; kahgezhaib dush keooneshkahwug, 

oowh dush keekedooh, Pahgedeneshig sah cheezhah- 
von dush owh nindoogemom. 

55 Enewh dush oodahwamon owh equa kiya enewh 
oogeen, oowh ooge egoon, Monoo sah nah wanebik 
nindahwedegamegoonon owh ooshkenequa, kahnahga 
sah nah medahsoogoon ; me dush ewh ahpe chemah- 
jahpun. 

56 Oowh dush ooge enon, Kagooween oondahmeesh- 
ekagoon, kewahbundahnon egeneen ewh kahezhe shah- 
waindahmahwid owh Tabaningaid ewh pahoonzekah- 
yon; pahgedeneshig sah goo monoo cheezhahyon owh 
nindoogemom. 

57 Oowh dush ooge egoon, Nindah undoomahnon sah 
owh ooshkenegequa, chegahgwajemungid dush nah 
keekedoogwain. 

58 Ooge undoomahwon dush enewh Rebekah, oowh 
keenahwod, Kegahwejewah nah wowh eneneh? Oowh 
dush keekedooh, Ningah wejewah sah. 

59 Ooge bahgedenahwon dush enewh Rebekah, oo- 
dahwamahwon, kiya enewh kahbemenegoojin, kiya 
enewh Abraham oobahmetagunun, kiya enewh oodene- 
nemun. 

60 Ooge shahwanemahwon dush enewh Rebekah, 
oowh keenahwod, Kedoodahwamahwemegoo sah, me- 
zahkahmeh sah tahswok kegah oogemegoog, monoo dush 
egewh kenejahnesug oogah ahne tebaindahnahwon 
enewh oodoodanahweneh enewh shonganemegoowahjin. 

61 Kebahzegwe dush owh Rebekah, kiya enewh 
oodooshkenegequamun, kebemebahegoowod dush enewh 
baquahwegunenejin, kenoopenahwod dush enewh ene- 
newun: owh dush bahmetogun ooge ahyahwon enewh 
Rebekah, kemahjod dush. 

62 T Isaac dush kebeezhah ewede Lahai-roi oondah- 
eboning ; shahwahnoong mah enahkayah kedahnezeh. 

63 Isaac dush kezahgahum ane oonahgooshenig, 
keezhod dush emah ketegoning wenahnahgahdahwain- 
dung: enahbid dush ooge wahbahmon, enah dush, ke- 
hbedahwahnedewun enewh baquahwegunenejin. 

64 Rebekah dush keenahbe, ahpe dush kahwahbah- 
mod enewh Isaac, ooge nesebahegoonun enewh ba- 
quahwegunenejin. 

65 Oowh mah ooge enahbahneen enewh bahmetogu- 
nun, Wanaish owh eneneh pahdahsahmoosaid emah 
ketegoning penahquashkoonung ? oowh dush ooge egoon, 
Me sah owh ningoogemom: me dush keoodahpenung 
ewh oodahgweengwaoon, keahgwahnahoodezood dush. 

66 Owh dush bahmetogun ooge weendahmahwon 
enewh Isaac kahkenah ewh kahezhechegaid. 

67 Owh dush Isaac ooge peendegunon enewh equain 
emah aindahnid enewh oogeen Sarah, ooge oodahpenon 
dush enewh Rebekah, kewewid dush enewh; ooge 
zahgeon dush enewn equain: kemenoodaaind dush nah 
owh Isaac ahzhe ween kahishquah pemahdezenid enewh 
oogeen. 


CHAPTER XXV. 


Menanwau dush owh Abraham keweweh, Keturah 
dush enewh Keezhenekahzoowun. 

2 Ooge negetahmahwon dush, enewh Zimran, kiya 
Jokshan, kiya Medan, kiya Midian, kiya Ishbak, kiya 
Shuah. 

3 Jokshan dush ooge oonejahnesenun, enewh She- 
ba, kiya Dedan. Oogwesun dush owh Dedan, me enewh 
Asshurim, Letushim, kiya Leummim. 

4 Ooogwesun dush ween owh Midian; me enewh 
Ephan, kiya Epher, kiya Hanoch, kiya Abidah, kiya 
Eldaah. Me sah kahkenah oonoowh kahoonejahnese- 
jin owh Keturah. 

5 Abraham dush oogemenon enewh Isaac kahke- 
nah ewh menik azhe tebenahwawezid. 

6 Oogwesewon dush ween enewh oodooshkequa- 
wahnun, owh Abraham kahahyahwahjin, Abraham ooge 
mahmenon enewh megewawenun, ingooje dush pahkon 
ooge bahgedenon enewh, emah ween ahyahnid enewh 

oogwesun Isaac, (magwah pamahdezid,) ewede wah. 
bunoong enaka kahmig. 

7 T Me sah oonoowh kahoogezhegoomejin owh Ab- 
raham ewh kahahkoo pemahdezid, ingoodwok neen- 
zhwahsemedahnah ahshe nahnun tahsoopepoon. 

8 Me dush keishquahnahmood owh Abraham, menoo 
ahpetezid dush kenebood, keahkewaihzeyewid, kiya 
kebahtahyenahdenig enewh oogezhegoomun; keezhe- 
wenah dush emah ahnahyid enewh oodahneshenahba- 
mun. 

9 Enewh dush oogwesun Isaac kiya Ishmael oogenin- 
gwahoogoon emah Machpelah jebagahmegoong, emah 
eoge tegoning owh Ephron, oogwesun owh Zoar, owh 
Hittite, emah teheshkoo Mamre ayog. 

10 Ewh ketegon kahkeshpenahdahmahwahpun owh 
Abraham, kiya enewh wewun Sarah. 

11 T Oowh dush keezhe bahgahmeahyah, ahzhe 
ween kahnebood owh Abraham, owh Keshamunedoo 
ooge shahwanememon enewh oogwesun Isaac ; emah 
dush Lahai-roi oondaheboning kedahnahke owh Isaac. 

12 N Me sah oconoowh kahahyahneka pemahdezene- 
jin owh Ishmael, Abraham oogwesun, owh Hagar Egyp- 
tian equa, Sarah oobahmetogunun, kahnegetahmahwah- 
jin enewh Abraham : 

13 Me sah oowh kahezhenekahzoonid oogwesun owh 
Ishmael, kahahne ezhe ahyahneka weenzoonid : enewh 
oonetahmoonzhahnun, me enewh Nebajoth ; kiya Kedar, 
kiya Adbeel, kiya Mibsam, 

14 Kiya Mishma, kiya Dumah, kiya Mile 

15 Hadar, kiya Tema,Jetur, Naphish, kiya Kedemah : 

16 Me sah oonoowh kahoogwesejin owh Ishmael, me 
kiya oowh kahahyezhenekahzoonid’ emah aindahzhe oo- 
datoonid, kiya emah kahdahzhe wahkaheganid ; medah- 
sweh ahshe neenzh oogemon sah menik kedahsoodawe- 
zewun. 

17 Me dush oowh kahdahsoo pepoonahgezid owh Ish- 
mael, ingoodwok nesemedahnah ahshe neenzhwahsweh 
tahsoo pepoon: me dush keishquahnahmood, kenebood 

dush ; kedahgoo ahsah dush emah ahyahnid enewh og- 
dahneshenahbamun : 

18 Emah dush Havilah keneoonje tahnahkewug, nah- 
nonzh dush goo ewede Shur, tebeshkoo emah Egypt, 
Assyria-eeng sah goo enahkayah: kedahpena dush goo 
emah ahyahnid kahkenah enewh wekahnesun. 

19 T Me sah oonoowh kahahyahneka pemahdezene- 
jin owh Isaac, Abraham oogwesun: Abraham sah ooge 
oogwesenun enewh Isaac ; 

20 Nemedahnah sah tahsoo pepoonahgezebun owh I- 
saac ahpe wahwid enewh Rebekah, oodahnun owh Be- 
thuel Ban Syrian, Padan-aram tahzhe eneneh, oodah- 
wamon owh Laban owh Syrian. 

21 T Isaac dush ooge ahnahmea gahnoonon enewh 
Tabaningain keahnahmeatahmahwod enewh wewun, 
ewh pezheshegoozenid : ooge tabwatahgoon dush enewh 
Tabaningain, keunjekoonid dush enewh wewun Rebe- 
kah. 

22 Kemahmegooshkoodahdewun dush enewh ahbe- 
noojeehyun emah ahnahmahshkud; oowh dush keeke- 
doob, Keshpin sah oowh ezhewabahdoogwain, wagoo- 
nan nah oowh wainje ezheahyahyon? Enewh dush Ta- 
baningain ooge ahweh kahgwajemon. 

2% Oowh dush ooge egoon enewh Tabaningain, Neen- 
zhwahyahgezewug sah egewh ahneshenahbaig emah 
kenomahshkudong ayahjig, tahneenzhoodawezewug dush 
egewh ahneshenahbaig emah kemesahdong kaoonje sah- 
swashkahjig : ingoodooyug dush egewh ahneshenahbaig 
nahwuj tahmahshkahwezewug, egewh ween ingoodoo- 
yug; owh dush sazekezid oogah bahmetahwon enewh 
ooshemaihyun. 

24 T Ahpe dush kahdebeshkoosanig ewh chenegeah- 
wahsood owh equa, enah, neenzhoodayun keahyahwun 
emah oonahmahshkahdong. 

25 Kemesquahzha dush owh netum kahnegid, tah- 
beshkoo goo ewh mahsheguk ahgwewin keenahzha 
emah anegookooyahwaid ; Esau dush ooge ezhe wenon 
enewh. 

26 Ishquoj dush kebenegewun enewh wekahnesun, 
kebezahgedoondahnanod enewh Esau ; Jacob dush ween 
owh keezhewenah : ingoodwahsemedahnak dush tahsoo 
pepoonahgezebun owh Isaac ahpe nahgetahmahwind oo- 
noowh. 

27 T Kemahjegewug dush egewh quewezansug: owh 
dush Esau kenetah undahwainjega, kiya kegetega wene- 
neneweh; owh dush ween Jacob kebakahdezeh, pah- 
bahgewahyahne-gahmegoong keahyindod. 

28 Ooge sahgeon dush owh Isaac enewh Esau, ooge 
mahmejin mah ewh oowahwahshkasheweh weyahseme- 
neh: owh dush ween Rebekah ooge sahgeon enewh Ja- 
cob. 

29 T Jacob dush kemenoozaqua: emah dush ketego- 
ning kebeoonje tahgweshenoon enewh Esau, penahnah- 
nahwegunanid : 

30 Esau dush ooge enon enewh Jacob, Ahshahmeshin 
sah, kebahgoosanemin, ewh meskoodesemenahboo; ne- 
nahnahweguna gooshah: me dush ewh Edom kahoonje 
ezhenekahzood. 

31 Jacob dush oowh ooge enon, Ahdahmeshin sah 
noongoom kezheguk ewh kezahzekezewineh nahbe- 
shkahgawin. 

32 Esau dush oowh keekedooh, Enah sah, newene- 
boosh; ahneen dush kaenahbahjetooyombon oowh ne- 
zahzekezewineh nenahbeshkahgawin ? 

33 Jacob dush oowh ooge enon, Quiyukoomeshin sah 
noongoom kezheguk; ooge quiyukoomon dush: ooge 
ahdahmon dush enewh Jacob ewh oozahzekezewineh 
nahbeshkahgawin. 

34 Jacob dush ooge menon enewh Esau, enewh pah- 
quazhegunun, kiya ewh meskoodesemenahboo; kewe- 
seneh dush, kiya kemenequa, kahbahzegweed dush ke- 
mahjah; me sah keannahwaindung owh Esau ewh oo- 
zahzekezewineh nahbeskahgawin. 

CHAPTER XXVI 


KEBAHKAHDAWINAHGUD dush emah ahkeeng, bahkon 
ewh ween netum kebahkahdawinahgukebun emah ooge 
zhegooming owh Abraham. Enewh dush Abimelech 
ooge ezhahnun owh Isaac, oodoogemahmewon egewh 
Philistinug, ewede Gerar. 

2 T Ooge wahbahmon dush enewh Tabaningain, oowh 
keegood, Kagooween ezhahkain ewede Egypt; tahnah- 
keen sah goo emah ewh kaweendahmoonenon: 

3 Kahbashin sah oomah ahkeeng, kegah wejewin 
dush, kiya kegah shahwanemin; keen mah, kiya egewh 
kenejahnesug ningah menog kahkenah oonoowh ahkeen, 
ningah kezhetoon dush goo ewh kahezhe quiyukoomug- 
ebun owh koos Abraham ; 

4 Azhenoowod dush goo egewh ishpeming tahzhe ah- 
nungoog tahbeshkoo ningah ezhenooog egewh kenejah- 
nesug, ningah menog dush egewh kenejahnesug kahke- 
nah conoowh ahkeen; me dush goo egewh kenejahne- 
sug kaoonje shahwaindahgoozewod aindahswayahgeze- 
wod egewh ahneshenahbaig emah ahkeeng ; 

5 Ooge tabwaton mah owh Abraham ewh nindeke. 
doowin, kiya ooge minjemenon ewh nindongwahmetah- 
goozewin, kiya enewh ningah gequawinun, kiya enewh 
ninge kenahwahjechegunun, kiya enewh nindenahkoo. 
negawinun. 

6 T Emah dush Gerar kedahnahke owh Isaac: 

7 Enewh dush enenewun emah ayahnejin ooge kah- 
gwajemegoon ewh wewegwain enewh ; oowh dush kee- 
kedooh, Nindahwamah sah owh: keahgwahske mah 
oowh cheekedood, Newish sah owh; koonemah sah, 
keekedooh, egewh enenewug emah ayahjig, owh Rebe- 
kah ningah oonjenahnegoog ; quahnojwahbahmenahgoo- 
ze mah. 

8 Kebahgahmeahyah dush, ahzhe kenwainzh emah 
kahahyod, owh Abimelech oodoogemomewon egewh 
Philistinug, emah wahsacheguning keoonzahbeh, kewah- 

bunjegaid dush, enah dush, ooge dahzhe bahbahpezheon 
owh Isaac enewh wewun Rebekah. 

9 Abimelech dush ooge undoomon enewh Isaac, oowh 
keenod, Enah, kewish sah ween goo kagait owh; ah- 
neesh ween nah ewh keekedooyun, Nindahwamah sah 
owh? Isaac dush ooge enon, Koonemah sah owh equa, 
ningah oonjenahnegoo, ninge ekedoonahbun sah. 

10 Abimelech dush keekedooh, Wagoonaish oowh 
kahdoodahweyong? Wanepuzh ween oodahgewepa- 
mon pazhig owh ahneshenahba enewh kewishun, me 
dush chege ahpahgahjesedahmahweyongebun ewh pah- 
tahzewin. 

11 Abimelech dush ooge ongwahmemon kahkenah 
enewh.oodahneshenahbamun, oowh keenod, Wagwain 
sah ningoodenoo kadoodahwahgwain oonoowh enene- 
wun, koonemah kiya goo enewh wewun, kagait goo tah- 
nesah. 

12 T Me dush kegetegaid owh Isaac emah ahkeeng, 
ingoodwok dush menik ahwahshema ooge netahwege- 
toon ewh kenebenenig: ooge shahwanemegoon dush 
enewh Tabaningain : 

13 Kegeche ahyahahweh dush owh eneneh, keahneh 
ahpeech dush goo keche ahyahahweh, nahnonzh goo 
keahpeje keche ahyahahwid : 

14 Ooge tebanemon mah enewh mahnahtanesun, kiya 
enewh pezhekewun, kiya nebewah enewh pahmetogun. 
un: enewh dush Philistinun ooge kezhahwanemegoon. 

15 Kahkenah mah enewh oondahebonun kahwahne.- 
kahdahmoowahgoobahnanun enewh oosebahneen oobah- 
metogunun, magwah keoogezhegoomenid enewh oose- 
bahneen Abraham, egewh Philistinug ooge gebahahnah- 
» won, kemooshkenahdoowod ewh ahkeh. 

16 Abimelech dush ooge enon enewh Isaac, Pahka- 
weneshenom sah; ahwahshema mah keen kegootahme- 
gwaindahgoos, nenahwind dush ween. 

17 Kegoozeh dush owh Isaac, kegahbashid dush emah 
Gerar mahshkoodang, me dush emah kahdahnahkeed. 

18 T Isaac dush menahwah ooge wahnekahdahnun 
enewh kahwahnekahdahmoowahgoobahnanun magwah 
keoogezhegoomenid enewh oosun Abraham; ooge ke- 
bahahnahgwahbun mah egewh Philistinug ahzhe kahne- 
boonid enewh Abraham: me dush goo ewh kahezhe- 
nekahdung enewh oondahebonun ewh kahezhe nekah- 
dahmenepun enewh oosebahneen. 

19 Oobahmetogunun dush owh Isaac kewahnekawun 
emah mahshkoodang, kemekahmoowod dush ewh moo- 
kejewahnebeeg. 

20 Oodahwahkan-enenemun dush owh Gerar ooge 
bemegooshkahjeahwon enewh oodahwahkon-enenemun 
owh Isaac, cowh keegoowod, Neenahwind sah ninde- 
baindahnon ewh nebeh: Ezek dush ooge ezhenekahdon 
ewh oondahebon; ooge megooshkahjeegoon mah. 

21 Menahwah dush ooge wahnekahdahnahwah pa- 
zhig ewh oondahebon; me dush kiya goo ewh kahoon- 
jekahgoowod : Sitnah dush ooge ezhenekahdon ewh. 

22 Me dush emah kahoonje koozid, menahwah dush 
ooge wahnekahdon pazhig ewh oondahebon; kah dush 
ween ewh ooge beoonje megooshkahjeegooseen ; Re- 
hoboth dush ooge ezhenekahdon ewh ; oowh dush kee- 
kedooh, Me sah dush ahzhe kedahwenahmoonung owh 
Tabaningaid, kegah wahnahdezemin sah dush emah 
ahkeeng. 

23 T Me dush emah kahoonje mahjod, keezhod dush 
ewede Beer-sheba ! 

24 Me dush goo ewh tabekudenig kebahwahnod 
enewh Tabaningain, oowh keegood, Neen sah nindoo- 
Keshamunedoomemig owh koos Abraham: kagoo ween 
sagezekain, kewejewin gooshah, kiya kegah shahwane- 
min, kiya ningah meshenooog egewh kenejahnesug, owh 
nebahmetogun Abraham cheaonje shahwanemenon. 

25 Sahsahgewejegunahbik dush emah ooge oozhe- 
toon, kenahnondoomod dush emah oodezhenekahzoowi- 
ning enewh Tabaningain, kegahbasheh dush emah : me 
dush emah Isaac oobahmetogunun kewahnekahdahmoo. 
wod ewh oondahebon. 

26 T Abimelech dush ooge ahweh oodeson, kebe- 
oonjeed ewede Gerar, hebewejewegood enewh weje- 
kewaihyun Ahuzzath, kiya enewh Phichol oomenesenoo 
oogemahmun. 

27 Isaac dush oowh ooge enon, Ashneesh ween nah 
ewh penahzekahweyaig, kezheenganemim egeneen, 
kiya kegeekoonahzhahoom? 

28 Oowh dush keekedoowug, Ninge wahbunedahnon 
sah ewh kagait goo wejewik owh Tabaningaid: oowh 
dush ninge ekedoomin, Umba sahnoo tahahyahmahgud 
ewh quiyukoondewin emah goo nesahwahyeeeh ahyah- 
yung, cheoozhetahmahdeyung dush ewh kekindewin ; 

29 Chemahje toodahwesewung dush, kah mah kege- 
mahje toodahgoose, wanezheshing atah kedoodahgoo- 
yun, bakah goo keekoonahzhahoogooyun : noongoom 
dush kezhahwanemig owh Tabaningaid. 

30 Ooge wekoomon dush, kewesenenid dush kiya 
kemenequanid. 

31 Kahgezhaib dush keooneshkahwun, kequiyukoon- 
dewod dush : ooge bahgedenon dush owh Isaac, bakah 
dush kebahkawenegood. 

32 Kebahgahmeahyah dush goo ewh kegezheguk, 
enewh oobahmetogunun owh Isaac kedahgweshenoon, 
pedebahdoondahmoowod ewh oondahebon kahwahne. 
kahdahmoowod, oowh keegood, Ahzhe sah ninge me- 
kahnon ewh nebeh. 

33 Shebah dush ooge ezhenekahdon: me dush ewh 
Beer-sheba wainje ezhenekahdaig ewh oodanah nah- 
nonzh goo noongoom kezheguk. 

34 T Nemedahnah dush tahsoo pepoonahgezebun owh 
Esau ahpe wahwid enewh Judith, oodahnun owh Beeri 
owh Hittite, kiya enewh Bashemath, oodahnun owh 
Elon, owh Hittite: 

35 Me dush enewh kahoonje gesahdandung owh 
Isaac kiya owh Rebekah. 

CHAPTER XXVIII. 


KEBAHGAHMEAHYAH dush, ewh ahpe gahgetezid owh 
Isaac, kiya dush goo zahyahbahbesig, kewahbesig dush 
goo, ooge undoomon dush enewh zazekezenejin oogwe- 
sun Esau, oowh keenod, Ningwesa: oowh dush ooge 
egoon, Enah, wahbahmeshin. 

2 Keekedooh dush, Enah sah, ahzhe ningetis, kah 
dush ninge kaindahzeen ewh kagezhekuk ahpe chene- 
boowahnan : 

3 Oodahpenun sah dush, kebahgoosanemin, enewh 
kedahshwewenun, ewh kebeendwahnon kiya owh keme- 
tigwob, ezhon dush ewede mahshkoodang, undahwain- 
dahmahweshin dush wahwahshkashewe-weyos ; 

4 Oozhetah-mahweshin dush ewh manoopoogwuk 
weyos; ewh goo manoopedahmon tenoowah, bedahmah.- 
weshin dush nah ewh chemejeyon; chezhahwanemik 
dush nah owh nejechog chebwah nebooyon. 

5 Rebekah dush ooge noondahwon enewh Isaac ahpe 
kahgahgahnoonahnid enewh oogwesun Esau. Esau dush . 
keezhah ewede mahshkoodang, kegewahsanoodung ewh 
wahwahshkashewe-weyos, chebedood dush. 

6 T Rebekah dush ooge gahnoonon enewh oogwesun 
Jacob, oowh keenod, Enah, ninge noondahwah owh koos 
kegahnoonod enewh kekahnesun Esau, oowh keenod, 

7 Pedahmahweshin sah wahwahshkashewe-weyos, 00- 
zhetahmahweshin dush ewh manoopoogwuk weyos, che- 
weseneyon dush, kiya dush nah chezhahwanemenon e- 
mah anahsahmahbid owh Tabaningaid, chebwahneboo- 
yon. 

8 Umba sah dush, ningwisa, tabwatahweshin ewh kaen- 
enon. 

9 Umba dush ezhon egewh wakoogahbahwejig, oonje 
bedahmahweshin dush emah neenzh egewh wanezhe- 
shejig mesahboozoonsug ; manoopoogwuk weyos dush 
ningah oozhetahmahwah owh koos, ewh goo manoope- 
duns tenoowah : 


GENESIS XXVII. 10-20. 87 


10 Kegah bedahmahwah dush owh koos, ehewesenid 
dush, kiya dush nah chezhahwanemik chebwah nebood. 

11 Jacob dush ooge enon enewh oogeen Rebekah, 
Enah, mesahzha wenenewe geneen owh nekahnis Esau, 
neen dush ween nebahbahshquahzha weneneewh: 

12 Koonemah sah ningah undoojenig owh noos, wah- 
wahyazhingangin dush goo ningah enanemig ; kahgwah- 
nesugezewin dush ewh kabedahmahdezooyon, kahween 
ewh zhahwanedewin. 

13 Ooge egoon dush enewh oogeen, Neen sah goo 
ningah mezhekahgoon ewh kegahgwahnesugezewin, nin- 
gwisa: tabwatahweshin sah goo, chenahdahmalhweyun 
egewh. 

14 Me dush kenahnod, kebedahwod dush enewh oo- 
geen: enewh dush oogeen manoopoogwahdenig weyos 
ooge oozhetoon, ewh goo tenoowah manoopedahmenid 
enewh oosun. 3 

15 Owh dush Rebekah ooge oodahpenonun enewh 
wanezheshenenejin oodahgweweneneh enewh zazekeze- 
nejia oogwesun Esau, ayongin emah wegewoming, ke- 
besekoonod dush enewh agahsheehyenejin oogwesun 
Jacob: 

16 Ooge ezhe sedahmahwon dush emah oonejening 
enewh mesahboonzoonzewahyahnasun, kiya emah pah- 
pahshquahgwahyahwanid : 

17 Ooge menon dush ewh manoopoogwuk weyos, kiya 
enewh pahquazhegunun, kahmenoozwahjin, emah oone- 
jening enewh oogwesun Jacob. 

18 T Ooge beezhahnun dush enewh oosun, oowh ke. 
ekedood, Noosa: ooge egoon dush, Oomah sah nindah. 
yah; wanain keen ahyahweyun, ningwisa? 

19 Jacob dush ooge enon enewh oosun, Neen sah 
nindowh kenetahmoonzhon Esau; ahzhe sah ninge 
ezhechega ewh kahezheyun: ooneshkon sah, kebahgoo- 
sanemin, nahmahdahbin dush mejin ewh newahwah- 
shkashewe-weyosim, chezhahwanemid dush nah owh 
kejechog. 

20 Isaae dush ooge enon enewh oogwesun, Ahneen 

dush nah oowh waweeb kahezhe mekahmun, ningwisa ! 
Keekedooh dush, Owh sah Tabaningaid Kegeshamune- 
doom ninge bedahmog. 

21 Isaac dush ooge enon enewh Jacob, Pashoo bee- 
zhon, kebahgoosanemin, cheundoojenenon dush, ning- 
wisa, kagait goo oonjedah ahwewahnan owh ningwis 
Esau. 

22 Pashoo dush ooge ezhahnun owh Jacob enewh 
oosun Isaac; keundoojenegood dush, oowh dush keeke- 
doonid, Me sah ween goo oowh anwaid owh Jacob, enewh 
dush ween oonejeen Esau oodoonejenun. 

23 Kah dush ooge nesedoojenahseen, meshenejewun 
mah, azhe nejenid goo enewh wekahnisun Esau: me 
dush kezhahwanemod. 

24 Keekedooh dush, Kedowh nah goo kagait conjedah 
owh ningwis Esau? Keekedoowun dush, Aahe. 

25 Keekedooh dush, Pashoo bedahweshin, ningah 
mejin dush ewh ningwis oowahwahshkashewe-ooweyos- 
im, chezhahwanemik dush nah owh nejechog. Pashoo 
dush ooge ahwe bahgedenahmahwon, kewesenenid dush : 
zhahwemenahboo dush kiya ooge bedahwon, kemenequa- 
nid dush. 

26 Enewh dush oosun Isaac oogeegoon, Umba sah 
pashoo beezhon, oojemeshin dush, ningwisa. 

27 Pashoo dush keezhah, keoojemod dush: ooge be- 
jemondahmahwon dush enewh oodahgoonahneneh, ke- 
zhahwanemod dush, oowh keekedood, Enah, ezhemah- 
goozeh sah owh ningwis azhe mahgwuk ewh ketegon 
kahzhahwaindung owh Tabaningaid : 

28 Me sah dush chemenik owh Keshamunedoo ewh 
ishpeming tahzhe menahmoowin, kiya wenenoowung 
ewh ahkeh, kiya nebewah egewh mundahmenug kiya 
ewh zhahwemenahboo: 

29 Monoo sah ahneshenahbaig kegah bahmetogoog, 
kiya ahnooj azheweenzoojig kegah oojecheengwahne- 
tahgoog; oogemahkundowh dush egewh kekahnesug, 
kiya monoo kegah oojecheengwahnetahgoog egewh ke- 
gah oogwesun ; tabgahgwahnesahgezewug sah kahkenah 

egewh kagahgwahnesahganemekig, tahzhahwaindahgoo. 
zeh dush ween owh kazhahwanemik. 

30 T Kebahgahmeah dush, ahpe kahesquah zhahwa. 
nemod owh Isaac enewh Jacob, ahzhe dush goo kabah- 
neh zahgahung owh Jacob emah ahyahnid enewh oosun 
Isaac, kebedahgweshenoon enewh wekahnesun Esau 
ewh kegewoosanid. 

31 Kiya ween dush goo keoozhetoogoobun ewh 
manoopoogwuk weyos, kebedahwod dush enewh oosun, 
keenod dush enewh oosun, Tahgah tahooneshkah owh 
noos, chemejid dush ewh oogwesun oowahwahshkashewe 
ooweyosemeneh, chezhahwanemid dush nah owh keje- 
chog. 

32 Enewh dush oosun Isaac ooge egoon, Wanain 
keen? Keekedooh dush, Neen sah kegwis, kenetah- 
moonzhon, Esau. 

33 Ahpeje dush kegeche nahningebenegoo owh Isaac, 
oowh keekedood, Wanain? Ahneen dush ween owh 
kahgewoosanoodung ewh wahwahshkashewe-weyos, 
kahbedahmahwid dush, kiya dush kemejeyon kahkenah 
chebwah bedahgweshenun, kezhahwanemug dush? ah- 
neengwahnah, tahzhahwaindahgoozeh sah goo. 

34 T Ahpe dush Esau kahnoondung oodekedoowene- 
neh enewh cosun, ooge mahwin ewh keche wesahgah- 
damoowin, keenod dush enewh oosun, Zhahwanemeshin 
sah, kiya neen goo, O noosa. 

35 Keekedooh dush, Kekahnis sah kemooj kebeezhah, 
kemahkahmik dush ewh kezhahwaindahgoozewin. 

36 Keekedooh dush, Kahnahween tabenekahgoose 
ewh Jacob enind? neenzhing mah ahzhe nebahzhedah- 
oog: ninge mahkahmig ewh nenahbeshkahgawin ; cenah 
dush, noongoom ninge mahkahmig ewh nezhahwaindah- 
goozewin. Keekedooh dush, Kahnahween nah pazhig 
kegeeshkoonahmahse ewh zhahwaindahgoozewin ? 

87 Isaac dush oogegahnoonon oowh keenod enewh 
Esau, Enah, ninge ezheah sah ewh cheoodoogemahme- 
yun, kiya kahkenah enewh wekahnesun ninge menah, 
cheoobuhmetogunid ; mundahmenun dush kiya zhahwe- 

menahboo ninge oondahdezeah : ahneen dush noongoom 
kadoodoonon, ningwisa? | 

38 Esau dush ooge enon enewh oosun, Menah atah 
pazhigwung ewh kezhahwaningawin, noosa? zhahwane. 
meshin sah, kiya neen goo, O noosa. Esau dush keah- 
yahshequa-damooh. j 

89 Enewh dush oosun Isaac ooge gahnoonegoon oowh 
keegood, Enah, emah wenenoowung ewh ahkeh tahdah- 
goo ewh kedindahnahkewin, 

40 Ewh dush kedahzhahwaishkoom kegah oondahdiz, 
chebahmetahwud dush owh kekahnis; tahbahgahmeah.- 
yah dush, ahpe kaoogemahweyun, kegah begoobedah- 
mahwah dush ewh nahbekahgun kahnahbekoog. 

41 T Esau dush ooge zheenganemon enewh Jacob 
keoondanemod ewh kezhahwanemegood enewh oosun : 
keekedooh dush owh Esau emah oodaing, Ahzhe sah 
pashoo peahyahwun enewh kezhegoon ewh chenetahge- 
noodahwind owh noos ; me dush chenesug owh nekahnis 
Jacob. 

42 T Keweendahmahwah dush owh Rebekah, ewh 
kahekedoonid enewh zazekezenejin oogwesun Esau: 
keahnooke dush cheahwe undoomemind enewh agah- 
sheehyenejin oogwesun Jacob, oowh dush keenod, Enah, 
owh kekahnis Esau, nahnahgahzoomik, menoo daaede- 
z00h, ewh chenesik. 

43 Umba sah dush, ningwisa, tabwatahweshin ewh 
kaenenon; pahzeyween-dush, ahpahewain owh nedah- 
wamah Tabah pwede Haran; 

44 Koomah sah goo tahsoogoon wedegaim, kaahpeech 
ishquah gedahzood owh kekahnis ; 

45 Keishquah neshkanemik dush owh kekahnis, kiya 
kewahnaindung ewh kahdoodahwud: me dush ahpe ka- 

ahnoonug ahweya, chenahnegooyun dush: wagoonan 
dush ewh nahyainzh ingoo kezhik kaoonje bahnahbah- 
menahgoogoobun ? 

46 Rebekah dush ooge enon enewh Isaac, Nezhegah- 
naindon sah ewh nebemahdezewin oodaindahmon enewh 
oodahnewon egewh Heth: keshpin dush wewid owh Ja- 

cob enewh oodahnewon egewh Heth, tenoowug oogoowh 
wadahnemejig emah ahkeeng, ahneen dush kaenahbaje- 
tooyombon ewh nebemahdezewin. 

Isaac dush ooge undoomon enewh Jacob, kezhahwane- 
mod dush, kiya keongwahmemod, oowh keenod, Kah 
sah ween kegah oondenahse owh kaweweyun emah Ca- 
naan wadahning. 

2 Pahzegween, ezhon dush ewede Padan-aram, ain- 
dod owh Bethuel kegah oosun; me dush emah kaoon- 
denud own kaweweyun oodahnun owh Laban kegah 
oodahwamon. 

3 Owh dush Kache Keshamunedoowid kegah zhah- 
wanemig, kiya kegah meneweig, kiya kegah meshe- 
nooig, keen dush goo cheoonje ooquenoowod egewh 
ahneshenahbaig ; 

4 Kegah menig dush ewh oozhahwaindahgoozewin 
owh Abraham, keen, kiya egewh kenejahnesug chedah- 
goo zhahwaindahgoozewod ; chedahnahkeyun dush nah 
emah ewh ahkeh mayahgeshkahmun, kahmenod owh 
Keshamunedoo enewh Abraham. 

5 Isaac dush ooge bahgedenon enewh Jacob : ooge 
ezhahnun dush enewh Laban ewede Padan-aram, oog- 
wesun owh Bethuel, owh Syrian, oodahwamon owh Re- 
bekah, oogewon egewh Jacob kiya Esau. 

6 T Ahpe dush kahwahbahmod owh Esau enewh 
“Isaac kezhahwanemahnid enewh Jacob, kiya keezhe 
nahzhahwahnid ewede Padan-aram, cheahwe oondenah. 
mahdezood dush ewede enewh kawewejin; kiya dush 
goo magwah kezhahwanemahnid, keongwahmemahnid, 
oowh keekedoonid, Kah sah ween kegah oondenahse 
owh kaweweyun emah Canaan wadahning ; 

7 Kiya dush goo kedabwatahwod owh Jacob enewh 
oosun kiya enewh oogeen, keezhahnid dush ewede 
Padan-aram ; 

8 Wahbundung dush owh Esau, menwahbanmahsenig 
enewh oosun Isaac, enewh emah Canaan wadahneme- 
mejin ; 

9 Me dush keezhod owh Esau enewh Ishmael, me- 
nahwah dush pazhig kedahgoo wewid, enewh Mahalath 
oodahnun owh Ishmael Abraham oogwesun, oodahwa- 
mon owh Nabajoth, kewewid dush enewh. 

10 N Jacob dush keoonje mahjah emah Beer-sheba, 
keezhod dush ewede Haran enahkayah. 

11 Kakenahwayaindahgwahdenig dush goo ooge ood- 
eton, me dush emah kahbadebik keahyod, ahzhe mah 
pungeshemoobun ; ooge oondenahnun dush emah enewh 
ahseneen, keahpequashemoonookaid dush, me dush emah 
kegahweshemood ewh wenebod. 

12 Kewazhebahbundum dush, enah dush ewh kedah- 
gweenzemoochegun kebahdahkeseneneh emah ahkeeng, 
tahyabahquahquahmoonig ewede ishpeming keenahbun- 
dum : enah dush, enewh oodebahjemoowinun owh 
Keshamunedoo kegahgedahgweenzewun kiya kenahne- 
sondahwawun emah. 

13 Enah dush, owh Tabaningaid kenebahweh ewede 
wahyaquahyahquahmoog, oowh keekedooh, Neen sah 
owh Tabaningaid wa-Keshamunedoomemahjin owh Ab- 
raham koos, kiya wa-Keshamunedoomemahjin owh 
Isaac: ewh dush ahkeh manjemeshkahmun, kegah 
menin, kiya egewh kenejahnesug. 

14 Egewh dush kenejahnesug weyahgahsaihyewung 
ewh ahkeh tahezhenoowug, apungeshemoog dush enak- 
kayah kegah ahne ezhe zahzwashkah, kiya ewede wah- 
bunoong, kiya ewede kewadenoong, kiya ewede zhah- 
wahnoong:, keen dush goo kiya egewh kenejahnesug 
kahkenah aindahsoodawezewod emah ahkeeng tahoonje 
zhahwaindahgoozewug. 

15 Enah dush, kewejewin sah, kiya kegah gahnah- 
wanemin tebe goo kabahbah ahyezhahwahnan, kiya dush 
menahwah kegah beezhewenin oomah ahkeeng; kah 
mah ween kegah nahgahnesenoon, nahnonzh goo che- 
gezhetooyonewh kahenenon. 

16 T Jacob dush kegooshkoozeh ewh kenebod, kee- 
kedood dush, Kagait sah goo oonjedah ahyah owh 
Tabaningaid oomah ; kah dush ninge kaindahzenahbun. 

17 Kezagezeh dusk, oowh keekedood, Keche gootah- 
megwaindahgwud sah oomah! kah sah ween goo kagoo 
ahwunzenoon oowh, me sah goo ewh Keshamunedoo 
oowegewom, me sah kiya oowh wainje peendegamoog 
ewede ishpeming. 

18 Kahgezhaib dush keooneshkah owh Jacob, keoo- 
dahpenung dush ewh ahsin kahahpequashemood, kenah- 
mahdahkesedood dush, kezegenung dush ewh pemeda 
emah oogejahyeeehwahnenig. 

19 Bethel dush ooge ezhe nekahdon emah: Luz dush 
ween goo ezhenekahdagoobun ewh oodanah wahyash- 
kud. 

20 T Jacob dush kekegingatahgoozeh, oowh keeke- 
dood, Kespin sah Keshamunedoo wejewid, kiya kahnah- 
wanemid emah kane ezhahyon, kiya meenzhid ewh 
mejim kamejeyon, kiya ewh ahgwenon kabesekahmon, 

21 Pakah dush goo menahwah oodetahmon ewh noos 
oowegewom, me dush owh Tabaningaid kaoo-Keshamu- 
nedoomeyon. 

22 Mondah dush ahsin, kahbahdahkesedahmahdezoo- 
yon, oogah oowegewomin owh Keshamunedoo : kahke- 
nah dush ewh kameenzheyun anemedahchegin pazhig — 
kagait kegah menin. 


CHAPTER XXIX. 


Me dush kahahne ezhe mahjod, tedahgweshing dush 
ewede aindahnahkewod egewh wahbahnahkewenene- 


wug. 

5 Keenahbid dush, enah, ewh oondahebon emah mah- 
shkoodaing, enah dush, nesing keooquenoowug egewh 
monatanesug shangeshingig emah; me mah emah oon- 
daheboning wainje menahahwod enewh waquenoonejin : 
keche ahsin dush emah keezhesin oodoonewung ewh 
oondahebon. 

3 Me dush emah kahkenah kemahwunjeedewod 
egewh waquenoojig; ingooje dush ooge ezhe tetebe- 
nahnahwah ewh ahsin emah oodoonewung ewh oondah. 
ebon, kemenahahwod dush enewh monahtanesun ; na- 
yob dush keezhesedoowod ewh ahsin emah oodoone- 
wung ewh oondahebon. 

4 Jacob dush ooge enon, Nekahnesedoog, ahneende 
wainzekahyaig ? Keekedoowug dush, Owh sah Haran 
nindoonjebahmin. 

5 Ooge enon dush, Kegekanemahwah nah owh Laban 
oogwesun owh Nahor? Keekedoowug dush, Ningeka- 
nemahnon sah. 

6 Ooge enon dush, Menoo bemahdezeh nah? Kee- 
kedoowug dush, Menoo bemahdezeh sah: enah sah 
goo, enewh oodahnun Rachel oobewejewon enewh mo- 
nahtanisun. 

7 Keekedooh dush, Enah sah, kayahbeh sah ishpe 
kezhegud ; kahsah ween kiya mahshe ahpeche ahyah- 
senoon chemahwunjeindwahbun egewh ahwahkonug : 
menahik sah egewh monahtanesug, kiya ahwe ahshah- | 
mik. 

8 Keekedoowug dush, Kah sah ween, pahmah sah 
goo kahkenah kemahwunjeedewod egewh waquenoojig, 
kiya keekoonahmoowod ewh ahsin emah oodoonewung 
ewh oondahebon ; me dush ewh ahpe chemenahunged.- 
wah egewh monahtanesug. 

9 T Magwah dush good gahgahnoonod enewh, Ra- 
chel kedahgweshin pewejewod enewh oomonahtanese- 
meneneh: ween mah ooge gahnahwanemon. 

10 Kebahgahmeahyah dush, ahpe wahyahbumod owh 
Jacob enewh Rachel oodahnun owh Laban, oogeen 
oodahwamahneh, kiya enewh oomanahtanesemun owh 
Laban oogeen oodahwam ahneh, pashoo dush keezhah 
owh Jacob, keahwe ekoonung dush ewh ahsin emah 
oodoonewung ewh oondahebon, kemenahahwod dush 
enewh waquenoonejin oodahyahahmun owh Labanoogeen 
oodahwamoneh. 

11 Jacob dush ooge oojemon enewh Rachel, kebahsh- 
kahdamood dush kemahwid. 

12 Jacob dush ooge weendahmahwon enewh Rachel, 
ewh wekahnesid enewh oosun, kiya dush goo oogwese- 
megood enewh Rebekah: kemahjebahtoo dush, keahwe 
weendahmahwod enewh oosun. 

13 Kebahgahmeahyah dush, ahpe dahnoondung owh 
Laban tebahjememind enewh Jacob oodahwamon oog- 
weseneh, kemahjebahtoo dush keahwe nahquashkahwod, 
keoodahpequanod dush, keoojemod, kiya dush keezhe. 
wenod emah aindod. Ooge weendahmahwon dush kah- 
kenah oonoowh. 

14 Laban dush ooge enon, Kagait sah goo kedowh 
ewh nekun kiya ewh neweyos. Ingoo kezis dush ooge 
wedegamon. 


15 T Laban dush ooge enon enewh Jacob, Menunga 
ewh oowekahnisemeyun ashquoch kaoonje ahnooketah.- 
weyumbun, weendahmahweshin sah ewh menik kade- 
bahahmoonoowombonan ? ! 

16 Neenzhebuneen dush enewh oodahnun owh Laban ; 
Leah dush keezhenekahzoowur enewh zazekezenejin, 
Rachel dush ween keezhenekahzoowun enewh agahshe- 
yenejin. 

17 Leah dush nookeshkeenzhegwabun ; Rachel dush 
ween gwahnahjewebun kiya menwahbawezebun. 

18 Jacob dush ooge menwanemon enewh Rachel ; 
oowh dush keekedooh, Meenzheyun sah owh Rachel 
agahsheehyid kedon neenzhwahsweh tahsoo pepoon 
kegah ahnooketoon. 

19 Laban dush keekedooh, Nahwuy sah tahoonesh- 
eshin menenon owh, ewh dush ween pakahnezid enewh 
chemenahgebun : wedegameshin sah goo. 

20 Jacob dush neenzhwahsweh tahsoo pepoon menik 
keoonje pahmetoga enewh Rachel; keche punge dush 
ween goo tahsoo kezhik keenaindum, ewh kahahpeech 
zahgeod. 

21 T Jacob dush ooge enon enewh Laban, Meenzhe- 

shin sah owh newish, ahzhe mah kedebeshkoosawun 
enewh ningezhegoomun, ewh dush nah chewedegamug. 

22 Laban dush kahkenah ooge mahwunjeon enewh 
enenewun emah ayahnejin, kewekoongaid dush. 

23 Kebahgahmeahyah dush ahpe ane oonogooshenig, 
ewh keoodahpenod enewh oodahnun Leah, kebedah- 
mahwod dush ; ooge wedegamon dush. 

24 Laban dush ooge menon enewh oodahnun Leah, 
enewh Zilpah oobahmetogunequamun ewh cheoobahme- 
togunequamenid. 

25 Kebahgahmeahyah dush, ahpe gagezhabahwahguk, 
Enah, Leah nungwahnah owh : ooge enon dush enewh 
Laban, Wagoonaish oowh kahdoodahweyun ? kahnah 
ween owh Rachel kekeoonje ahnooketoosenoon ? wagoo- 
nan nah dush ewh kaboonje wahyazhemeyun ? 

26 Laban dush keekedooh, Kahsah ween oowh tahe- 
zhewabahsenoon oomah aindahnahkeyong, ewh cheme- 
gewaingebun netum own agahsheehyid, owh dush netum 
kahnegıd. 

27 Tebeshkoosedahmowh sah enewh neenzhwahsoo- 
goon, kegah menegoo dush kiya oowowh, ewh neen- 
zhwahsweh tahsoo pepoon kayahbe chebahmetahwe. 
yuh. 

28 T Jacob dush ewh keezhechega, kedebeshkoose- 
dahmahwod enewh neenzhwuhsoogoon, ooge menon 
dush kiya enewh oodahnun Rachel ewh chewewenid. 

29 Laban dush ooge menon enewh oodahnun Rachel, 
enewh Bilhah oobahmetogunequamun, cheoobahmetogu- 
nequamid enewh. 

30 Me dush kiya enewh Rachel kahwedegamahjin, 
ahwahshema dush enewh Rachel ooge zahgeon, enewh 
dush ween Leah; neenzhwahsweh tahsoo pepoon dush 
kayahbe ooge bahmetahwon. 

31 T Ahpe dush kahwahbundung owh Tabaningaid 
ewh sheenganememind enewh Leah, ooge bahkenah- 
mahwon ewh oowewebeeshemooneneh, kebezheshegoo. 
zeh dush ween owh Rachel. 

32 Keunjekooh dush owh Leah, kenegeod dush enewh 

quewezansun, Reuben dush ooge ezhe wenon: oowh 
mah keekedooh, Kagait sah ninge wahbundahmog owh 
Tabaningaid ewh azhə kedemogezeyon; me sah dush | 
noongoom chezahgeid owh nenahbaim. 

33 Menahwah dush keunjekooh, kenegeod dush enewh 
quewezansun ; oowh keekedood, Me sah ewh kenoon- 
dung owh Tabaningaid ewh sheengaindahgoozeyon, me 
sah dush kiya oonoowh kahoonje meenzhid: Simeon 
dush ween enewh ooge ezhe wenon. 

34 Menahwah dush keunjekooh, kenegeod dush enewh 
quewezansun, oowh keekedood, Me sah dush noongoom 
chezhoobeug owh nenahbain, nesweh mah enewh que- 
wezansun ninge negetahmahwah: me dush ewh Levi 
kahoonje ezhewenod. 

35 Menahwah dush keunjekooh, kenegeod dush enewh 
quewezansun: oowh keekedood, Me sah dush chemah- 
mooyahwumug owh Tabaningaid: me dush ewh Judah 
kahoonje ezhe wenod; me dush keeshquahyoohzhaid. 


CHAPTER XXX. 


Aups dush wahyahbundung owh Rachel ewh negetah- 
mahwahsig ahbenoojeyun enewh Jacob, Rachel dush 
ooge gezhahwanemon enewh oomesaihyun ; ooge enon 
dush enewh Jacob, Meenzheshin sah ahbenoojeehyug, 
ningah nib ween. 

2 Jacob dush ooge neshkemegoon enewh Rachel ; 
oowh dush keekedood, Nenahbeshkahwah nah owh 
Keshamunedoo, kahahzhanahmook ewh chemenewun- 
gebun ewh kewewebeeshemoowin ? 

3 Keekedooh dush, Enah sah owh nebahmetogune- 
quaim Bilhah, peendegowh sah owh; chenegeahwah- 
sood dush nah emah ninjeengwahnong, me dush nah 
kiya neen kaoonje oonejahneseyon owh. 

4 Ooge menon dush enewh oobahmetogunequamun 
Bilhah chewewenid: Jacob dush ooge ahwe beendegah- 
won enewh. 

5 T Bilhah dush keunjekooh, kenegetahmahwod dush 
enewh Jacob quewezansun. 

6 Rachel dush keekedooh, Keshamunedoo sah ninge 
debahkoonig, kiya dush goo ninge noondog, kemeenzhid 
dush enewh quewezansun : me dush ewh Dan kahoonje 
ezhe wenod. 

7 Owh dush Bilhah Rachel oobahmetogunequamun 
menahwah keunjekoowun, menahwah dush kenegetah- 
mahwod enewh Jacob quewezansun. 

8 Rachel dush keekedooh, Keche gahgwajewahnede- 
wining sah ninge gahgwajewahnah owh nedegik, ninge 
mahmonzhetwah dush: Naphtah dush ooge ezhe wenon. 

9 T Ahpe dush kahwahbundung owh Leah ewh ke. 
eshquahyoonzhaid, ooge oodahpenon enewh Zilpah oo- 
bahmetogunequamun, kemenod dush enewh Jacob che- 
wewenid. 

10 Zilpah dush Leah oobahmetogunequamun, ooge 
negetahmahwon enewh Jacob quewezansun. | 

11 Leah dush keekedooh, Megahzoowenenewug pe- 
dahwahnedewug : Gad dush ooge ezhe wenon. 

12 Zilpah dush Leah oobahmetogunequamun, menah- 
wah ooge negetahmahwon enewh Jacob quewezansun. 

13 Leah dush keekedooh, Nebahpenaindum sah, zha- 
waindahgoozid mah ningah ezhenekahnegoog egewh 
wadahneminjig : Asher dush ooge ezhe wenon. 

14 T Reubin dush ooge ahwe mekahnun enewh poo- 
kedaemenun emah ketegoning magwah ewh ahpe pah- 
quahshkezhegaing, kebedahwod dush enewh oogeen 
Leah. Me dush keenod owh Rachel enewh Leah, 
Meenzheshin, kebahgoosanemin, enewh kegwis ooboo- 
kedaeminemun. 

15 Ooge enon dush, Wagoodoogwaneshing nah enain- 
dahgwud ewh kemahkahmeyun owh nenahbaim ? kiya 
nah dush goo kewemahkahmah owh ningwis enewh 
oobookedacminemun? Rachel dush ooge enon, Me sah 
dush ewh kaoonje wepamik noongoom chedebikuk enewh 
kegwis oobookedaeminemun. 

16 Jacob dush kebe oonjebah ewede ketegoning wa- 

nahgooshenig, Leah dush ooge ahwe nahquashkahwon, 
oowh keenod, Kegah bebeendegowh sah; Kagait mah 
goo kege oonje keeshpenahnin enewn ningwis oobooke. - 
daeminemun. ‘Tabekahdenig dush ooge wepamon. 

17 T Keshamunedoo dush ooge noondahwon enewh 
Leah, keunjekooh dush, me dush ewh nahnun kenege- 
tahwod enewh Jacob quewezansun. 


18 Leah dush keekedooh, Keshamunedoo sah ninge 
menig ewh kahshkepenahdooyon, ninge menah mah 
owh nenahbaim enewh nebahmetogunequamun: Issa. 
char dush ooge ezhe wenon. 

19 Leah dush menahwah keunjekooh, me dush ewh 
ingoodwahsweh kenegetahmahwod enewh Jacob quewe. 
zansun. 

20 Leah keekedooh, Keshamunedoo sah ninge menig 
ewh wanezheshing tahgwahoonedewin; me sah dush 
noongoom chewedahbemid owh nenahbaim, ingoodwah- 
sweh queqwezansun ninge negetahmahwah: Zebulun 
dush ooge ezhe wenon. 

21 Nahguch dush ooge negeon oodahnun, Dinah dush 
ooge ezhe wenon. 

22 T Keshamunedoo dush ooge mequanemon enewh 
Rachel, kiya dush goo Keshamunedoo ooge noondahwon 
enewh Rachel, ooge bahkenahmahwon ewh oowewe- 
beeshemooneneh. 

23 Keunjekooh dush, kenegeod dush enewh quewe- 
zansun; oowh keekedood, Keshamunedoo sah ninge 
ekoonahmog ewh nemaneshezewin : 

24 Joseph dush ooge ezhe weuon ; oowh keekedood, 
Tabaningaid sah menahwah pazhig ningah dahgoomenig 
enewh quewezansun. 

25  Kebahgahmeahyah dush, ewh ahpe kahnegeod 
owh Rachel enewh Joseph, oowh ooge enon owh Jacob 
enewh Laban, Pahgedeneshin sah chegewayon dush 
nah ewede, aindahnahkeyon. 

26 Meenzheshin sah egewh neweshug, kiya egewh 
nenejahsenug, egewh kahoonje bahmetoonahnig, monoo 

I 

dush bahgedeneshin: kegekaindon egeneen ewh ka- 
hezhe bahmetoonon. 

27 Laban dush ooge enon, Kebahgoosanemin sah 
ewh keshpin kahmekahmoowahnan ewh menwanedewin 
emah keshkeenzhegoong, kagooh mahjahkain : negwah- 
yahquaindon mah ewh keen oonje zhahwanemid owh 
Tabaningaid. 

28 Keekedooh dush, Weendahmahweshin sah ewh 
menik kadebahahmoonon, kegah menin dush. 

29 Ooge enon dush, Kegekaindon sah ewh kahezhe 
ahnooketoonon, kegahnahwanemugwah egewh kedah- 
wahkonug. 

30 Punge mah atah kagoo kedahyahnahbun chebwah 
dahgweshenon, noongoom dush ween kegeche wahnah- 
diz; kahahkoo dahgweshenon dush goo kege zhahwa- 
nemig owh Tabaningaid: ahneen nah ahpe kiya neen 
kamahwunjetahmahdezooyombon emah neweegewom- 
ing ? 

31 Keekedooh dush, Wagoonan dush kamenenon ? 
Jacob dush keekedooh, Kah sah ween goo kagoo kegah- 
meenzhese: Keshpin sah oowh toodahweyun, menah- 
wah ningah ahshahmog kiya ningah gahnahwanemog 
egewh kedahwahkonug : 

32 Ningah ahne zhahbooshkahwog sah kahkenah 
egewh kedahwahkonug noongoom kezheguk, cheekoon- 
ahewah dush egewh kahkenah pahyapashezejig kiya 
egewh kadahgezejig ahwahkonug, kiya kahkenah egewh 
wazahwezejig mahnahtanesug, kiya egewh kadahgezejig 
kiya egewh pahyapashezejig mesahboozoog : me sah 
egewh kaoonje pahmetoonahnig. 

33 Me sah dush ewh quiyuk nindezhechegawin kade- 
bahjemoomahguk ewh ahpe wegezhekahgoozeyon emah 
anahsahmegahbahweyun : aindahchewod dush egewh 
pahyapashezesegook kiya kadahgezesegook mesahboo- 
zoog, kiya egewh wazahwezesegook mahnahtanesug, me 
dush enewh ooge gemoodenun kaenanemeyun. 

34 Laban dush keekedooh, Enah, me sah goo ewa 
azhe menwaindahmon ewh kahekedooyun. 

35 Ooge ekoonon dush ewh kekezheguk enewh ah- 
yahba-mesahboozoon, pahyapashezenejin kiya kadahge- 
zenejin, kahkenah kiya enewh noonzha-mesahboozoona 
pahyapashezenejin kiya kadahgezenejin, kiya kahkenah 
enewh wahyahwahbeshkezenejin, kiya kahkenah enewh 
wazahwezenejin mahnahtanesun, kebahgedenahmahwod 
dush emah oonejening enewh oogwesun. 

36 Akoo nesookezhegwashkahwenahgahdenig dush 
pabahkon keahyahwug, ween kiya owh Jacob: Jacob 
dush coge ahshahmon enewh ahnind oodahwahkonun 
owh Laban. 

37 T Jacob dush ooge ahyahwon enewh ahzahdeen- 
sun washkebemahgezenejin, kiya enewh pahgahnemin- 
zheensun, kiya enewh mesheahzhahwaminzheensun ; 
ooge papashahkoobedoonun dush, ooge wahsahkootoo- 
nnn dush enewh metigoonsun. 

38 Ooge ezhesedoonun dush enewh metigoonsun kah- 
papashahkoobedoojin emah wahzhegaheguning aindah- 
zhemenequawod egewh ahwahkonud ahpe bahmequa- 
wahjin. 

39 Keunjezoowug dush egewh ahwahkonug emah 
ahyahnig enewh metigoonsun, kenegeahwod dush enewh 
monezheensun, pahyapashezenejin, kiya enewh kadah- 
gezenejin. 

40 Jacob dush ooge nanahwenon enewh maidnahtane- 
sansun, ooge enahsahmegahbahweon dush enewh ah- 
wahkonun emah ahyahnid enewh pahyapashezenejin 
kiya kahkenah enewh wazahwezenejin ayahnejin emah 
oodahwahkonening owh Laban ; ingooje dush ooge ah- 
son enewh tadebenahwa oodahwahkonun, kah ween 
ooge bahgedenahseen emah ahyahnid enewh Laban 
oodahwahkonun. 

41 Kebahgahmeahyah dush, ewh ahpe ahyahmah- 
noozoowahjin egewh kazhezhakwezejig ahwahkonug, 
Jacob ooge ahtoonun enewh metigocnsun emah wahzhe- 
gaheguning anahsahmegahbahwenid enewh ahwahko. 
nun, chedahzhe unjezoonid dush nah emah magwa me- 
tigoonsekong. 

42 Ahpe dush ween owh naboongezid ahwahkon pa- 
hahyahjin, kahween koo ooge ahtoosenun : naboongeze- 
nejin dush ooge ahyahwon owh Laban, kazhezhahweze- 
nejin dush ween owh Jacob. 

43 Owh dush eneneh aishkum keahne keche wahnah 
dezeh, kedebanemod nebewah enewh ahwahkonun, kiya 
enewh equa-bahmetogunun, kiya enewh eneneh-bahme- 
togunun, kiya enewh pabequahwegunenejin, kiya enewh 
mangeshkahtaihyun. 


CHAPTER KAKI. 


Oocr noondahwon dush ewh kahekedoonid enewh La- 
han oogwesun, oowh keekedoonid, Jacob sah kegemah- 
kahmegoonon kahkenah koosenon tabaindungin ; me 
mah weengoo enewh tabaindungin owh koosenon ka- 
hoondenahmahdezood kahkenah ewh oobeshegaindah- 
goozewin. 

2 Jacob dush ooge mahyahgenahwon enewh Laban, 
enah dush, kahween koonah ewh azhe nahwahpun. 

3 T Owh dush Tabaningaid ooge enon enewh Jacob, 
Ezhe kewain sah ewede aindahnahkewod egewh kege- 
tezemug, kiya egewh anahwamahjig; kegah wejewin 
dush goo. 

4 Jacob dush keahnooke keundoomod enewh Rachel 
kiya Leah, chebe ezhahnid emah ketegoning ahyahnid 
enewh oodahwahkonun, 

5 Keenod dush, Nemahyahgenahwah sah owh koose- 
wah, kahween koo ewh nindezhenahwahsebun ; Ooge 
Zhamunedoomun dush weengoo owh noos ninge we- 
jewig. 

6 Kegekaindahnahwah sah ewh anegooqueweyon 
kebahmetahwug owh koosewah. 

7 Ninge wahwahyazhemig sah owh koosewah, me- 
dahching kegwakenung ewh nindebahahmahgoowin ; 
ingood dush ween goo chedoodahwesig ooge enanemon 
owh Keshamunedoo. 

8 Ahpe oowh kahekedoojin, Kadahgezejig sah kegah 

debahahmahdezoonug ; me dush kahkenah egewh ah- 
wahkonug kenegeahwod enewh kadahgezenejin: ahpe 
kiya oowh kahekedoojin, Pahyapashezejig sah kegah 
debahahmahdezoonug ; me dush kahkenah egewh ah- 
wahkonug kepapashezewod. 

9 Me sah dush oowh kahezhe mahkahmod owh Ke- 
shamunedoo enewh oodahwahkonun owh koosewah, 
neen dush kemeenzhid. 

10 Kebahgahmeahyah dush ewh ahpe kahahmahnoo- 
zoowod egewh ahwahkonug, ninge oombenahnun enewh 
neshkeenzhegoon, oowh dush keenahbundahmon, enah 
egewh ahyahba-mahnahtanesug kahahmahnoozoojig, 
kebapashezewug, kiya kegedahgezewug, kiya kenege- 
gzwatahoahwawug. 

11 Oodebahjemoowinun dush owh Keshamunedoo 
ninge gahnoonig emah wazhebahbundahmoowining, oowh 
keezhid, Jacob: ninge ekid dush, oomah nindahyah. 

12 Ninge ig dush, Umba oombenun enewh kekeen- 
zhegoon, wahbum dush kahkenah egewh ahyahba mah. 
nahtanesug ayahmahnoozoujig enewh ahwahkonun, pa- 
pazhezewug kiya kedahgezewug, kiya negegwa tahgah. 
wawug: ninge wahbundon mah kahkenah ewh kahdoo- 
dook owh Laban. 

13 Neen sah Kashamunedookundahmon ewh Beth- El, 
kahdahzhe noomenahmun ewh kahbahdahkesedooyun, 
kiya kahdahzhe oozhetooyun ewh kekindewin kahge- 
kimeyun : noongoom sah dush bahzegween, nahgahdun 
ewh ahkeh, ezhe gewain dush ewede aindahnahkewod 
egewh anahwamabjig. 

14 Rachel dush kiya Leah ooge gahnoonahwon, oowh 
keenahwod, Ahyahmahgud nah dush goo kagoo kame- 
saindahmungoobun emah koosenon aindod ? 

15 Kahnah weengoo mayahgezingin kedenaneme- 
goosenon ? ooge ahdahwanus mah enewh keyahwenah- 
nin, kiya keahpeje koopahjetahmoonung enewh kezhoo- 
neyahmenahnin. 

16 Kahkenah mah enewh kechetwahwezewinun kah- 
mahkahmahjin owh Keshamunedoo enewh noosenon, 

12 

neenahwind sah nindebaindahnonin enewh, kiya egewh 
nenejahnesenahnig: umba sah dush, ezhechegain ewh 
kahenenooquain owh Keshamunedoo. 

17 T Me dush kahezhe bahzegweed owh Jacob, ke- 
bahgedenod dush enewh oogwesun kiya wewun emah 
oobequonahning enewh pabequahwegunenejin ; 

18 Ooge mahjewenon dush kahkenah enewh oodah- 
wahkonun, kiya enewh kahkenah oodah yeemun kah- 
mahwunjetoojin, (kiya enewh ahwahkonun kahahyah- 
wahjin ewede Padan-aram,) keezhemahjod dush ewede 
Canaan dahzhe ahkeeng ahyahnid enewh oosun Isaac. 

19 Laban dush oodah ahwe moonzwahbahneen oom- 
ahnahtanesemun: Rachel dush kemoodemahgoobun 
enewh oosun oomunzenenemeneh. 

20 Jacob dush kemoo} kemahjah, kegekanemegoosig 
enewh Laban owh Syrian, keweendahmahwahsig ewh 
wemahjenezhemood. l 

21 Me dush kegegenezhemood kahkenah ewh ayong ; 
kebahzegwe dush, keahzhoogaid dush ewh sebeh, pe- 
quahdenahwung dush ewh Gilead enahkayah keezhe- 
mabjah. | 

22 4 Kahnesoogoonahgahdenig dush keweendahmah- 
wah owh Laban ewh keoozhemoonid enewh Jacob. 

23 Ooge wejewegoon dush enewh wekahnesun, 
neenzhwahsoogoon dush menik ooge noosoonawahwor ; 
emah dush wahjewing Gilead ooge ahdemahwon. 

24 Keshamunedoo dush ooge nahzekahwon enewh 
Laban owh Syrian, emah enahbundahmoowening mag- 
wah tebekudenig, oowh dush keenod, Nobesahnah kah- 
gwashim owh Jacob, ingoodenoo cheenahsewud ewh 
wanezheshing kiya ewh majeahyeeweshewung. 

25 Me dush keahdemod owh Laban enewh Jacob. 
Ahzhe dush kegahbashegoobun owh Jacob emah wah- 
jewing : Owh dush Laban kiya enewh wekahnesun ke- 
gahbashewug emah wabjewing Gilead. 

26 Laban dush ooge enon enewh Jacob, Wagoonaish 
ewh kahdoodahweyun, ewh kemooj kegemeyun, kiya 

takooninjig emah ahshahwaiskoong keezhe mahjewe- 
nahdwah egewh nindahnug? 

27 Wagoonan nah dush ewh kemooj kahoonje oozhe. 
mooyun, ewh kekemoojekahzheyun; keweendahmah- 
wesewun dush, me ween nah kageoonje oonahnegwain.- 
dahmahbon ahpe mahyahjahyun, chegenahgahmoonge- 
bun, kiya chegedawaegangebun, kiya chegemahdwayah- 
begahegangebun ? 

28 Kah kiya kegebahgedenahmahwese chege ooje- 
mahgwahbun egewh ningwisug kiya egewh nindahnug ? 
Kege gahgebahjechega sah oowh keezhechegayun. 

29 Nindahyon sah emah neninjeeng ewh kahshkea- 
wezewin chemahje tootoonenahbon : owh sah dush koos 
ooge Zhamunedoonun ninge gahnoonig ahwus tebe- 
quage, owh keezhid, Nobesahnah kahgwashim owh 
Jacob, ingoodenoo cheenahsewud ewh wanezheshing 
kiya ewh majeahyeewung. 

30 Noongoom dush ketwa kewemahjah, ewh keche 
ahgahwahdahmun ewh koos oowegewom, wagoonan nah 
dush goo kahoonje kemoodemeyun egewh nemunedoo- 
mug ? 

31 T Jacob dush ooge gahnoonon enewh Laban oowh 
keenod, Ningootahjenahbun sah: oowh mah ninge eke- 
doonahbun, Koonemah sah ketwa ningah mahkahmig 
enewh oodahnun. 

32 Wagwain sah owh kamekahmahwahwahdain enewh 

kemunedoomun, monoo owh kah tahbemahdezese ; emah 
sah anahsahmegahbahwewod egewh kekahnesenahnig, 
nesedahwenun ewh kedahyeem ayahmoowahnan, oodah- 
penahmahdezoon dush. Kah mah ooge kaindahzegoo- 
bun owh Jacob enewh Rachel kegemoodenegoobahnan 
enewh. 
- 33 Laban dush kebeendega emah Jacob aindahnid, 
kiya emah Leah aindahnid, kiya emah neenzh oobahme- 
togunequamun aindabnid; kah dush goo ooge mekah- 
wahseen. Kezahgahum dush emah aindahnid enewh 
Leah, kepeendegaid dush emah Rachel aindahnid. 

34 Rachel dush ooge ahyahwon enewh munzeneneen, 

keahsod dush emah ahyog enewh pabequahwegunah- 
yeeen, keminjemeshkahwod dush. Owh dush Laban 
kahkenah keundahwahbeh emah peendig, kah dush goo 
ooge mekahwahseen. 

35 Ooge enon dush enewh oosun owh equa, Kagooh 
sah ween ningah wahsedahwanemegoose owh nindooge- 
mom ewh pahzegwetahwahsewug ; nindezheahyah goo- 
shah ewh azhe ahyahwod koo egewh equawug. Ooge 
undoonawon dush, kah dush ooge mekahwahseen enewh 
munzeneneen. 

36 T Jacob dush keneshkahdezeh, kewahwahsedah- 
gabnoonod dush enewh Laban: Jacob dush ooge gah- 
noonon enewh Laban oowh keenod, Wagoonan ewh 
nemonzhechegawin, kiya ewh nebahtahzewin, oowh 
dush keezhe keche ahgahwoj noosoonaooyun ? 

37 Ahnoo dush keundoonaegayun emah aindahching 
enewh nindahyeemun, wagoonaish emah kahkenah kah- 
mekahmun kewegewoming tabaindahgwuk? pahgede- 
nun sah emah ahyahwod egewh nekahnesug kiya egewh 
kekahnesug, wenahwah dush chegwahyahquanemenun- 
gwah. 

38 Nestahnah tahsoo pepoonahgud sah akoo wedoga- 
menon ; egewh dush kenoonzha-mahnahtanesemug kiya 
egewh kenoonzha-mesahboozoomug, kahween keneshe. 
sewug, kahween kiya ninge ahmwahseeg egewh kedah- 
yahba ahwahkonug. 

39 Kahween kiya kegebedahmoosenoon egewh kah- 
gekahminjig ; neen sah ewh ninge wahnetos ; emah sah 
goo neninjeeng kekeundahwaindon, ewh kahgemoode- 
weengain magwah kezheguk, kiya magwah tebikuk. 

40 Me sah oowh kahezhewabezeyon; kahzhegukin 
ninge kebwahnahmoos, kiya tabikukin ninge oojahne- 
muj; keoopahzeyon. 

41 Me sah oowh kahdeyon nestahnah tahsoo pepoon 
emah kewegewoming ; medahsweh ahshe nemedahnah 
tahsoo pepoon kekeoonje pahmetoon egewh neenzh ke. 
dahnug, ingoodwahsoo-pepoon dush ween egewh kedah- 

wahkonug: medahching kiya kegegwakenon ewh nin- 
debahahmahgoowin. J 

42 Keshpin sah ooge Zhamunedoomun owh noos, kiya 
ooge Zhamunedoomun owh Abraham, kiya koosedahwind 
owh Isaac, wejewegoosewumbon, kagait goo pezheshig 
kedahgeezhe mahjenahzhah. Keshamunedoo sah ooge 
wahbundon ewh ningoodahgezewin, kiya kahenahnoo- 
keyon emah neninjeeng, kenahnebekemik dush tebe- 
quage. | 

43 T Laban dush ooge kahnoonon enewh Jacob, oowh 
keenod, Mamig sah wadahneminjig, neen nindahnug, 
kiya oogoowh wanejahneseminjig, neen nenejabnesug, 
kiya oogoowh ahwahkonug, neen nirdahwahkonug, kah- 
kenah kiya oonoowh wahyahbundahmahnin, neen ninde- 
baindahnun: ahneesh kadoodahwahgwah noongoom ke. 
zheguk oogoowh nindahnug, kiya enewh oonejahnese- 
won kahnegeahwahjin ? 

44 Umbahsahnoo noongoom kekindedah, kenahwind | 
goo; monnoo dush ewh kegah oogekenahwahjechegah- 
nemin. 

45 Jacob dush ooge oodahpenon ewh ahsin, kenah- 
mahdahkesedood dush. 

46 Jacob dush ooge enon enewh wekahnesun, Mah- 
wunjetooyook ahseneen; ooge oodahpenahnahwen dush 
enewh ahseneen, keookoosedoowod dush : me dush emah 
ookoosenenig kahdahzhe wesenewod. 

47 Jegar-sahadutha dush ooge ezhenekahdon owh 
Laban: Galeed dush ween ooge ezhenekahdon owh Ja- 
cob. 

48 Laban dush keekedooh, Mondah sah wakoosing 
kegah oogekenahwahjechegahnemin noongoom kezhe- 
guk. Me dush ewh Galeed kahoonje ezhenekahdaig ; 

49 Kiya Mizpah: keekedooh mah, Owh sah Taba. 
ningaid kegah ahkahwahbundahmahgoonon emah nesah- 
wahyeeeh, ahyahyon kiya keen ahyahyun, kaahpeech 
wahbundesewung. 

50 Keshpin dush koodahgeahdwah egewh nindahnug, 
koonemah kiya goo pakahnezejig weweyun, oogoowh 

ween nindahnug, (kenezhekawezemin sah;) enah, Ke- 
shamunedoo kegekenahwahjechegamin. 

51 Laban dush ooge enon enewh Jacob, Enah sah 
oowh wakoosing, enah kiya oowh namzahdahkesing, kah- 
bahgedenahmon emah nesahwahyeeeh ahyahyung ; 

52 Oowh sah wakoosing tahkekenahwahdud, kiya 
oowh namahdahkesing tahkekenahwahdud, ewh wekah 
chebe pahzhedahunzewon ewh chebenahzekoonon, kiya 
keen dush chebe pahzhedahunzewun oowh wakoosing 
kiya oowh namahdahkesing, ewh ingoodenoo chedoodah- 
deseyung. 

53 Ooge-shamunedoomun owh Abraham, kiya Ooge- 
shamunedoomun owh Nahor, oosewahbahneen Ooge- 
shamunedoomeneh, kegah debahkoonegoonon. Jacob 
dush kegookoowa emah koosedahwind enewh oosun 
Isaac. 

54 Me dush Jacob kezahzahgewejegaid emah wahje- 
wing, keundoomod dush enewh wekahnesun ewh chebe. 
wesenenid: kewesenewun dush, kahbadebik dush kah. 
kenah emah wahjewing keahyanwug. 

55 Kahgezhaib dush keooneshkah owh Laban, keoo- 
jemod dush enewh oogwesun kiya enewh oodahnun, ke- 
zhahwanemod dush. Laban dush kemahjah, keezheke- 
waid dush ewh ewede aindahnahkeed. 


CHAPTER XXXII. 


J Acon dush keezhe mahjah ewede azhahpun, kenahqua- 
shkahgood dush enewh oobahdahjemoowinun owh Ke- 
shamunedoo. 

2 Ahpe dush wahyahbahmod owh Jacob, oowh kee- 
kedooh, Keshamunedoo sah oonoowh oodooshkenege. 
mun: Mahanaim dush ooge ezhenekahdon emah. 

3 T Jacob dush ooge ahnoonon enewh kanegahnahje- 
moonejin cheweendahmahwahnid enewh wekahnesun 
Esau ewede Seir tahzhe ahkeeng, oodindahnahkewining 
owh Edom. | 

4 Ooge kahgekemon dush, oowh keenod, Oowh sah 

kegah enahwah owh nindoogemom Esau; oowh sah 
ekedooh owh kebahmetogun Jacob, Ninge weej tahnah. 
kemah sah owh Laban, keahyahyon dush ewede nah- 
nonzh goo noongoom : 

5 Oodahbe-pezhekewug sah nindahyahwog, kiya man- 
gahshkahtaihyug, kiya wayooquenoojig, kiya eneneh 
pahmetogunug, kiya equa pahmetogunug: ninge meje- 
dwa dush cheweendahmahwind owh nindoogemom, che- 
mekahmon dush nah ewh kezhahwainjegawin emah ke- 
shkeenzhegoong. 

6 T Kebeskahbewug dush egewh kahmahjeyahjemoo- 
jig emah ahyod owh Jacob, oowh keenahjemoowoid, Nin. - 
ge oodesahnon sah owh kekahnis Esau, kebenahgeshkog 
sah dush goo, newok sah enenewun oobewejegoon. 

7 Kegeche sagezeh dush owh Jacob, keoojahnemain- 
dung: ooge nanahwenon dush enewh ahneshenahbain 
wahjewegoojin, kiya enewh waquenoonejin, kiya enewh 
ahwahkonun, kiya enewh pabequahwegunenejin, neen- 
zhing dush keooquenoonid ; 

8 Keekedood dush, Keshpin dush nesod owh Esau 
enewh netum naquashkahwahjin, me dush nah chemah.- 
jenezhemoowod egewh ingoodeyug. 

9 T Jacob dush keekedooh, O Wageshamunedoome. 
mik owh noos Abraham, kiya Wageshamunedoomemik 
owh Noos Isaac, keen Tabaningayun oowh kahezhe- 
yumbun, Kewain sah ewede kedinaahnahkewining, che- 
ezhahyun egewh kedinahwaindahguoug, kegah menoo 
doodoon dush : 

10 Kah sah ween kahnahga nindahpetaindahgoozese 
ewh menik kahezhe zhahwanemeyun, kiya ewh menik 
tabwawin kahezhe wahbundahud owh kebahmetogun ; 
nezahkahoon atah kebeme tahgoo ahzhahwahumahbon 
oowh Jordan; noongoom dush ween neenzhing nindoo- 
queen. 

11 Kagooween pahgedeneshekain, kebahgoosanemin, 
emah ooninjeeng owh nekahnis, ooninjeeng owh Esau: 
ningoosahgooshah, ewh chebeneshid, chegeginahnind 
owh wageeng kiya egewh ahbenoojeyug. 

12 Kekeekedoonahbun dush, Kagait goo wanezhe- 
shing kegah doodoon, ningah ezhenooog dush egewh 
kenejahnesug tahbeshkoo ewh azhenuk ewh nagowh 
emahkeche gahmeeng, kayahgahkinchegahdasenoogebun 
azhenuk. 

13 T Me dush goo emah keahyod ewh kedebekah- 
denig ; keoodahpenung dush ewh kahmeenindebun emah 
oonejeeng, wahmeenod dush enewh wekahnisun Esau ; 

14 Neenzhwok enewh oonejahneh mesahboozoon, 
kiya nestahnah ahyahba mesahboozoon, neenzh wok 
oonejahneh mahnahtanisun, kiya nestahnah ahyahba 
mahnahtanisun, 

15 Nesemedahnah wainjegahnejin papequahwegune- 
nejin kiya enewh oomonezheensemeneh, nemedahnah 
oonejahne pezhekewun, kiya medahsweh ahyahba pe- 
zhekewun, nestahnah oonejahne mamongahshkahtayun, 
kiva medahsweh ainjezoonezin. 

16 Ooge bahgedenahmahwon dush emah conejening 
enewh oobahmetogunun, pabahkon chene ooyooquenoo- 
nid ; keenod dush enewh oobahmetogunun, Ahne negon 
ahzhahooyook sah, koomahpe dush goo tahne ooyooquah- 
wahnedewug. 

17 Ooge kahgekemon dush enewh nahgahnenejin, 
oowh keenod, Ahpe sah nahquaishkook owh nekahnis 
Esau, oowh dush ezhe kahgwajemik, Wanain tabane- 
mik 7 ahneende kiya azhahyun ? wanain kiya tabane- 
mod oonoowh pamenahzhahwahjig ? 

18 Oowh sah dush kegah enah, Kebahmetogun sah 
Jacob enewh; me sah ewh pabneendahind owh nin- 
doogemom Esau chemeenind: enah sah, eshquayong 
sah kiya ween pedahnezeh. 

19 Me dush goo ewh nahsob kahezhe kahgekemod 
enewh pazhig, kiya enewh eshquoch ; kiya kahkenah 
enewh kahbahmenahzhaheganejin, oowh keenod, Oowh 
sah kegah ezhe kahnoonahwah owh Esau, ahpe keme- 
kahwaig. 

20 Kiya dush goo menahwah oowh kegah enahwah, 
Enah sah, eshquayang petahnezeh owh kebahmetogun 

Jacob. Keekedooh mah, Ningah menoonahwaah sah 
enewh non dahugin, pahmah dush eshquoch chewahbu- 
mug; ahnahnauk nah menwahbahmid. 

21 Me dush kahezhe negahnemahgahdenig ewh oom. 
egewawin: kahbadebik dush ween keahyah emah ahy- 
ahnid enewh waquenoonejin. 

22 Ewh dush goo tabekahdenig keooneshkah, keoo. 
dahpenod enewh neenzh wewun, kiya enewh neenzh 
equa pahmetogunun, kiya enewh medahsweh ahshe 
pazhig oogwesun, keahzhahwahgahzewod dush ewh 
Jabbok. 

23 Ooge oodahpenon dush enewh; keezhenahzhah. 
wod dush ewede ahgahming ewh shebahweshaih, kiya 
enewh oodahyeemun. 

24 T Kejahgekahnah dush owh Jacob; me dush 
emah kahdahzhe kahgwajewahnegood enewh enenewun 
uah nouzh goo kebedah bahnenig. 

25 Ahpe dush wahyahbundung ewh mahmonzheah. 
sig, ooge tongenon dush emah oobwahmawahgooning ; 
kekediskekahneh dush ewh oobwahmawug owh Jacob, 
magwah goo kahgwajewahnod. 

26 Keekedooh dush, Pahgedeneshin sah, ahyegwah 
gooshah petahbun. Ooge enon dush, Kah sah ween 
kedah pahgedenesenoon, shahwanemegun sah atah. 

27 Oowh dush ooge egoon, Ahneen azhenekahzoo- 
yun? Oowh dush ooge enon, Jacob sah. 

25 Ooge egoon dush, Kahsah ween kayahbeh Jacob 
kegah ezhe wenegoose, Israel sah dush: oogemahsing 
sah kedezhe kahshkeawiz emah Keshamunedoog kiya 
emah eneneeng, kemahmonzhetwahyun dush. 

29 Jacob dush ooge kahgwajemon, oowh keenod, 
Weendahmahweshin, kebahgoosanemin, ewh azhene- 
kahzooyun. Oogeegoon dush, Wagoonaish ewh wainje 
kahgwajemeyun ewh azhe nekahzooyon? Me dush goo 
emah kahdahzhe shahwanemegood. 

30 Peniel dush . ooge ezhe nekahdon owh Jacob 
emah: ninge mesahbahmah mah owh Keshamhnedoo 
emah oodongwahying, kayahbe dush nebemahdiz. 

K 


112 GENESIS, XXXI. 31, 82. AKALI. 1.7. 


31 T Anegahbekahdung dush ewh Peniel, kemooka- 
hahmoon enewh kezesoon, keahne ahyahchahwoosa 
dush emah oobwahming. 

32 Me dush ewh wainje mejesegwah egewh oonejah- 
nesun owh Israel ewh oojestud wakooging emah oob- 
wahmawahgoong, nahnonzh goo noongoom kezheguk : 
ooge tongenahmahwon mah enewh Jacob, ewh oojes- 
tahdahneh wakoogenenig. 


CHAPTER XXXIII 


Jacoz dush ooge oombenahnun enewh ooshkeenzhe- 
goon, keenahbid dush, enah dush, kebedahsahmoosa- 
wun enewh Esau, newok enewh enenewun pewejewe- 
good. Ooge nanahwenon dush enewh oonejahnesun 
kebahgedenahmahwod dush enewh Leah, kiya enewh 
Rachel, kiya enewh neenzh equa pahmetogunun. 

2 Enewh dush equa pahmetogun kiya enewh oone- 
yahneseneh ooge negahnahbeon, kiya dush enewh Leah 
kiya enewh oonejahneseneh emah nesahwahyeeeh, ooge 
eshgquabeon dush ween enewh Rachel kiya enewh 
Joseph. | 

3 Ooge ahne gahbekunon dush enewh, neenzhwah- 
ching dush keahnahmekahwod enewh wekahnesun cheb- 
wah ahne oodesod. 

4 Esau dush ooge mahwenahnon, kekekindequanod 
dush, kiya keooyoojemod: kemahwewug dush. 

5 Ooge combenahnun dush enewh ooshkeenzhegoon, 
kewahbumod dush enewh eguawun kiya enewh ahbe. 
noojeehyun; keekedood dush, Wananug dush oogoowh 
wahjewekig ? Keekedooh dush, Me sah oogoowh ahbe- 
noojeehyug kahzhahwanemabjin owh Keshamunedoo 
enewh kebahmetogunun. 

6 Egewh dush pahmetogunequaig pashoo kebe ezhah- 
wug, kiya enewh oonejahnesewon, ooge ahnahmekah- 
wahwon dush. 

7 Kiya ween dush goo owh Leah kiya enewh oone- 
jahnesun pashoo kebeezhahwug, keahnahmekahwahwod 

dush : eshquoch dush ween owh Joseph kiya owh Ra- 
chel pashoo kebe-ezhahwug, keahnahmekahwahwod 
dush.. | 

8 Keekedooh dush, Wagoonain oowh wainje ezhe. 
chegayun, oogoowh kahkenah pameooyooquahwahnede- 
jig kahnahgeshkahwahgig ? oowh dush ooge enon, Me 
sah nah ewh chemekahmon ewh shahwaindahgoozewin 
emah ooshkeenzhegoong owh nindoogemom. 

9 Oowh dush keekedooh owh Esau, Newahnahdiz 
sah, nekahnis ; ahyon sahgoo ewh ayahmun. 

10 Jacob dush keekedooh, Kahween, kebahgoosane- 
min sah goo, keshpin. sah kahmekahmoowahnan ewh 
shahwaindahgoozewin emah keshkeenzhegoong monnoo 
oodahpenahmahweshin ewh mahnenon; ninge wahbun. 
don mah dush ewh kedangwywh, tahbeshkoo goo ezhe- 
noonon ewh kaezhenahmombon ewh oodangwywh owh 
Keshamunedoo, kemenwahbahmeyun dush. 

11 Oodahpenun sah, kebahgoosanemin, ewh nezhah- 
wainjegawin pahdahmahgooyun; ninge shahwanemig 
mah owh Keshamunedoo, kiya mah newahnahdiz. Ooge 
kahgonjeon dush goo, me dush keoodahpenahmahgood. 

12 Oowh dush keekedooh, Umba sahnoo koozedah. 
chemahjahyung, neen dush ningah ahne negahne. 

13 Oowh dush ooge. enon, Ooge kanemon sah owh 
nindoogemom ewh nenahmezenid enewh ahbenoojeeh- 
yun, kiya pemewejewewod egewh waquenoojig kiya 
egewh ahwahkonug, ayinjezoojig: keshpin dush egewh 
enenewug, ingoo kezhik oozahmeneenzhahwahwod, kah- 
kenah egewh waquenoojig tahneboowug. 

14 Monnoo sah owh nindoogemom, kebahgoosane- 
min, oogah bahmegah bekahwon enewh oobahmetogu- 
nun; nahagoj dush neen nah ningah bemewezhewa, 
kaahne ahpesekahwahgwain sah goo egewh ahwahko- 
nug ane negahnejig, kiya egewh ahbenoojeehyug, nah 
nonzh dush goo cheoodesug own nindoogemom ewede 
Seir. 

15 Esau dush ooge enon, Umba sah dush kegah 
nahgahdahmoon ahnind egewh wahjewejig ahneshenah- 

baig : Keekedooh dush, Wagoonan dush nah ewh? 
enahshka goo monnoo ningah mekon ewh Shahwain- 
dahgoozewin emah ooshkeenzhegoong owh nindooge- 
mom. 

16 Me dush goo ewh kahzhegudenig kahezhe kewaid 
owh Esau ewede Seir. 

17 T Jacob dush keezhe koozeh ewede Succoth, 
keoozhetahmahdezood dush ewh wegewom, kiya keoo- 
zhegahwod enewh oodahwahkonun : me sah dush ewh 
Succoth kahoonje ezhe nekahdaig. 

18 T Jacob dush kedahgweshin ewede Shalem, She. 
chem oodanah, emah Canaan tahzhe ahkeeng ayog, 
ewede Padam-aram kebeoonjebod ; kegahbashid dush 
emah tebeshkoo oodanong. 

19 Ooge keeshpenahdoon dush ewh ketegon, emah 
kahdahzhe tahzwagesedood ewh oowegewom, emah 
ooninjening enewh Hamor oonejahnesun, Shechem wa- 
yoosejin, ingoodwok tahswahbik zhooneyon kemenod. 

20 Me dush emah keoozhetood ewh sahsahgeweje- 
gahnahbik ; El-elohe-Israel dush ooge ezhenekahdon. 


CHAPTER XXXIV. 


Own dush Dinah oodahnun owh Leah, kahnegetahmah- 
wahjin enewh Jacob, ooge ahwe mahwahdeson enewh 
wadahnememejin emah ahkeeng. 

2 Ahpe dush owh Shechem oogwesun owh Hamor, 
owh Hivite, wagemonsewid emah ahkeeng, wahyah- 
bumod enewh, ooge oodahpenon, kiya ooge wepamon, 
kiya ooge weneshkahwon. 

3 Ooge zhoobeegoon dush enewh Dinah oodahnun 
owh Jacob; ooge zahgeon dush goo enewh kegongwun, 
ooge kahgezoomon dush enewh kekongwun. 

4 T Shechem dush ooge kahnoonon enewh oosun 
Hamor, oowh keenod, Tahgah undoodahmahgain wowh 
kegong cheweweyon. 

5 Jacob dush kenoondahga ewh keweeneshkahwe- 
mind enewh oodahnun Dinah: enewh dush ween oogwe- 

sun kahnahwanemahgwahbun enewh ahwahkonun emah 
ketegoning, kah dush ween goo ingood keekedoohse owh 
Jacob kahpetaindenid. 

6 Owh dush Hamor oosun owh Shechem, ooge ezhah- 
nun enewh Jacob wegahgahnoonod. 

7 Enewh dush oogwesun owh Jacob kebe oonje bah- 
wun ewede ketegoning ahpe kahnoondahmenid: kemin- 
jenahwazewug dush egewh enenewug, kiya kegeche 
neshkahdezewug, ewh kemahje ezhecheganid emah Is- 
rael-ing, ewh kewepamemind enewh Jacob oodahnun, 
ewh ween kage-ezhechegaseengebun. 

8 Owh dush Hamor ooge kahgahnoonon, oowh kee- 
nod, Oozhoobeegoon sah owh ningwis Shechem enewh 
kedahnun undahwanemod: kebahgoosanemin sah che- 
menud enewh chewewid. 

9 Oozhetooyook sah ewh chewahwewekoodahdeyung, 
chemeenzheyong egewh kedahnewog, kiya cheoodah- 
penagwah egewh nindahnenahnig. 

10 Kegah weej dahnahkememin dush: kiya dush goo 
tahenahkahmegesin ewh ahkeh emah anahsahmegahbah- 
weyaig; ahvahyook sah kiya tahnahdahwaig emah, ah- 
noo} kagoo dush nah chedebenahwawezeyaig emah. 

11 Shechem dush ooge enon enewh oosun owh egua, 
kiya enewh oodahwamahneh, Enahshka monnoo ningah 
mekon ewh shahwaindahgoozewin emah keshkeenzhe. 
goowong, wagoodoogwain dush goo kaundoodahmoowa. 
gwain me ewh kamegewayon. 

12 Menik sah goo kaundoodahmahwewagwain ewh 
koo mahgewang, kegah menenim: meenzheshin sah goo 
owh cheweweyon. 

13 T Oogwesun dush owh Jacob ooge kahnoonahwon 
enewh Shechem, kiya enewh oosun Hamor wewahya- 
zhemahwod, ooge weneshkahwon mah enewh Dinah 
kedahwamahnon, keekedoowug : 

14 Oowh dush ooge enahwon, Kahsah ween oowh 
nindah ezhechegasemin, chemegewayongebun owh nin- 
dahwamahnon, chemeenungedebun owh kah.circumcise 

meahsewind; manesahdahkahmig sah ween ewh kae- 
naindahgoozeyongebun : 

15 Mondah sah atah ezhechegayaig kedahdabwatah- 
goom: Keshpin sah weezhewabezewagwain ewh azhe. 
wabezeyong, aindahchewod sah kedenenemewog tah- 
circumcise-meahwug ; 

16 Me sah dush chemeenegooyaig egewh nindahne- 
nahnig, kiya cheoodahpenungedwah egewh kedahne- 
wog ; kiya dush cheweej dahnahkemegooyaig, kiya dush 
goo chepazhegooyung. 

17 Keshpin dush ween pezindahwesewong, ewh che. 
circumcise-meegooyaig ; me dush cheahwe oodahpe- 
nungid owh nindahwamahnon, chemahjahyong dush. 

18 Ooge menootahwon dush owh Hamor ewh kahah.- 
yekedoonid, kiya owh Shechem Hamor cogwesun. | 

19 Kah dush kezhahgwanemoose owh ooshkenahwa 
ewh cheezhechegaid, oomenahwahzeegoon mah enewh 
Jacob oodahnun: ween dush ahwahshema kemahmah- 
dahgooneneweh anegooquenoowod emah oosun aindah- 
nid. 

20.4 Owh dush Hamor kiya enewh oogwesun She- 
chem, Eebeezhahwug dush emah wainje peendegamoo- 
we ewh oodoodanahwewah, kegahgahnoonahwod dush 

newh enenewun emah oodoodanahwewong, oowh kee- 
bret wod, 

1 Oogoowh sah enenewug wahjewenungoog bakah- 
baa wug; enahshka dush goo monnoo comah tahdah- 
nahkewug, kiya tahdahnahdahwawug emah; enahge- 
neen, mechahkahmegah ewh ahkeh chedahnahkewah- 
pun dush emah; cheoodahpenahmahdezooyung dush. 
enewh oodahnewon cheweweyung, kiya keenahwind 
dush chemeenungwah egewh kedahnenahnig. 

22 Me sah atah oowh kaezhe nahkoomenungwahbun 
egewh enenewug, ewh chebazhegooyung, keshpin sah 
menik aneneweyung circumcise-meegooyung, azhe cir- 
cumcise-meindwah. 

23 Kah nah ween kegah debanemahsenahnig enewh 
oodahwahkonewon, kiya oodahyeemewon, kiya codah- 

waseehyemewon? enahshka dush goo nahkoomahdah- 
nig, kegah weej dahnahkemegoonahnig dush. 

24 Enewh dush Hamor kiya enewh oogwesun She. 
chem ooge bezindahwahwon kahkenah goo egewh kab- 
ahne oonje zahgahungig emah oodoodanahwewong : 
kahkenah dush egewh enenewug ke-circumcise-meah- 
wug, kahkenah goo egewh kahahne oonje zahgahungig 
emah oodoodanahwewong. 

25 T Kebahgahmeahyah dush. ahpe ane nesookezhe- 
gudenig, ahpe pwahzonjenawod, neenzh dush enewh 
oogwesun owh Jacob, Simeon kiya Levi, Dinah codah- 
wamon, nahyainzh dush egewh enenewug ooge oodah- 
penahmahwon enewh oodahzhahwashkoowon, mongwah- 
dahseeng dush goo keezhe nahzekahmoowod ewh ooda- 
nah, kenesahwod dush kahkenah enewh enenewun. 

26 Kiya dush ooge nesahwon enewh Hamor kiya 
enewh oogwesun Shechem, keahyoowed anahbedahgah- 
nig ewh ahzhahwaishk, keahwe oodahpenahwod dush 
enewh Dinah ewede Shechem oowegewoming, kezah- 
gahahmoowod dush. 

27 Oogwesun dush owh Jacob ooge gwahshquahnoo- 
dahwahwon enewh kahneseminjin, kiya kebahnahjetoo- 
wod ewh oodanah, ooge weneshkahwon mah enewh oo- 
dahwamahneh. 

28 Ooge ahyahwahwon dush enewh oomahnahtane- 
semeneh, kiya oobezhekemeneh, kiya oomangeshkah- 
tainyemeneh, kiya emah oodanong ayahnegin, kiya 
emah ketegoning. 

29 Kiya kahkenah enewh oowahnahdezewineneh, 
kiva kahkenah oodahbenoojeehyemeneh, kiya enewh 
weweneh kedahkoonahwod: kebahnahjetoowod dush 
goo kahkenah emah peendig ayahnegebun. 

30 T Oowh dush ooge enon owh Jacob enewh Simeon 
kiya enewh Levi, Kedoojahnemeim sah. toodahweyaig 
ewh chenebahzoomahgoozeyon emah aindahnahkewod 
egewh ahneshenahbaig, egewh Canaanitug kiya Periz- 
zitug : neen dush ween oowh ezhe pungejeshahgezeyon, 
tahmahwunjeedewug dush chebe mahwenaoowod, kiya 

cheneshewod; ningah goopahjeegoog dush, neen, kiya 
ewh newegewom. 

31 Keekedoowug dush, Wawahneshkahying nah dush 
goo codahgetoodahwon enewh nindahwamahnon ? 


CHAPTER XXXV. 


KesHAMUNEDOO dush ooge enon enewh Jacob, Pahzeg- 
ween, ezhon ewede Beth-el, me dush ewede tahnahkeen : 
me dush ewede kadahzhe oozhetahmahwud owh Kesha- 
munedoo ewh sahsahgewejegahnahbik, kahwahbahmah- 
debun ahpe wazhemud owh kekahnis Esau. 

2 Me dush kegahnoonod owh Jacob enewh wahdega- 
megoojin, kiya kahkenah enewh wahjewegoojin, cowh 
keenod, Ingooje sah ahpugenik egewh mahyahgeh mu- 
nedoog ayahwagoog, kiya peenezegook, kiya onjekco- 
nahyayook': 

2 Umba sah pahzegwedah, ezhahdah dush ewede 
Beth-el; me dush ewede kadahzhe oozhetahmahwug 
owh Keshamunedoo ewh sahsahgewejegahnahbik, kah- 
gahnoozhepun ahpe kahzheguk ewh keoojahnemaindah- 
mombon, kiya kahwejewid emah kahbah ahyezhahyon. 

4 Oogemenahwon dush enewh Jacob kahkenah enewh 
mahyahgeh munedoon takoonahwahpahneen, kiya kah- 
kenah enewh oonahbeshabezoonewon ootahwahgahwong 
ayahnegin ; Jacob dush ooge gahdoonun emah chegah- 
tig metigoomeenzheeng ewede Shecheming ayod. 

5 Kemahjeyoodawug dush: koosedahwanemind dush 
owh Keshamunedoo ooge oodesekahgoonahwah egewh 
kewetahahyeeeh wahdatoojig, kah dush ooge noosoona- 
wahsewon enewh Jacob oogweseneh. 

6 T Jacob dush kedahgweshin ewede Luz, (me ewh 
Beth-el,) emah Canaan tahzhe ahkeeng ayog, ween, 
kiya kahkenah enewh ahneshenahbain wahjewegoojin. 

7 Me dush emah keoozhetood ewh sahsahgewejegah- 
nahbik, El-beth-el dush ooge ezhenekahdon: me mah 
emah kewahbahmahpun enewh Keshamunedoon, ahpe 
kahoozhemod enewh wekahnesun. 

8 T Owh dush Deborah Rebekah kanahwaindahwah. 
segoojin keneboowun, ooge ahsahwon dush emah Beth- 
el, chegahtig emah metigoomeenzheeng : Allon-bachuth 
dush keezhenekahda. 

9 T Menahwah dush ooge wahbahmon owh Jacob 
enewh Keshamunedoon, ahpe kahnahgahdung ewh 
Padan-aram, kezhahwanemegood dush. 

10 Oowh dush ooge egoon enewh Keshamunedoon, 
Jacob sah kedezhenekoz: kah sah ween dush kayah- 
beh Jacob kegah ezhekekahzoose, Israel sah dush goo 
kegah ezhenekoz: Israel dush ooge ezhewenon. 

11 Oowh dush ooge egoon enewh Keshamunedoon, 
Neen sah Keshamunedoo: meneweyook sah, kiya me- 
shenooedeyook ; kaingoodooyahgezejig sah kiya kame. 
shenooyahgezejig tahbeoondahdezewug emah keen, kiya 
kaoogemahwejig tahbeoondahdezewug emah kezhegu- 
noong ; 

12 Ewh dush ahkeh kahmenahgebun owh Abraham 
kiya owh Isaac, keen kegahmenin, kiya egewh kene- 
jahnesug kanebemahdezejig ningah menog ewh ahkeh. 

13 Me dush emah kahoonjekahnegood enewh Kesh- 
amunedoon emah kahdahzhe kahgahnoonegood. 

14 T Jacob dush kenahmahdahkesejega emah kah- 
dahzhe kahgahnoonegood, kenahmahdahkesedood goo 
ewh ahsin: ooge zegenon dush emah ewh menequa- 
sahsahgewejegun, kiya pemeda emah ooge zegenon. 

15 Beth-el dush ooge ezhenekahdon owh Jacob ewh 
emah kahdahzhe kahgahnoonegood enewh Keshamune- 
doon. 

16 T Emah dush Beth-el keahne oonje koozewug ; 
goomahpe dush goo keahpechah ewh Ephrath; kene- 
geahwahsooh dush owh Rachel, kezahnahgezeh dush : 

17 Kebahgahmeahyah dush, magwah goo sanahgezid, 
oowh ooge egoon enewh pamekahgoojin, Kagooween 
sagezekain; kegah ahyahwah sah kiya goo wowh 
kegwis. 

18 Kebahgahmeahyah dush, ahpe goo anenahgahne- 
good enewh oojechahgwun, (keneboomah) Ben-oni dush 

ooge ezhewenon: Benjamin dush ween goo coge ezhe- 
nekahnegoon enewh oosun. 

19 Kenebooh dush owh Rachel, keahsind dush emah 
aneenahmoog ewede Ephrath, me goo Bethlehem. 

20 Jacob dush kenahmahdahkesejega emah oojeba- 
gahmegoomining : me dush goo namahdahkesing emah 
Rachel oojebagahmegooming noongoom goo kezheguk. 

21 Kegoozeh dush owh Israel, kedahzwagesedood 
dush ewh oowegewom ewede ahwahshema ahyog ewh 
ashpahbekesing ewh Edar. 

22 T Kebahgahmeahyah dush, ewh ahpe kahdahnah- 
keed owh Israel emah ahkeeng, owh Reuben ooge we- 
pamon enewh oosun oodooshke-quawahneneh: kenoon- 
dum dush owh Israel. Kemedahsweh ahshe neenzhe- 
wun dush enewh oogwesun owh Jacob : 

23 Oogwesun dush owh Leah; me enewh Reuben, 
Jacob oconetahmoonzhahnun, kiya enewh Simeon, kiya 
enewh Levi, kiya enewh Judah, kiya enewh Issachar, 
kiya enewh Zebulun: 

24 Oogwesun dush ween owh Rachel; me enewh 
Joseph kiya enewh Benjamin: 

25 Oogwesun dush ween owh Bilhah, Rachel cobah. 
metogunequamun; me enewh Dan kiya enewh Naph- 
tali : 

26 Oogwesun dush ween owh Zilpah, Leah cobahme- 
togunequamun; me enewh Gad kiya enewh Asher. Me 
sah oonoowh kahoogwesejin owh Jacob, kahnegetah- 
mahwinjin emah Padan-aram. 

27 T Jacob dush ooge ezhahnun enewh oosun Isaac 
ewede Mamre, oodanahwung ewh Arbah, (me ewh He- 
bron,) kahahyindahpun owh Abraham kiya owh Isaac. 

28 T Ingoodwok ahshe swahsemedahnah tahsoo pe- 
poon dush menik keoogezhegoomeh owh Isaac. 

29 Keeshquahnahmooh dush owh Isaac, kenebood 
dush, keezhewenind dush emah ahyahnid enewh oodah- 
neshenahbamun, keahkewaihzeyewid kiya kebahtahye- 
nahdenig enewh oogezhegoomun: enewh dush oogwe- 
sun Esau kiya Jacob ooge ahsegoon. 

CHAPTER XXXVI. 


Me sah oowh kahne ezhe ahyahneka pemahdezid owh 
Esau, megoo owh Edom. 

2 Esau dush ooge wewenun enewh wadah nememin. 
jin emah Canaan; enewh Adah oodahnun Elon owh 
Hittite, kiya enewh Aholibamah oodahnun owh Anah, 
oodahnun owh Zebeon owh Hivite ; 

3 Kiya enewh Bashemath, oodahnun owh Ishmael, 
oodahwamon owh Nebajoth. 

4 Enewh dush Eliphaz oogenegetahmahwon owh 
Adah enewh Esau; kiya owh Bashemath ooge negeon 
enewh Reuel; 

5 Owh dush Aholibamah ooge negeon enewh Jeush, 
kiya enewh Jaalam, kiya enewh Korah : me sah oonoowh 
kahoogwesejin owh Esau, kahnegetahmahwinjin emah 
Canaan tahzhe ahkeeng. 

6 T Esau dush ooge oodahpenon enewh wewun, kiya 
enewh oogwesun, kiya enewh oodahnun, kiya kahkenah 
enewh oowegewoming ayahnejin, kiya enewh oodah. 
wahkonun, kiya kahkenah enewh oodahwaseehyemun, 
kiya kahkenah enewh oodahyeemun, enewh kahgah- 
shketoojin emah Canaan tahzhe ahkeeng ; ooge nahgah. 
non enewh wekahnesun Jacob keezhod dush ewede noo- 
peming. 

7 Keoonzahmenahdenewun mah enewh oogechetwah. 
wezewinewon ewh ween chege weejtahnahkeendewah- 
pun; emah dush ahkeeng kahdahzhe mahgahgezewod 
kemeweshkahmahdewug, kahezhenoonid enewh oodah- 
wahkonewon. 

8 Emah dush pequahdenahwung ewh Seir kedahnah. 
ke owh Esau: Esau sah ewh Edom. 

9 T Me sah oowh kahezhe ahyahneka pemahdezid 
owh Esau, oosewon egewh Edomitug, emah pequahde- 
nahwung ewh Seir. 

10 Me sah oowh kahezhe nekahzconid oogwesun owh 


122 GENESIS XXXVI. 11-19. 


Esau; enewh Eliphaz oogwesun owh Adah Esau we. : 
wun, kiya enewh Reuel oogwesun owh Bashemath Esau 
wewun. 

11 Oogwesun dush owh Eliphaz me enewh Teman, 
Omar, Zepho, kiya Gatam, kiya Kenaz. 

12 Enewh dush Timna ooge ooshkequawahnon owh 
Eliphaz, Esau oogwesun; enewh dush Amalek ooge 
negetahmahwon enewh Eliphaz : me sah oonoowh kah- 
oogwesejin owh Adah, Esau wewun. 

13 Me sah oonoowh kahoogwesejin owh Reuel ; 
Nahath, kiya Zerah, Shammah, kiya Mizzah; me sah 
oonoowh kahoogwesejin owh Bashemath Esau ween. 

14 Me sah oonoowh kahoogwesejin owh Aholibamah, 
oodahnun owh Anah oodahnun owh Zibeon, Esau 
wewun: enewh dush Jeush, kiya Jaalam, kiya Korah, 
ooge negetahmahwon enewh Esau. 

15 T Me sah oonoowh kahoogemahsewinejin oog- 
wesun owh Esau: oogwesun dush owh Eliphaz, Esau 
oonetahmoonzhahnun ; Teman oogemons, Omar ooge- 
mons, Zepho oogemons, Kenaz oogemons. 

16 Kora oogemons, Gatam oogemons, kiya Amalek 
oogemons: me sah oonoowh oogemonsun kahoonejah- 
nesejin owh Eliphaz emah Edom tahzhe ahkeeng: me 
sah oonoowh kahoogwesejin owh Adah. 

17 Me sah oonoowh kahoogwesejin owh Reuel, Esau 
oogwesun, Nahath oogemons, Zerah oogemons, Sham. 
mah oogemons, Mizzah oogemons: me oonoowh ooge- 
monsun kahoonejahnesejin owh Reuel emah Edom 
tahzhe ahkeeng ; me sah oonoowh kahoogwesejin owh 
owh Bashemath Esau wewun. 

18 Me sah oonoowh kahoogwesejin owh Aholibamah, 
Esau wewun; Jeush oogemons, Jaalam oogemons, Ko- 
rah oogemons: me sah oonoowh oogemonsun kahoone- 
jahnesejin owh Aholibamah, oodahnun owh Anah, Esau 
wewun. | 

19 Me sah oonoowh kahoogwesejin owh Esau, me 
goo owh Edom, me dush kiya goo oonoowh kahoodoo- 
gemonsemewabjin. 

20 T Me sah oonoowh kahoogwesejin owh Seir owh 
Horite, kahdahnahkeed emah ahkeeng; Lotan, kiya 
Shobal, kiya Zibeon, kiya Anan, j 

21 Kiya Dishon, kiya Ezer, kiya Dishan: me sah 
oonoowh kahoodoomonsemewahjin egewh Horitug, kah- 
oonejahnesejin owh Seir emah Edom tahzhe ahkeeng. 

22 Oonejahnesun dush ween owh Lotan me enewh 
Hori, kiya Heman ; Lotan dush ooge oodahwamahwe- 
nun enewh Timna. 

23 Me dush oonoowh kahoonejahnesejin Shobal ; 
Alvan, kiya Manahoth, kiya Ebal, Shepho, kiya Onam. 

24 Me sah oonoowh kahoonejahnesejin owh Zibeon ; 
nahyainzh enewh Ajah, kiya enewh Anah: me sah 
wowh Anah, kahmekahwod enewh mules emah mag- 
wakahmig, magwah ahshahmod enewh Zibeon oosun 
oomamongahshkahtaihyemench. 

25 Me sah oonoowh kahoonejahnesejin owh Anah ; 
Dishon kiya Aholibamah oodahnun owh Anah. 

26 Me sah oonoowh kahoonejahnejin Dishon; Hem. 
dan, kiya Eshban, kiya Ithran, kiya Cheran. 

27 Oonejahnesun dush owh Ezer, me oonoowh; Bil. 
han, kiya Zaavan, kiya Akan. 

28 Oonejahnesun dush owh Dishan, me oonoowh ; 
Uz, kiya Aran. 

29 Me sah oonoowh oogemonsun kahoonejahnesewah- 
jin egewh Horitug ; Lotan oogemons, Shobal oogemons, 
Zibeon oogemons, Anah oogemons, 

-30 Dishon oogemons, Ezer oogemons, Dishan ooge- 
mons : me oonoowh oogemonsun kahoonejahnesejin owh 
Hori, kahoodoogemonsemewahjin emah Seir tahzhe ah- 
keeng. 

31 T Me sah dush ween oogoowh keche oogemog 
kahoogemahwejig emah Edom tahzhe ahkeeng, che- 
bwah ween ahyahwahwod egewh Israel oonejahnesun. 

32 Owh dush Bela oogwesun owh Beor emah Edom 
kedahzhe oogemahweweh: Dinhabah dush keezhene- 
kahdane ewh oodoodanowh. 

33 Keneboo dush sk Bela, enewh dush Jobab oo- 

gwesun owh Zerah Bozrah-wenenewun ooge nahbeshkah- 


oon. 
S 34 Keneboo dush owh Jobab, enewh dush Husham Te. 
mani ahkeeng tahzhe-enenewun oogenahbeshkahgoon. 

35 Keneboo dush owh Husham, enewh dush Hadad, 
oogwesun owh Bedad, kahnesahpahneen enewh Midian 
emah tahtahewahshkoodayog ewh Moab, ooge nahbe. 

shkahgoon: Avith dush keezhe nekahdane ewh oodoo- 
danowh. 

36 Keneboo dush owh Hadad, enewh dush Samlah 
Masrekah tahzhe-enenewun oogenahbeshkahgoon. 

37 Keneboo dush owh Samlah, enewh dush Saul Re- 
hoboth cheeg sebeh tahzhe enenewun ooge nahbeshkah. 
oon. 

38 Keneboo dush owh Saul, enewh dush Baal-hanan 
oogwesun owh Achbor, oogenahbeshkahgoon. 

39 Keneboo dush owh Baal-hanan oogwesun owh 
Achbor, ‘enewh dush Hadar ooge nahbeshkahgoon: Pau 
dush keezhe nekahdane ewh oodoodanowh ; Mehetabel 
dush keezhenekahzoowun enewh wewun, oodahnun owh 
Matred, oodahnun owh Mezehab. 

40 T Me sah oowh kahezhe nekahzoonid enewh oo- 
doogemonsemun owh Esau, ewh kahahyenoodawezenid, 
kiya kahahyezhenekahzoonid ; Timnah oogemons, Alvah 
oogemons, Jetheth oogemons, 

41 Aholibamah oogemons, Elah oogemons, Pinon oo. 
gemons, 

42 Kenaz oogemons, Teman oogemons, Mibzar ooge- 
mons, 

43 Magdiel oogemons, Iram oogemons: me sah oo- 
noowh oodoogemonsemun owh Edom, emah kahahyin- 
dahwod, kiya emah ahkeeng kahdahnahkewod: Esau 
sah owh kahooyoosemegoojin enewh Edomitun. 


CHAPTER XXXVII. 


Jacos dush kedahnahke emah kahdahzhemahyahgeze- 
nid enewh oosun, emah Canaan tahzhe ahkeeng. 


GENESIS XXXVII. 2-9. 125 


2 Me sah oonoowh kahahyahneka bemahdezenejin 
owh Jacob. Medahsweh ahshe neenzhwahsweh kah- 
dahsoo pepoon ahgezid owh Joseph, ooge wejewon 
enewh wekahnisun ahyahshahmahwod enewh waque- 
noonejin; enewh sah goo oogwesun owh Bilhah, kiya 
enewh oogwesun owh Zilpah, oosun ooweweneh ooge 
wejewon owh ooshkenahwa: Joseph dush ooge bedah- 
won enewh oosun, enewh oomahnahjemoowinewon. 

3 Israel dush ahwahshema ooge zahgeon enewh Jo- 
seph, enewh dush ween kahkenah ahnind oonejahnesun, 
akewaihzeyewid mah enewh ooge oogwesenun: ahnooj 
dush anahdetanig peenzekahwahgun ooge oozhetahmah- 
won. 

4 Ahpe dush enewh wekahnesun kahwahbahmahwod 
enewh oosewon ewh ahwahshema ahpetanenemahnid 
enewh, enewh dush ween kahkenah wekahnesun, ooge 
zheenganemahwon dush enewh, kahween kiya bakah 
ooge gahgahnoonahsewon. 

5 T Joseph dush kewazhebahbundum, ooge weendah- 
mahwon dush enewh wekahnesun ewh kahenahbundune : 
ashkum dush goo ooge zheenganemegoon. 

6 Oowh dush ooge enon, Pezindahmook, kebahgoosa- 
nemenim, mondah kahenahbundahmon: 

7 Enah sah, kebahbah ooyooquahshkepejegamin emah 
ketegoning ninge enahbundum, enah dush, ewh kahoo- 
quahpedooyon kebahzegwemaheud, kenahmahdahkesing 
dush ; enah dush ween enewh kahooyooquahpedooyagoon 
kegewetahgahbahwemahgahdoon, keahnahmekahmoo- 
wod dush ewh kahooquahpedooyon. 

8 Ooge egoon dush enewh wekahnesun, Kagait nah 
goo kegah oodoogemahmemegoo? kagait nah goo keen 
kegah debanememin? ashkum dush goo nahwuch; ooge 
zheenganemegoon ewh keenahbundung, kiya ewh kahe- 
‘zhe gahnoonod. 

9 T Menahwah dush kewazhebahbundum, keween- 
dahmahwod dush enewh wekahnesun, oowh keenod, 
Enah sah, menahwah ninge wazhebahbundum; enah 
dush owh kezis, kiya owh tebik-kezis, kiya egewh me- 

dahsweh ahshe bazhig ahnungoog, ninge ahnahmekah- 
goog ninge enahbundum. 

10 Ooge weendahmahwon dush enewh oosun, kiya 
enewh wekahnesun: ooge genebekemegoon dush enewh 
oosun, oowh keegood, Wagoonaish oowh kahbahwahdah- 
mun? Kagait nah neen, kiya kegah, kiya egewh kekah- 
nesug, kegah oojecheengwahnetahgoog emah ahkeeng ? 

11 Ooge gezhahwanemegoon dush enewh wekahne- 
sun; enewh dush ween oosun ooge nahnahgahdahwain- 
don ewh kahenetahgood. 

12 T Enewh dush wekahnesun keezhahwun ewede 
Shechem, ahweshahmahwod enewh waquenoonejin 00- 
sewon oodahyahahmun. 

13 Owh dush Israel ooge enon enewh Joseph, Kah- 
nahween kekahnesug oodahshahmahsewon enewh wa- 
quenoonejin ewede Shechem? oondos, kegah ahnoonin 
sah cheezhahyun. Oowh dush ooge enon, Oomah sah 
nindahyah. ` 

14 Ooge enon dush, Mahjon sah, kebahgoosanemin, 
ahwe wahbum sah egewh kekahnesug nah manoo-be- 
mahdezewahgwain, kiya nah manoo ahyahnegwain e- 
newh waquenoonejin; pedahjemootahweshekun dush. 
Emah dush wahnahshkoodayog ewh Hebron ooge oonje 
ahnoonon, kedahgweshenenid dush ewede Shechem. 

15 Pazhig dush enenewun ooge mekahgoon, enah 
dush pahbahquenahweundoonaegawun emah ketegoning, 
ooge gahgwajemon dush owh eneneh, oowh keenod, 
Wagoonaish ewh pabahundoonaahmun ? 

16 Keekedooh dush, Nekahnesug sah nenundoona- 
wog: kebahgoosanemin sah, cheweendahmahweyun, tebe 
aindahzhe ahshahmahwahgwain enewh waquenoonejin. 

17 Enewh dush enenewun ooge egoon, Kemahjahwug 
sah ; ninge noondahwog sah oowh keekedoowod, Tahgah 
ewede Dothan ezhahdah. Joseph dush ooge ahwe un- 
doonawon, kemekahwod dush ewede Dothan. 

18 T Ahpe dush goo wahsah pahjesahbahmahwod, 
chebwah goo pashoo beahyahnid, ooge kezhetoonahwah 
ewh chenesahwod. 

19 Oowh dush keedewug, Enah sah, pedahsahmoosa 
natah wazhebahbundung. 

20 Umba sah, monoo nesahdah, kegah ahpugenahnon 
dush emah wahnekoning, oowh dush kegah enahjemoo- 
min, Munedoowaihyeshedooganun sah enewh kahnese.- 
googwanun: kekahwahbundahmin dush kaezhewabah.- 
denegwain enewh oowazhebahbundumoowinun. 

21 Kenoondum dush owh Reuben, ooge mahkundwa. 
nun dush enewh; oowh keekedood, Enahshka kagoo. 
ween nesahsedah. 

22 Reuben dush ooge enon, Kagooh oonjegahwetoo- 
kagoon mesqueh, penahgoo ahpugenik emah wahnekah. 
ning emah magwakahmig ayog, kagooween ingood too- 
dahwahkagoon; me sah nah ewh chegedeshkenejebe- 
nahmahwod, chebahgedenahmahwod dush nah nayob 
enewh oosun kahoonje ahyenod oowh. 

23 {1 Kebahgahmeahyah dush, ahpe kahoodesod owh 
Joseph enewh wekahnesun, ooge kesekoonahyabenah- 
won ewh ahnooj anahdetanig oobahpeensekahwahgun 
owh Joseph, ewh agwepun ; 

24 Ooge oodahpenahwon dush, keahpugenahwod 
dush emah wahnekahning: pezheshegootagoobun dush 
ewh wahnekon, kahween nebekahsenoogoobun. 

25 Kewahwanahbewug dush ewh wewesenewod : 
keahyenahbewug dush, keundahwahbewod, enah dush, 
kebedahwahnedewun enewh Ishmeelitun peoonjebahnid 
ewede Gilead, petoondahmenid enewh oobequahwegu- 
nemewon ewh manoomangwuk, kiya ewh mahshkeke, 
kiya ewh pegewh manoomahgwuk, ezhewedoowod ewede 
Egypt. 

"6 Judah dush ooge enon enewh wekahnesun, Wa. 
goonan dush nah ewh kamesaindahmungoobun keshpin 
nesung owh kekahnesenon, kiya kahdooyung ewh oom- 
esqueem ? 

27 Howh sah, monoo ahdahmahdahnig egewh Ish. 
meelitug, ingoodenoo dush nah chedoodahwahsewung ; 
kedoowekahnesemahnon egeneen, kiya keweyosemah- 
non. Bsheonsindsamogn dush enewh wekahnesun, 

2 

28 Kebemoosawug dush emah egewh Midianitug 
ahdahwawenenewug ; ooge wekoobenahwon dush enewh 
Joseph emah wahnekening keoombenahwod, ooge ah- 
dahwanahwon dush enewh Joseph, keahdahmahwod 
enewh Ishmeelitun, nestahnah tahswahbik shooneyon 
menik : ewede dush Egypt ooge ezhewenahwon enewh 
Joseph. ' 

29 T Keezhah dush owh Reuben ewede wahneko. 
ning; enah dush, kah keahyahse owh Joseph emah 
wahnekoning ; kebegookoonahyabenedezooh dush. 

30 Ooge ezhahnun dush, enewh wekahnesun, oowh 
keenod, Ahpahna sah owh ahbenoojeeh; neen dush, 
ahneende kaezhenezhemooyon ? 

31 T Ooge oodahpenahnahwah dush ewh oobahpeen- 
sekahwahgun owh Joseph, ooge nesahwon dush enewh 
mesohboonzoonsun, kekindahbegenahmoowod dush ewh 
peenzekahwahgun emah mesqueeng ; 

82 Ooge mabjedahewanahwah dush ewh peenzekah- 
wahgun ahnooj anahdetaig, kebedahmahwahwod dush 
enewh oosewon: oowh keenahwod, Ninge mekahnon 
sah oowh: umba wegoojekekaindun keshpin ahwah- 
noogwain ewh kegwis oobahpeenzekahwahgun. 

83 Ooge nesedahwenon dush, oowh keekedood, Nin- 
gwis sah oowh oobahpeenzekahwahgun ; munedoowaih- 
yeshun sah enewh kahnesegoogwanun ; kagait sah goo 
kebegoobejegahzoowedook owh Joseph ! 

34 Kebegookoonahyabenedezooh dush oowh Jacob, 
kegechepezood dush ewh mamongahtahgahdenig ookoo- 
nahshis, nebewah dush tahsoogoon ogenetahgenoodah. 
won enewh oogwesun. 

85 Kahkenah dush enewh oogwesun, kiya kahkenah 
enewh oodahnun kebahzegwewun ewh wemenoodaaah- 
wod; kah dush goo wemenoo daaegoozese ; oowh dush 
keekedood, Nahnonzh sah goo cheahne oodetenahmon 
ewh chebagahmig ningah ahne minjenahwazinun owh 
ningwis. Mesah oowh kahezhe mahwemegood enewh 
oosun. 


36 T Egewh dush Midianitug ooge ahdahwanahwon 

enewh Joseph ewede Egypt, keahdahmahwod enewh 
Potiphar oodoogemonsemum owh Pharaoh, wagemah- 
kundahwod enewh ahkundoowenenewun. 


CHAPTER XXXVIII. 


KeBAHGAHMEAHYAH dush ewh ahpe, ewh owh Judah 
kenahgahnod enewh wekahnesun, kepeendegahwod dush 
pazhig enewh Adullamitun, Hirah azhenekahzoonejin. 

2 Judah dush emah ooge wahbumon enewh oodal- 
nun owh pazhiz Canaanite, Shuah azhenekahzoonejin ; 
ooge wewenun dush enewh, kepeendegahwod dush. 

3 Keunjekooh dush, kenegeod enewh quewezansun ; 
Er dush ooge ezhe wenon. 

4 Menahwah dush keunjekooh, kenegeod dush enewh 
quewezansun ; Onan dush ooge ezhewenon. 

5 Menahwah dush goo keunjekooh, kenegeod dush 
enewh quewezansun; Shelah dush ooge ezhewenon : 
ewede dush Chezib ahyahbun, ahpe kahnegeod enewh. 

6 T Judah dush ooge wewekahwon enewh Er oonetah- 
moonzhahnun, Tamar dush enewh keezhenekahzoowun. 

7 Owh dush Er, Judah oonetahmoonzhahnun, ke- 
mahje ezhewabezeh emah anahsahmahbid owh Taban- 
ingaid ; enewh dush Tabaningain ooge nesegoon. 

8 Judah dush ooge enon enewh Onan, Ahwe peende- 
gowh sah owh kekahnesebun ooweweneh, wewin dush 
owh, cheoonejahnisetahmahwud dush nah owh kekah- 
nesebun. 

9 Ooge kekaindon dush owh Onan ewh chedebane- 
mahsig enewh ahbenoojeehyun ; kebahgahmeahyah 
dush ewh ahpe kahbeendegahwod enewh wekahnese- 
bahneen wewun, ooge zegwabenon emah ahkeeng, ewh 
nah cheoonejahnesetahmahsig enewh wekahnesun. 

10 Ooge mahnahbahmegoon dush enewh Tabaningain 
ewh keezhechegaid: me dush kiya ween kahoonjenese- 
good. 

11 Me dush Judah keenod enewh Tamar, oosemeen, 
Ahwedahzhe zhegahween sah emah koos aindod kaah- 

peech netahwegid owh ningwis Shelah: (oowh mah 
keekedooh, Koonemah sah kiya ween tahezhe nebooh, 
ewh kahezhe neboonid enewh wekahnesun.) ‘Tamar 
dush keahwe wedega emah oosun aindahaid. 

12 T Wekah dush goo ingooding keneboowun enewh 
wewun owh Judah, oodahnun owh Shuah; kahmenoo. 
daaid dush owh Judah, ooge ezhahnun enewh mwon- 
zhwahnejin enewh oomohnahtanesemun ewede Timnath, 
ween kiya enewh wejekeehwaihyun Hirah owh Adul- 
lamite. 

13 Keweendahmahwah dush owh Tamar, oowh kee- 
nind, Enah sah owh kezhenis oodahwe moonzhwon 
enewh oomahnahtanesemun ewede Timnath. 

14 Ooge gezekahnun dush enewh oozhegah wahgwe- 
wenun, keahgwahnahoodezood dush ewh ahgweengwa- 
oon, kiya wewequayegenedezood, keahwe wahwanahbid 
dush emah minzheshah mekahnong anahmook ewede 
Timnath ; ooge wahbundon mah ewh ahzhe kenetahwe- 
genid enewh Shelah; mah-she dush pahgedenahmah- 
wahsewind ewh chewewemegood. 

15 Judah dush ooge wahbumon, wahwahneshkaihye. 
doog dush ooge enwahnon : ooge ahgwahnahon mah 
‘ewh oodangwiwh. 

16 Ooge nahzekahwon dush emah chegekahnah, 
oowh keenod, Howh sah, kebahgoosanemin, monoo 
chebenahzekoonon : (kah mah ooge kekanemahseen 
ewh ahwenid enewh oosemeen.) Oowh dush ooge 
egoon, Wagoonaish ewh kameenzheyun, ewh chebe 
nahzekahweyun ? 

17 Keekedooh dush, Emah sah egewh waquenoojig 
kegah beoonje neendahin owh mesahboonzoons. Oowh 
dush ooge egoon, Kedah meenzh nah dush goo ewh 
ahpunzenahegawin, ewh kabe ahpeech neendaheyun ? 

18 Keekedooh dush, Wagoonaish ewh kaahpunze- 
nahahmoonenon? Ooge egoon dush, Ewh sah kegeke. 
nahwah jechegun, kiya enewh kedahnahnun, kiya ewh 
kezahkahoon takoonahmun. Ooge meenon dush enewh, 
keahwe nahzekahwod dush, me dush goo keunjekoonid. 

19 Kebahzegwe dush owh equa, kemahjod, ingooje 
dush keahtood ewh oodahgweengwaoon, kepeenzekung 
dush enewh oozhegah-ahgwewenun. 


20 Judah dush ooge neendahewanun enewh mesah. 
boonzoonsun emah oonejening enewh wejekeehwaihiyun 
enewh Adullamitun, cheahwe oodahpenahmahwod dush 
enewh equawun enewh kahahpunzenahegapuneen: kah 
dush ooge mekahwahseen. 

21 Ooge gahgwajemon dush enewh enenewan emah 
ayahnejin, oowh keenod, Ahneen dush owh wahwah. 
neshkaih, emah minzheshah mekahnong ayahpun? Kee- 
kedoowug dush, Kah sah ween ahweyah owh wahwah- 
neshkaih oomah. 

22 Ooge ezhahnun dush enewh Judah, oowh keenod, 
Kah sah nemekahwahse ; kiya dush goo egewh enene- 
wug emah ayahjig oowh ekedoowug, Kah sah ween 
ahweyah wahwahneshkaih oomah. 

23 Judah dush keekedooh, Monoo sah wagwain oogah 
ahyonun, koonemah goo shah kegah bahpechegunewe- 
min: enah sah ninge neendahewainun oowoowh mesah- 
boonzoons, kah dush kege mekahwahse owh equa. 

24 T Kebahgahmeahyah dush kahnesoo kezeswah- 
guk, ewh keweendahmahwind owh Judah, oowh kee. 
nind, Owh sah Tamar kesim wahwahneshkahying keen. 
ahkahmegezeh ; enah dush kiya goo, peshegwahdeze- 
wining oonje unjekooh. Judah dush keekedooh, Pezah- 
gejewenik, monoo dush tahjahgezwah. 

25 Kebezahgejewenah dush, ooge undoomon dush 
enewh oozhenesun, oowh duck keekedood, Owh sah 
eneneh tabaindungin oonoowh, me sah owh wainje un. 
jekooyon: keekedooh dush owh equa, Nesedahwenun 
sah, kebahgoosanemin, wagwain wadahyeemegwain 
oowh kekenahwahjechegun, kiya oonoowh ahnahnun, 
kiya oowh sahkahoon. 

26 Judah dush ooge nesedahwenonun, oowh dush 
keekedood, Ahwahshema sah ween quiyuk keezhewa- 
bezeh neen dush ween; kah mah ninge menahse enewh 

ningwisun Shelah. Kah dush wekah menahwah ooge 
kekanemahseen. 

27 T Kebahgahmeahyah dush ewh ahpe kahnegeah. 
wahsood, enah neenzhoodayun keahyahwun emah oowe- 
webeeshemooning. 

28 Kebahgahmeahyah dush, ahpe nahgeahwahsood, 
pazhig enewh kebezahgenekanewun: owh dush pame- 
kahwod ooge tahkoopedoon emah ooninjening ewh me- 
squahtug, oowh keekedood, Me wowh netum kahnegid. 

29 Kebahgahmeahyah dush, kahne oojenekanid, enah, 
enewh wekahnesur, kebezahgahmoon : cowh dush kee- 
kedooh owh equa, Ahneen nah kahbeezhe kahbekahga- 
yun? keen sah dush goo kedoodahdiz ewh kegeh bekah- 
gayun: me dush ewh Pharez kahoonje ezhewenod. 

30 Eshquoch dush kebezahgahahmoon enewh wekah- 
nesun, owh ayong ewh mesquagenootug emah conin- 
jyeeng: Zarah dush ooge ezhe wenon enewh. 


CHAPTER XXXIX. 


KEBAHGAHMEWENAH dush owh Joseph ewede Egypt; 
owh dush Potiphar, codoogemonsemun owh Pharaoh, 
wagemahkundahwod enewh ahkundoowenenewun, E- 
gyptian sheneweneneh, ooge keeshpenahnon enewh Jo- 
seph emah oonineening enewh Ishmeelitun, kahbeenah- 
jig enewh emah. 

2 Owh dush Tabaningaid ooge wejewon enewh Jo- 
seph, kezhahwaindahgooze weneneweh dush; keahyah 
dush emah aindahnid enewh pametahwahjin Egyptian 
shenewenenewun. 

3 Enewh dush pametahwahjin ooge wahbumegoon 
ewh wejewegood enewh Tabaningain, kiya ewh zhah- 
waindahmahgood enewh Tabaningain kahkenah ewh 
anahnookeed. 

4 Kemenwahbahmawezeh dush owh Joseph emah 
anahsahmegahbahwenid, kebahmetahwod dush: ooge 
enahkoonon dush ewh chenegahnaindahgoozenid emak 


GENESIS XXXIX. 5-11. 133 


oowegewoming, kegahnahwaindahmooneod dush kahke- 
nah enewh tabaindungin. 


5 Kebahgahmeahyah dush ewh ahpe kahahkoo ne. 
gahnaindahgoood emah oowegewoming, kiya kegahnah- 
waindahmooneod kahkenah enewh tabaindungin, owh 
dush Tabaningaid ooge zhahwaindon ewh oowegewom 
owh Egyptian-sheneweneneh ewh emah ahyahnind 
enewh Joseph; oozhahwanedewin dush owh Tabaning- 
aid keahyahneh emah aindahchenenig enewh oodahyee- 
mun emah oowegewoming, kiya emah ooge tegoning. 

6 Kahkenah dush enewh tabaindungin emah oonin. 
jeening owh Joseph ooge bahgedenahmahwon ; kah dush 
goo kagoo ooge nahnahgahdahwaindahzeen, me atah 
goo enewh pahquazhegunun kahahmwahjin. Menwah- 
bawezebun dush owh Joseph kiya quahnahjewebun. 


7 T Kebahyahmeahyah dush, ahzhe ween kahgebe- 
koosaig oonoowh, ooweweneh enewh oodoogemahmun, 
ooge zhoobeegoon enewh Joseph ; cowh dush ooge enon, 
Wepameshin. 

8 Ooge ahgoonwatahwon dush, oowh keenod enewh 
ooweweneh enewh oodoogemahmun, Enah sah, kah ka- 
goo oonahnahgahdahwaindahzeenun owh nindoogemom 
enewh kanahwaindahmahwahgin emah oowegewoming, 
kiya ninge kahnahwaindahmooneig kahkenah enewh ta- 
baindungin ; 

9 Kahween kiya ahweyah ahwabshema ahpetaindah- 
goozese oomah wegewoming neen ween apetaindahgoo- 
zeyon; kahween kiya kagoo ninge eshkoonahmahgoose, 
keen atah goo, kedoowewemig mah; mahjee nah dush 
nindahezhechega oowh keche mahjeahyeewish, chemah- 
jedoodahwahgebun dush owh Keshamunedoo? 

10 Kebahgahmeahyah dush, aindahsoo kezhegudenig 
kegahnoonod enewh Joseph ewh chewepamegood, koo- 
nemah kiya goo chewejewegood, kah dush ooge bezin- 
dahwahseen enewh equain. 

_ 11 Kebahgahmeahyah dush oowh ahpe, kepeendegaid 
owh Joseph emah wegewoming wedahzhekung nah ewh 

oodahnookewin ; kah dush ahyahsegwahbun egewh ene- 
newug emah peendig. 

12 Owh dush equa ooge nahwahdenon emah Bars 
sekahwahgunening, oowh keenod, Wepameshin : ooge 
nahgahdon dush ewh oopeensekahwahgun ahpahna 
emah ooninjeening, kezahgejenezhemood dush. 

13 Kebahgahmeahyah dush, ahpe kahwahbundung 
owh equa ewh kenahgahdahmenid ewh oopeenzekah- 
wahguneneh emah ooninjeeng, kiya ewh kezahginje- 
bahegood, 

14 Me dush kebebahgemod enewh enenewun emah 
oowegewoming, oowh keenod, Wahbundahmook sah, 
ooge peendegahnon enewa Hebrew ewh cheneshe pah- 
penoodoonung ; ninge benahzekog sah ewh wewepamid, 
kahgatin dush ninge ahyahshequa : 

15 Kebahgahmeahyah dush, ahpe nwondahwid ewh 
ahyahshequayon, me dush kahezhe nahgahdahmahwid 
ewh oopeensekahwahgun, kezahgejenezhemood dush. 

16 Ingooje dush keahtahmahdezooh ewh peensekah- 
wahgun, ewh kahahpetaindenid enewh oodoogemahmun. 

17 Me dush goo ewh kahenahjemootahwod, oowh 
keenod, Owh sah Hebrew pahmetogun, kahbedahmah- 
weyong, ninge benahzekog ewh webahpenoodahwid : 

18 Kebahgahmeahyah dush, ahpe ahyahyahshequa- 
yon, ninge nahgahdahmog ewh oopeensekahwahgun, 
kezahgejenezhemood dush. 

19 Kebahgahmeahyah dush, ahpe enewh oodooge- 
mahmun kahnoondahwod enewh wewun, ewh kahenah- 
jemootahgood, oowh keegood, Me sah oowh kahahyin- 
doodahwid owh kebahmetogun; me dush kemahjege- 
dahzood. 

20 Oodoogemahmun dush owh Joseph ooge dahkoo- 
negoon, kepeendegawabenegood dush emah kebahquah- 
oodewegahmegoong, emah koo aindahzhe kebahquah- 
oondwah enewh kabahquahwahjin owh keche oogemah : 
me dush emah kahdahzhe kebahquahoond. 

21 T Enewh dush ween goo Tabaningain ooge weje- 
wegoon owh Joseph, kewahbundahegood ewh zhahwa- 

nedewin, kiya kemenegood ewh menwahbahmawezewin 
emah anahsahmegahbahwid owh kebahquahoowawene 
neh. | 

22 Owh dush kebahquahoowaweneneh ooge kahnah- 
waindahmoonon enewh Joseph kahkenah enewh kabah- 
quahoominjin emah kebahquahoodegahmegoong ; menik 
dush goo ewh kahenahnookewod emah, ween goo ewh 
keenahnooke. 

23 Owh dush kebahquahoowaweneneh kah kagoo oo- 
ge nahnahgahdahwahbundahzeenun enewh kanahwain- 
dungin; ooge wejewegoon mah enewh Tabaningain, 
ewh dush goo kahezhechegaid, ooge zhahwaindahmah- 
goon enewh Tabaningain. 


CHAPTER XL. 


KEBAHGAHMEAHYAH dush, ahzhe ween kahgebekoosaig 
oonoowh, enewh oomenahewa-wenenemun owh Egypt 
keche oogemah kiya enewh oobahquazhegun.ekasheeh- 
mun, ooge pechenahwaahwon enewh oodoogemahmewon 
enewh Egypt keche oogemon. 

2 Owh dush Pharaoh ooge neshkeegoon neenzh 
enewh oodoogemahsemun, enewh nahgahnaindahgooze- 
nejin oomenahewa-wenenemun, kiya enewh nahgahnain- 
dahgoozenejin oobahquazhegun-ekasheehmun. 

3 Ooge ahson dush emah kebahquahoodewegahme- 
goong, aindahnid enewh oogemahsun akundoonejin, 
emah sah goo kebahquahoodewegahmegoong, kahdah- 
zhe kebahquahoond owh Joseph. 

4 Owh dush ahkundooweneneh oogemons enewh Jo- 
seph ooge kahnahwaindahmoonon enewh, ooge kahnah- 
wanemon dush: wanebik dush kekebahquahwahwug. 

5 T Nahyainzh dush goo kewazhebahbundahmoog, 
ingooding goo tebekudenig nahyainzh kewazhebahbun- 
dahmoog, kekenghwayaindahgwahdeneh goo nahyainzh 
ewh kahenahbundahmoowod, enewh oomenahewa-we- 
nenemun kiya mér oobahquazhegun-ekasheehmun 

owh Egypt keche oogemah, kahgebahquahoonjig emah 
kebahquahoodewegahmegoong. 

6 Kagezhabahwahgahdenig dush ooge peendegahwon 
owh Joseph, kewahbumod dush, enah dush, kewahsedah. 
wenahgoozewug. 

7 Ooge kahgwajemon dush enewh Pharaoh oodooge- 
mahsemun wahjewegoojin emah kebahquahoodewegah.- 
megoong, aindahnid enewh oodoogemahmun, cowh kee. 
nod, Wagoonaish ewh wainje wahsedahwenahgoozeyaig 
noongoom kezheguk ? 

8 Oowh dush ooge egoon, Ninge wazhebahbundahmin 
sab, kah dush ahweyah nindahnekahnootahmahgoose- 
non. Joseph dush ooge enon, Kah nah ween Kesha- 
munedoong oonzekahmahgahsenoowun enewh ahnekah- 
nootahmahgawenun? Weendahmahweshig sah, kebah- 
goosanemenim. | 

9 Owh dush nahgahnaindahgoozid menahewa-wene- 
neh ooge weendahmahwon enewh Joseph ewh kahenah- 
bundung, oowh keenod, Enah sah, kahenahbundahmon, 
zhahweminahgahwunzh sah ninge wahbundon ; 

10 Ewh dush zhahwemenahgahwunzh nesing kebahka- 
tegwahnahgah: bahzahgahnemequeengin dush keezhe- 
nahgwud, kebenesquahbegooneeg dush ; keahdetaig dush 
enewh waquahgoodagin zhahwemenun : 

11 Ninge tahkoonon dush ewh oomenequahjegun owh 
Pharaoh: ninge oodahpenonun dush enewh zhahweme- 
nun, kezenebegenahmon dush emah oomenequahjegun- 
ing owh Pharaoh, kebahgedenahmahwug dush ewh me- 
nequahjegun emah ooninjeeng owh Pharaoh. 

12 Joseph dush oowh ooge enon, Me sah owh anain- 
dahgwuk ewh kahenahbundahmun: Nesooh kezhik sah 
enewh nesing kebahka tegwahnugog. 

13 Ahne nesoo kezheguk sah kerah oombenahmog 
owh Pharaoh ewh kestegwon, chebahgedenik dush nah 
emah aindahzhe tebaindahgoozeyumbun: kegah bahge- 
denahmahwah dush emah ooninjeengjowh Pharaoh ewh 
menequahjegun, nahsob gookoo ewh azhechegayumbun 
magwah kemenahewa-wenenehwemik. 

14 Mequanemeshekun sah ahzhe keen kahmenooah- 
yahyun, kebahgoosanemin sahchezhahwanemeyun, che- 
debahjemeyun dush emah ahyod owh Pharaoh, chezah- 
gejewenegooyon dush nah oomah wegewoming : 

15 Kagait mah goo kegemoodim ewh neyowh kebe- 
oonje wenegooyon ewede “aindahnabkewod egewh He. 
brewyug: kah kiya goo ingootenoo ninge ezhechegase 
mahyahnahduk, oomah dush pesahkeeshkog kebeende- 
gawabenegooyon. 

16 Ahpe dush owh nahgahnaindahgoozid pahquazhe- 
gun-ekasheeh kahwahbundung ewh oonesheshinenig 
ewh kahezhe ahnekahnootahmahwind, kiya ween dush 
ooge enon enewh Joseph, Kiya neen sah ninge wazhe- 
bahbundum oowh keenahbundahmon, enah sah, nesweh 
enewh wawahbishkahgin ahkookoobenahgunun kebeme- 
ahyahquetoosenoon emah nestegwahning, ninge enah- 
bundum : 

17 Ewh dush oogejahyeeeh azhesing ahkookoobenah- 
gun abnooi oobahauazhegahsemun owh Pharaoh keah- 
bewun ; egewh dush penasewug ooge ahmwahwon emah 
ahkookoobenahguning magwah pemewedooyon emah 
nestegwahning. 

18 Joseph dush oowh ooge ezhe gahnoonon, Me sah 
oowh anaindahgwuk ewh kahenahbundahmun: Nesoo 
kezhik sah enewh nesweh ahkookoobenahgunun : 

19 Abne nesoo kezheguk sah kegah keeshkegwaoog 
owh Pharaoh, kegah ahgoonig dush emah metigoong ; 
egewh dush penasewug “oogah chechegwundahnahwah 
ewh keweyos. 

0 T Kebahgahmeahyah dush ahpe ane nesoo kezhe- 
guk, me goo ewh ahpe kahdebeshkoosanig owh Pharaoh 
kenegegoobahnan, ooge wekoomon dush kahkenah e- 
newh oobahmetogunun: ooge oombenahmahwon dush 
oostegwahneneh enewh nahgahnaindahgoozenejin me- 
nahewa-wenenewun, kiya enewh nahgahnaindahgooze- 
nejin paquazhegun-ekasheehyun kebahgedenod dush 
emah ahyahnid enewh oobahmetogunun. 

21 Nayob dush ooge menon enewh nahgahnaindah- 

goozenejin menahewawenenewun ewh chemenahewa- 
wenenewenid; ooge enenahmahwon dush ewh mene- 
quahjegun emah ooninjeening enewh Pharaoh: 

22 Ooge kebenawabenon dush ween enewh nahgah- 
naindahgoozenejin pahquazhegun-ekasheehyun: tahbe- 
shkoo goo ewh kahezhe ahnekahnootahmahwahpun owh 
Joseph. 

23 T Kah dush goo owh nahgahnaindahgoozid menah- 
ewaweneneh ooge mequanemahseen enewh Joseph, me 
“goo kewahnanemod. 


CHAPTER XLI 


KEBAHGAHMEAHYAH dush ahpe ahzhe kadishk kah- 
neenzh pepoonahguk, owh Pharaoh kewazhebahbun- 
dum: enah dush, kenebahweh emah cheeg sebeh. 

2 Enah dush, kebeahgwahtahwug neenzhwahsweh 
egewh quanahjewejig kiya wahnenoojig ahwahkonug ; 
kewesenewod dush emah mahshkooseciig. 

3 Enah dush, menahwah ahnind kebe ahgwahtahwug 
neenzhwahsweh, egewh mahyahnahdezejig kiya pakah- 
kahdoozoojig ahwahkonug: ooge weejegahbahwetah- 
wahwon dush enewh ahnind ahwahkonun emah chege- 
kahdahkahmigog ewh sebeh. 

4 Egewh dush mahyahnahdezejig kiya pakahkahdoo- 
zoojig ahwahkonug, ooge kedahmwahwon enewh neenzh- 
wahsweh quanahjewenejin kiya wahnenoonejin ahwah- 
konun. Me dush kegooshkoozid owh Pharaoh. 

5 Kahnebod dush menahwah kewazhebahbundum : 
enah dush, neenzhwahswahtig egewh mahkoogejig kiya 
wanezheshejig mundahmenug kebeoonje netahwegewug 
emah pazhegwahtig owh mundahminushk. 

6 Enah dush, menahwah ahnind neenzhwahswahtig 
egewh mundahminansheshug, kahoozegahkahdoozoojig 
ewh kewahbunenoodenenig kebezahgahkewug. 

7 Egewh neenzhwahswahtig mundahminansheshug 
ooge kedahmwahwon enewh neenzhwahswahtig kahme- 
koogenejin mundahminun. Kegooshkoozeh dush owh 

Pharaoh, enah dush, wazhebahbundahmoowin keezh. 
ween ewh. 

8 Kebahgahmeahyah dush ahpe kahwahbunenig, ewh 
kemegooskahjeahyahnid enewh oojechogwun ; ooge 
undoomon dush kahkenah enewh natah koozahbundah. 
menejin emah Egypting, kiya kahkenah enewh neb. 
wahkahwenenewun emah ayahnejin: Pharaoh dush 
ooge weendahmahwon ewh kahenahbundung ; kahmah. 
mindah dush ahweyah egewh ooge kahshketoosenahwah 
ewh cheahnekahnootahmahwahwod enewh Pharaoh. 

9 T Me dush kegahnoonod owh nahgahnaindahgoozid 
menahewa-weneneh enewh Pharaeh, oowh keenod, 
Noongoom sah kezheguk nemequaindahnun enewh ne- 
mahzhechegawinun : 

10 Keneshkeegoopun sah owh Pharaoh enewh oobah- 
metogenun, ninge kebahquahoogoobun emah aindod owh 
ahkundooweneneh oogemah, nahyainzh goo neen kiya 
owh nahgahnaindahgoozid pahquazhegun-ekasheeh. 

11 Ninge wazhebahbundahminahbun sah ingooding 
tabekuk, ayeezh goo; ayenaindahgwuk sah goo enewh 
newazhebahbundahmoowinahnin ninge enahbundahmin. 

12 Kedahgoo ahyahbun dush emah owh ooshkenahwa, 
Hebrew, pametahwod enewh cogemon wagemahkundah- 
wod enewh ahkundoowenenewun ; ninge weendahmah.- 
wahnon dush, ween dush ninge ahnekahnootahmahgoo- 
non enewh newazhebahbundahmoowinahnin ; ayeezh 
goo kahenahbundahmong me sah goo ewh kahezhe ah. 
nekahnootung. 

13 Kebahgahmeahyak dush, tahbeshkoo goo ewh ka. 
hezhe ahnekahnootahmahweyshmingedebun, me sah 
goo kagait ewh kahezhewabuk; meen ween nayob 
ninge menig ewh nah kahenahkoonegooyahbon, enewh 
dush ween kegebenawabenod. 

14 T Me dush Pharaoh kahezhe ahnookeed cheahwe 
undoomind owh Joseph, waweeb dush ooge bezahgeje- 
wenahwon emah kebahquahoodewegahmegoong: ke- 
koshkebonedezooh dush, kiya keonjekoonahyaid, ke- 
beendegahwod dush enewh Pharach. 

m 2 

15 Pharaoh dush ooge enon enewh Joseph, Ninge 
wazhebahbundum sah, Kah dush ahweyah nindahne- 
kahnootahmahgoose : ninge noon dahga dush ewh keen 
nesedootahmun kiya ahnekahnootahmun ewh wazhe- 
bahbundahmoowin. , 

16 Joseph dush ooge enon enewh Pharaoh, Kahween 
neen ningegeshkahzeen: Keshamunedoon sah oogah 
menegoon owh Pharaoh ewh pezahnaindahmoowin. 

17 Pharaoh dush ooge enor enewh Joseph, Enah 
sah, nenebow emah cheeg sebeh ninge enahbundum : 

18 Enah dush, kebeahgwahtahwug neenzhwahsweh 
egewh wahnenoojig kiya quanahjewejig ahwahkonug : 
kewesenewod dush emah mahshkooseeng 

19 Enah dush, menahwah ahnind kebeahgwahtahwug 
neenzhwahsweh egewh kache mahnahdezejig kiya pa- 
kahkahdoozoojig ahwahkonug, kahwekah newahbumah- 
seeg emah Egypt ewh cheezhe mahnahdezewod : ` 

20 Egewh dush pakahkahdoozoojig kiya egewh mah- 
yahnahdezejig ahwahkonug, ooge kedahmwahwon enewh 
netum neenzhwahsweh wahnenoopahneen ahwahkonun : 

21 Abpe dush kahgedahmwahwod, kahgahnahga ke. 
gekaindahgoozesewug ewh keahmwahwod ; me dush goo 
kayahbe ewh kahezhe mahnahdezewod, ewh azhenakh- 
goozewahpun wahyashkud. Me dush kegooshkoozeyon. 

22 Kiya dush oowh ninge enahbundum, enah sah, 
neenzhwahswahtig egewh mahkoogejig kiya, wane- 
zheshejig mundahmenug kebeoonjenetahwegewug emah 
pazhegwahtig owh mundahminushk : 

23 Enah dush, menahwah ahknind neenzhwahswahtig 
egewh mundahminansheshug kahoozegahgahdoozoojig 
ewh kewahbahnoodenenig kebezahgahkewug : 

24 Egewh dush neenzhwahswahtig mundahminan- 
sheshug ooge kedahmwahwon enewh neenzhwahswah- 
tig wanezheshenenejin mundahminun : ninge weendah- 
mahwog dush natah koozahbundungig : kah dush ahwe- 
yah egewh ninge ahnekahnootahmahgooseeg. 

25 T Joseph dush ooge enon enewh Pharaoh, Pazhe- 
ewun sah ewh kahenahbundung owh Pharaoh; ooge 

wahbundahon sah own Keshamunedoo enewh Pharaoh 
ewh ahyegwah wahezhechegaid. 

26 Neenzhwahsoopepoon sah egewh neenzhwahsweh 
wanezheshejig ahwahkonug ; neenzhwahsoopepoon kiya 
egewh neenzhwahswahtig wanezheshejig mundahme. 
nug: pazhegwun sah ewh kahenahbundahmun. 

27 Neenzhwahsoopepoon sah kiya egewh neenzh- 
wahsweh pakahkahdoozoojig kiya mahyahnahdezejig 
ahwahkonug eshquoch kahbeahyahjig ; neenzhwahsoo- 
pepoon sah kiya egewh neenzhwahswahtig kahmundah- 
menewesegoog kahoozegahkahdoozoojig ewh kewah. 
bunenoodenenig, me ewh neenzhwahsoopepoon chebah. 
kahdawenahguk. 

28 Me sah oowh kahenug owh Pharaoh: wahezhe- 
chegaid sah ahyegwah owh ES ST ooge wah- 
bundahon enewh Pharaoh. 

29 Enah sah, kabe neenzhwahsoopepoonahgahkin 
sah ahnooj kagoon tahbahtahyenahdoon emah anegoo. 
kookahmegog ewh Egypt: 

30 Kegahbekoosaig dush enewh, me dush ahpe kabe- 
ahyahmahguk enewh neenzhwahsoopepoon kabahkah. 
dawenahgukin; kahkenah dush chewahnainjegahdaig 
ewh pahyahtahyenahkebun mejim emah Egypt tahzhe 
ahkeeng ; ewh dush pahkahdawenahguk tahjahgesa ewh 
mejim emah ahkeeng ; 

31 Ewh dush pahyahtahyenahkebun kah tahkekain. 
jegahdasenoon emah ahkeeng kaahpeech keche pahkah-« 
dawenaheuk ; tahgeche kootahmegwud mah goo. 

32 Ewh dush neenzhing keenahbundung owh Pha. 
raoh ; me sah goo ewh ahzhe keoozhesetood owh Kesh. : 
amunedoo, nahgahjeesh dush goo oogah debeshkoose. 
doon owh Keshamunedoo. 

33 Umba sah monnoo oodahundahwahbumon owh 
Pharaoh enewh enewewun, pahyakahdezenejin, kiya 
nabwahkahnejin, kanahnahgahdahwahbundung dush ewh 
Egypt tahzhe ahkeh. 

34 Monnoo sah oowh tahezhechega owh Pharaoh, 
cheoozheod enewh oogemonsun kanahnahgahdahwah, 

bundungig ewh ahkeh, anenahnoowun natenenegin dush 
ingoodoowun cheahyahmoowod emah Egypt tahzhe 
ahkeeng, magwah wahnahjenuk enewh neenzhwahsoo- 
pepoon. 

35 Monnoo dush kahkenah oogah mah wunjetoonsh- 
wah ewh mejun kaahpeech menooh neenzhwahsoope- 
poonahguk, chegahnahwanemod dush owh Pharaoh 
enewh mundahmenun, monnoo kiya oogah kahnahwain- 
dahnahwah ewh mejim emah aindahsoo oodanahwung. 

36 Me dush nah ewh mejim kagahnahwainjegahdaig 
nahnonzh goo ewh ahpe chebahkahdawenahguk enewh 
neenzhwahsoopepoon, kaahyahmahgukin emah Egypt 
tahzhe ahkeeng; chegahwahkahdoozoosegwah dush 
nah egewh aindahnahkejig ewh pahkahdawenahguk. 

37 Ooge menwahbundon dush owh Pharaoh ewh chee- 
zhechegaid, kiya ooge menwahbundahmeneh kahkenah 
enewh oobahmetogunun. 

38 T Pharaoh dush ooge enon enewh oobahmetogu- 
nun, Nahbenah kedah mekahwahnon ahweyah anain. 
dahgoozid ween wowh eneneh, kageshkahgood enewh 
Keshamunedoo Oojechagwun ? 

39 Pharaoh dush ooge enon enewh Joseph, Keke. 
wahbundahig sah owh Keshamunedoo kahkenah oon 
oowh, kah sah ween ahweyah pakahnezid ezhe bakah. 
dezese, kiya ezhe nebwahkahse keen ween azheahyah- 
yun. 

40 Keen sah goo kegahkahnahwaindon ewh newege- 
wom, kaekedoowahnan kiya me ewh kaenahkoonindwah 
kakenah egewh nindooshkenegemug: emah sah atah 
oogemahwewining neen ahwahshema ningah ahpetain- 
dahgooz keen dush ween. 

41 Pharaoh dush ooge enon enewh Joseph, Enah 
sah, kegenegahnaindahgooin sah emah anegooquog ewh 
Egypt tahzhe ahkeh. 

42 Pharaoh dush ooge kechekoonon ewh oodedebe 
ninjebezoon, keezhesedahmahwod dush emah ooninje- 
ning enewh Joseph, kiya kebesekoonod enewh quanah- 

jewunenegin wahbeshkegenooh ahgwewenun, kiya oo- 
zahwe-zhooneyah nahbekahgun kenahbekoonod ; 

43 Ooge pemetahbahnegoon dush emah oodahboning 
punge noondosh apetaindahgwahdenig ewh ween koo 
ayood; negon dush kebemeezhe pebahgewug, Ooje- 
cheengwahnetahyook :. ooge enahkoonon dush ewh che- 
oogemahkundung kahkenah ewh Egypt tahzhe ahkeh. 

44 Pharaoh dush ooge enon enewh Joseph, Neen sah 
Pharaoh, enaindahzewun sah, kah ween ahweyah eneneh 
oogah oombenahzeen ewh ooninj koonemah kiya goo 
ewh oozid, oomah anegookookahmegog oowh Egypt. 

45 Zaphnath-paaneah dush ooge ezhewenon owh Pha- 
raoh enewh Joseph; kiya dush ooge wewekahwon, 
kemenod enewh Asenath, oodahnun owh Poti-pherah, 
mahyakahdawekoonahyawid emah On. Joseph dush 
kebahbah ahyezhah anegookookahmegog emah Egypt. 

46 T Nesemedahnah tahsoo pepoonahgezebun dush 
owh Joseph, ahpe kenebahwid emah anahsabmahbid 
owh Pharash, Egypt tahzhe keche oogemah. Kezah. 
gahum dush owh Joseph emah ahyahnid enewh Pharaoh, 
kebahbah ahyezhod dush emah anegookookahmegog 
ewh Egypt. 

47 Kahahpeech neenzhwahsweh wahnahje pepoong 
dush, kegeche mekoogenoon enewh ketegonun emah 
ahkeeng. 

48 Ooge mahwunjetoon dush kahkenah ewh mejim 
kahahpeech neenzhwahsoopepoonahgahdenig, emah E- 
gypt tahzhe ahkeeng ayahgin, kiya keahtood ewh mejim 
emah aindahsoo oodanahwung: ewh natahweging me- 
jim emah ketegoning, kewetahahyeeeh enewh oodanah- 
wun mezeh ayahgin, me dush goo emah keahsunjegood. 

49 Joseph dush ooge mahwunjeon enewh mundahmi- 
nun azhenuk goo ewh nagowh emah tedebawa keche- 
gahmeeng, keche nebewah goo, nahnonzh goo kewah- 
yaquahgindahsood ; kahmah ahweyah oodah ahgemah- 
seen ewh azhenoonid. 

50 T Neenzh dush kenegewun oogwesun owh Joseph 
ewh chebwah pahkahdawenahguk, kahnegetahmahgoojin 

enewh Asenath, oodahnun owh Poti-pherah, mahyakah- 
dawekoonahyawid emah On. 


51 Manasseh dush ooge ezhewenon owh Joseph e. 
newh netum kahnegenejin; keekedooh mah, Keshamun: 
edoo sah ninge enanemig ewh chewahnaindahmon kah- 
kenah ewh ningoodahgezewin, kiya kahkenah ewh noos 
oowegewom. 

52 Ephraim dush ween ooge ezhewenon enewh pa- 
zhig : Keshamunedoo mah ninge enanemig ewh chewah. 
nahdezeyon emah ahkeeng kahdahzhe nahnenahweze- 
yon. 

53 T Me dush kewahyaquahsaig enewh neenzhwah- 
soopepoon kahwahnahdahkin emah Egypt tahzhe ah. 
keeng. 

54 Kebahgahmeahyahwun dush enewh neenzhwah- 
soopepoon kabahkahdawenahgukin, tahbeshkoo goo ewh 
kahekedoopun owh Joseph: kebahkahdawenahgud dush 
goo kahkenah emah ahkeeng ; emah atah Egypt tahzhe 

59 Aline dush kahkenah kahgedahmahzoowod emah 
Egypt, ooge ahwemookoonamootahwahwon enewh Pha- 
raoh chemenegoowod ewh mejim: Pharaoh dush ooge 
enon kahkenah enewh Egyptianun, Ezhahyook sah owh 
Joseph; kaenenoowagwain dush, me ewh kaezhechega- 
yaig. 

56 Anegookoo dangwayog dush goo ewh ahkeh ke- 
bahkahdawenahgud: ooge nesahkoonahnun dush owh 
Joseph kahkenah enewh ahtahsoowegahmegoon, keah- 
dahmod dush enewh Egyptianun; aishkum dush goo 
kegootahmegooh kebahkahdawenahgud emah Egypt 
tahzhe ahkeeng. 


57 Minzeh dush emah ahkeeng aindahnahkeiig kebee- 
zhahwug emah Egypt, ahyod owh Joseph, wegeeshpe- 
nahdahmahdezoowod ewh mejim ; kegootahmegooh pah- 


kahdawenahgud mah emah aindahching enewh ah- 
keen. 

CHAPTER XLII. 


Aupg sah dush kahnoondung owh Jacob ewh ahyahnid 
enewh mundahminun ewede Egypt, oowh ooge enon 
enewh oogwesun, Wagoonan ewh wainje kahgahnah- 
wahbundeyaig ? ? 

2 Ooge enon dush, Enah, ninge noondum ahyahwod 
egewh mundahminug ewede Egypt: ezhahyook sah 
ewede, chegeshpenahdahmahweyong dush nah ; me dush 
nah kaponje pemahdezeyong, kah dush ningah neboose- 
min. 

3 T Enewh dush medahsweh wekahnesun owh Joseph 
keezhahwun ewede Egypt wegeshpenahnahwod enewh 
mundahminun. 

4 Owh dush ween Benjamin, ka dabenahun wekahnesun 
owh Joseph, kahween ooge bahgedenahseen owh Jacob 
chewejewahnid enewh wekahnesun; oowh mah keeke- 
kedooh, Koonemah gooshah ingoodenoo tahezhe bahtah. 
zeh, 

5 Kebewejeewawun dush enewh oogwesun owh Israel 
enewh pahgeshpenahnejin enewh mundahminun: kebah- 
kahdawenahgud mah ween goo kiya emah Canaan tahzhe 
ahkeeng. 

6 Joseph dush oogemahwebun emah ahkeeng, ween 
dush goo keahdahmod kahkenah enewh abneshenahbain 
emah ahkeeng ayahnejin: kebedahgweshenoon dush 
enewh wekahnesun owh Joseph, kebeoojecheengwah- 
netahgood dush. 

7 Goge wahbumon dush owh Joseph enewh wekahne- 
sun, ooge nesedahwenahwon dush, mayahginzegin dush 
ween goo ooge ahyindoodahwon, kiya ooge kezahzah- 
nahgemon ; oowh dush ooge enon, Ahneende wainjebah- 
yaig? Ooge egoon dush, Ewede sah Canaan tahzhe 
ahkeeng nimbe oonjemin wegeshpenahdooyong ewh me- 
jim. 

8 Joseph dush ooge nesedahwenahwon enewh wekah- 

nesun, wenahwah dush ween kah ooge nesedahwenah- 
wahsewon. 

9 Joseph dush ooge mequaindahnun enewh oowazhe- 
bahbundahmoowinun kahenahbahmahpun enewh, oowh 
dush ooge enon, Kenundahwahtoom sah; chewahbun- 
dahmaig sah azhe kedemahguk oowh ahke kebeoonje 
ezhom. 

10 Ooge egoon dush, Kahween, nindoogemom, che. 
geeshpenahdoowod sah ewh mejim peoonje ezhahwug 
egewh kebahmetogunug. 

11 Pazhegoo sah owh eneneh kahkenah wagooseme.- 
yahmingid; nindabwamin sah, kahween peundahwah- 
toosewug egewh kebahmetogunug. 

12 Ooge enon dush, Kahween, chewahbundahmaig 
sah azhe kedemahguk oowh ahkeh kebeoonje ezhom. 

13 Keekedoowug dush, Medahsweh ahshe neenzh 
tahchewug egewh wawekahnesindejig kebahmetogunug, 
wagoosejin owh pazhig eneneh ewede Canaan tahzhe 
ahkeeng ; enah dush, owh ahpeje agahsheeyid noongoom 
kezheguk oowedahbemon enewh noosenon, pazhig dush 
ween kah ahyahse. 

14 Joseph dush ooge enon, Me sah ewh kahenenah- 
gook, ewh keekedooyon, Kenundahwahtoom sah. 

15 Me sah dush oowh kaoonje quiyukquanemegoo- 
yaig : Azhe pemahdezid sah owh Pharaoh, kahween ke- 
gah mahjahseem, keshpin beezhahsig oomah owh agah- 
sheehyid kekahnesewah. 

16 Pazhig sah ahnoonik, chebenod dush nah enewh 
kekahnesewah, kegah kebahquahoogoom dush kenahwah 
kaahpetaindid, chequiyuk-quainjegahdaig dush nah e- 
newh kedekedoowinewon, keshpin kagait tahyabwawa- 
gwain : kooneman dush ween goo azhe pemahdezid owh 
Pharaoh kagait kebe undahwahtoomwahdook. 

17 Kahkenah dush nesoogoon ooge kebahquahwon. 

18 Joseph dush ooge enon, ahpe ane nesoogoonah- 
gahdenig, Oowh sah ezhechegayook, chebemahdezeyaig 
dush nah; ningoosah mah neen owh Keshamunedoo: 

19 Keshpin sah tahyabwawagwain, monnoo sah pa- 

zhig tahminjemahpezooh emah peendig kebahquahoode- 
wegahmegoong : mahjahyook dush kenahwah, chegewa- 
wedahmahwagwah enewh mundahminun egewh pakah- 
dajig ewede aindahyaig : 

20 Pedahmahweshig dush owh kekahnesewah agah- 
sheehyid ; me dush nah chequiyuk-quainjegahdaig enewh 
kedekedoowinewon, kah dush kegah nebooseem. Me 
dush ewh kahezhechegawod. 

21 T Oowh dush keahyedewug, Kagait sah kedahpah- 
gahjesekahgoonon ewh kahezhe mahje toodahwungoo- 
bun owh kekahnesenon, kewahbumungoobun ewh kahe- 
zhe wesugaindung ahpe ahnooh kemahwemenung, kebe- 
zindahwahsewung dush ; me sah dush ewh wainje ahpah- 
gahzekahgooyung oowh koodahgaindahmoowin. 

22 Reuben dush ooge kahnoonon, oowh keenod, Kah- 
nah ween ahnooh kekeenesenoonimwahbun, Kagoo in- 
good toodahwahkagoon owh akbenoojeeh ; kah dush ke- 
webezindahweseemwahbun? Me sah dush kiya ewh 
wainje ahpahgahjesedahmahgooyung ewh oomesqueem. 

23 Kah dush kekaindahzegwahbun ewh nesedootah. 
goowod enewh Joseph; keahnekahnootahmahwah mah 
ewh kegahgahnoonod. 

24 Kegwakegahbahweh dush emah ahyahnid, kemah- 
wid dush; menahwah dush ooge ezhahnun, kegahgah- 
` noonod dush, keoodahpenod dush enewh Simeon, kemin- 
je mahpenod dush emah anahsahmegahbahwenid. 

25 Joseph dush keekedooh ewh chemooshkenah- 
chegahdanig enewh oomahshkemoodahneneh enewh 
mundahminun, kiya nayob chebeenahoondwah egewh 
zhooneyog emah aindahching enewh oomahshkemoo- 
dahwon, kiya chenahwahpoonemind kane ahpeech pe- 
moosanid: me sah oowh kahahyindoodahwod. 

26 Ooge oombahkahahwon dush mundahminun enewh 
mangeshkahtaihyun, kemahjahwod dush. 

27 Ahpe dush pazhig ahyahbahung ewh oomahshke- 
mood, weahshahmod enewh mangeshkahtaihyun emah 
segenega-wegahmegoong, ooge wahbumon enewh oo. 

zhooneyahmun; enah sah goo, keahbewun emah oodoo- 
newunenig ewh oomahshkemood. 

28 Ooge enon dush enewh wekahnesesun, Kebeenah- 
wahwindwahbun sah nayob egewh nezhooneyahmug ; 
enah sah goo, emah nemahshkemoodong ahyahwug : me 
dush kenahnahnahwegunawod, kezagezewod, oowh ke- 
ahyedewod, Wagoonaish oowh kahdoodoonung owh Ke- 
shamunedoo ? 


29 T Ooge oodesahwon dush enewh oosewon Jacob 
ewede Canaan tahzhe ahkeeng, keweendahmahwahwod 
dush kahkenah ewh kahahyindoowod, oowh kenahwod, 

30 Owh sah eneneh, wagemahkundung ewh ahkeh, 
ninge zahnahgemegoonon, kiya aindahwahtoongin emah 
ahkeeng ninge enanemegoonon. 

31 Ninge enahnon dush, Nindabwamin sah : kahween 
nenundahwahtoosemin ; 

32 Medahsweh ahshe neenzh sah nindoo wekahnesin- 
demin, wagoosejin owh noosenon; pazhig dush kah ah- 
yahse, owh dush ween agahsheehyid noongoom kezhe- 
guk oowedahbemon enewh noosenon ewede Canaan tah- 
zhe ahkeeng. 

33 Owh dush eneneh, wagemahkundung ewh ahkeh, 
ninge egoonon, Me sah dush oowh kaoonje quiyuk-quai- 
nemegooyaig ewh tabwawagwain ; nahgahdahmahweshig 
sah pazhig owh kekahnesewah, ahyamook dush ween 
kamejewod egewh pakahdajig ewede aindahyaig, mah- 
jahyook dush : 

34 Pedahmahwezhig dush owh ahpeje agahsheehyid 
kekahnesewah : me dush nah chekekanemenahgook ewh 
peundahwahtoosewaig, tabwawagoobahnan kishween 
goo: me dush chebahgedenahmoonahgook owh kekah- 
nesewah, chebeahyahdahwayaig dush kiya oomah ah- 
keeng. 

35 4 Kebahgahmeahyah dush, ahpe shahgoonahmoo. 
wod enewh oomahshkemoodahwon, enah sah, aindah- 
chenid enewh oozhooneyahmewon keahbewun emah oo- 
mahshkemoodahwong : ahpe dush wenahwah kiya enewh 

oosewon, kahwahbahmahwod enewh zhooneyon, kezage- 
zewug. 

36 Enewh dush oosewon Jacob ooge egoowon, Kege- 
mahkahmim sah egewh nenejahnesug: Joseph kahahwe- 
yah, Simeon kiya kahahweyah, Benjamin dush kiya ke- 
wemahjewinahwah: kahkenah sah oonoowh nindahpah- 
gahzekahgoonun. 


37 Reuben dush ooge kahnoonon enewh oosun, oowh 
keenod, Nesahkahdwahneeg sah egewh neenzh ningwis- 
ug, keshpin bedahmoosenoowon owh: pahgedenahmah- 
weshin sah emah neninjeeng, nayob dush menahwah 
kegah menin. 

38 Keekedooh dush, Kahween kegah wejewegoose 
wah owh ningwis ; keneboowun mah enewh wekahnese- 
bahneen, ween dush atah pazhegood: keshpin ingoode: 
noo ezhe bahtahzid emah aneahyezhahyaig, me dusk 
chebahgedenahmahweyagoobun enewh newahbequonun 
emah jebagahmegoong kaahpeech minjenahwazeyon. 


CHAPTER, XLIII. 


KEGOOTAHMEGOO pahkahdawenahgud dush emah ah. 
keeng. 

2 KS an ieai dush, ahpe ahzhe kahgedah. 
mwahwod enewh mundahminun, kahoonje wenahwah.- 
nahneen ewede Egypt, ooge egoowon dush enewh oose. 
won, Ezhahyook sah menahwah, cheahwegeshpenahdah- 
mahweyong punge ewh mejim. 

3 Judah dush ooge kahnoonon, oowh keenod, Ninge 
ahpeje sah ongwahmemegoonon owh eneneh, oowh kee. 
kedood, Kahween menahwah kegah wahbumeseem, ke- 
shpin penahnahsewaig owh kekahnesewah. 

4 Keshpin sah pahgedenud owh nekahnesenon chewe- 
jeweyumingid, menahwah kedah wegeshpenahdahmah- 
goo ewh mejim: 

5 Keshpin dush ween pahgedenahsewud, kahween 
nindahezhahsemin: oowh mah ninge egocnon owh ene- 

neh, Kahween menahwah kegah wahbumeseem, keshpin 
penahsewaig owh kekahnesewah. 

6 Israel dush keekedooh, Ahneesh wenah ewh keezhe 
mahje toodahweyaig, ewh dush keweendahmahwaig owh 
eneneh ewh kayahbeh ahyod owh kekahnesewah ? 


7 Keekedoowug dush, Ninge wahweenga kahgwaje- 
megoonon sah owh eneneh ewh azhe pemahdezeyong, 
kiya egewh anahwamungejig, oowh keekedood, Kayah- 
beh nah pemahdezeh owh koosewah? kayahbeh nah ah- 
yah pakahnezid kekahnesewah? me dush goo ewh qui- 
yuk kahezhe weendahmahwungid: ahneesh nah kaenah- 
mahmungedebun ewn weekedoogoobahnan, Penahkaig 
owh keshemaihyewah ? 

8 Judah dush ooge enon enewh oosun Israel, Pahge- 
denahmahweshin sah owh ooshkenahwa, ningah bahze.- 
gwemin dush chemahjahyong ; chebemahdezeyung dush 
nah, kah dush kegah neboosemin, nenahwind goo, kiya 
keen dush, kiya egewh kedahbenoojeyemenahnig. 

9 Neen dush goo ningah ahpunzenahegain ewh ne- 
yowh; neen dush goo kegah undahwanim ewh chebe- 
dahmoonon: keshpin dush pedahmoosenoowon, kiya pah- 
gedenahsewug emah anahsahmahbeyun, neen dush kah. 
genig ningah wahsedahwaindahgoos : 


10 Keshpin ween oondahmetahsewungoobun, ahzhe 
menahwah oowh ahpe nindahgetahgweshenoomin. 

11 Ooge egoowon dush enewh oosewon Israel, Ke- 
shpin sah goo oonjedah ewh wahezhechegawagwain, 
ezhechegayook sah ewh; ahne ahyahmook dush emah 
kedoonahgahnewong enewh wanezheshingin natahwe- 
gingin emah Canaan tahzhe ahkeeng, chemahjedahwaig 
dush owh eneneh ewh kamenaig, punge ewh mahshke- 
keh, kiya punge ewh ahmoo zeenzebahquood ; kiya ewh 
wahsahgung, kiya ewh pegewh manoomahgwuk, kiya 
pahgahnun, kiya kechebahgahnun : 

12 Kiya neenzhing goo menik ahne ahvahwik egewh 
zhooneyog emah keninjewong ; kiya egewh zhooneyog 
kahbenagoobahneeg emah oodoonewung enewh kemah. 

shkemoodahwon, ahne dahkoonik menahwah; koone. 
mah gooshah keonswayahbunjegahzoowedooganug : 

13 Ahne ahyahwik kiya owh kekahnesewah, pahzeg- 
meyook dush, ezhahyook menahwah owh eneneh. 

14 Monnoo sah Keshamunedoo Kacheahyahahwid 
kegah menegoowah ewh zhahwaindahgoozewin emah 
ahyod owh eneneh, chebahgedenod dush nah enewade 
pazhig kekahnesewah, kiya enewh Benjamin. Keshpin 
sah makahmegoowahnain egewh nenejahnesug, tah- 
neesh nemahkahmegoo sah. 

15 T Ooge oodahpenahnahwon dush egewh enene- 
wug ewh megewawin, kiya neenzhing menik enewh 
zhooneyon ooge oodahpenahwon emah ooninjewong, 
kiya enewh Benjamin; kebahzegwewug dush, keezhah- 
wod ewede Egypt, kenebahwewod dush emah anahsah. 
mahbenid enewh Joseph. 

16 Ahpe dush owh Joseph wahyahbahmod pewejee- 
wanid enewh Benjamin, oowh ooge enon enewh main- 
zhenahwakundahmahgoojin ewh oowegewoming, Peen- 
degahnahkahdwahneeg sah oogoowh enenewug emah 
aindahyon, netahgain dush, kiya wahwazhesechegain ; 
ningah wedoopahmegoog sah oogoowh enenewug che- 
nahwahqua weseneyon. 

17 Keezhechega dush owh eneneh ewh kahegood 
enewh Joseph; ooge peendegahnon dush owh eneneh 
enewh enenewun emah Joseph oowegewoming. | 

18 Kezagezewug dush egewh enenewug, ewh ke. 
peendegahnindwah emah Joseph oowegewoming: oowh 
dush keekedoowug, Me sah nayob kepeenahwahwindeb- 
ahnan egewh zhooneyog emah kemahshkemoondahnong 
wainje peendegawinegooyung ; ingoodenoo sah kewe- 
doodahgoomenahdook, chegwahshquahnoodoonung dush, 
kiya chedahkoonenung chebahmetoguneneenung dush, 
kiya enewh kemangeshhahtaihyemenahnin. 

19 T Pashoo dush ooge ahne nahzekahwahwon enewh 
mainzhenahwakundahmenejin ewh Joseph oowegewom, 
ooge kahgahnoonahwon dush emah eshquondamewung 
ewh wegewom, 

n2 


152 GENESIS XLIII. 20-28. 


20 Oowh keenahwod, O oogemah, kagait goo wah- 
yashkud kebeezhahyong ningebe nahjenaahnon ewh 
mejim : 

21 Kebahgahmeahyah dush, ahpe tagweshenong emah 
segenegawegahmegoong, ninge ahbahahnahnin enewh 
nemahshkemoodahnahnin, enah dush, aindahcheyong 
kayahbeh keahbewug egewh zhooneyog emah nemah- 
shkemoodahnong, me goo kayahbeh kahahpetenegooze- 
wod egewh nezhooneyahmenonig : menahwah sah dush 
ninge bedahkoonahnonig. 

22 Kiya dush goo bakahnezejig zhooneyog ninbenah. 
nahnig ewh nah chegeshpenahdooyong ewh mejim: 
kah dush ninge kanemahsenon wagwainedoog kahpeen. 
ahwahgoobahnan enewh nezhooneyahmenahnin emah 
nemahshkemoodahnong. 

23 Oowh dush ooge enon, Menoo pemahdezeyook 
sah, kagooween zagezekagoon : ke-Keshamunedoome. 
wah sah, kiya Oogeshamunedoomun owh koosewah, 
kegemenegoowah ewh wahnahdezewin emah kemahsh. 
kemoodahwong: ninge ahyahwahbahneeg sah ween 
egewh kezhooneyahmewog. Ooge pedahmahwon dush 
enewh Simeon. | 

24 Owh dush eneneh ooge peendegahnon enewh 
enenewun emah aindahnid enewh Joseph, nebeh dush 
ooge menon, kegezebegezedanewug dush ; kiya ooge . 
ahshahmon enewh oomangeshkahtainyemeneh. 

25 Kegezhetahwug dush wemenahwod enewh Joseph 
ewh megewawin ahpe tahgweshenenid nahwahquanig : . 
kenoondahmood mah ewh chedahzhewsenewod emah. 

26 T Ahpe dush kahdahgweshing owh Joseph emah . 
aindod, ooge peendegawedahmahwahwon, ewh mege- 
wawin takoonahmoowahpun, keoojecheengwahnetah.- 
wahwod dush. 

27 Ooge kahgwajemon dush nah ewh menoobemah- 
dezenegwain, oowh keenod, Menoobemahdezeh nah 
owh koosewah, owh ahkewaihre kahdahzhemagoobun? . 
Kayahbe nah bemahdezeh ? 

23 Owh dush ooge ezhe kahnoonahwon, Menoobe- 

mahdezeh sah owh noosenon kebahmetogun, kayahbeh 
sah bemahdezeh. Ooge nahnahmequatahwahwon dush, 
keahnahmekahwahwod. 

29 Ooge oombenahnun dush enewh ooshkeenzhegoon, 
kewahbahmod dush enewh wekahnesun Benjamin, 
enewh oogeen oogweseneh, oowh keekedood, Me nah 
wowh kesheihmayewah kahdebahjemootahweyagoobun ? 
Keekedooh dush, Monnoo sah kegah zhahwanemig owh 
Keshamunedoo, ningwisa. 

30 Kewaweebetah dush owh Joseph; apeech sah. 
geod mah enewh wekahnesun kezasaindum: ooge un- 
doonaon dush emah kadahnahdamood ; kepeendega dush 
emah kadahnahdamood ; kepeendega dush emah ishpe- 
me-sahgoong, kedahnahdamood dush emah. 

31 Kahgezebeengeengwaid dush, kezahgahum, ke- 
mahmahshkahweengwanid dush, oowh keekedood, Umba 
pahgedenik owh pahquazhegun. 

32 Nezheka dush ooge oozhesedahmahwahwon enewh 
Joseph, nezheka dush kiya goo enewh wekahnesun, ne- 
zheka dush kiya goo enewh Egyptianan, kahwedoopah- 
megoojin: kah mah koo oowedoopahmahsewon egewh 
Egyptianug enewh Hebrewn ; oogahgwahnesugaindah- 
nahwah mah ewh egewh Egyptianug. 

33 Ooge wahwanahbeahwon dush emah anahsahmah- 
bend, netum kewahwanahbeind owh sazekezid, nah- 
nonzh dush goo owh agahsheyid: kemahmahkahdain. 
dahmoog dush kegahnahwahbundewod. 

34 Ween dush goo owh Joseph ooge mahdahoonon . 
kemahjedahod ewh kamejenid ; nahning dush ween 
menik ahwahshema keahshahmah owh Benjamin enewh 
dush ween ahnind. Ooge weej menequamahwon dush, 
kewahwezhaindahmoowod. 


CHAPTER XLIV. 
Ooez enon dush enewh mainzhenahwakundahmahgoo. 
jin ewh oowegewon, oowh keenod, Mooshkenahdah. 
mowh sah enewh oomahshkemoodahwon egewh enene- 

wug ewh mejim, menik goo kagahshkenahmoowahgwain, 
kiya penahahmowh kahkenah enewh vozhooneyahme- 
won emah oodoonewahnenig enewh oomahshkemoodah- 
won. 

2 Peenahun kiya ewh nemenequahjegun, ewh zhoo. 
neyah menequahjegun, emah oodoonewahnenig ewh 
oomahshkemood owh agahsheihyid, kiya enewh oomun- 
dahmenemeneh zhooneyon. Me dush goo ewh kahe- 
zhechegaid kahegood enewh Joseph. 

3 Pejenug dash goo bahdahbahnenig, kebahgedenah- 
wug egewh enenewug, kiya enewh oomangeshkahtaih- 
yemewon. 

4 Ahpe dush kahzahgahahmoowod emah oodanong, 
mahshe goo wahsah anedahnezesegwah, Joseph ooge 
enon enewh oominzhenahwamun, Pahzegween, noope.- 
nuzh egewh enenewug: ahpe dush keahdemahdwah, 
oowh kegahenog, Wagoonaish ewh kahoonje mahje 
ezhechegayaig, ewh ween wanezheshing kedoo-dahgoo- 
raig 4 
N 5 Kahnahween oowh ahwunzenoon, maneqwahgaid 
koo owh nindoogemom, kiya goo koo oonjedah aindah- 
zhe goozahbundung ? Kegemahje ezhechegaim sah 
oowh keezhechegayaig ? 

6 T Ooge ahdemon dush, keweendahmahwod dush 
goo enewh ekedoowinun. 

7 Ooge enahwon, Wagoonaish nah oowh kahoonje 
ekedood owh nindoogemom? Monoo sah ningah genah- 
ahmog owh Keshamunedoo oowh cheezhechegasewon : 

8 Enah sah, egewh zhooneyog kahmekahwungede. 
bahneeg emah oodoonwung enewh nemahshkemoodah. 
nahnin, menahwah kegebeoonje kewawedahmahgoo 
ewede Canaan tahzhe ahkeeng: wagoonain dush ewh 
kaoonje kemoodemungedebun owh kedoogemom ewh 
oozhooneyom kiya ewh oozahwezhooneyom emah oowe- 
gewoming ? 

9 Wagwain sah kamekoonahmahwahwahdain owh 
kebahmetogun, monoo sah tahneboo, kiya nenahwind 
dush kegah bahmetogoo. 

10 Oowh dush keekedooh, Me sah goo ewh kaezhe- 
wabuk ewh kahezheyaig, owh sah kamekoonahmahwug, 
me sah goo owh kaoobahmetoguneyon: ningoodenoo 
dush, kenahwah cheenanemegoosewaig. 

11 Waweeb dush ooge nesenahnahwon enewh oom- 
ahshkemoodahwon, keahbahahmoowod dush. 

12 Keundoonung dush, netum enewh zazekegenejin 
nahnonzh dush goo enewh agahsheehyenejin : emah 
dush oomahshkemoodahning owh Benjamin ooge mekon 
ewh menequahgun. 

13 Me dush kegeeshkebedoowod enewh oodahgwe- 
newon, kahkenah dush egewh enenewug ooge oombah- 
kahahwon enewh oomangeshkahtaihyemewon, keahzha 
kewawod dush emah oodanong. 

14 T Owh dush Judah kiya enewh wekahnesun, kee- 
zahwug emah aindahnid enewh Joseph; kayahbe mah 
emah ahyahbun; ooge oojecheengwahnetahwon dush- 

15 Joseph dush oowh ooge enon, Wagoonan nah 
oowh kahezhechegayaig? Kah nah kegekaindahzenah- 
wah ewh netahgoozahbundung owh eneneh azhewabe- 
zejin ewh azhewabezegon ? 

16 Judah dush ooge enon, Ahneen dush kaenungede- 
bun owh nindoogemominon? ahneen dush keekedoo- 
yongebun? ahneen kiya kaezhezhahbweyongebun ? 
Keshamunedoo sah ooge mookenahmahwon ewh oomah- 
je ezhechegawinewon egewh kebahmetogunug: enah 
sah, nindoobahmetogunemegoonon sah owh nindoooge- 
momenon, nenahwind, kiya dush goo kahmekoonahmah. 
wind ewh menequahgun. 

17 Oowh dush keekedooh, Ninge genahahmahwig 
sah owh Keshamnnedoo cheezhechegasewon oowh ; 
owh sah atah eneneh kahmekoonahmahwind ewh mene. 
quahgun ningah oobahmetogunemig; kenahwah dush 
ween, bakah pahzegweyook cheezhahyaig owh koosewah. 

18 T Owh dush Judah pashoo ooge ezhahnun enewh 
Joseph, oowh keenod, Oh nindoogemom, kebahgoosa- 
nemin sah, monoo chegahnoonik owh kebahmetogun 
emah ketahwahgong, kagooween dush neshkahdane. 

mahkain owh kebahmetogun: tahbeshknoo mah goo 
owh Pharaoh kedahpetaindahgooz. 

19 Owh sah nindoogemom ooge kahgwajemahbah- 
neen enewh oobahmetogunur, oowh keenahpun, Kedoo- 
yoosim nah, kiya nah kedoowekahnesim ? 

20 Oowh dush ninge enahnon owh nindoogemom, 
Nindooyoosemin sah; ahkewaihzeyeweh sah 3 kiya 
enewh oodeshquahjahgunun, agahsheyenid ; keneboo: 
bahneen ween enewh wekahnesun, ween dush atah pe- 
menegood enewh oogeen, oozahgeegoon dush enewh 
oosun. | 
21 Oowh dush kegeenahbahneeg egewh kebahmeto- 
gunug, Pedahmahweshig sah owh, chewahbahmug dush 
nah. 

22 Oowh dush ninge enahmenahbun owh nindooge- 
mom, Kah sah oodahnahgahnahseen owh ooshkenahwa 
enewh oosun: keshpin mah ween nahgahnahpun enewh 
oosun, me goo cheneboonepun enewh oosun. 

23 Oowh dush kegeenahbahneeg egewh kebahmeto. 
gunug, Keshpin pewejewesenoowaig owh kekahnesewah 
agahsheehyid, kahween menahwah kegah wahbahme- 
seem. 

24 Kebahgahmeahyah ahpe kahezhahyong owh ke- 
bahmetogun, wayooseyon, ninge weendahmahwahnon 
enewh oodekedoowinun owh nindoogemom. 

25 Oowh dush ninge egoonon owh noosenon, Menah- | 
wah ezhakyook, chegeshpenahdahmahweyong punge 
ewh mejim. 

26 Oowh dush ninge enahnon, Kahsah menahwah 
nindahezhahsemin : wejeweyahmingid sah atah owh 
nekahnesenon agahsheehyid, nindah ezhahmin; kah 
mah ween menahwah nindahwahbahmahsenon owh ene- 
neh, keshpin wejeweyahmingesid owh nekahnesenon 
agahsheehyid. 

27 Owh dush kebahmetogun wayooseyon ninge egoo- 
non, Kegekaindahnahwah sah ewh neenzh enewh nin- 
gwesun kenegeahmahwid owh newish : | 

28 Ninge nahgahnig dush owh pazhig, oowh dush © 

ninge ekid, Oonjedah sah goo kebesebenahdoog: kah 
dush wekah menahwah newahbahmahse : 

29 Keshpin dush mahjewenaig kiya wowh, ningoode- 
noo dush dahzhid, me dush chebahgesedahmahweyaig- 
oobun enewh newahbequonun emah jebagahmegoong 
kaahpeech ninjenahwazeyon. 

30 Ahpe sah dush keoodesug owh kebahmetogun’ 
wayooseyon, pewejeweseyahmingid dush owh ooshke- 
nahwa ; (apetanedezood mah oodahpetanemon enewh | 
ooshkenahwain ; ) 

31 Tahbahbgahmeahyah dush, ahpe wahyahbundung 
ewh pewejeweseyahmingid owh ooshkenahwa, me dush 
goo chenebood: egewh dush kebahmetogunug oodah 
pahgedenahmahwahwon enewh oowahbequahnun owh 
kebahmetogun wayooseyong emah jebagahmegoong 
kaahpeech minjenahwazid. 

32 Owh mah kebahmetogun ooge ahpunzenahon ewh 
weyowh mashquood dush ewh ooweyahweneh enewh 
ooshkenahwain, oowh keenug owh noos, Keshpin dush 
pedahmoosenoowon, neen dush goo monoo ningah wah. 
sedahwanemig kahgenig owh noos. 

33 Noongoom sah dush monoo kebahgoosanemin, 
neen indahwoj mashquood cheahyahyon, owh ween 
ooshkenahwa, neen dush chebahmetahwug owh nindoo- 
-gemom; monoo dush ween owh ooshkenahwa oogah 
-ahneh wejewon enewh wekahnesun. 

"#34 Ahneen nah kaezhe nahzekewahgebun owh noos, 
keshpin wejewesig owh ooshkenahwa? Koonemah sah 
nindah wahbundon ewh kaezhe oojahnemezepun owh 
noos. 


CHAPTER XLV. 


Me dush ewh ahpe kahmooshkenashkahgood owh Jo- 
seph ewk oonenahwaindahmoowin emah anahsahmegah- 
-bahwenid kahkenah enewh emah nahbahwenejin ; oowh 
dush keezhe pebahgeh, Sahgejewenik kahkenah egewh 
enenewug. Kah dush ahweyah enewh enenewun ooge 

wejegahbahwetogooseen magwah kegekaindahmoonee- 
dezood owh Joseph enewh wekahnesun. 

2 Kahgatin dush kemahweh : ooge noondahgoon dush 
enewh Egyptianun kiya enewh emah Pharaoh aindah- 
nejin. 

3 Joseph dush oowh ooge enon enewh wekahnesun, 
Neen sah nindowh owh Joseph ; kayahbeh nah pemah. 
dezeh owh noos? Kah dush ooge kahshketoosenahwah 
chegahnoonegood enewh wekahnesun ; keoojahnemain- 
dahmoog mah ewh wahbahmahwod. 

4 Joseph dush oowh ooge enon enewh wekahnesun, 
Kebahgoosanemenim sah pashoo chebenahzekahweyaig. 
Pashoo dush keezhahwug. Oowh dush ooge egoowon, 
Neen sah nindowk owh Joseph kekahnesewah, kahah- 
dahwayaig emah Egypt-ing. 

5 Kagooh sah dush oojahnemaindungagoon, kagooh 
kiya neshkahnindezookagoon, ewh keahdahwayaig ewh 
neyowh oomah : Keshamunedoo sah ween ninge 
benegahnenonzhahoog emah ahyahyaig chepemahde- 
zing dush nah. ` 

6 Neenzh oopepoonahgud sah ahzhe akoo pahkah- 
dawinahguk emah ahkeeng : kayahbeh dush nahnoop- 
epoon, kahween tabgetegaseem, kiya tahmahwunjeche- 
gaseem. 

7 Keshamunedoo dush ninge benegahnenonzhahoog 
ewh dush nah chebemahdezewod egewh kenejahnese- 
wog emah ahkeeng, kiya chenoojemootooyon enewh 
kepemahdezewinewon emah keche gedeskewining. 

8 Kah sah ween dush goo kenahwah kegebeezhewe- 
zheseem oomah, owh sah goo Keshamunedoo: ninge 
enahkoonig dush ewh cheooyoosemid owh Pharaoh, 
kiya cheoogemahkundahmon kahkenah ewh oowege- 
wom, kiya cheoogemahkundahmon anegookookahme- 
goog ewh Egypt. 

9 Waweebetahyook sah dush, cheezhahyaig owh 
noos, oowh dush cheenaig, Me sah mondah akedood owh 
kegwis Joseph ; Keshamunedoo sah ninge enahkoonig 
ewh cheoogemahkunduhmon kahkenah ewh Egypt: 

penahzekahweshin sah, kagooween oondahmetah- 
kain : E 

10 Emah dush Goshen tahzhe ahkeeng kegah dah- 
nahke, pashoo dush nah cheahyahyun emah ahyahyon, 
keen, kiya egewh kenejahnesug, kiya egewh kenejah- 
nesug oonejahneseneh, kiya egewh kemahnahtanese- 
mug, kiya egewh kebezhekemug, kiya kahkenah enewh 
kedahyeemun : 

11 Me dush emah kadahzhe kahnahwanemenon ; (ka- 
yahbeh mah nahnoo pepoon tahpahkahdawinahgud ;) 
chegahwahkahdoozoosewun dush, kiya egewh wahde- 
gamahjig, kiya kahkenah egewh tabanemahjig. 

12 Enah sah, wahbunjegamahgahdoon enewh ke- 
shkeenzhegoowon, kiya enewh ooshkeenzhegoon owh 
nekahnis Benjamin, ewh kahnoonegooyaig ewh nindoon. 

13 Kegah weendahmahwahwah sah dush owh noos, 
kahkenah ewh azhe peshegaindahgoozeyon emah Egypt, 
ewh menik kahezhenahmaig; kegah wawebetom dush 
chebenaig owh noos oomah. 

14 T Ooge kekindequanon dush enewh wekahnesun 
Benjamin, kemahwid dush; kiya ween dush owh Ben- 
jamin kemahweh emah ooquagahnahning enewh Joseph. 

15 Kahkenah dush kiya goo ooge ooyoojemon enewh 
_wekahnesun, kemahwid dush emah ooquagahnahning : 
= me dush kegahgahnoonegood enewh wekahnesun. 

16 T Kenoondahgawug dush emah Pharaoh aindah- 
nid, oowh keenetahmoowod, Kedahgweshenoon sah 
enewh wekahnesun owh Joseph: kemenootum dush owh 
Pharaoh, kiya enewh oobahmetogunun. 

17 Pharaoh dush oowh ooge enon enewh Joseph, 
Oowh sah ezhe egewh kekahnesug, Mondah sah ezhe- 
chegayook; coboondahik sah egewh kedahwahkahne. 
wog mahjahyook dush, cheezhahyaig ewede Canaan 
tahzhe ahkeeng ; 

18 Oodahpenik dush owh koosewah, kiya egewh wah- 
degaminagoog, peezhahyook dush oomah ahyahyon: 
kegah menenim dush ewh wanezheshing emah Egypt 

ahkeeng, wahnenoowungin dush kegah mejenahwah - 
oomah ahkeeng. 

19 Noongoom sah dush kegahgekemegoo, ezheche- 
gayook sah dush ewh; oondenahmook sah emah Egypt 
enewh oodahbahnun chebeahyahwagwah egewh kedah- 
benoojeehmewog, kiya egewh kedequamewog, peenik | 
dush owh koosewah, chebemahjahyaig. 

20 Kagoo ween goo pahpahmaindungagoon enewh 
kedahyeemewon ; kahkenah mah enewh wanezheshingin 
emah Egypt tahzhe ahkeeng kedebaindahnahwon. 

21 T Me dush ewh kahezhecheganid enewh oonejah- 
nesun owh Israel: Owh dush Joseph oogemenon enewh 
oodahbahnun, tahbeshkoo goo ewh kahekedood owh 
Pharaoh, kenahwahpoonoood kiya. 

22 Aindahchenid dush enewh enenewun oogemenon 
enewh ahgwewenun cheonjekoonahyanid; enewh dush 
ween Benjamin neswok tahswahbik enewh zhooneyon 
ooge menon, kiya nahning menik cheonjekoonahyanid. 

23 Oowh dush kiya ooge ezhe mahjedahon enewh 
oosun ; medahsweh menik pamewahnanejin enewh man- 
geshkahtaihyun enewh wanezheshingin emah Egypt, 
kiya medahsweh menik pamewahnanejin enewh oone- 
jabneh mangeshkahtaihyun enewh mundahminun, kiya 
enewh pahquazhegunun, kiya ewh weyos, kabenahwah- 
poonid enewh oosun. 

24 Me dush kebahgedenod enewh wekahnesun, ke. 
mahjahnid dush: oowh dush ooge enon, Ongwahmeze- 
yook sah SA A A kaahne ahpeech 
pemoosayaig. 

25 T Ooge nahgahdahnahwah dush ewh Egypt, ke- 
ezhahwod dush ewede Canaan tahzhe ahkeeng, ahyah- 
nid enewh oosewon Jacob. 

26 Keweendahmahwahwod dush, oowh keenahwod, 
Kayahbeh sah pemahdezeh owh Joseph, oodoogemah- 
kundon dush kahkenah ewh Egypt ahkeh. Jacob dush 
keahyungoodaa, ooge oogoonwatahwon mah. 

27 Ooge weendahmahwahwon dush kahkenah ewh 
kahegoowod enewh Joseph : ahpe dush wahyahbundung 

enewh oodahbahnun kahbemahjedahewajin owh Joseph» 
chebemedahbahnemind dush enewh, kegezhinzhahwe. 
zewun dush enewh oosewon Jacob: 

28 Oowh dush keekedooh owh Israel, Me sah ewh 
menik; kayahbeh sah pemahdezeh owh ningwis Joseph : 
ningah ahweh wahbahmah sah chebwah nebooyon. 


CHAPTER XLVI. 


IsrRAFL dush kemahjeyooda kiya kahkenah ewh azhe 
debaindahsood, kedahgweshing dush ewede Beer-sheba, 
me dush ewede kahdahzhe zahzahgewenod enewh oosun 
Isaac ooge-Shamunedoomeneh. 

2 Keshamunedoon dush ooge kahnoonegoon owh 
Israel emah mahmahzenahmoowining magwah tebekah- 
denig, oowh keegood, Jacob, Jacob. Oowh dush ooge 
enon, Oomah nindahyah. 

3 Ooge egoon dush, Neen sah Ninge-shamunedoowh, 
Ooge-shamunedoomun owh koos: kagooween kootahje- 
kain cheezhahyun ewede Egypt; me sah ewede kadah- 
zhe gootahmegwenooenon : 

4 Kegah ezhewejewin sah ewede Egypt, kagait dush 
goo menahwah ewede kegahbeoonjewenin: Joseph dush 
tahezhe ninjeneh emah keshkeenzhegoong. 

5 T Emah dush Beer-sheba keoonje pahzegwe owh 
Jacob: oogwesun dush owh Israel, ooge ahne pemewe- 
nahwon enewh oosewon Jacob, kiya enewh oodahbenoo- 
jeyemewon, kiya enewh wewewon, emah oodahbahning 
Pharaoh kahbeneendahahjin. 

6 Ooge ahyahwahwon dush enewh oodahwahkone. 
won, kiya enewh oodahyeemewon, kahyvahshketoowahjin 
emah Canaan tahzhe ahkeeng, kedahgweshenoowod 
dush emah Egypt, owh Jacob, kiya kahkenah enewh 
oonejahnesun : 

7 Oogwesun, kiya oogwesun oogweseneh, kiya oo- 
dahnun, kiya oogwesun oodahneneh, kahkenah kebah. 
gahmewenod enewh oonejahnesun ewede Egypt. 

8 T Me sah oowh kahezhenekahzoonid oonejahnesur 
owh Israel, enewh kahdahgweshenenejin emah Egypt, 
ween owh Jacob kiya enewh oogwesun: Reuben oone- 
-tahmoonzhahnun owh Jacob. 

9 Oogwesun dush ween owh Reuben, me enewh 
Hanoch, kiya Phallu, kiya Hezron, kiya Cormi. 

10 Oogwesun dush ween owh Simeon, me enewh 
Jemuel, kiya Jamin, kiya Ohad, kiya Jachin, kiya Zohar, 
kiya Shaul oogwesun owh Canaanite equa. 

11 Oogwesun dush ween owh Levi; me enewh Ger- 
shon, Kohath, kiya Merari. 

12 Oogwesun dush ween owh Judah; me enewh Er, 
kiya Onan, kiya Shelah, kiya Pharez, kiya Zarah: 
egewh dush ween Er kiya owh Onan kedahpenabah.- 
neeg emah Canaan tahzhe ahkeeng. Oogwesun dush 
owh Pharez me enewh Hezron kiya Hamul. 

13 Oogwesun dush ween owh Issachar; me enewh 
Tola, kiya Phuvah, kiva Job, kiya Shimron. 

14 Oogwesun dush ween owh Zebulun; me enewh 
Sered, kiya Elon, kiya Jahleel. 

15 Me sah oonoowh kahoogwesejin owh Leah, kah- 
negetahmahwahjin enewh Jacob emah Padan-aram, kiya 
enewh oodahnun Dinah: kenesemedahnahwawun ahshe 
nesweh dush goo mahmahweh enewh oogwesun kiya 
enewh oodahnun. 

16 Oogwesun dush ween owh Gad; me enewh Ziph- 
ion, kiya Haggi, Shuni, kiya Ezbon, Eri, kiya Arodi, 
kiya Areli. 

17 Oogwesun dush ween owh Asher; me enewh 
Jimnah, kiya [shuah, kiya Isui, kiya Beriah, kiya Serah 
oodahwamabwon: oogwesun dush ween owh Beriah; 
me enewh Heber, kiya Malchiel. 

18 Me sah oonoowh kahoogwesejin owh Zilpah, kah- 
menahpahneen owh Laban enewh oodahnun Leah; me 
sah oonoowh medahsweh ahshe ingoodwahsweh kahne. 
getahmahwahjin enewh Jacob. 

19 Oogwesun dush ween owh Rachel, Jacob wewun ; 
me enewh Joseph, kiya Benjamin. 

20 Owh dush ween Joseph kenegetahmahwah enewh 
Manasseh kiya enewh Ephraim ewede Egypt tahzhe 
ahkeeng, kahnegetahmahgoojin enewh Asenath oodah- 
nun owh Ponti-pherah On tahzhe makabdawekoonahya. 

21 Oogwesun dush ween owh Benjamin, me oonoowh 
Belah, kiya Becher, kiya Ashbel, Gera, kiya Naaman, 
Ehi, kiya Rosh, Muppim, kiya Huppim, kiya Ard. 

22 Me sah oonoowh kahoogwesejin owh Rachel, kah- 
negetahmahwinjin owh Jacob: mahmahweh sah keme- 
dahsweh ahshe newewun. 

23 Oogwesun dush ween owh Dan; me enewh Husham. 


24 Oogwesun dush ween owh Naphtali; me enewh 


Jahzeel, kiya Guni, kiya Jezer, kiya Shillem. 

25 Me sah oonoowh kahoogwesejin owh Bilhah, kah. 
menahpahneen owh Laban enewh oodahnun Rachel, me 
dush oonoowh kahnegetahmahwahjin enewh Jacob : 
mahmahweh sah keneenzhwahchewun. 

26 Kahkenah dush goo mahmahweh kahbewejewe- 
goojin owh Jacob emah Egypt, emah oozhegahnong 
kahbeoondahdezenejin, tahgwahgemahsewindwah ween 
egewh Jacob oogwesun weweneh, ingoodwahsemedah. 
nah ahshe ingoodwahsweh mahmahweh kedahchewun ; 

27 Oogwesun dush owh Joseph, kahnegetahmahwin- 
jin emah Egypt, keneenzhewun : mahmahweh dush ween 
goo enewh kahbewejewegoojin owh Jacob, emah Egypt, 
keneenzhwahsemedahnahwawun. 

28 T Ooge negahnenahzhahwon dush enewh Judah 
cheezhahnid enewh Joseph, ewede dush Goshen enah. 
kaya cheenahbenid ; kedahgweshenoog dush ewede Go. 
shen tahzhe ahkeeng. 

29 Joseph dush kewahwazhedahbahneka, keahwe 
nahgeshkahwod dush enewh oosun Israel ewede Goshen, 
kewahbundahod dush ewh weyowh ; ooge kekindequanon 
dush, kenwainzh dush goo kedahnahdamooh emah oo- 
quagahnahning. 

30 Israel dush ooge enon enewh Jeseph, Umba sah 
dush monnoo ningahnib, ahzhe mah ninge wahbundon 
ewh kedangwiwh, kayahbe mah kebemahdiz. 

02 

31 T Joseph dush ooge enon enewh wekahnesun, kiys 
enewh anegookoodawezenid enewh oosun, Ningah ah- 
weh wahbundahah sah owh Pharaoh, oowh dush ningah 
enah, Wawekahnesemahgig sah kiya anegookoodawezid 
owh noos, Canaan tahzhe ahkeeng aindahnahkepahneeg, 
ninge oodesegoog ; 

32 Monahtanese- -wenenewug sah egewh enenewug 
ahshahmahwod mah enewh ahwahkonun kebe enahnoo- 
kewug ; ooge benahwon dush enewh wayooquenoonejin, 
kiya enewh oobezhekemewon, kiya kahkenah enewh 
oodahyeemewon. 

33 ‘Tahbahgahmeahyah dush, ahpe undoomenaig owh 
Pharaoh, kiya oowh ezhe kahgwajemenaig, Ahneen nah 
anahnookeyaig ewh waindahdezeyaig 7 

34 Oowh dush kegah enahwah, Kebahmetogunug sah 
oodahnookewinewah me ewh pemenahwod enewh ah. 
wahkonun kahbeezhe netahwegewod nahnonzh goo 
noongoom, neenahwind kiya goo egewh nenoosemenah. 
bahneeg: emah dush nah Goshen tahzhe ahkeeng che. 
dahnahkeyaig ; oogahgwahnesuganemahwon mah egewh 
Kgypuanug enewh monahahtanese-wenenewun. 


CHAPTER XLVIL 


Me dush kebe weendahmwod owh Joseph enewh Pha- 
raol, oowh keenod, Noos kiya nekahnesug, kiya enewh 
wayooquenoonejin, kiya oobezhekemewon, kiya kahke- 
nah enewh oodahyeemewon, Canaan tahzhe ahkeeng 
kebeoonje bahwug; enah dush, ewede Goshen tahzhe 
ahkeeng ahyahwug. 

2 Onind dush ooge ahne ahyahwon enewh wekahne- 
sun, nahnun goo enenewun, kewahbundahod dush enewh 
Pharaoh. 

3 Owh dush Pharaoh ooge enon enewh wekahnese- 
neh, Ahneen nah anahnookey aig, ewh waindahdezeyaig ? 
Oowh dush ooge enahwon enewh Pha raoh, Monahtanese- 
wenenewewug sah egewh kebahmetogunug, neenahwind 
kiya nenoosemenahbahneeg. F 

4 (Oowh dush kiya goo ooge enahwon enewh Pha. 
raoh,) Wanebik sah chedahnahkeyong emah ahkeeng 


nebeoonje ezhahmin; kebahmetogunug sah kah oodah- 
yonzeenahwah ewh kadahzhe ahshahmahwabpun e- 
hnewh wayooquenoonejin; keche gootahmegoo pahkah- 
dawenahgud mah ewede Canaan tahzhe ahkeeng : umba 
sah dush, kebahgoosanemegoo, monnoo sah egewh ke- 
bahmetogunug tahtahnahkewug ewede Goshen tahzhe 
ahkeeng. 

5 Pharaoh dush ooge kahnoonon enewh Joseph, oowh 
keenod, Kegeoodesig sah owh koos kiya egewh kekah. 
nesug : 

6 Enahkahmegesin sah ewh Egypt ahkeh emah anah- 
sahmegahbahweyun ; ; tebeh sah goo oonesheshinoogwain 
ewh ahkeh, me sah emah kad: 'hnahkepun owh koos kiya 
egewh kekahnesug ; emah sah Goshen tahzhe ahkeeng 
tahdahnahkewug : kesh ipin dush ahweyah kekanemah- 
wahdain egewh enenewug chegezhezhahwezid, enah- 
koonah kahdwahneeg sah egewh chebemenahwod enewh 
nindahwahkonun. 

7 Joseph dush ooge peendegahnon enewh oosun Ja- 
cob, kewahwanahbeod dush emah anahsahmahbenid 
enewh Pharaoh; Jacob dush ooge ahnahmekahwon 
enewh Pharaoh. 

8 Pharaoh dush ooge enon enewh Jacob, Ahneen 
apetahdezeyun? ' 

9 Jacob dush ooge enon enewh Pharaoh, Kekezhe. 
goowung sah enewh nebahbahmahdezewineh pepoonun, 
ingoodwok sah ahshe nesemedahnah tahsoo pepoonah. 
gahdoon: kebungejeshahgah sah kiya kemahjeahewah. 
shewahnoon enewh kahbe oogezhegoomeyahnin kahbe 
ahkoo pemahdezeyon, kah dush neen ewh menik ninge. 
da ooge zhegoomese ewh kahbe ahpetahdezewod egewh 
noosebahneeg, magwah keoogezhegoomewod kebahbah. 
mahdezewod. 

10 Jacob dush ooge ahnahmekahwon enewh Pharaoh, 
kezahgahung dush emah anahsahmahbenid enewh Pha. 
raoh. 

11 T Joseph dush ooge oonahbeon enewh oosun kiya 
enewh wekahnesun, kemenod dush ewh kaoodahkemenid 
ae Egypt, ewh goo wanezheshing ahkeh, emah goo 

tameses tahzhe abkeeng, kahekedood goo owh Pharaoh. 

12 Joseph dush ooge pahmenon enewh oosun kiya 
enewh wekahnesun, kiya anegookoodawezenid enewh 
oosun, keahyahshahmod ewh mejim, ayenoodawezenid 
goo. 

13 T Kah dush mejim keahyahsenoon emah anegoo- 
kookahmegog; kegootahmegoo pahkahdawenahgud mah, 
kenahnahwegahnamaheud dush ewh Egypt ahkeh, kiya 
ewh Canaan ahkeh, ewh kebahkahdawenahguk. 

14 Joseph dush ooge mahwundoonon kahkenah menik 
kahmekahwind owh zhooneyah emah Egypt tahzhe ah- 
keeng, kiya emah Canaan tahzhe ahkeeng, kegeshpe- 
nahnahwod enewh mundahminun : Joseph dush ooge 
peendegahdahmahwon enewh zhooneyon enewh Phara- 
oh. 

15 Ahpe dush kahjabgesaid owh zhooneyah emah 
Egypt tahzhe ahkeeng, kiya emah Canaan tahzhe ah- 
keeng, kahkenah ooge ezhahnahwon egewh Eeyptianug 
enewh Joseph, oowh keenahwod, Meenzheshenom sah 
mejim: wagoonaish ewh kaoonje nebooyongebun emak 
anahsahmegahbahweyun? ahzhe mah kejahgesa owh 
zhooneyah. 

16 Joseph dush keekedooh, Megewaig sah egewh 
kedahwahkonewog ; kedahwahkahnewog sah dush ke- 
gahoonje menenim, keshpin kahjabgesagwain owh zhoo- 
neyah. 

17 Ooge bedahmahwahwon dush enewh oodahwah- 
konewon enewh Joseph: Joseph dush ooge menon ewh 
mejim, mashquood dush keahyahwod enewh oobazhe- 
gocgunzhemeneh, kiya enewh wayooquenoonenejin, kiya 
enewh pezhekewun, kiya enewh mamongeshkahtaihyun : 
ingoo pepoon dush ooge oonje ahshahmon keahyahwed 
kahkenah enewh oodahwahkoneneh. 

18 Kahgahbekoosaig dush ewh ingoo pepoon, menah- 


wah dush "ooge benahzekahgoon, oowh keegood, Kah 

sah ween ningahgahdahmahwahsenon owh nindooge. 
mom, ewh sah kejahgenungid owh nezhooneyahmenon ; 
oodahyahwon dush kiya goo owh nindoogemom enewh 
nindahwahkonenahnin; kah dush goo kagoo ishkoone- 
gahdasenoon emah anahsahmahbid owh nindoogemom, 
enewh atah neyahwenahnin, kiya enewh nindahkeme- 
nahnin : 

19 Wagoonaish ewh kaoonje nebooyongebun emah 
anahsahmahbeyun, nenahwind goo kiya ewh nindahke- 
menon ? keshpenahzheshenom sah kiya ewh nindahke- 
menon mejim chemeenzheyong, nenahwind dush kiya 
ewh nindahkemenon ningah bahmetahwahnon owh Pha. 
raoh: meenzheshenom sah ewh menekon, chebemahde. 
zeyong dush nah, kiya cheneboosewong kiya chenesah- 
nesenook ewh ahkeh. 

20 Joseph dush oogegeeshpenahdahmahwon: enewh 
Pharaoh kahkenah ewh Egypt ahkeh; kahkenah mah 
egewh Egyptianug ooge ahdahwanahwon enewh ooge- 
tegonewon, ooge bahdahgooneshkahgoonahwah mah 
ewh pahkahdawin ; me dush kedebaindung owh Pharaoh 
ewh ahkeh. 

21 (Enewh dush ween ahneshenahbain, ooge mah. 
mahwundoonon emah ooyoodanahwahnenig, keahyon- 
dahkeod dush emah anegooquog ewh Egypt.) 

22 Enewh sah atah makahdawekoonahya ahkeen 
kah ooge geeshpenahdoosenun ; ooge ahshahmon mah 
owh Pharaoh enewh makahdawekoonahyain, kemeje- 
wod dush ewh kahmahdahoonegoowod enewh Pharaoh : 
me dush ewh kahoonje ahdahwasegwah enewh oodah. 
kemewon. 

23 T Joseph dush ooge enon enewh ahneshenahbain, 
Enah, noongoom kezheguk kegegeeshpenahnenim kiya 
enewh kedahkemewon, kegeeshpenahdahmahwug owh 
Pharaoh: enah, menekon sah oowh, pahgedenahmook 
sah emah ahkeeng. 

24 Tahbahgahmeahyah sah dush ahpe kenetahwege- 
tooyaig, anenahnoowunakin dush ingoodoowun kegah- 
menahwah owh Pharaoh, enewh dush ween newoowua. 


1 


168 GENESIS XLVI. 25-31. 


kenahwah kegah debaindonahwon, kaoomenekahneyaig, 
kiya kamejeyaig, kiya kamejewod egewh wahdegame. 
Tea kiya kamejewod egewh kedah benoojeehyeme- 


wos: 

25 Oowh dush keekedoowug, Kegenoojemooemin 
san: enahshka ningah mekonon, ewh zhahwaindahgoo. 
zewin emah anahsahmahbid owh nindoogemom, ningah 
bahmetahwahnon dush goo owh Pharaoh. 

26 Joseph dush keenahkoonega emah Egpyt tahzhe 
ahkeeng nahnonzh goo noongoom kezhekuk, ewh ane- 
nahnoowunakin ewh ingoodoowun chemeenind owh 
Pharaoh; enewh sah atah makahdawekoonahya ah. 
keen, kah ooge debaindahzenun own Pharaoh. 

27 T Owh dush ween Israel kedahnahke emah 
Egypt tahzhe ahkeeng, emah goo Goshen tahzhe ah. 
keeng; me dush emah kahdahzhe tebaindahsoowod ; 
kemahjegewug dush, kegootahmegwenoowod. 

28 Y Medahsweh ahshe neenzhwahsweh dush kedah- 
nahke owh Jacob emah Egypt tahzhe ahkeeng: mah. 
mahweh dush goo ingoodwok ahshe nemedahnah ahshe 
neenzhwahsweh kedahsoo pepoonahgezeh owh Jacob. 

29 Kebashoowaindahgwahdeneh dush ewh ahyegwah 
chenebood owh Israel: ooge undoomon dush enewh 
oogwesun Joseph, oowh keenod, Keshpin sah kahme. 
kahmoowahnan ewh zhahwaindahgoozewin emah anah. 
sahmahbeyun, kebahgoosanemin sah, cheezhe ninjene- 
yun emah ahnahmahyeeeh nimbwahming, nahagahjee- 
shin sah kiya quiyuk toodahweshin ; kebahzoosanemin 
sah cheningwahoosewun emah Egypt : 

30 Ningah weejegahnashemog sah goo egewh noose- 
bahneeg, emah sah Egypt kegah oonje mahjewizh, che- 
ahwe ningwahooyun dush ewede aindahzhe gahnashe- 
noowod. Keekedooh dush, Ningah ezhechega sah ewh 
kahezheyun. 

31 Keekedooh dush, Quiyukoomeshin sah. Ooge 
guiyukoomon dush, owh dush Israel keoonjecheengwasa 
dush emah anequashing. 

CHAPTER XLVIII. 


Kesaneanmeanyan dush ahzhe ween kahgahbekoo- 
saig oonoowh, oowh keezhe weendahmahwah owh Jo- 
seph, Enah, ahkoozeh owh koos: ooge ahne ahyahwon 
dush enewh neenzh oogwesun, enewh Manasseh kiya 
enewh Ephraim. 

2 Keweendahmahwah dush owh Jacob, oowh kee. 
nind, Enah, kebenahzekog owh kegwis Joseph: kege- 
zhezhahwehedezooh dush owh Israel, kenahmahdahbid 
dush emah nebahguning. 

3 T Jacob dush ooge enon enewh Joseph, Kesha- 
munedoo Gwatahmegwaindahgoozid ninge bebezhah- 
geshkog ewede Luz, Canaan tahzhe ahkeeng, 

4 Oowh keezhid, Enah sah, kegah menewein sah 
kiya kegah meshenooim, kegah ezhein dush ewh che. 
bahtahyenoo ahneshenahbaoonon ; ningah menog dush 
oowh ahkeh egewh kenejahuesug ahzhe ween keen 
beishquahahyahyun, kahgenig dush nah chedebaindah- 
moowod. 

5 Noongoom dush neenzh egewh kegwesug, Ephraim 
kiya Manasseh, kahnegetahmahgooyahnin ewede Egypt 
tahzhe ahkeeng, chebwah benahzekoonon emah Egypt, 
neen ningah debanemog ; kiya dush goo owh Reuben 
kiya owh Simeon, neen ningah debanemog. 

6 Egewh dush ween kenejahnesug, kanegetahmah- 
gooyahnin menahwah, keen kegah debanemog, tahne- 
dahgwahgemahwug dush nah emah oodenoozoowine- 
wong enewh wekahnesewon emah oodindahnahhewine- 
wong. 

7 Neen dush ween, ewede Padan kebeoonjebahyom- 
bon, emah ahyahyon keneboo owh Rachel ewede Ca- 
naan tahzhe ahkeeng emah mekurong, ahyegagah goo 
wadesahmongebun ewh Ephrath: ninge ningwahwah 
dush emah Ephrath enahkayah ; me sah goo ewh Beth- 
lehem. 

8 Israel dush ooge wahbumon enewh Joseph oogwe- 
sun, keekedood dush, Wanain ween oogoowh ? 

9 Joseph dush ooge enon enewh oosun, Me sah egewh 
ningwesug, kahmeenzhejin owh Keshamunedoo oomong- 
ezhe. Oowh dush ooge egoon, Pedahmahweshin sah, 
kebahgoosanemin, ningah shahwanemog dush. 

10 (Kahween dush goo sahbahbesebun owh Israel 
apeech ketezepun.) Pashoo dush ooge ezhewedahmah- 
won enewh; ooge ooyoojemon dush, kiya ooge kekin- 
dequanon. 

11 Israel dush ooge enon enewh Joseph, Kah sah 
ween nindenaindahzenahbun ewh chewahbundahmon 
ewh kedangwywh: enah dush ween goo, newahbundahiz 
owh Keshgmunedoo egewh kenejahnesug. 

12 Joseph dush ooge beoonje sahgejewenon emah 
nesahwahyeeeh oojeengwahnahning, keoojecheengwa- 
said dush emah ahkeeng. 

13 Nabyainzh dush ooge oodahpenon owh Joseph, 
emah oogechenekahning enewh Ephraim kebahgedenod 
dush emah oonahmunjenekong owh Israel, emah dush 
ween oonahmunjenekoning enewh Manasseh kebahgede.- 
nod dush emah oogechenekong owh Israel, pashoo dush 
kebedahmahwod. 

14 Israel dush ooge enenon ewh oogechenik, keahtood 
dush emah oostegwahnening enewh Ephraim, me mah 
owh agahsheyid, ewh dush ween oonahmunjenik emah 
oostegwahnening enewh Manasseh, oonjedah goo quiyuk 
keneezheninjenid; owh mah Manasseh netumoonzhah- 
newebun. 

15 Ooge shahwanemon dush enewh Joseph, oowh 
keekedood, Owh sah Keshamunedoo, emah anahsah- 
mahbid kebemoosawod egewh noosug, Abraham kiya 
Isaac, owh Keshamunedoo kahbeahshahmid kahbeahkoo 
bemahdezeyon nahnonzh goo noongoom kezheguk, 

16 Owh tebabjemoo-weneneh kahbezhahboowezhid 
emah nahnezahnezewining, oogah shahwanemahwon 
enewh ooshkenahwain; monoo dush tahdahgoo nekah- 
zoowug emah nindezhenekahzoowining, kiya emah oo- 
dezhenekahzoowinewong egewh noosug Abraham kiya 


Isaac; monoo kiya tahnebahtahyenoowug emah ah- 
keeng. 

17 Ahpe dush kahwahbumod owh Joseph enewh oosun 
enenung ewh oogecheninj emah oostegwahning owh 
Ephraim, kemonaindum: ooge oombenahmahwon ewh 
ooninj enewh oosun, cheekoonung emah oostegwahning 
enewh Ephraim mashquood dush cheenenung emah oo. 
stegwahning owh Manasseh. 

18 Joseph dush oowh ooge enon enewh oosun, Kah. 
gooh ween oowh, noosa; mahbah sah ween owh netum- 
oonzhon: enenahmowh sah ewh kegeche ninj emah 
oosteg wah ning, 

qi, 19 Keahgwahnwatumoon dush enewh oosun, oowh 
‘keegood, Ningekaindon sah, ningwisa, ningekaindon 
sah : kiya ween sah tahahneshenahbaweh, kiya tahge- 
che ahyahahweh: kagait dush ween goo ahwahshemah 
tahahpetaindahgoozewun enewh ooshemaihyun, tahge- 
che bahtahyenoowun dush enewh oonejahnesun kaah- 
neshenahbawenejin. 

20 Ooge shahwanemon dush ewh kegezhegudenig, 
oowh keekedood, Keen sah tahoonje shahwaninga owh 
Israel, oowh keekedood, ‘Tahbeshkoo sah goo owh 
Ephraim, kiya owh Manasseh kegah ezheig owh Kesh- 
amunedoo. Ooge negahnahbeon dush enewh Ephraim 
emah ahyahnid enewh Manasseh. 

21 T Israel dush ooge enon enewh Joseph, Enah 
sah, nenib ; owh dush ween goo Keshamunedoo kegah 
wejewegoowah, menahwah dush goo kegah dahgwe- 
shemegoowah ewede oodindahnahkewenewong egewh 
koosewahbahneeg. 

22 Kiya dush goo, keen ahwahshema kegemenin ewh 
ween minik mahnahgwah egewh kekahnesug, ewh kah- 
gediskenejenahmahwahgwah egewh Amoritug, keah- 
yooyon ewh nindahzhahwaishkoom kiya owh nemeti- 
gwob. 


CHAPTER XLIX. 


d Acon dush ooge undoomon enewh oogwesun, oowh 
keenod, Mahwunjeedeyook sah, cheweendahmoonahgoog 
P 

dush nah ewh kaezhewabezeyaig ahpe ahne iiaia 
kezheguk. 

2 Mahwunjeedeyook sah, pezindahmook dush, ke- 
nahwah wagwesemenaig owh Jacob; pezindahwik sah 
owh Israel wayoosemaig. 

3 T Reuben, keen sah kedowh owh nenetahmoon. 
zhon, nemahshkahwezewin, nindooshkenahwawene mah- 
shkahwezewin, nahgahnaindahgoozeyun emah ooge- 
mahwening, kiya nahgahnaindahgoozeyun emah kah. 
shkeawezewining : 

4 Nebeeng azhe wahneshquazeyun, kahween kegah 
negahnaindahgoozese : kegenahnonzekahmahwah mah 
ewh oonebahgun owh koos, me dush kewenetooyun, 
ooge nahnonzekon sah ewh nenebahgun. i 

5 T Simeon kiya owh Levi wekahnesindewug ; koo- 
dahgeewawene ahswewenun sah, ahyahnewun emah 
aindahwod. 

6 O ninjechog, kagooween ezhahkain emah ooge- 
moodezewinewong ; aindahzhe kegedoowod, kagooween 
tahgwenoodahwahkain, nindoogemahwewin: neshkah- 
dezewod mah ooge nesahwon enewh enenewun, kiya 
kahgonzetahmoowod ooge nesahnekahdahnahwah ewh 
ahsine wahkahegun. 

7 Kahgwahnesugaindahgwahdeneh sah ewh oonesh- 
kahdezewinewah, kemahshkahwezemahgahdeneh mah ; 
kiya ewh oowesahgegedahzoowinewah, kegoodahgee- 
wamahgehdeneh mah: ningah mahdahoonog sah emah 
Jacob, kiya ningah zahswaog emah Israeling. 

8 1 Judah, keen sah kedowh kaoogemahwanemekig 
egewh kekabnesug : kegahzahgegwanog sah egewh 
gshonganemekig ; koos sah oonejahnesun kegah ahnah- 
mekahgoog emah anahsahmahbeyun. 

9 Meshebezhe oomonezheensemun sah owh Judah : 
emah sah kahdahnahpenahdahmahdezooyun ningwisa 
kegeoonje goope : kezhahgahshketah sah, azhe koo 
_thahgahshketod owh meshebezhe; wanainan dush e- 
‘newh kabahzegwindenegoojin 7 ' 

10 Kahween oogah wahnetooseen owh Judah ewh 

oogemahwewin, kiya enewh kekenooahmahga wenene- 
wun emah nesahwahyeeeh oozedong, ‘nahnonzh goo 
chebedahgweshing owh Shiloh; me dush enewh kanah. 
zekahwahjin egewh ahneshenahbaig. 

11 Ooge ketahgoobenon dush enewh oobazhegoogah- 
zheensemun emah zhahwemenahgahwunzheeng, kiya 
enewh oomangahshkahtaihsemun emah nahwuj wane- 
zheshenenejin zhahwemenahgahwunzheeng; ooge ke. 
zebegenonun dush enewh oodah gwewenun emah zhah. 
wemenahboong, emah mesquahgahmig enewh zhahwe- 
menun : L 

12. Oogah meskoo-kezhingwashkahgoon sah dwy 
shah eon énni Hn oogah wahbeshkahbedashkahgoon 
dush ween ewh toodooshahboo. 

13 T Aindahzhe ahgwahyahshing sah tahdahnahke 
owh Zebulun ; oogah debahkoonahnun dush enewh 
emah aindahzhe ahgwahyahsing enewh nahbequahnun ; 
ewede dush Zidon tahahkooseneneh ewh oodinedahnah- 
kewin. 

14 T Mashkahwezeed mangeshkahtaih sah owh Is. 
sachar, anegahgahweshkahgoojin enewh neenzhwahye- 
kahnun : 

15 Ooge wahbundon dush ewh oonesheshenenig ewh 
ahnwabewin, kiya menwaindahgwahdenig ewh ahkeh ; 
ooge zhahgahshkahwegunaton dush ewh pamoondung, 
ooge bahmetahwon dush enewh wagemahwenejin. 

16 T Dan dush ween oogahdebahkoonon enewh 
oodahneshenahbamun, tahbeshkoo goo enewh angoo- 
doodawezenejin owh Israel. 

17 Owh kenabig mekunong ayod sah tahahwe owh 
Dan, owh nawa emah mekunong taquahmod koo enewh 
pazhegoogunzheen emah oodoodunahning, cheahzhege- 
jewabahgoojenenid dush enewh pamoomahjin. 

18 Ningebetoon sah ewh kenoojemooewawin O Ta. 
baningayun. 

19 T Gad, oogah mahmonzheegoon sah enewh me- 
gahzoowenenewun: ishquoch dush ween goo oogah 
mahmonzheon. 

20 T Oobahquazhegunemun sah owh Asher tahbe. 
medawewun, chenetahwegetood enewh manoopoog wah. 
kin. 

21 T Kahbahgedenind owh monezheens sah owh 
Naphtali: wanezheshingin sah enewh ekedoowinun 
oomegewanun- 

22 T Meenwahtigooweh sah owh Joseph, ewh goo 
mahnewung emah oondaheboning ayog ; emah ooge- 
dahbik aneenahbegahmoog enewh oodequahnun : 

23 Ooge neskahjeegoon sah enewh natahwahquenoo- 
jin, kebemoogood, kiya kesheenganemegood : 

24 Keahyeendahkooshenoon dush ween goo enewh, 
oometigwahbeen emah mahshkahwezewinirg, emah 
ooninjening enewh oogwatahmegoo Keshamunedoomun 
owh Jacob; (me dush emah waindahdezid owh monah- 
taneseweneneh, oodahsenemun owh Israel :) 

25 Owh sah goo ooge Shamunedoomun owh koos 
kawedookook ; kiya sahgoo owh Gwatahmegwaindah- 
goozid, kazhahwanemik enewh zhahwanedewinun ewede 
ishpeming, zhahwanedewinun emah nesahyeeh ayahgin, 
zhahwanedewinun emah oodoodoosheming, kiya emah 
ahnahmahshkud : 

26 Ahwahshema sah keahpetaindahgwahdoon enewh 
oozhahwanedewinun owh koos, kahahpetaindahgwahde- 
nenig ween enewh oozhahwanedewinewon egewh kege- 
tezemebahneeg akoosing enewh kahgega wahjewun : 
emah sah oostegwahning owh Joseph tahahyahnewun, 
emah oonahwestegwahning owh kabahkawenahpahneen 
enewh wekahnesun. 

27 T Maheenguning sah tahezhe pahkahda owh 
Benjamin: kahgezhaib sah tahgedahmahzooh ewh kah- 
enahpenahdahmahdezood, tabekudenig dush tahmahdah- 
ooke ewh kahdahkoonung. 

28 T Mesah oonoowh kahkenah madahsoodawezene- 
jin owh Israel: mesah kiya oowh kahahyegoowod 
dush ; aindahchewod goo ewh kahezhe zhahzhahwane- 
megoowod. 

29 Ooge ongwahmemon dush, oowh keenod, Mesah 

ahyegwah chedahgoo ahsegooyon emah egewh nindah- 
neshenahbamug: ningwahooshig sah emah ahyahwod 
egewh noosebahneeg emah wahnekahning aindahgoog 
emah oogetegoning owh Ephron owh Hittite. 

30 Emah sah goo weembahyog ewh Machpelah ke- 
tegon, emah Mamre tebeshkoo ayog, emah Canaan 
tahzhe-ahkeeng, kahgeshpenahdahwahpun owh Abra- 
ham enewh Ephron owh Hittite kiya ewh ketegon che- 
oojebagahmegoowod dush nah. 

31 Me dush emah keningwahwahwod enewh Abra- 
ham kiya enewh wewun Sarah: me dush emah kenin- 
gwahwahwod enewh Isaac kiya enewh wewun Rebe- 
kah; me kiya emah keningwahwahgebun owh Leah. 

32 Oonejahnesun sah owh Heth keoonje keshpenah- 
jegahda ewh ketegon kiya weembahbik emah ayog. 

33 Ahpe dush owh Jacob kaheshquah kahgekemod 
enewh oogwesun kewahwazhegahdashin emah nebah- 
guning, kebahgedenod dush enewh oojechogwun, ke- 
dahgoo ahsind dush nah emah ahyahnid enewh oodah- 
neshenahbamun. 


CHAPTER L. 


Josera dush keahpugezooh emah ootaingwahyening 
enewh oosun, kemahwid dush, kiya keooyujemod. 

2 Joseph dush ooge enon enewh oobahmetogunun, 
enewh goo mahshkekewenenewun ewh chemahshkeke- 
wenahwod enewh oosun ; egewh dush mahshkekewene- 
newug ooge mahshkewenahwon enewh Israel. 

8 Nemedahnah dush ahzhe tahsoo kezhik kahdah- 
zhekahwahwod ; (me mah koo ewh tahsoo kezhik ain- 
dahzhekahwahwahgoobahnan enewh maishkekewinah- 
wahjin:) egewh dush Egyptianug neenzhwahsemedah- 
nah tahsoo kezhik ooge mahwemahwon. 

4 T Ahpe dush kahgebesoosaig ewh ween hémahwot 
mind, Joseph ooge gahnoodon ewh Pharaoh oowegewon 
oowh keekedood, Keshpin sah kagait kahmekahmoo, 
wahnain ewh shahwaindahgoozewin emah keshkeenzhe- 

goowong, kenundahwanemenim sah, oowh cheekedoo- 
yaig emah ootahwugong owh Pharaoh, 

5 Owh noosebun ninge enahkoonig ewh chegwah- 
yahkoomug oowh keezhepun, Enah sah, nenib: emah 
dush ninjebagahmegoong, kahwahnekahdahmonbon e- 
wede Canaan tahzhe ahkeeng, me ewede cheningwah- 
ooyun. Kebahgoosanemin sah dush monnoo noon- 
goom chebahgedeneyun, cheahwe ningwahwug dush 
owh noos, menahwah dush ningahbeezhah. 

6 Pharaoh dush ooge egoon, Ezhon sah, cheahwe 
ningwahwud owh koos, tahbeshkoo ewh kahezhe gwah- 
yahkoomahdebun. 

7 T Joseph dush ooge ahwe ningwahwon enewh 
oosun: ooge wejewegoon dush kahkenah enewh oobah. 
metogunun owh Pharaoh, kiya enewh katezenejin emah 
oowegewahming, kiya kahkenah enewh katezenejin 
emah Egypt tahzhe ahkeeng. 

8 Kahkenah dush kiya ewh oowegewom owh Joseph, 
kiya enewh wekahnesun, kiya enewh oosun oowege- 
woming: enewh atah agahshehyenejin, kiya enewh oo- 
mahnahtanesemewon, kiya enewh oodahwahkahnewon, 
ooge nahgahnahwon dush ween enewh emah Goshen 
tahzhe ahkeeng. 

9 Ooge wejewegoon dush enewh pamedahbahnegoo- 
nejin kiya enewh pamebahegoonejin: kekeche pahtah- 
yenoowug dush. 

10 Ketahgweshenoog dush emah pahgundahegawe- 
gahmegookahdaing owh Atad, emah ahwahshema Jor- 
daning aindahgoog, me dush emah kahtahzhe mahwe. 
wod, kekeche dush keweshaindahmoowod ; keoozhetah- 
mahwod dush enewh oosun ewh keweshahdamoowin 
neenzhwahsweh tahsoo kezhik. 

11 Ahpe dush emah egewh aindahnahkejig, egewh 
Canaanitug, kahwahbundahmoowod ewh oogeweshain- 
dahmoowenewah emah nahbahgesugookahdanig. ewh 
Atad, keekedoowug dush, Ooge chewesugemahwemah- 
won sah egewh Egyptianug: me sah dush ewh Abel- 

mizraim kahoonje ezhenekahdahmoowod, emah ahwah. 
shema Jordaning aindahgoog. 

12 Enewh dush oogwesun ooge tootahgoon ewh kah. 
enahpun: 

13 Enewh mah oogwesun ooge ezhewenegoon ewede 
Canaan tahzhe ahkeeng, keahsahwod dush emah weem- 
bobekahdaig ewh Machpelah ketegon, Abraham kah- 
keshpenahdahmahwod enewh Ephron owh Hittite emah 
tebeshkoo ewh Mamre ayog ketahgoo keshpenahtood 
ewh ketegon, chedebaindung dush nah ewh chebagah. 
mig. 

A T Joseph dush nayob kekewa emah Egypt, ween, 
kiya wekahnesun, kiya kahkenah enewh kahwejewegoo- 
jin ewede kahwetahzhe ningwahwod enewh oosun, ah- 
zhe kaheshquah ningwahwahwod enewh oosun. 

15 T Ahpe dush egewh Joseph wekahnesun kahwah- 
bundahmoowod ewh keneboonid enewh oosewon, keeke- 
doowug, koonemah sah dush kekahsheenganemegoonon 
owh Joseph, cheahpugahjesedahmoonenung dush kah- 
kenah ewh kahezhe mahje tootahwung. 

16 Ooge ahnoonahwon dush enewh kahahwe kahnoo. 
nahnejin enewh Joseph, oowh cheenahnid, Oowh keeke. 
doobun owh koos chebwah nebood, 

17 Oowh sah kekah enahwah owh Joseph, Wabenah. 
mowh, noongoom kedezhe pahgoosanemin, ewh oogah- 
gebahdezewenewah egewh kekahnesug, ewh oobah- 
tahezhewabezewenewah ; kekemahje toodahgoobuneeg 
mah : noongoom dush kebahgoosanemegoo chewabenah- 
mahwahdwah ewh oogahgebahdezewenewah egewh oo- 
bahmetogunun owh koos oogezha-Munedoomun. Ke. 
mah we dush owh Joseph ahpe kahgahnoonegood. 

18 Kiya dush goo enewh wekahnesun keezhahwun, 
keahpugezoonid dush emah anahsahmahbid ; oowh dush 
keekedoonid, Enah, kekah oobahmetogahneweemin sah. 

19 Joseph dush ooge enon, Kagoo ween ahgwahske- 
kagoon : nenahbeshkahwah nah owh Keshamunedoo ? 

20 Kenahwah dush ween, kekemahje enanemim ; owh 
dush ween Keshamunedoo keenaindum ewh cheoone- 

sheshing, chedebeshkoosedood mondah oowh anahkah- 
meguk, nebewah dush nah chebemahdezewod egewh 
ahneshenahbaig. 

21 Kagoo sah dush ahgwahskekagoon: kekah beme- 
nenim sah kiya egewh kedahbenoojeyemewog. Ooge 
menoodaaon dush, wawane kekahkahnoonod. 

22 T Joseph dush kedahnahke emah Egypt, ween, 
kiya anegookooyahmegezenid enewh oosun: Joseph 
dush ingoodwok ahshe medahsweh ketahsoo pepoonah- 
gezeh. 

23 Joseph dush Ephraim oonejahnesun ooge wah- 
bumon, nesing goo menik keahyahneka bemahdezenid: 
kiya dush goo oonejahnesun owh Machir, oogwesun owh 
Manasseh, kahnetahwegenejin emah oojeengwahnong 
owh Joseph. 

24 T Joseph dush ooge enon enewh wekahnesun, 
Nenib sah: Keshamunedoo dush ween goo kagait kekah 
oodesegoowah, kekahsahgejewenegoowah dush oomah 
ahkeeng, cheezhewenenaig dush ewede ahkeeng kekah- 
menenim kahenahpun enewh Abraham, kiya enewh 
Isaac kiya enewh Jacob. 

25 Joseph dush ooge gwahyahkoomon enewh oone- 
jahnesun owh Israel, keekedood, Keshamunedoo sah 
kagait kekah oodesegoowah, oomongezhe sah dush ke- 
kah oonje mahjewedoonahwon enewh nekunun. 

26 T Me sah dush kenebood owh Joseph, ingoodwok 
ahshe medahsweh tahsoo pepoon nahgezid: ooge mah- 
shkekewenahwon dush, keahsahwod dush emah cheba- 
gahmegoong, emah Egypting. 

